
PREFAŢĂ 


în general vorbind, virtutea reprezintă strădania continuă de a săvârşi 
Binele. După învăţătura creştină Binele absolut este Dumnezeu. Când 
El se întrupează în Persoana lui lisus Hristos, Acesta va fi Binele concret 
ca Model de imitaţie şi ca Esenţă a Binelui, încât creştinul urmează în 
mod constant binele după modelul vieţii lui Hristos, împărtăşindu-se de 
duhul vieţii. Lui, fiind una cu El, asemenea viţei cu mlădiţa... Şi astfel 
spunem că numai atunci creştinul este virtuos, când în viaţa lui 
duhovnicească, prin faptele lui, face să strălucească virtuţile care au 
caracterizat viaţa duhovnicească a Mântuitorului. Dat fiind faptul că Binele 
este unul singur, neîmpărţit şi neamestecat cu răul, virtutea în sine este 
una singură. După cum spun Părinţii Bisericii, esenţa virtuţii este însăşi 
Domnul nostru lisus Hristos. Din sfinţenia vieţii lui se răsfrâng o multitudine 
de virtuţi, ca razele de lumină din soare, pentru a încălzi şi a face rodnice 
sufletele oamenilor, instaurând astfel pe pământ împărăţia lui Dumnezeu. 
Căci două sunt căile vieţii omeneşti: calea virtuţii pe care merg fiii 
împărăţiei, şi calea morţii, sau a păcatului, calea largă a destrăbălărilor 
pe care apucă toţi aceia care îşi ruinează arhitectonica vieţii, înrobiţi 
fiind de patimi. 

Cei ce merg pe urmele lui Hristos şi se împărtăşesc din sfinţenia 
vieţii Lui devin fiii lui Dumnezeu şi primesc o demnitate cu totul deosebită, 
cea de moştenitori ai împărăţiei Sale. 

Arătam că, deşi virtutea este una, razele ei de lumină sunt multiple. 

Pentru a fi mai uşor înţeleşi, împărţim virtuţile în mai multe categorii. 
Cele mai importante virtuţi prin care participăm la viaţa lui Dumnezeu se 
numesc virtuţi teologice. Acestea sunt: credinţa, nădejdea şi dragostea. 
Urmează virtuţile numite cardinale, sau esenţiale în buna desfăşurare a 
vieţii. Acestea erau cunoscute şi înaintea venirii Mântuitorului în lume. 

înţelepţii antici şi-au dat seama că săvârşind anumite fapte în viaţă, 
pot stabili ordinea propriei fiinţe şi ordinea în lume şi în societate, pe 
când alte fapte te conduc la ruinarea vieţii, la stări tensionate şi conflictuale 
cu semenii. Astfel, ei au descoperit că înţelepciunea, dreptatea, curajul 
şi cumpătarea trebuiesc mereu cultivate în viaţă, fiindcă unele ca acestea 
corespund naturii, şi deprinzându-te cu săvârşirea lor, îţi poţi mereu 
perfecţiona natura, trăindu-ţi viaţa cu demnitate, fiind în acelaşi timp cinstit 
sau stimat şi de cei din jur. 

Biserica a preluat aceste virtuţi din lumea antică precreştină, dându- 
le însă specificul sau amprenta proprie, încât alături de virtuţile teologice, 
şi virtuţile cardinale au devenit căi ale urmări lui Hristos. 

Pe lângă acestea mai sunt şi virtuţile proprii sau specifice vieţii 
creştine, care reproduc în viaţa credincioşilor duhul sfinţeniei lui Hristos. 
Parte din ele le găsim în Fericiri, altele însă le cunoaştem din cuvintele 
Scripturii ca făcând parte din viaţa duhovnicească a Mântuitorului şi a 
sfinţilor Săi. Ele sunt razele de lumină pe care creştinii au datoria să le 
răspândească în lume ca fii ai împărăţiei lui Dumnezeu. Şi fiindcă ucenicii 
Domnului - după spusele Sale - “nu sunt din lume”, (adică din lumea 
păcatului), ei sunt totuşi în lume şi pentru lume. Ei au menirea ca să fie 
“fără prihană, fii ai lui Dumnezeu nepătaţi, în mijlocul unui neam rău şi 
sucit în care să strălucească ca nişte luminători în lume” (Filipeni 2, 15). 
De aceea implicaţi fiind în lume, ei trebuie necontenit să-şi aducă aportul 
la sfinţirea lumii, prin schimbarea chipului ei, urmând prin virtuţile creştine 
oferite lumii, toate “câte sunt adevărate, câte sunt cinstite, câte sunt 
drepte, câte sunt curate, câte sunt iubite, câte sunt cu nume bun şi orice 
altă virtute...” (Filipeni 4, 8). 

Deşi multe la număr, virtuţile acţionează în unitatea vieţii lui Hristos 
şi a harului Duhului Sfânt, încât nu poţi spune că săvârşind o virtute, le 
poţi neglija pe celelalte. Ele se condiţionează reciproc asemenea 
organelor din corpul omenesc... Totuşi, cunoaştem din vieţile sfinţilor că 


au fost mulţi dintre aceia care străduindu-se pe drumul virtuţii, nu spre a 
nu le lua în seamă pe toate, şi-au dedicat totuşi întreaga viaţă în 
exercitarea unei singure virtuţi, încât ne-au lăsat şi nouă, urmaşilor lor, 
în srădaniile duhovniceşti, învăţăminte pline de înţelepciune divină pentru 
ca împărtăşindu-ne din ea, să putem mai uşor fi urmăritorii vieţii lui Hristos 
în lume. Mulţi dintre aceştia s-au retras din lume şi s-au străduit în 
singurătate să-şi exerseze vocaţia lor duhovnicească. Şi au reuşit, nu 
însă fără greutăţi şi privaţiuni de tot felul. Dar nu au cedat, ci au mers 
înainte învingând ispitele şi aspirând plini de încredere în bunătăţile 
veşnice ale comuniunii cu Dumnezeu, pe cale le-au pregustat încă din 
această viaţă, prin strădania lor în virtute. 

Desigur, mulţi dintre noi nu avem această vocaţie sau harismă. Chipul 
luminos al Domnului ne cheamă însă ca necontenit să-L urmăm, 
împărtăşindu-ne din sfinţenia Lui. Şi chiar dacă nu vom reuşi niciodată 
să atingem piscul desăvârşirii Lui duhovniceşti, să nu ostenim niciodată 
pe drumul virtuţii, ci avându-L totdeauna pe El ca model, să ne punem 
întrebarea: “Ce ar face Hristos în locul meu?”... Iar încercarea de faţă 
doreşte a fi un răspuns la această întrebare. 

I. CALEA VIEŢII Şl CALEA MORŢII 



1. UNITATEA VIRTUŢII IN HRISTOS, PRIN 
DUHUL SFÂNT 


Cuvântul „virtute", derivat din „virtus", are ca temă pe „w'r", care 
înseamnă „bărbat". Ea era văzută de romani ca derivând din acest cuvânt, 
deoarece - considerau ei - calitatea cea mai proprie bărbatului este 
puterea (Cicero). Ei identificau noţiunea de virtute cu cea de putere. Şi 
nu ne miră acest fapt dacă ne gândim că romanii au format un imperiu 
supunând popoarele prin forţă şi impunându-se, spre a le putea domina 
într-o formă organizată, prin lege. Virtuoşi erau cei puternici, eroii, 
cuceritorii. Ei aveau forţa, energia de a se apăra şi de a învinge. Cei laşi, 
cei fricoşi, cei slabi erau desconsideraţi, precum şi femeile şi copiii. „Pater 
familias" ca deţinător al puterii avea asupra întregii familii „ jus vitae ac 
necis“. De fapt, familia însăşi s-a constituit de la „ famulus “ (famula ), care 
înseamnă „servitor" (servitoare). 

Se crede că şi grecii deduceau pe „âpexîţ" de la „Xpeq“, zeul 
războiului (corespondentul lui Marte de la romani). Şi în acest caz, tot 
puterea se avea în atenţie. Nu e greu să ne explicăm acest fapt, dacă ne 
gândim şi numai la educaţia spartană, care elimina chiar prin moarte 
slăbiciunea, cultivând forţa şi energia celor ce vor deveni luptători... Grecii 
erau însă mai subtili. Ei nu rămân numai la forţa fizică. Ei transpun 
conceptul şi pe plan spiritual. Şi astfel, ei vor înţelege prin „ arete “ calitatea 
care te afirmă în lume, care îţi dă demnitate, adică valoare, vrednicie, te 
face să fii stimat. Referitor la raportarea virtuţii la calitate, ei spuneau că 
aşa cum casa, de pildă, are calitatea de a-ţi asigura adăpostul, şi astfel 


ea este preţuită, precum piciorul are calitatea de a putea merge, tot astfel 
şi virtutea reprezintă o calitate, fiindcă ea te face să fii preţuit, sau să-ţi 
poţi realiza scopul util al vieţii. De aceea, pentru greci puterea era calitatea, 
sau capacitatea prin care te impui să fii preţuit, stimat. Este o vrednicie, 
o demnitate impusă, pe care cei supuşi o acceptă chiar dacă nu o 
consimt... Pentru acest motiv ei mai adaugă la putere şi frumuseţea 
fizică. Aceasta se impune prin ea însăşi fără a sili pe cineva să o 
recunoască. O acceptă în mod liber, şi încă cu admiraţie, creându-ţi 
posibilitatea afirmării demnităţii sau vredniciei proprii, ca o recunoaştere 
liberă a celor din jur. 

De aici s-a ajuns la necesitatea şi idealul cultivării şi perfecţionării 
firii. Şi toate eforturile se îndreptau în acest sens. Adică paideia sau 
educaţia înmănunchea metodele şi întregul efort de a-l face pe copil un 
om cu calităţi, dintre care primau puterea şi frumuseţea. Se intenţiona 
să se elimine din firea omului slăbiciunea, urâţenia, defecţiunea, fiindcă 
acestea îl duc la dispreţul celor din jur. El nu va fi considerat un om 
vrednic, demn, care să se bucure de cinstirea spre care omul tinde în 
mod firesc. Grecii au mers însă mai departe atunci când şi-au formulat 
idealul perfecţionării firii. Ei şi-au dat seama că omul nu este numai trup, 
ci şi suflet. De aceea, demnitatea ca rezultat al perfecţionării firii trebuia 
să vizeze neapărat partea spirituală. în felul acesta, frumuseţea ca ideal 
primeşte şi un aspect spiritual, unindu-se cu binele, formând ca ideal al 
educaţiei ceea ce ei numeau kalokagathia, adică cultivarea firii spre 
frumuseţea trupului şi spre binele spiritului. Atât de unite erau aceste 
două noţiuni, încât ei au ajuns la concluzia că un trup frumos ascunde şi 
un suflet frumos. Astfel virtutea-arete primeşte din ce în ce mai mult un 
caracter spiritual, încât înţelepţii şi-au dat seama că multe din manifestările 
trupului sunt foarte asemănătoare cu ale animalelor, şi chiar mai mult, 
acestea împiedică buna desfăşurare a vieţii spirituale, a firii care îl 
deosebeşte pe om de celelalte vieţuitoare şi îl îndreaptă spre o lume 
ideală, după care sufletul lui aspiră şi tânjeşte. Numai acolo îşi va putea 
câştiga demnitatea deplină ca perfecţiune a firii sale specific umane, 
dotat cu libertate şi raţiune. El va deveni astfel fiinţă îndumnezeită (zoon 
theomenon). Şi toate calităţile pe care va avea obligaţia să le deţină 
pentru atingerea acestui obiectiv suprem este arete, adică virtutea. în 

concret, el va trebui să cultive respectul faţă de zei, să ajungă prin 
cunoaştere la adevărul suprem, să fie cumpătat, stăpân pe sine, adică 
pe pornirile trupeşti şi sufleteşti care îi dăunează, îi sunt stavilă în drumul 
ascensiunii sale spre perfecţionarea firii, să fie apoi curajos, cu putere 
de acţiune pentru a depăşi vicisitudinile vieţii, şi mai presus de toate 
să-şi asigure o viaţă ordonată în societatea din care face parte, fiindcă 
numai în ordine viaţa se poate desfăşura normal. 

în felul acesta se trece de la arete phisike, adică de la virtutea impusă 
de fire pentru buna desfăşurare a vieţii, la arete ethike, înţelegând virtutea 
morală, la care se ajunge prin deprinderea bunelor obiceiuri de mentalitate 
şi comportament, care conduc spre perfecţionarea firii trupeşti şi sufleteşti. 
Astfel, arete ca şi calitate devine şi un efort, o strădanie ce se cultivă prin 
paideia, adică prin educaţia ce trebuie să i se facă omului, încă de copil, 
pentru a-şi forma bunele deprinderi care vor constitui calificative ale 
vredniciei sau demnităţii sale, făcându-l cinstit, stimat de cei din jur, dar 
în acelaşi timp, aducându-i şi satisfacţia sau mulţumirea personală. Putem 
spune acum că arete devine o calitate menită să perfecţioneze firea 
omenească, aducându-i în acelaşi timp omului mulţumirea sau împlinirea 
proprie. Iar prin educaţie, la arete se poate ajunge totdeauna prin 
deprindere, încât „consuetudo est altera natura" (obişnuinţa devine o 
altă natură, îmbunătăţită, cultivată, purtând în sine pecetea devenirii spre 
perfecţiune). 

Oricât de interesantă şi binevenită este arete propusă de înţelepţii 
antici pentru echilibrul şi armonia vieţii personale şi sociale, ea rămâne - 
datorită firii omului care poartă în sine rănile păcatului - cu unele 
insuficienţe pe care le va completa, după cum vom vedea, morala şi 
spiritualitatea creştină. 

Din aceste insuficienţe ale virtuţii antice, semnalăm câteva: 

1. După cum am văzut, anticii spuneau că omul este singura fiinţă 
care are raţiune. Aşa cum are alte simţuri asemenea animalelor, datorită 
faptului că omul se raportează faţă de realitate într-o relaţie de cunoaştere 
cu totul deosebită de celelalte vieţuitoare , având chemarea nu de a i se 
supune, ca acestea, ci de a o domina, are în plus simţul cunoaşterii 
raţionale. în acest caz, raţiunea ar fi pentru cunoaştere ceea ce este 
ochiul pentru vedere. Prin raţiune, omul devine „zoon theomenon", 


asemănător zeilor, fiinţei îndumnezeită. Şi astfel, înţelepţii proclamau că 
scopul vieţii omeneşti este a trăi conform raţiunii, adică a trăi conform 
naturii bune. Aceasta este natura raţională, deosebită şi de multe ori 
opusă naturii instinctive, pasionale, care creează formele iraţionale ale 
sufletului, afectele (pathe), considerate ca „boli ale sufletului". Lucrurile 
nu stau însă tocmai aşa în cazul firii căzute în păcat. Raţiunea este 
întunecată, voinţa slăbită, simţurile pervertite, încât ei înşişi au ajuns să 
constate dramatic la un moment dat că văd binele, îl aprobă, îl doresc, 
dar urmează răul („Video meliora proboque sed deteriora sequor"). Prin 
păcat, omul s-a înstrăinat de Dumnezeu, Chipul lui Dumnezeu în om 
s-a alterat. Raţiunea nu mai este autentica lumină a sufletului. Fiind 
derutată de păcat, de poftele oarbe ale firii, raţiunea devine oscilantă, 
derutantă şi chiar vicleană, omul ajungând fiinţă mendacică, minţin- 
du-se pe sine însuşi. Raţiunea decade în dorinţele instinctive şi, 
complăcându-se, le caută chiar motivaţia. 

2. Datorită acestui fapt, omul nu poate determina binele căruia să i 
se conformeze, de aceea, de multe ori trăieşte confuzia de a zice răului 
bine. E suficient să ne gândim la prostituţia sacră, la jertfele omeneşti 
aduse pe altarul unor zeităţi imaginare, ca şi la formele de manifestare 
instinctivă contrară firii, spre a putea spune că într-adevăr, necunoscând 
binele, omul păcatului trăieşte tragica confuzie dintre bine şi rău. Dată 
fiind această realitate, firea omului care poartă rănile păcatului se află 
într-o continuă căutare a binelui pe care îl doreşte cu ardoare, dar la 
care nu poate ajunge, datorită faptului că nu-l cunoaşte, precum şi datorită 
faptului că nu-l poate săvârşi prin puterile proprii. Această dorinţă va fi 
împlinită de morala şi spiritualitatea creştină. Prin lisus Hristos, Dumnezeu 
descopere omului Binele suprem, Binele absolut. Prin jertfa lui Hristos şi 
prin pogorârea Duhului Sfânt, omul va primi puterea harului divin care îi 
restabileşte firea cu lumina adevăratei cunoaşteri, încât omul în Hristos 
să poată spune: „pot totul în Hristos care mă întăreşte" (Filipeni 4, 13). 
Astfel, Hristos putea spune: „Eu sunt calea, adevărul şi viaţa" (loan 14, 
16). El este calea care duce la tatăl. Ne arată care este Binele pe care 
urmărindu-l intrăm în comuniune cu Tatăl. Omul în Hristos nu caută binele 
pe vârful piramidelor imaginare. îl vede real în viaţa lui Hristos. Vede 
puritatea Lui morală, vede iubirea Lui atotcuprinzătoare care ne uneşte 

şi ne desăvârşeşte în Dumnezeu. El este adevărul care eliberează firea 
din cătuşele păcatului ( loan 8, 32), redându-i omului îndrăznirea şi 
intimitatea către Tatăl, precum şi filiaţia divină pe care a avut-o la început. 
Dar Hristos nu este numai învăţătorul Binelui absolut, nici numai modelul 
suprem al făptuirii lui, ci este şi viaţa spirituală pe care ne-o oferă în dar: 
„lată stau la uşă şi bat, de va auzi cineva glasul Meu voi intra la el şi voi 
cina cu el şi el cu Mine“ ( Apocalipsa 3, 20). Hristos nu rămâne un simplu 
Model de viaţă ce cheamă la imitaţie, nici nu descopere Binele pe table 
de piatră... El vieţuieşte în noi, se uneşte cu noi, asemenea legăturii 
dintre viţă şi mlădiţă ( loan 15, 1-9). Fără de El nu putem face nimic, dar 
unindu-ne cu El devenim hristofili şi hristofori. Şi simţim puterea iubirii 
Lui şi participăm prin El la comuniunea cu Tatăl. în felul acesta, putem 
spune împreună cu Sf. Maxim Mărturisitorul că „esenţa tuturor virtuţilor 
este însuşi Domnul nostru lisus Hristos". El este Binele întrupat, Modelul 
desăvârşit care ne învaţă, dar care trăieşte în viaţa noastră, pentru ca ea 
să devină conform vieţii Lui. 

Pe lângă aceasta, virtutea creştină se deosebeşte de cea antică şi 
prin caracterul ei dinamic şi creator. Virtutea antică putea fi concepută 
ca o simplă cunoaştere, la făptuirea căreia se ajungea foarte greu, fiindcă 
voinţa nu urmează totdeauna raţiunea, ci discordanţa şi chiar conflictul 
dintre ele fac insuficientă virtutea. Pe de altă parte, virtutea antică, după 
cum am văzut, putea fi o simplă obişnuinţă, un exerciţiu care conduce la 
formarea unor deprinderi automate, mecanice, lipsite de dinamism creator. 
Prin faptul că Hristos se oferă ca model de virtute, El ne prezintă un Pisc 
inaccesibil care neîntrerupt ne cheamă la imitaţia ce nu poate fi atinsă... 
în acelaşi timp, El ne cheamă să fim desăvârşiţi aşa cum Tatăl nostru cel 
din ceruri este desăvârşit (Matei 4, 48). Dacă „Dumnezeu este iubire", 
„Cel ce rămâne în iubire rămâne în Dumnezeu şi Dumnezeu rămâne în 
el" (/ loan 4, 16). Dar iubirea lui Dumnezeu reprezintă virtutea deplină 
care mereu angajează sufletul omenesc spre noi şi infinite ascensiuni 
ale neatinsei sfinţenii existente în Dumnezeu. 

în acelaşi timp, virtutea creştină este „rod al Duhului" (Kap7roq xou 
nve'upaTOu). Această formă de singular (rod - Kapttoi;) indică unitatea 
virtuţii creştine ca rod al Duhului. Adică, aşa cum Duhul este Unul singur 
dar răspândeşte o infinitate de daruri, tot aşa virtutea este una singură, 


este viaţa lui Hristos în Duhul Sfânt care se manifestă printr-o multitudine 
de raze luminoase. Aşa cum Hristos ne arată o singură cale, un singur 
adevăr şi o singură viaţă de iubire Treimică, tot astfel şi virtutea este una 
singură ca lucrare unică a Treimii. 

Această realitate a unităţii virtuţii creştine este profund simţită şi 
evidenţiată de spiritualitatea creştină. Astfel, Mântuitorul aduce în unitatea 
iubirii „toată legea şi profeţii" (Matei 22, 37-39). Acest fapt nu este contrazis 
de dascălii şi trăitorii creştini, care spun că şi alte virtuţi constituie esenţa 
şi unitatea tuturor virtuţilor. Bunăoară, Sfântul Vasile cel Mare nu greşeşte 
atunci când socoteşte smerenia „Ttavdpexoc;" 1 . Nici Sfântul loan Gură 
de Aur nu greşeşte atunci când spune despre milostenie că este 
„(3acn?u8a xwv apEXcov" 2 . Nici Sfântul loan Scărarul când spune că 
„acocppoauvri saxiv KaBo^itct'] jraaSv xcov âpexcov" (sophrosyne 
este numele - titulatura, firma - comun - universal - al tuturor virtuţilor) 3 . 

Aceste calificative pot fi spuse despre oricare altă virtute, tocmai 
pentru a evidenţia unitatea lor de acţiune şi nu deosebirea lor. Aşa cum 
din soare pornesc infinite raze de lumină şi căldură, tot astfel, din unitatea 
virtuţii care este viaţa lui Hristos în Duhul Sfânt pornesc virtuţile, menite 
să-l ridice pe om la calitatea de fiu al lui Dumnezeu, dându-i demnitatea 
chipului lui Dumnezeu, şi orientându-l prin cultivarea lor spre dobândirea 
sfinţeniei lui Dumnezeu. Aşa cum razele provenite din soare aduc lumină 
şi căldură, şi nu unele lumină, iar altele răceală şi întuneric, tot astfel şi 
virtuţile acţionează unitar spre realizarea sfinţeniei. Dacă numai una din 
ele ar fi contra celeilalte s-ar compromite însăşi viaţa cea una în Hristos 
prin Duhul Sfânt. Dacă într-un cor, o singură voce este falsă, compromite 
întreaga interpretare melodică, iar dacă un singur instrument lipseşte 
dintr-o orchestră, simfonia devine neautentică; tot astfel şi unitatea 
virtuţilor constă în totalitatea lor şi în acţiunea lor unitară. Pentru acest 
motiv, Didahia numeşte acţiunea comună şi unitară a virtuţilor ca fiind 
„calea vieţii", precum acţiunea păcatului este numită „calea morţii" 4 , după 
cum spune şi Sfântul lacob: „căci oricine va păzi toată legea şi va călca 
o singură poruncă, s-a făcut vinovat de toate; fiindcă cel ce a zis: să nu 
fii desfrânat, a zis şi: să nu ucizi. Şi de nu eşti desfrânat, dar ucizi, te-ai 
făcut călcător de lege" (lacob 2, 10-11). 

Unitatea virtuţii se evidenţiază şi dintr-un aspect negativ de 

funcţionalitate în cadrul vieţii morale creştine. Dacă, de pildă, credinţa 
se detaşează de iubire poate deveni fanatism. Iar fanatismul este o falsă 
credinţă. Nu mai este virtute, ci păcat. La fel iubirea detaşată de dreptate 
poate deveni la un moment dat slăbiciune, iar dreptatea fără iubire poate 
deveni brutalitate, ajungându-se la situaţia semnalată de Cicero: 
„summum jus, summa injuria". 

în concluzie, putem spune că virtutea creştină înseamnă realizarea 
deplină şi unitară a binelui ca viaţă în Hristos prin Duhului Sfânt, într-o 
formă dinamică şi creatoare, prin care dobândim viaţa de sfinţenie şi 
asemănarea cu Dumnezeu. 

De aici vedem limpede că virtutea creştină oferă demnitatea supremă 
fiinţei omeneşti. 


NOTE BIBLIOGRAFICE 

1 P. G. 31,645 B 

2 P. G. 49, 293 

3 Scara Raiului, Cuv. XV, P.G. 88, 880 C. 

4 1 , _ iv, 14; V, 1-2, trad. Pr. D. Fecioru (PSB 1), Bucureşti, 1979 


2. DINAMISMUL VIRTUŢII CREŞTINE 


Privind în jurul nostru, ne putem da seama că viaţa este în primul 
rând timp de muncă, de activitate, din care decurg toate bucuriile ei. 

Tot ce se află în jurul nostru mişcă, acţionează. Chiar şi ceea ce la prima 
privire ne face impresia că este într-un repaus veşnic, ca materie 
anorganică şi până la cea organică; de la materia organică şi până la 
om, coroana creaturii, totul este într-o mişcare continuă. 

Dacă celelalte creaturi reacţionează faţă de lumea înconjurătoare în 
mod mecanic, omul ca fiinţă raţională si liberă, cu conştiinţa de sine, 
este singura creatură capabilă de progres, capabilă de autodepăşire, de 
ridicare de la o treaptă inferioară la o treaptă superioară a existenţei 
sale. 

Datorită structurii sale psiho-fizice, omul este creator de valori 
superioare, care-l dau calitatea de stăpân al lumii văzute, de fiinţă creată 
după chipul şi asemănarea lui Dumnezeu (Geneza 1,26). 

Printre alte calităţi specifice omului, el are şi calitatea de a fi fiinţă 
morală, de a se conforma în mod conştient şi liber cu binele şi de a se 
autodepăşi în realizarea lui. Realizarea binelui după modelul lui lisus 
Hristos, prin urmarea, asemănarea şi unirea cu El, se încadrează în 
domeniul vieţii morale creştine. 

Desăvârşirea în iubirea lui lisus Hristos este un dar numai în potenţă; 
actualizarea ei se identifică cu idealul moralei creştine, la a cărei realizare 
se ajunge prin efort susţinut şi prin colaborare permanentă cu harul divin. 

Realizarea desăvârşită a personalităţii morale creştine, înseamnă 

întruchiparea deplină a binelui după modelul Mântuitorului, asemănarea 
cu lisus Hristos. Aceasta presupune lepădarea răului moral din fiinţa 
noastră şi sporirea neîntreruptă în virtute. 

La temeiul acestui deziderat moral stă smerenia creştină, fără de 
care nu putem concepe progresul moral în felul arătat mai sus. 

Din aceste consideraţii pentru viaţa morală creştină, necesitatea 
creşterii continui în iubirea lui Hristos până la desăvârşirea în Hristos, cu 
temei în smerenia creştină; printr-un efort susţinut de lepădare a oricărui 
păcat şi de cultivare a tuturor virtuţilor în gradul cel mai înalt, realizare ce 
se produce printr-o colaborare permanentă şi vie a întregii noastre fiinţe 
cu harul Sfintei Treimi. 

I. Motivarea dinamismului moral 

1. Omul - după învăţătura creştină - n-a fost creat de Dumnezeu 
perfect, ci perfectibil. în om, perfecţiunea a fost dată numai ca potenţă, 
ca ţintă spre care trebuia să-şi îndrepte el activitatea. Prin colaborare cu 
harul, omul putea şi trebuia să devină perfect în Dumnezeu. Perfecţiunea 
în participarea la viaţa divină ar fi fost, deci, un habitus la care omul 
trebuia să ajungă şi nu o calitate dată prin creaţie. Acest drum spre 
perfecţiune nu a fost oprit nici atunci când omul a căzut în păcat. Dar 
prin căderea în păcat, forţele omului — după învăţătura creştină — au 
scăzut aşa de mult, încât nu mai poate fi vorba de o perfecţiune în 
Dumnezeu, ci de o colaborare cu Dumnezeu, prin care să se ilustreze 
dorinţa omului de a realiza perfecţiunea sa morală în Dumnezeu. Prin 
lisus Hristos, această dorinţă a omului devine realitate. Ascensiunea 
morală a omului devine posibilitate a actualizării chipului lui Dumnezeu, 
alterat prin căderea în păcat, dar reabilitat în baia renaşterii, în duh şi 
adevăr. Mersul spre perfecţiune în Morala Creştină este o condiţie „sine 
qua non“ a realizării idealului ei, adică a formării personalităţii religios- 
morale creştine. 

2. Desăvârşirea morală este porunca Mântuitorului. în pilda cu cei 
zece talanţi (Matei 25, 14-31), sluga care nu a înmulţit talanţii, a fost 
aruncată în „întunericul cel mai din afară 11 (Matei 25, 30), de unde rezultă 
că creştinul nu trebuie să se complacă într-o situaţie statică din punct de 


vedere moral, ci să valorifice darurile naturale şi să „aprindă harul lui 
Dumnezeu" (II Timotei 1, 6), primit la sfântul Botez. 

3. Creşterea neîntrupată în bine se impune şi prin faptul că nu există 
o stare statică în bine. „Celui ce i se pare că stă, să ia aminte să nu 
cadă" (/ Corinteni 10, 12), scrie Sfântul Apostol Pavel corintenilor, vrând 
să atragă atenţia celui ce crede despre sine că deţine o stare statică, 
oarecum desăvârşită în bine, că aceasta este numai o părere; în fond 
acest creştin se află la un nivel moral mai scăzut, la un nivel inferior, 
determinat de însăşi această pretenţie statică în bine. Realizarea şi 
conformitatea permanentă cu binele pretinde o mobilizare a tuturor forţelor 
îndreptate permanent spre realizarea binelui, în tendinţa neîntreruptă de 
auto-depăşire morală. 

4. Idealul vieţii morale creştine este desăvârşirea în lisus Hristos, 
este realizarea personalităţii morale creştine. Fiecare om este o persoană, 
fiindcă fiecare om poartă în el chipul lui Dumnezeu, având conştiinţa de 
sine, precum şi capacitatea de a delibera în mod liber asupra acţiunilor 
sale. Fiecare om este o persoană morală, deoarece poate urma binele 
în calitate de fiinţă conştientă şi liberă. Fiecare om este o persoană morală, 
dar nu fiecare om este o personalitate morală, fiindcă „personalitatea 
morală creştină este persoana care prin viaţa şi faptele sale tinde să 
aducă la desăvârşire chipul lui Dumnezeu în ea, ducând o viaţă de virtute 
şi sfinţenie (relativă)". 1 Persoana morală creştină este un sfânt în 
potenţialitate, un sfânt sacramental, pe când personalitatea este 
actualizarea acestei sfinţenii, este starea la care este chemată să ajungă 
orice persoană morală, printr-o ascensiune morală în clocotul energiilor 
harice. Desăvârşirea în Dumnezeu, după modelul lui lisus Hristos, este 
ţinta oricărei persoane morale creştine; dar la această stare nu se poate 
ajunge decât numai prin luptă de descătuşare din robia păcatului şi urmare 
consecventă a binelui. Deci trecerea de la persoană la personalitate 
morală creştină este condiţionată de un efort constant în bine. 

5. Luând natura umană, Mântuitorul prin jertfa Sa ne-a mântuit în 
modul obiectiv, urmând ca fiecare creştin să-şi însuşească în mod 
personal roadele mântuirii. Prin lisus Hristos, chipul omului căzut a fost 
refăcut deplin - urmează ca fiecare om, prin participare la umanitatea 
îndumnezeită a Domnului, să reuşească a reabilita chipul lui Dumnezeu 

în el. Din aspectul ontologic al jertfei de pe Golgota rezultă îndumnezeirea 
naturii umane, umplerea ei cu har, din care alimentându-se cei recapitulaţi 
în potenţă, să poată ajunge la starea de „bărbat desăvârşit 1 ' (Efeseni 4, 
13). Universalitatea, necesitatea şi gratuitatea harului prin mântuire, nu 
exclude, ci implică şi pretinde o colaborare activă a întregii fiinţe umane, 
fiindcă harul nu lucrează independent de voinţa noastră. Harul este o 
energie divină, care se sudează ontologic cu persoana umană în 
realizările morale, cu condiţia ca fiinţa umană să se manifeste într-un 
efort neobişnuit pentru realizarea idealului moral creştin. 

II. „Chip şi asemănare" 

în lumea creată de Dumnezeu, omul deţine o poziţie specială, 
excepţională, fiind coroana creaturilor. Aceasta rezultă din faptul că numai 
omul a fost creat printr-o acţiune directă a lui Dumnezeu, după chipul şi 
asemănarea Creatorului ( Geneza 1, 26). Clement Alexandrinul spune 
că „insuflând l-a făcut pe om un instrument frumos, după chipul Său. De 
bună seamă, el însuşi (omul) este un instrument cu totul armonios al lui 
Dumnezeu, acordat şi sfânt, înţelepciune supra-cosmică, cuvânt ceresc". 

Chipul lui Dumnezeu în om (eÎKwv) constă în cele trei facultăţi sufle¬ 
teşti: raţiune, voinţă şi simţire, întrucât sunt orientate către Dumnezeu, 
care-i Adevărul, Binele şi Frumuseţea Absolută. 

Sfântul loan Damaschinul observă că Dumnezeu a creat primul om 
„din natura văzută şi nevăzută, după chipul şi asemănarea Sa. A făcut 
corpul din pământ, iar sufletul raţional şi gânditor i-l dădu prin insuflarea 
Sa proprie. Acesta, numit chip dumnezeiesc, căci cuvintele «după chipul» 
indică raţiunea şi liberul arbitru, iar «după asemănare» arată asemănarea 
cu Dumnezeu în virtute, atât cât este posibil". 

Sf. Grigorie de Nyssa pornind de la adevărul că „Dumnezeu este iubire" 
(/ loan 4, 16), arată că pe lângă raţiune şi voinţă liberă, chipul lui 
Dumnezeu este vădit în dragoste. „Dumnezeu este însuşi dragoste şi 
izvorul dragostei. Lucrul acesta l-a imprimat Creatorul şi pe faţa noastră, 
căci zice: «în aceasta vor cunoaşte toţi că sunteţi ucenicii Mei, dacă 
aveţi dragoste în voi» ( loan 13,35). Dacă nu e prezentă această dragoste 
a unora faţă de alţii, se schimbă toată întipări rea chipului" („Despre facerea 


omului" V, Migne, P. G. voi. XLIV, col. 137C). 

Sfinţii Părinţi fac distincţie între chip şi asemănare: „Chipul lui 
Dumnezeu - zice Sf. Grigorie de Nyssa - îi avem în noi odată cu creaţia 
noastră; asemănarea cu Dumnezeu însă o dobândim prin alegerea 
noastră liberă; din chipul lui Dumnezeu în mine, am însuşirea de a fi o 
creatură raţională, iar din asemănarea cu El, facultatea de a deveni bun. 
Ai, deci chipul lui Dumnezeu prin faptul că eşti dotat cu raţiune; 
asemănarea însă o ai prin îmbrăţişarea virtuţii, a cinstei, a bunătăţii". 2 

Sf. Vasile cel Mare exprimă mai succint această deosebire între chip 
şi asemănare - asemănarea este în potenţă (Suvapei) însuşi chipul 
care actualizându-se (cvepyeîa) în practica virtuţii şi a binelui, ajunge, 
printr-o conduită perfectă la asemănarea cu Dumnezeu". 3 

Rezultă, că în concepţia Sfinţilor Părinţi, asemănarea este chipul în 
actualitate, iar chipul este asemănarea în virtualitate. 

înainte de cădere, omul trebuia să ajungă la asemănarea cu 
Dumnezeu printr-o permanentă rămânere conştientă şi voluntară în bine. 
în momentul în care omul se dezlipeşte, prin voinţa sa liberă de 
Dumnezeu, se produce dezastrul întunecării, alterării chipului lui 
Dumnezeu în el. Aceasta înseamnă că la asemănarea cu Dumnezeu, 
omul nu poate ajunge decât numai prin Creatorul său. De aceea 
întruparea lui Dumnezeu îşi are ca ţintă redarea chipului lui Dumnezeu 
nealterat în om şi deschiderea drumului spre actualizarea lui. „Sfântul 
har al lui Dumnezeu - zice Diadoh al Foticeii- readuce întâi prin Botez 
«chipul» omului la forma în care era când a fost făcut, iar când se vede 
dorind cu toată hotărârea frumuseţea «asemănării» şi stând gol şi cu 
frică în atelierul lui, înfloreşte o virtute prin alta şi înalţă chipul sufletului 
din strălucire în strălucire, dându-i pecetea asemănării". 4 Dacă 
asemănarea cu Dumnezeu sau desăvârşirea nu înseamnă identificarea 
cu Dumnezeu, ci „un act de participare la atributele participabile ale lui 
Dumnezeu... pe măsura firii noastre create" 5 , înseamnă că asemănarea 
este cu atât mai actualizată, cu cât atributele lui Dumnezeu sunt mai 
actualizate, mai vădite şi mai pronunţate în fiinţa noastră. în acest caz, 
creştinul devine cu atât mai bun, cu cât lasă să se reflecte mai mult în el 
bunătatea absolută a lui Dumnezeu şi cu cât se străduieşte să ajungă la 
o stare cât mai avansată în bine, după asemănarea cu Dumnezeu. 

Viaţa morală creştină fiind un drum care începe cu chipul lui 
Dumnezeu aflat în virtualitate si se sfârşeşte cu actualizarea lui, realizată 
prin asemănarea cu Dumnezeu, înseamnă că creştinul se află într-o 
continuă depăşire de sine, într-un permanent dinamism în realizarea şi 
identificarea sa cu binele în forma sa cea mai pură şi mai desăvârşită. 
Acest drum deschide un orizont infinit: asemănarea cu Dumnezeu, în 
care oricât de mari vor fi realizările morale ale creştinului, lisus Hristos 
rămâne totuşi un pisc inaccesibil, dar spre a cărui asemănare tind 
neîncetat eforturile morale ale credincioşilor. 

III. Apatheia ca temei al dinamismului moral 

Puritatea morală, sub aspect negativ, înseamnă lepădarea de orice 
păcat. Smulgerea rădăcinilor păcatului din fiinţa noastră, ca să răsară şi 
să se dezvolte virtuţile creştine, care constituie aspectul pozitiv al purităţii 
morale. 

Păcatul în sens de „hatat" sau „âţmpTÎa 11 înseamnă pervertirea unei 
voinţe, care se depărtează de la scopul suprem şi ne face vrăjmaşi ai lui 
Dumnezeu. în fiinţa lui, păcatul este un egoism ((piAoama) 6 , o închidere 
a omului în sine însuşi, prin detaşarea totală de Dumnezeu, prin lipsa 
totală a receptivităţii binelui, sub forma unui refuz categoric de colaborare 
cu Creatorul, care atrage după sine o dezordine în conştiinţa păcătosului, 
manifestată printr-o confuzie vădită în ordinea morală, zicând răului bine. 
Această smulgere din iubirea lui Dumnezeu este urmată de o închistare 
a fiinţei umane şi de o subjugare a ei, de formele cele mai triviale şi 
tirane ale egoismului, de târâre a ei prin tot felul de patimi, care o macină 
şi care o ruinează. 

în taina sfântului Botez se iartă păcatul strămoşesc, dar rămâne 
concupiscenţa, care nu este păcat cât timp n-are aprobarea voinţei 
noastre libere. Păcatul ia naştere atunci când această concupiscenţă 
„nevinovată 1 ' e mişcată şi aprobată de voinţa liberă. Este vorba de o 
pervertire a voinţei care înclină spre rău în aşa fel, încât atrage întreaga 
fiinţă să îmbrăţişeze diferite forme ale răului moral. 

Pornind de la faptul că „tot ce se naşte începe de la ceva mic şi pe 
măsură ce este hrănit creşte 11 , Sfântul Marcu Ascetul arată că „cel biruit 


cu uşurinţă de (păcatele) cele mici, e robit neapărat şi de cele mai mari 11 . 7 
Cu alte cuvinte, repetarea păcatului actual duce cu necesitate la păcatul 
habitual, care înseamnă o pervertire a naturii umane, o identificare a ei 
cu răul moral, care o stăpâneşte. 

Eliminând patima din sufletul nostru, se ajunge la nepătimire, care 
după cum spune Sf. Maxim Mărturisitorul „este o stare paşnică, ce face 
ca sufletul să se mişte cu anevoie spre răutate... Marea virtute este să 
nu te împătimeşti de lucruri. Dar cu mult mai mare decât aceasta e să 
rămâi fără patimă faţă de înţelesurile lor... Mintea celui iubitor de 
Dumnezeu nu luptă împotriva lucrurilor, nici împotriva înţelesurilor 
acestora, ci împotriva patimilor 11 . 8 

Rezultă că aspectul dinamic al purificării morale în sens negativ constă 
în nepătimire, adică în eliberarea sufletului creştin de patimă (âmţ fteia). 

în locul patimilor smulse, răsar virtuţile creştine, menite să-l ducă pe 
creştin la desăvârşirea morală. 

Oricât de mare ar fi păcatul, care stăpâneşte sufletul creştinului, el totuşi 
poate fi învins şi radiat. Această posibilitate o întemeiem pe următoarele 
consideraţii: 

1. Păcatul sau răul moral nu este o realitate ontologică, nu e natură 
(cpuatq) ci stare (e^iţ). Din punct de vedere creştin, răul moral este 
lipsa unui bine care ni se cuvine. Viaţa naturală, cuvenită omului, este 
viaţa morală, este viaţa în care virtutea creşte şi se dezvoltă din ce în ce 
mai mult. 

2. Oricât de căzut ar fi creştinul, el nu încetează a rămâne membru al 
Bisericii. Chiar dacă este un mădular bolnav, el rămâne totuşi mădular al 
Trupului Domnului. Biserica are mijloace suficiente pentru ca membrii 
săi să se poată smulge prin voinţa lor liberă din mrejele păcatului. Ea 
operează cu dragostea care „este un mare dascăl în stare de a întoarce 
pe cineva din rătăcire, de a-i preface viaţa 11 . 9 Sfintele Taine şi ierurgiile 
sunt tot atâtea mijloace lăsate de întemeietorul creştinismului, ca să abată 
de la rătăcirea în păcat pe membrii săi. 

3. Oricât de păcătos ar fi, creştinul este unit cu lisus Hristos în Botez. 
Sfântul Marcu Ascetul spune că „de la botez, credinciosul are pe Hristos 
ascuns în sine 1 ' 10 , ceea ce înseamnă că, în fiinţa lui, păcătosul este 
„hristofor 11 , cu posibilitatea de a face vădit chipul Mântuitorului în el. Acest 

Hristos ascuns în fiinţa păcătosului botezat, i-a şters păcatul strămoşesc; 
rămâne ca el prin efort susţinut şi prin voinţă liberă, să ducă la îndeplinire 
ruperea legăturii cu păcatul, în favorul deschiderii către energiile harice, 
care să-l întărească şi să-l ridice la o viaţă de virtute. 

Stăpânirea asupra patimilor trebuie să fie urmată cu necesitate de 
creşterea în virtute. Nu e suficient ca în viaţa morală creştină să fii 
nepătimaş, ci trebuie să fii virtuos. Lupta patimilor trebuie să fie împletită 
cu lupta pentru creşterea în virtute. Aşa că nepătimirea nu înseamnă 
odihnă, oricât de desăvârşită ar fi ea, fiindcă, pe de o parte „chiar dacă 
am cucerit în mod onorabil această poziţie, a stăpânirii asupra patimilor, 
nu trebuie să ne odihnim în neactivitate, în faţa unui duşman învins si 
umilit, dar care poate să reapară la orice oră". 11 Sfinţii Părinţi ne învaţă 
că lipsa obiectului patimii poate reapare la reapariţia cauzei care a creat-o. 
Pe de altă parte, Sf Vasile cel Mare arată că, pentru o viaţă virtuoasă în 
sens creştin, e nevoie de stabilirea unui acord între sufletul nostru şi 
Dumnezeu, în aşa fel încât, sufletul să reflecte binele după modelul 
Făcătorului său: „Sufletul este ca un instrument care trebuie în primul 
rând să-l potrivim dacă vrem să scoatem din el acorduri agreabile 
(Comentar la Psalmul 32)] sufletul este ca o oglindă care nu va reflecta 
imaginea divinităţii, decât dacă el este strâns unit şi omogen" (Comentar 
la Isaia).' 2 

Deci puritatea morală, sub aspectul ei negativ, constituie piedestalul 
pe care se ridică edificiul aspectului pozitiv al aceleiaşi purităţi morale. 
Sf. Vasile cel Mare subliniază că „este imposibil a scrie pe ceară, dacă 
nu s-au şters mai întâi caracterele care se găseau acolo, ca şi a împărtăşi 
sufletului cunoştinţele dumnezeieşti, dacă nu s-au alungat ideile pe care 
obiceiul le-a stabilit acolo". 13 

îndemnul pe care Sf. Apostol Pave/îl dădea Corintenilor de a „nu fi 
copii cu mintea, ci cu răutatea" (/ Corinteni 14, 20), vrea să arate că 
nevinovăţia de prunc se identifică cu nepătimirea, fiindcă pruncii nu au 
conştiinţa păcatului şi nici adeziunea liberei voinţe de a-l săvârşi, aşa şi 
credinciosul trebuie să devină nereceptiv faţă de păcat, dar cu „mintea 
desăvârşită" (/ Corinteni 14, 20), adică mintea să lucreze neîntrerupt 
spre conformare cât mai desăvârşită cu natura omului care este bună, 
ca copie a bunătăţii lui Dumnezeu. Acest proces de răstignire a omului 


vechi, a omului păcatului şi de îmbrăcare în omul cel nou „după chipul şi 
asemănarea lui Dumnezeu" (Efeseni 4, 22-25; Galateni 5, 24), pretinde 
o creştere neîntreruptă, un dinamism care să nu cunoască oboseala, o 
alergare continuă (/ Corinteni 9, 24), „până ce vom ajunge toţi la unitatea 
credinţei şi a cunoaşterii Fiului lui Dumnezeu, la starea de bărbat 
desăvârşit, la măsura vârstei deplinătăţii lui Hristos" (Efeseni 1, 13). 

înainte de căderea omului în păcat, virtutea era starea normală de 
dezvoltare a omului, era climatul prielnic de fortificare morală, prin care 
el trebuia să ducă la îndeplinire realizarea asemănării cu Dumnezeu. 
Săvârşirea virtuţii era asemenea unei gimnastici plăcute, care nu-l lăsa 
pe omul dinainte de căderea în păcat să cadă într-o moleşeală, ci îi 
dădea impuls, îi înmulţea forţele şi-l dădea energie ca să poată realiza 
scopul pentru care a fost creat. 

După apariţia păcatului, virtutea rămâne ca să rezolve un act de 
aversiune faţă de păcat, un indiciu de readucere a creaturii pe calea pe 
care o urmase înainte de cădere şi care să-i arate perfecţiunea sa în 
Dumnezeu. Conştiinţa virtuţii şi a necesităţii săvârşirii binelui sau păstrat 
şi după căderea în păcat, însă forţele de realizare a binelui au slăbit; fapt 
exprimat de Sf. ApostolPavelm cuvintele: „Nu fac binele pe care-l doresc, 
ci răul pe care nu-l voiesc, pe acela îl săvârşesc" (Romani 7, 19). 

Recapitularea prin lisus Hristos îşi are menirea să repună pe om în 
adevăratul lui mers, către asemănarea cu Dumnezeu, infuzându-i puteri 
de viaţă nouă, care să-l determine a urma binele din dragoste (Romani 
13, 10), a-şi regăsi scopul pentru care a fost creat. Tocmai acesta este 
sensul virtuţii în creştinism: o creştere continuă în Hristos, până la 
asemănarea cu Hristos, prin colaborarea voinţei cu harul divin. Virtutea 
prin definiţie este o creştere, o autodepăşire permanentă în bine, o 
autorăzboire pentru a nimici forţele răului şi a ne dezvolta neîncetat în 
bine. 14 

Dacă pentru fapta morală nu se impune o statornicie în bine, ci o 
conformitate cu legea morală, fie ea chiar momentană, virtutea trebuie 
să fie o tendinţă constantă, habituală, de conlucrare a voinţei noastre cu 
forţele vii, harice, impunând prin aceasta o ascensiune permanentă spre 
bine. 

Să presupunem că habitul subiectiv - intelectual şi voluntar, care 

tinde a deveni conform cu habitul obiectiv bun, în aşa fel încât se ajunge 
la deprindere în bine, devenind un obicei constant, după proverbul: 
„consuetudo est altera natura" - atunci se pune problema: această stare, 
care principial împiedică manifestarea normală a actului voluntar, este 
ea statică? Răspundem: nu, fiindcă oricât de desăvârşit este însuşi habitul 
obiectiv bun, pe de o parte rămâne posibilitatea de netăgăduit a căderii, 
iar pe de lată parte ascensiunea în bine are un orizont infinit, fiindcă 
scopul ei este infinit şi absolut, deoarece absolut şi infinit este binele în 
Dumnezeu. 

în lumina învăţăturii Sfinţilor Părinţi, virtuţile sunt într-un dinamism 
neîntrerupt. Ele cresc una din alta, se completează reciproc, converg în 
una singură şi se difuzează din aceeaşi singură virtute. Sf. Marcu Ascetul 
spune că precum „cele rele îşi primesc puterea una de la alta, de 
asemenea şi cele bune cresc una din alta şi pe cel părtaş la ele îl mână 
şi mai mult înainte. 15 Clement Alexandrinul arată gradele prin care trece 
virtutea în dezvoltarea ei: „Deci cel mai bun lucru este să nu păcătuim în 
nici un fel cum spunem că este firea lui Dumnezeu. Apoi nici să nu ne 
plecăm nici chiar cu gândul spre vreo nedreptate, cum stă în firea 
adevăratului înţelept. în al treilea rând, să nu cădem în multe din cele ce 
ne vin fără voia noastră, căci aşa e firea celor binecrescuţi de Pedagogul. 
Să încheiem la urmă cu hotărârea de a nu rămâne mult în păcate". 16 

Virtutea este una singură, dragostea, care se poate asemăna cu un 
focar ce adună razele solare pentru ca apoi să le răspândească în jurul 
lui. în ea se concentrează toate virtuţile şi din ea iau forma celelalte 
virtuţi, în diferite situaţii de manifestare ale ei. Cu cât cresc virtuţile, cu 
atât mai mult creşte dragostea şi cu cât creşte dragostea, cresc şi virtuţile. 
A iubi pe Dumnezeu şi pe aproapele, sunt cele două porunci în care se 
cuprind „toată legea şi proorocii" ( Matei 22, 39), „pentru că (poruncile): 
să nu desfrânezi, să nu ucizi, să nu furi; -să nu fii mărturie mincinoasă, să 
nu pofteşti şi oricare altă poruncă, se cuprind în acest cuvânt, adică: «să 
iubeşti pe aproapele tău ca pe tine însuţi». Dragostea nu face rău 
aproapelui. Dragostea este plinirea legii" ( Romani 13, 9-11; / Corinteni 
13, 4-9). Sf. Apostol Petru îndeamnă pe destinatarii clei de a doua 
epistole: „punând toată sârguinţa, adăugaţi la credinţa voastră virtute, 
iar la virtute cunoştinţa, la cunoştinţă înfrânarea, la înfrânare răbdare, la 


răbdare evlavia, la evlavie iubirea frăţească, la iubirea frăţească 
dragostea. Căci dacă aveţi acestea şi sporesc în voi, ele nu vă vor lăsa 
trândavi, nici sterpi în cunoaşterea Domnului nostru lisus Hristos" (IIPetru 
1,5-9). Rezultă că dinamismul tuturor virtuţilor trebuie să aibă ca obiectiv 
desăvârşirea în dragoste, care să le înmănuncheze pe toate şi din care 
să se dezvolte toate. Acest lucru este pe deplin confirmat şi de Sfinţii 
Părinţi. Sf. Grigorie de Nyssa spune că virtutea este „o imitare a lui 
Dumnezeu din partea omului, potrivit puterilor sale. Ea n-are limite 
hotărâte, ea este de asemenea împărţită între toţi şi de aceea nu poate 
zice care virtute este mai aleasă şi după care din ele omul să năzuiască 
mai întâi şi mai pe urmă, căci toate stau într-o legătură intimă şi ridică pe 
toţi aderenţii săi reciproc până la starea cea mai înaltă. Virtutea este 
una". 17 După Clement Alexandrinul ,y irtutea este o încordare şi eficienţă 
armonică a sufletului sub stăpânirea lui Logos, care împreună cu corpul 
îşi arată eficienţa după o judecată bună şi iubire de adevăr. Toate virtuţile 
se ţin strâns legate întreolaltă, aşa că în acest înţeles s-ar putea zice că 
acela, care posedă una, posedă şi celelalte". 18 Sf. Maxim Mărturisitorul 
arată că trecerea de la credinţă la neprihănire îşi are ca ţintă dragostea: 
„Cel ce crede în Domnul să se teamă de chinuri; cel ce se teme de 
chinuri, se înfrânează de la patimi; cel ce se înfrânează de la patimi... 
va avea nădejdea în Dumnezeu; iar nădejdea în Dumnezeu desface 
mintea de toată împătimirea; în sfârşit, mintea desfăcută de acestea va 
avea iubirea". 19 Sfântul loan Gură de Aur arată mai lămurit unitatea 
virtuţilor în iubire: „Izvorul, dezvoltarea, sfârşitul, materia şi gradul cel 
mai înalt al virtuţii, precum şi binele suprem, se află numai în iubirea lui 
Dumnezeu, îmbinată cu iubirea aproapelui, care totodată este şi principiul 
intern al tuturor virtuţilor". 20 Oricât de frumoasă ar fi virtutea creştină 
săvârşită, dacă nu porneşte dintr-o inimă legată de iubirea lui Dumnezeu 
şi dăruită în slujba iubirii semenului, viaţa morală creştină nu şi-ar îndeplini 
rostul ei. „Noi putem osteni - spune sf. Simion Noul Teolog - cu 
generozitate în lupta virtuţii, să postim, să priveghem şi să practicăm 
orice fel de altă asceză, totul este în zadar, dacă nu luptăm să ne facem 
o inimă fără răutate, simplă, dreaptă, smerită, dulce. Numai într-o astfel 
de inimă se răspândeşte, respiră şi locuieşte ca într-o locuinţă plăcută, 
harul Duhului divin" 21 

IV. Smerenia, condiţie a dinamismului moral 

Dacă desăvârşirea din viaţa pământească înseamnă conştiinţa 
nedesăvârşirii morale creştine, atunci la temelia ei stă smerenia creştină. 
„Sfinţii Părinţi, scrie un teolog, vorbesc într-una despre smerenie, fiindcă 
ea este cununa, e rodul copt şi în acelaşi timp condiţia „sine qua non“, e 
temelia oricărei creşteri duhovniceşti şi fără de care nu poate fi viaţă 
duhovnicească". 22 Cu cât smerenia e mai adâncă, cu atât impulsul moral 
e mai mare. 

Cei ce văd în smerenia creştină o virtute „pasivă", care ar face să 
stagneze orice activitate şi care înseamnă „dispreţuirea camuflată a 
persoanei proprii - ceea ce evident nu poate da fermitate vieţii" 23 , greşesc, 
deoarece smerenia creştină nu înseamnă negarea valorilor proprii, ci ea 
deschide perspectivele unei adevărate iubiri şi stime de sine. Dictonul 
lui Pindar. „Fii ceea ce eşti", implică o cunoaştere autentică a valorii 
proprii, care nu-şi poate avea obiectivitate, dacă nu se întemeiază pe 
smerenie. Deci smerenia nu numai că nu subjugă forţele morale existente 
în persoana morală, ci ea le dă viteza iniţială de ascensiune către 
desăvârşire. 

Viaţa Mântuitorului a fost o viaţă de smerenie în înţelesul superior şi 
adânc al cuvântului. De la naştere până la moarte a fost o chenoză, dar 
nu în sensul că Domnul ar fi renunţat la atributele dumnezeieşti. Domnul 
n-a ezitat să-şi afirma dumnezeirea Sa, ori de câte ori se ivea ocazie. 
Chiar atunci când chenoza pare într-adevăr reală pe Golgota şi în 
mormânt, chiar atunci dumnezeirea Fiului Omului este mai vădită prin 
biruinţa mormântului. 

Creştinul nu se smereşte ca să-şi dispreţuiască calităţile, ci ca să se 
înalţe. El, prin smerenie nu-şi pierde conştiinţa de coroană a creaturilor, 
ci o duce la desăvârşire, prin viaţa lui. înălţarea morală este rod al 
smereniei, după cuvintele Mântuitorului: „Cel ce se înalţă pe sine, se va 
smeri şi cel ce se smereşte, se va înălţa" ( Luca 14,11). Aceasta înseamnă 
că „autoînălţarea nemeritată duce la smerire în sensul ei minor, iar 
autosmerirea sinceră şi raţională, la înălţarea meritată". 24 Smerenia şi 
înălţarea sau onoarea nu sunt valori contradictorii, ci ele se întrepătrund, 
se condiţionează şi se presupun reciproc; adevărata smerenie duce la 


înălţare; adevărata înălţare porneşte din smerenie. 

Dacă omul mândru „devine un idol înălţat pe piedestalul mândriei, 
căreia se închină el însuşi şi cere şi altora să i se închine" - omul smerit 
„este obiectiv, vede la sine nu numai calităţi, ci şi defecte, vede la semenii 
săi nu numai defecte, ci şi calităţi. E accesibil la critică şi se îndreaptă, 
se bucură dacă altul e mai înzestrat ca el şi realizează mai mult, îl ajută 
şi caută să realizeze şi el mai mult". 25 Smerenia este deschidere către 
Dumnezeu şi către aproapele, este climatul accesibil iubirii şi desăvârşirii, 
pe când „mândria e orbire sufletească prin care omul se ridică pe sine 
peste semenii săi şi se prăbuşeşte din greşeală în greşeală, până ce 
cade in prăpastie" ; ea este forma care îmbracă egoismul cel mai feroce, 
izvorul prin care s-a manifestat căderea în păcat a îngerilor buni. 

Sfinţii Părinţi văd în smerenia creştină virtute care „taie patimile 
sufletului...“ 27 , imprimând prin aceasta posibilitatea fiinţei umane de a 
merge pe drumul virtuţii până la desăvârşirea morală. Sfântul Maxim 
Mărturisitorul arătând împletirea între nepătimire şi smerenie, spune: 
„Smerenia şi reaua pătimire slobozesc pe om de tot păcatul. Cea dintâi 
taie patimile sufletului, cea de a doua pe ale trupului. Psalmistul David 
se roagă lui Dumnezeu zicând: „Priveşte la smerenia mea şi la osteneala 
mea şi iartă toate păcatele mele" (Psa/mu/118; 135). 28 

Teodor al Edesei numeşte smerenia creştină „ucigătoare de patimi": 
„în sufletele smerite se odihneşte Domnul, iar în inimile celor mândri 
patimile şi ocara. Căci nimeni nu le întăreşte pe acestea, aşa de mult 
împotriva noastră, ca gândurile de mândrie şi nimic nu desrădăcinează 
aşa de mult buruienile rele din suflet, ca fericita smerenie. De aceea, pe 
drept, ea s-a numit şi ucigătoare de patimi". 29 

Sub aspect pozitiv, smerenia constituie o condiţie indispensabilă pentru 
creşterea în virtute. Ava Dorotei spune că „umilinţa desăvârşită izvorăşte 
din împlinirea poruncilor. Dacă într-un copac cresc fructe multe, crengile 
se pleacă de greutatea lor; însă creanga care n-are fructe se înalţă în 
aer şi caută drept în sus...". 30 

Prin smerenia creştină, credinciosul este conştient de valorile sale 
naturale, dar şi că tot ceea ce realizează, nu realizează independent de 
Dumnezeu şi de aproapele său. El caută să-şi sporească forţele sale 
naturale prin conlucrare cu harul divin. Acesta îl întăreşte şi îl conduce 

pe calea unui nesfârşit progres moral. 

Sf. Apostol Pavel scria corintenilor: „Ce ai ce n-ai primit? Iar dacă ai 
primit, de ce te lauzi ca şi cum nu ai fi primit?" (/ Corinteni 4, 7), vrând să 
arate că creştinul nu trebuie să se mândrească cu succesele sale, ca şi 
cum ar fi numai ale sale, realizate numai cu puteri proprii. Creştinul este 
un membru al Trupului Domnului şi în această calitate el se dezvoltă în 
atmosfera harului divin şi prin ajutorul celorlalte membre ale aceluiaşi 
Trup al Domnului. Diadoh al Foticeii arată că „cu cât omul e mai desăvârşit 
şi mai curat, cu atât e mai smerit şi vede mai bine adevărata realitate: de 
o parte păcatele sale şi slăbiciunea sa, pe de alta harul şi puterea 
nesfârşită a lui Dumnezeu...". 31 Iar recunoscând şi ajutorul aproapelui, 
creştinul se simte unit cu semenul său, îşi dă seama că el nu este un ins 
izolat, care se realizează pentru sine însuşi ca să se pună în slujba lui 
Dumnezeu şi a semenului, lată cum smerenia creştină deschide porţile 
sufletului pentru a intra în comuniune de iubire cu făpturile. 

Smerenia este condiţie a vieţii morale şi prin faptul că te pune în 
situaţia de a-ţi întări conştiinţa nedesăvârşirii, care nu descurajează pe 
credincios, ci îi dă imbold să nu obosească niciodată în ascensiunea 
spre bine. Urmând modelul vieţii lui lisus Hristos, prin smerenie, creştinul 
se simte nedesăvârşit faţă de piscul desăvârşirii Mântuitorului. Oricât de 
înaintat ar fi credinciosul în săvârşirea actelor morale, totuşi desăvârşirea 
Domnului rămâne inaccesibilă. Oricât progres şi oricâtă osteneală ar fi 
depus creştinul, viaţa Mântuitorului îi este un exemplu care îl cheamă 
mereu la autodepăşire şi la asemănare cu El. Comparând neîncetat viaţa 
sa cu a Mântuitorului, creştinul îşi dă seama că ceea ce a realizat el este 
puţin faţă de ceea ce trebuie să realizeze, pentru a fi după asemănarea 
cu Dumnezeu. Această atitudine îi trezeşte smerenia şi îl îndeamnă mereu 
spre progres moral. 

Deşi nu acceptăm împărţirea virtuţilor în „pasive" şi „active", totuşi 
dacă am dori să încadrăm smerenia în una din aceste categorii, 
conchidem că smerenia nu numai că nu este virtute „pasivă", dar ea stă 
la temelia tuturor virtuţilor. Ea constituie rădăcinile din care se dezvoltă 
copacul virtuţilor creştine, care rodesc în dragoste. Ea este impulsul 
dinamismului moral care-l face pe creştin să nu se mulţumească cu cât 
a realizat pe tărâm moral, ci să se depăşească mereu, cu dorinţa 


neîntreruptă de a actualiza chipul lui Dumnezeu în fiinţa lui. 

V. Iubirea - corolar al dinamismului moral 

Desăvârşirea creştină se identifică cu desăvârşirea în dragoste. Cu 
cât dragostea sporeşte mai mult, cu atât drumul spre desăvârşirea morală 
creştină devine mai scurt. Dacă îmbrăcarea în haina virtuţilor duce la 
asemănarea cu lisus Hristos, atunci „peste toate acestea, zice Sf. Apostol 
Pavel, îmbrăcaţi-vă în dragoste, care este legătura desăvârşirii" (Coloseni 
3, 14). Din cuvintele Mântuitorului: „Fiţi desăvârşiţi precum Tatăl vostru 
cel din ceruri este desăvârşit" (Matei 5, 48), reiese că desăvârşirea în 
dragoste, după modelul lui Dumnezeu, este un imperativ, pe care 
credinciosul nu trebuie să-l uite niciodată şi să tindă toată viaţa la 
realizarea lui cât mai deplină. Prin starea de „desăvârşit", pe care Sf. 
Apostol Pavel spune că a atins-o ( Filipeni 3, 15), avem să înţelegem că 
„însăşi starea de creştin este în sine o stare de desăvârşire. Creştinul care 
şi-a atins scopul moral, spre care a fost menit prin botez, acela de a vieţui în 
Hristos, este un xsA.oţ avdpconoţ. într-un asemenea om se presupune că 
toate virtuţile au depăşit stadiul iniţial, dobândind o anumită maturitate" 32 
Dar acest „om desăvârşit este într-un continuu progres moral, el este 
alergătorul din arenă (/ Corinteni 9, 26); el este desăvârşit tocmai prin acest 
efort, care îl împinge la asemănarea cu Hristos. Alergătorul nu a ajuns la 
ţintă, el aleargă mereu. Sub acest aspect al alergării, Sf. Apostol Pavel se 
consideră nedesăvârşit (Filipeni 3, 12). „Răsplata chemării celei de sus" 
(Filipeni3, 14) o va primi-o pe tărâmul veşniciei. 

„iubirea este pâinea vieţii", virtutea cea mai nobilă şi autentic creştină; 
ea dă viaţă celorlalte virtuţi şi le îndreaptă spre Dumnezeu, ea dă 
credinciosului forţa care în tot timpul vieţii sale îl îndeamnă la progres în 
asemănarea cu Dumnezeu. Iubirea luminează, încălzeşte şi sporeşte 
forţele spirituale ale credinciosului în stăruinţa sa spre mântuire". 33 Iubirea 
înseamnă participarea întregii noastre fiinţe la dumnezeirea înomenită a 
lui lisus Hristos, care este şi ea iubire. 

Iubirea lui Dumnezeu nu este o iubire egoistă, ca un „eros" închis în 
turnul său de fildeş ci o iubire în plină revărsare. Duhul perihorezei 
Treimice este un puls puternic de iubire care vibrează în mod absolut în 

comuniunea intratrinitară. Binele absolut se revarsă în valuri de iubire 
negrăită în creaţia Sa. El nu încetează să rămână iubire, chiar atunci 
când creaturile iubirii Sale alunecă spre rău. Torentul de iubire izvorât 
din însăşi fiinţa lui Dumnezeu este atât de dinamic şi dezinteresat faţă 
de creatura căzută, care poartă amprenta acestei iubiri, încât se manifestă 
ca o forţă atotcuprinzătoare, capabilă să înfrunte abisul morţii, în scopul 
salvării şi integrării în iubirea Sa a acelora pe care de la început l-a iubit. 
Integrarea perfectă a membrelor în Trupul Domnului, în eshatologie, 
înseamnă - după expresia Fer. Augustirr. „et erit unus Christus amans 

se ipsum . 

Dacă „Dumnezeu este iubire" (/ loan 4, 16) şi dacă omul este făcut 
după chipul lui Dumnezeu ( Geneza 1,26), înseamnă că adevăratul chip 
al creştinului este chipul iubirii după modelul lui Dumnezeu. „Existenţa 
pentru iubire - observă un teolog protestant- nu e un atribut lângă altele 
al fiinţei omeneşti, ci este existenţa omenească însăşi. Omul e întru atâta 
om, întrucât trăieşte în iubire. Măsura îndepărtării de iubire este măsura 
decăderii din umanitate. Nu libertatea, nici puterea creatoare spirituală, 
nici raţiunea nu constituie specificul omenesc. Acestea sunt mai degrabă 
condiţiile realizării fiinţei sale proprii omeneşti, care constă în iubire. Ele 
nu-şi au sensul în ele însele. Sensul lor este iubirea, adevărata 
comunitate. Nu măsura genialităţii determină gradul omenităţii, al calităţii 
de om, ci măsura iubirii". Legătura de iubire prin care fiinţa creştinului 
participă la iubirea lui Dumnezeu, se realizează prin omenitatea 
îndumnezeită a Mântuitorului. „Procesul iubirii este un proces de 
profunzime: el ne uneşte tot mai deplin cu Hristos, ne transformă mereu 
după asemănarea lui Hristos, dezbrăcându-ne de noi înşine şi 
îmbrăcându-ne în Hristos. Prin iubire, Hristos pătrunde întreaga fiinţă 
din ce în ce mai mult, aşa cum focul pătrunde fierul şi-l înroşeşte, şi ne 
plăsmuieşte după asemănarea lui". 36 

Dar această creştere în iubirea lui Dumnezeu presupune o egală 

creştere în iubirea aproapelui. „Iubirea lui Dumnezeu fără iubirea de 

oameni poate lua înfăţişarea iubirii unei idei abstracte, în numele căreia 

oamenii pot fi zvârliţi de vii în vâltoarea rugurilor". . Sf. Apostol şi 
Evanghelist loan numeşte mincinos pe acele care ar zice că iubeşte pe 
Dumnezeu, dar care urăşte pe fratele său, „pentru că cel ce nu iubeşte 


pe fratele său pe care l-a văzut, pe Dumnezeu pe care nu l-a văzut nu 
poate să-L iubească“(/ loan 4, 20). Rezultă că iubirea este o creştere 
continuă în iubirea faţă de sine prin iubirea lui lisus Hristos şi manifestată 
în iubirea faţă de orice creatură. 

Clement Alexandrinul spune că „instrumentul acesta al lui Dumnezeu 
(omul) este iubitor de oameni, «cpiAdv^pomoc;» 38 , chemat să iubească 
pe semenii săi cu iubirea cu care Dumnezeu îi iubeşte ( loan 3, 16). 

Una din caracteristicile iubirii faţă de aproapele este şi aceea de a fi 
' activă. Ea nu se rezumă numai la intenţii, ci se realizează prin fapte. 
„Iubirea afectivă, care se manifestă în bucurie sau compătimire cu 
aproapele - când ea este adevărată - cu necesitate va deveni efectivă , 
se va arăta «în faptă şi adevăr» (/ loan 3,18), în faptele îndurării sufleteşti 
şi trupeşti". 39 

Iubirea creştină este o virtute care izvorăşte din adâncul sufletului 
omenesc, ca să ajungă în acelaşi adânc al sufletului semenului. Ea se 
manifestă în acte exterioare, izvorâte din plinul de iubire a sufletului 
creştin. în acest cadru, iubirea faţă de aproapele are un caracter creator. 
Pe de o parte, fiinţa iubitoare creează pe fiinţa iubită, „cel ce nu are 
fericirea de a fi iubit, duce oarecum o existenţă embrionară, sub nivelul 
realităţii şi închircită într-o izolare cu miros de moarte şi cu gust de neant. 
Fără iubire, viaţa omului se macină în suferinţe cumplite, în chinuitoare 
aşteptare şi tânjire după un tu care să nu treacă indiferent pe lângă dânsul, 
ci să se plece cu dragoste asupra lui". 40 Dar şi iubirea răspuns, după 
cum observă L. Lavelle, procură persoanei iubitoare certitudinea 
existenţei şi valorii proprii sau o „pune", o „naşte" ca un centru personal 
propriu. Pe de altă parte „iubirea tinde să descopere valori din ce în ce 
mai înalte, în lumea interioară a persoanei. Purcezând de la starea 
naturală a lui «tu», de la «valorile empirice» ale acestuia, iubirea străbate 
până în adâncul lui cel mai tainic, unde-i sunt înscrise posibilităţile cele 
mai înalte, spre a i ie descoperi, ca pe nişte valori în tensiune, către 
înfăptuire". Cu alte cuvinte, iubirea acordată semenului are ţintă 
„scoaterea lui din singurătate, din mrejele tendinţelor sale egocentrice, 
şi din neliniştea lui. Este îmboldirea de a se deschide iubirii ce i se arată, 
de a se lăsa prins de ea, de a-şi rezema pe ea existenta si destinul 
propriu" 43 

Aşadar, a te iubi pe tine însuţi cu iubirea cu care Dumnezeu te iubeşte 
şi a iubi pe aproapele cu iubirea cu care lisus Hristos te-a iubit pe tine, 
presupune o creştere neîncetată până la asemănarea cu iubirea lui lisus 
Hristos. 

CONCLUZII 

Creştinul trebuind să străbată drumul de la chipul lui Dumnezeu la 

asemănarea cu Dumnezeu, viaţa lui morală este într-o continuă devenire. 

Desăvârşirea creştină - care pe pământ este o continuă alergare spre 

ţintă - angajează întreaga fiinţă a credinciosului, punându-l în situaţia 

de a creşte neîncetat în iubirea lui lisus Hristos. Prin purificarea morală, 

iubirea îşi găseşte terenul prielnic în care să crească şi să se dezvolte 

neîntrerupt. De aceea, sfinţenia creştină nu are un caracter egoist, ci 

comunitar, pornind din iubire şi având ca ţintă iubirea lui Dumnezeu şi a 

semenului. „Asceza unei vieţi retrase nu este sfinţenie, ci cel mult filozofia 
44 

unei vieţi comode... 1 '. 

Pentru ca creşterea în iubire să se dezvolte în caracterele ei cele 
mai pure şi autentice, trebuie să se întemeieze pe smerenie. Cu cât 
smerenia este mai adâncă, cu atât creşterea în iubire e mai dinamică şi 
mai desăvârşită. 

Deci „iubirea, smerenia, curăţia, sunt însuşiri de căpetenie ale 

frumuseţii sufleteşti, ele sunt veşmântul de nuntă, despre care a grăit 

Mântuitorul în pilda Sa... (Matei22, 2-14) şi în care trebuie să fie îmbrăcat 

fiecare creştin adevărat, fiu adevărat al Tatălui ceresc". 

3. PĂCATUL - CALE A MORŢII 


Am văzut în Didahia indicată atât de limpede calea vieţii şi calea 
morţii. Calea vieţii este calea virtuţii, iar cale morţii este calea păcatului, 
după cum spune atât de clar Apostolul: „Iar răsplata păcatului este 
moartea" (Romani 6, 23). 

înainte de a vedea razele de lumină ale unicei virtuţi care este viaţa 
lui Hristos în Duhul Sfânt, se cuvine să analizăm aspectul ei contrar, 
adică calea morţii, a păcatului, sau a întunericului vieţii. Şi aceasta pentru 
simplu motiv că dacă vrei să urmezi viaţa, trebuie să te fereşti de moarte, 
dacă vrei să ai sănătate trebuie să şti cum să eviţi boala, dacă vrei ordine 
şi curăţenie, trebuie să elimini necurăţia şi dezordinea... 

Aşa că, înainte de a vedea care sunt unele din razele de lumină ale 
virtuţii, ne punem întrebarea: ce este păcatul? 

Auzim adesea exprimându-se în jurul nostru diferite regrete, sub 
forma: „ce păcat că nu am ştiut de la început cum se vor desfăşura 
lucrurile, că aş fi adoptat altă atitudine în cutare cazi..." sau „ce păcat că 
nu am făcut cutare lucrare; acum timpul s-a scurs şi niciodată nu se va 
mai întoarce!...". La fel, cu privire la altă persoană: „ce păcat că nu am 
făcut un serviciu pentru cutare, putând fi acum recompensat!", sau invers: 
„ce păcat că m-am sacrificat pentru cineva, fiindcă nu am nici un folosi". 
Apoi, cu privire la firea înconjurătoare: „este păcat să rupi o floare, încă 
boboc fiind!..." sau: „e păcat să vânezi gazela, fiindcă ea nu face rău 
nimănui, este un animal atât de rar şi de delicat!", de multe ori acest 

regret este exprimat de propria conştiinţă, ca o mustrare: „ce păcat că 
nu am dus o viaţă echilibrată, fiindcă atunci nu aş fi avut cutare neplăcere 
sau boală!" vedem că toate aceste exclamaţii sunt exprimate prin cuvântul 
„păcat", iar în dezlegarea înţelesului lor în mod firesc ne punem întrebarea: 

ce este păcatul? 

lată o întrebare la care căutăm să răspundem în cele ce urmează. 

Din modul în care vedem că este exprimat cuvântul „păcat", deducem 
fără prea mare greutate că el reprezintă o greşeală, o eroare. Noi 
exprimăm în vorbirea de mai sus regretul pentru o faptă comisă, pe care 
o considerăm greşeală, fiindcă nu am săvârşit un lucru pe care trebuia 
să-l facem, ori pentru că săvârşindu-l, l-am făcut rău, greşit. De fapt 
cuvântul „păcat" îşi are originea, ca înţeles, în cuvântul elin: „hamartia", 
care indică tocmai greşeală în lovirea unei ţinte, în special la vânătoare, 
care ţintă aduce folos vieţii. Deci păcatul este greşeala în atingerea unui 
scop util în viaţă. Este ca şi cum ai apuca pe un drum greşit care nu duce 
la destinaţia dorită şi pe care mergând nu ajungi la scopul folositor vieţii. 
Şi cum tot ceea ce creează daune sau leziuni altcuiva, sau chiar mie 
însumi constituie un rău, putem spune că greşeala sau păcatul este fapta 
rea pe care o săvârşim. 

Dar de unde cunoaştem noi care este cu adevărat ţinta sau scopul 
folositor pe care să-l urmărim? Voia sau poruncile lui Dumnezeu ne 
conduc totdeauna spre el. Ele sunt ca un îndreptar, ca nişte jaloane care 
ne arată adevăratul drum pe care trebuie să-l urmăm. Este importantă 
această precizare, întrucât şi păcatul ne oferă o ţintă, sau un scop, care 
este ademenitor, atrăgător. Dar înşelător. De pildă, pentru satisfacerea 
nevoilor de mâncare şi băutură, păcatul ne indică un „prea mult". Aceasta 
naşte lăcomia şi nesaţul. Poruncile lui Dumnezeu ne indică cumpătarea. 
Cine urmează primul drum, cel al lăcomiei şi nesaţului, va ajunge la o 
ţintă greşită, falsă, întrucât acestea sunt dăunătoare organismului şi vieţii, 
aducând boli şi indispoziţii. Cumpătarea îi aduce în schimb omului 
echilibrul şi sănătatea. Apoi, voia lui Dumnezeu este să ne iubim unii pe 
alţii, să trăim în pace ca fraţii, să nu ne înşelăm prin desfrânare sau furt, 
să nu ne minţim, să fim iertători şi să ne menajăm unii altora viaţa. Când 
însă credincioşii nu dau ascultare şi nu urmează voia şi poruncile lui 
Dumnezeu, săvârşesc greşeala sau păcatul care face ca viaţa să nu-şi 


atingă adevăratul ei scop. Se ajunge astfel la tot felul de neînţelegeri şi 
necazuri, mergând până la ucideri, la războaie şi chiar la catastrofe 
universale. Dacă păcatul reprezintă răul, ne punem întrebarea: care este 
originea răului sau a păcatului? Dacă spunem că Dumnezeu este 
Adevărul şi Binele şi dacă recunoaştem că tot cea ce face El este spre 
binele nostru, atunci trebuie să precizăm de la început că Dumnezeu nu 
poate fi autorul răului, că aşa cum în lumină nu există întunericul, tot 
astfel în Dumnezeu nu poate exista răul. Atunci de unde vine răul? Cartea 
' Sfântă ne arată că răul sau păcatul a apărut în fiinţa îngerilor răi. Aceştia 
la început au fost îngeri de lumină. Vrând însă să fie mai mari decât 
Creatorul lor, au rupt legătura cu Dumnezeu şi neavând iubirea lui 
Dumnezeu ei nu mai puteau lumina mai departe, devenind asemenea 
unei lămpi care nu mai este alimentată cu lichidul necesar arderii, sau 
asemenea becului electric izolat, sau rupt de la reţeaua de curent electric. 
Rupându-se de iubirea lui Dumnezeu, au rămas atât de mult în mândria 
lor, încât s-au pietrificat în rău în aşa fel încât acesta le-a devenit o nouă 
natură, asemenea cuiva care devine rob patimii şi nu mai poate scăpa 
de ea. Răul a devenit pentru aceşti îngeri o stare veşnică. Nu numai că 
ei nu mai pot scăpa de ea, dar transmit „microbul" aducător de moarte şi 
împrejurul lor şi oricine se contaminează riscă îmbolnăvirea... Aceşti 
îngeri răi se numesc diavoli. Şi atunci spunem că răul nu vine de la 
Dumnezeu, ci de la diavol. 

Cum a ajuns omul în păcat? 

Sfânta Scriptură ne arată că Dumnezeu nu l-a creat pe om pentru 
păcat, ci ca să-şi desăvârşească propria fiinţă în bine prin comuniunea 
cu Creatorul său. A avut însă voinţa liberă de a alege şi decide asupra 
propriului destin. în urma ispitirii diavolului a vrut să ajungă asemenea 
cu Dumnezeu , dar rupt de comuniunea cu Ziditorul său. Prin neascultare 
primul om pierde comuniunea cu Cel ce l-a plăsmuit şi de care depindea 
însăşi desăvârşirea lui. în felul acesta, răul venit de la diavol pune 
stăpânire pe fiinţa omului, se infiltrează în ea, se statorniceşte şi se 
transmite apoi urmaşilor. „Pentru aceea, aşa cum printr-un om a intrat 
păcatul în lume şi prin păcat moartea, aşa moartea a trecut la toţi oamenii 
prin cel în care toţi au păcătuit" (Romani 5, 12). Deşi păcatul a alterat 
chipul lui Dumnezeu în om, întunecându-i mintea, slăbindu-i voinţa şi 

pervertindu-i simţirea, totuşi nu i-a nimicit complet; în el a mai rămas 
dorinţa după bine şi după comuniunea cu Dumnezeu, el nu s-a împietrit 
în rău, ci a devenit victima răului. Păcatul a devenit o boală, care îl macină, 
dar care nu-l nimiceşte, ci îl face să dorească mai mult leacul vindecător. 
Nici Dumnezeu nu-l părăseşte pe om, ci îi promite un Izbăvitor din păcat. 

Din relatarea Sfintei Scripturi privind modul în care omul a căzut în 
păcat, reţinem că păcatul se formează şi se amplifică din ispită Aceasta 
poate fi de la diavol, potrivnicul şi înşelătorul omului dintru început (loari 
8, 44). Apoi poate veni din chiar poftele firii noastre slăbită de păcat, 
precum şi din păcatul aflat în lume odată cu căderea primului om. 
Dumnezeu nu duce în ispită pe nimeni. Cartea Sfântă arată clar „că 
Dumnezeu nu este ispitit de rele şi El pe nimeni nu ispiteşte. Ci fiecare 
se ispiteşte fiind tras şi amăgit de pofta sa. După aceea, pofta zămislind, 
naşte păcat, iar păcatul săvârşindu-se, naşte moarte" (lacob 1, 13-15). 
Dumnezeu ne poate doar lăsa în ispită, pentru a ne verifica puterile 
sufletului şi a ne întări comuniunea cu El, aşa cum este cazul dreptului 
Iov. Mântuitorul însuşi pune la încercare credinţa Apostolului Petru pe 
marea învolburată, sau a femeii cananeence, nu pentru a-i nimici, 
lăsându-i pradă ispitei, ci pentru a le întări credinţa sau a-i da pildă de 
credinţă. Dumnezeu, spune Apostolul, niciodată „nu ne va lăsa ispitiţi 
peste puterile noastre, ci odată cu ispita aduce şi scăparea din ea, ca să 
o putem răbda" (/ Corinteni 10,12). Prin ispite ne fortificăm puterile 
duhovniceşti asemenea fierului călit prin foc; învăţăm virtutea smereniei, 
învăţăm să cerem harul lui Dumnezeu; învăţăm să înţelegem şi să ajutăm 
şi pe alţii aflaţi în ispite, sau căzuţi pradă lor. Dar pentru ca ispita să nu 
întreacă puterile noastre, ne rugăm zilnic Părintelui ceresc prin rugăciunea 
pe care Domnul ne-a învăţat: „Şi nu ne lăsa să cădem în ispită, ci ne 
mântuieşte de cel rău". 

Ca aducătoare a păcatului, ispita este asemenea unei curse care 
prinde prada. Ea se desfăşoară spre păcat în patru faze. în prima fază 
ne prezintă în faţa conştiinţei momeala atrăgătoare a păcatului. A doua 
fază este cea a plăcerii ademenitoare. în faza a treia, această plăcere se 
amplifică devenind consimţire la păcat. Apoi urmează faza a patra 
corespunzătoare cu săvârşirea păcatului. Primele trei faze formează 
păcatul sufletesc, al inimii, după care urmează făptuirea însăşi. Ispita nu 


se încheie însă aici. Forţa ei creşte pe măsură ce puterile duhovniceşti 
ale celui căzut în cursa păcatului scad, Apoi păcatul devine obişnuinţă, 
care îl domină şi îl subjugă pe cel ce-l făptuieşte, iar el ca un prizonier va 
scăpa greu din mrejele lui, din pânza ca de păianjen în care a intrat. 
Aceasta este înrobirea de păcat sau patima: „Cel ce păcătuieşte, devine 
rob păcatului" (loan 8,34). Dar nu numai cel ce cade pradă ispitei continuă 
să fie ispitit, ci mai ales cei virtuoşi, cei care de mai multe ori au învins-o. 
Lupta lor cu ispita este şi mai aprigă, dar pe măsură ce o înving, ei devin 
mai luminaţi în virtute, cu forţe mereu sporite pe drumul desăvârşirii. Cei 
care biruiesc ispitele sunt asemenea copacilor din pădure în urma unei 
furtuni. Rămân neclintiţi. Şi scuturându-şi apa de pe umeri, se înalţă mai 
semeţ spre zâmbetul razelor de soare. Cei învinşi sunt însă asemenea 
copacilor doborâţi, sau cu crengile rupte de bătaia vântului. Dacă nu 
sunt smulşi din rădăcini, crengile vor creşte din nou şi rănile se vor 
vindeca. De aceea e bine să lupţi în ispită şi să nu te laşi învins fără 
drept de apel. E bine să crezi şi să nădăjduieşti în ajutorul lui Dumnezeu. 
E bine să te rogi, ca să-l primeşti!... 

Referindu-ne la păcat, din cele până aici tratate, vedem că păcatele 
sunt de mai multe feluri. în primul rând păcatul strămoşesc, sau originar 
este cel săvârşit de primul om. El este izvorul oricărui păcat. Pe acesta îl 
moştenim toţi. Odată cu firea omenească ni se transmite şi vina păcatului 
strămoşesc care atrage după sine moartea ( Romani 6, 23). Firea poartă 
în sine rănile păcatului. Datorită firii slăbite şi înclinată spre păcat, prin 
voinţă liberă, orice om săvârşeşte păcatul. Acesta este păcatul personal. 
El ne urmăreşte toată viaţa şi „nu este om care să fie viu şi să nu 
greşească". Fiindcă firea omenească este formată din trup şi suflet, 
săvârşim păcate atât cu trupul, cum e desfrâul, uciderea, beţia, ca şi tot 
felul de neînfrânări, cât şi cu sufletul, ca: mândria, invidia, mânia, avariţia 
etc. Acestea din urmă durează toată viaţa. Dacă desfrâul, de pildă, este 
legat de poftele biologice, care scad odată cu vârsta, păcatele sufletului 
nu încetează decât odată cu viaţa. Dar şi păcatele trupului se formează 
tot în suflet. Aici, în inima omului este sediul păcatului, „căci dinăuntru, 
din inima oamenilor ies gândurile rele: desfrânările, adulterul, uciderile, 
furtişagurile, asupririle, vicleşugurile, înşelăciunile, necumpătarea, pisma, 
hula, trufia, uşurătatea..." (Marcu 7, 21-22). 

Orice rău pe care îl săvârşim este păcat, chiar dacă îl săvârşim fără 
voie, sau fără ştiinţă. La fel, dacă se cuvine să facem cuiva un bine, să 
zicem, o faptă de milostenie şi nu facem ceea ce ne cere Legea lui 
Dumnezeu să făptuim, păcătuim prin omitere. 

Deşi orice păcat atrage după sine moartea, nu toate păcatele sunt 
însă mari, grele sau de moarte. Altele sunt mai mici, sunt uşoare şi nu de 
moarte, după cum Scriptura însăşi dă mărturie despre aceasta: „Dacă 
vede cineva pe fratele său păcătuind — păcat nu de moarte — să se roage, 
şi Dumnezeu îi va da viaţă, ca acelora ce nu păcătuiesc de moarte. Este 
şi păcat de moarte; nu zic să se roage pentru acela" (I loan 5,16). Putem 
înţelege această diferenţă dacă de pildă ne gândim la păcatele pe care 
adesea le săvârşim cu voie, sau fără voie, cu ştiinţă, sau fără ştiinţă. 
Nimeni nu va socoti greşelile săvârşite fără ştiinţă şi fără voie, ca având 
gravitatea celor săvârşite cu bună ştiinţă şi cu premeditare. 

Pentru a înţelege mai bine care sunt păcatele grele, de moarte şi a 
ne face o imagine mai clară asupra acestei numiri, se cuvine să vedem 
cum în mod real unele ca acestea nu corespund firii şi aduc moartea 
duhovnicească, după cum stă scris şi în cartea Apocalipsei. „Ştiu că 
trăieşti, dar eşti mort" (3, 1). 

Viaţa duhovnicească este foarte variată şi pusă în mişcare de afecte, 
sentimente, dorinţe, plăceri, energii ale sufletului. Acestea sunt necesare 
vieţii. Fără ele viaţa nu se poate desfăşura normal. Să ne închipuim de 
pildă ce se întâmplă dacă cineva nu ar avea plăcerea să mănânce? 
Spunem fără prea mare greutate că este la mijloc o boală, că nu este 
normal să fie aşa, că în felul acesta viaţa nu-şi va putea desfăşura 
existenţa. De aceea a intrat chiar în obişnuinţa şi datina omenească de 
a ne face unii altora înainte de masă, urarea de: „Poftă bună!". Ce se 
întâmplă apoi dacă cineva nu ar avea puterea, sau energia de a respinge 
răul, nedreptatea, minciuna?... Spunem că este laş. Dar laşitatea este 
un defect duhovnicesc. Deci aceste stări sufleteşti nu sunt rele în sine. 
Totul depinde cum le orientăm, ce direcţie, ce scop le imprimăm. în 
concret, există de pildă în viaţa noastră sufletească, sentimentul demnităţii 
noastre personale, datorită faptului că omul poartă în sine chipul lui 
Dumnezeu, este o persoană, deci reprezintă o valoare. Dacă nu avem 
acest sentiment al demnităţii, sau al valorii proprii, pierdem prestanţa şi 


ne creăm tot felul de complexe, ceea ce evident stagnează buna 
desfăşurare a vieţii. Dacă însă ne supraestimăm, crezând despre noi 
mai mult decât suntem, pierdem contactul cu realitatea şi astfel apare 
greşeala. Acest „prea mult" despre sine reprezintă un drum greşit. Iar 
acest drum greşit este păcatul mândriei, contra firii, contra realităţii, contra 
vieţii. Şi tot ce este contra firii îi dăunează şi îi aduce pieirea. De aceea 
spunem că mândria este un păcat de moarte, sau capital. La fel, există 
în om simţul de a nu-şi risipi bunurile adunate cu trudă, ci a şi le economisi, 
pentru a le putea avea şi în viitor. Când însă apare teama că nu îţi ajung, 
deşi ele sunt destule, sau chiar din belşug, sau când apare dorinţa şi 
obsesia de a aduna bunuri peste măsură, apare în acelaşi timp şi chinul 
sau suferinţa. Şi această suferinţă este păcatul zgârceniei, sau avariţiei. 
Şi cum orice suferinţă este dăunătoare firii şi vieţii, spunem că avariţia, 
zgârcenia sau iubirea de argint este păcat de moarte. Pe de altă parte, 
omul are puterea duhovnicească de a opune rezistenţă şi de a respinge 
ceea ce nu-i folositor vieţii. Spunem în sens pozitiv că această energie 
sufletească este mânia. Te mânii faţă de ceea ce nu-ţi este folositor, dar 
şi faţă de ceea ce nu-i adevărat, sau nu este drept. Apostolul spune: 
„Mâniaţi-vă, dar nu păcătuiţi!" (Efeseni 4, 26). Deci mânia în sine nu este 
păcat. Când apare atunci păcatul? Mântuitorul spune clar: „Când te mânii 
în zadar, sau în deşert" [Matei5, 22). „în zadar" înseamnă fără rost, fără 
motiv drept; adică din sentimente josnice, ca ura, răutatea, duşmănia 
etc. Sfânta Carte ne oferă imaginea Sfântului loan Botezătorul lovind cu 
putere şi mânie contra tuturor nedreptăţilor timpului său. Mântuitorul însuşi 
alungă pe negustori din templu cu multă energie, fiindcă profanau casa 
lui Dumnezeu. Aceste forme de mânie care apără dreptatea şi adevărul, 
nu pot fi socotite păcat, ci mânie contra păcatului. Dar când din invidie, 
din duşmănie, din ură, Cain s-a înfuriat şi a ucis pe Abel, mânia lui nu 
are o motivare dreaptă, nu este un drum drept. Şi atunci spunem că 
invidia şi mânia reprezintă un drum greşit, o energie cheltuită în 
defavoarea vieţii semenului, ea este „mânie în zadar" şi reprezintă păcat 
de moarte. Am văzut apoi, că fără plăcerea spre mâncare sau băutură 
nu ne putem întreţine viaţa. Când însă apare pofta prea mare, atunci 
intervine nesaţul. Acesta este dăunător vieţii. Nesaţul însă porneşte din 
lăcomie, de aceea lăcomia care creează neînfrânarea degradează viaţa 


42 


43 



şi astfel constituie un păcat aducător de moarte. La fel şi desfrâul 
constituie o abatere de la legea normală şi naturală a firii şi a vieţii. în 
sfârşit, odihna după muncă este folositoare, fiindcă reface energia 
pierdută şi aduce satisfacţia şi bucuria roadelor muncii. Când însă sufletul 
şi trupul lenevesc, energia lâncezeşte şi ea. Această lâncezire nu mai 
aduce satisfacţie, nici bucurie, ci moleşeală şi toropeală, care îngroapă 
energia, o înăbuşă în nesimţire. Acesta este păcatul lenei. 

Aşadar, mândria, avariţia, invidia, mânia, lăcomia, desfrâul şi lenea 
sunt păcate de moarte. Aceste păcate sunt însă de moarte sau capitale 
şi pentru că săvârşindu-le şi necorespunzând firii, îi aduc omului daune, 
lezând în acelaşi timp şi relaţiile cu semenii şi cu firea înconjurătoare. 
Cel stăpânit de păcatul mândriei se închide în sine ca într-o închisoare 
fără ieşiri. Socoteşte că numai el are calităţi şi merite. Vrea ca toată 
lumea să-l aprecieze, să-i aducă laude şi să-i servească propriile interese, 
lubindu-se numai pe sine, se izolează de Dumnezeu, iar faţă de semeni 
devine fie duşmănos, fie linguşitor, în funcţie de interesele personale. 
Păcatul mândriei, asemenea cariului care roade stejarul falnic din pădurea 
înverzită, îşi face loc şi în viaţa duhovnicească a celor mai desăvârşiţi în 
virtute. Chiar şi pe sfinţi îi ispiteşte, făcându-i să se încreadă prea mult şi 
să se trufească cu realizările lor duhovniceşti. Şi de aici le vine declinul 
sau chiar prăbuşirea desăvârşirii la care au ajuns. 

Păcatului avariţiei sau zgârceniei, precum Hagi Tudose, din nuvela 
cu acelaşi nume de Barbu Ştefănescu Delavrancea, se caracterizează 
prin dorinţa nestăvilită de a aduna bani şi bunuri peste necesarul vieţii. 
Este un chin a nu cunoaşte saţiul. Atât de neraţională este această 
nesăţioasă dorinţă, încât cel stăpânit de ea se neglijează pe sine pentru 
a face din pofta de înavuţire un idol. Şi nu puţine au fost cazurile când 
moştenitorii au risipit toate bunurile adunate şi păstrate cu zgârcenie. Nu 
numai adunarea peste necesar a bunurilor este un chin pentru cel avar, 
ci zbucium este şi păstrarea lor, teama de a nu le pierde. Cel stăpânit de 
acest păcat nu cunoaşte generozitatea, sau dărnicia. Rămâne indiferent 
la suferinţa şi nevoile semenului. în tot ce face are în atenţie numai câştigul 
propriu, încât pentru satisfacerea însetatei lui dorinţe de înavuţire comite 
tot felul de nedreptăţi, motiv pentru care Apostolul remarcă faptul că 
„iubirea de arginţi este izvorul tuturor relelor" (/ Timotei6, 10). 


Păcatul mâniei tulbură întru atât sufletul încât vechii înţelepţi socoteau 
mânia, irascibilitatea sau furia ca izvor şi formă de manifestare a nebuniei. 
Păcatul invidiei este comparat cu şarpele ţinut la sân, care zilnic inoculând 
otrava sa aduce moartea duhovnicească. în relaţii cu semenii, invidia, 
ca în cazul lui Cain şi Abel, naşte mânia, iar mânia degenerează în 
ucidere. 

Păcatul lăcomiei când se referă la trup, se manifestă prin nesaţul de 
la mâncare şi băutură, ceea ce duce la tot felul de neînfrânări şi boli. De 
unde vedem că nu lăcomia şi neînfrânarea corespund firii, ci cumpătarea 
sau înfrânarea. Referindu-se la suflet, păcatul lăcomiei se manifestă prin 
dorinţa de a poseda lucruri care nu ne aparţin, ceea ce duce la furt. 

Desfrâul face ca puterile sufletului să se risipească şi să se destrame, 
lezând în acelaşi timp şi ordinea şi buna rânduială a familiei şi societăţii 
din care facem parte. 

Păcatul lenei frânează şi opreşte puterile sufletului de a înmulţi talantul 
sau darurile cu care Dumnezeu ne-a înzestrat. Sufletul este însă 
asemenea morii, care merge fără întrerupere. Macină ce pui în el. Dacă 
te leneveşti şi nu pui virtutea şi preocupările ziditoare de suflet, firea 
înclinată spre păcat va aduce tot felul de gânduri şi simţiri josnice care 
se transformă într-o mulţime de păcate, ca: minciuna, invidia, bârfeala, 
limbuţia, desfrâul, mânia, ura, lăcomia. Pe de altă parte, nevrând să 
muncească, cel leneş trăieşte fie în stare de parazitism din munca altora, 
fie din furt. Apoi, cel leneş sustrăgându-se activităţii colective, împiedică 
buna ei desfăşurare, iar neîndeplinin-du-şi cu conştiinciozitate şi la timp 
munca sa, îi scade valoarea şi îi întârzie valorificarea. 

Pe lângă cele şapte păcate capitale, Sfânta Scriptură face referire şi 
la păcatele numite „strigătoare la cer". Astfel, Dumnezeu mustrând pe 
Cain pentru omorârea fratelui său Abel, îl întreabă: „Ce ai făcut? Glasul 
sângelui fratelui tău strigă către mine din pământ" (Facerea 4, 10). Pe 
lângă păcatul uciderii, Sfânta Scriptură numeşte păcat strigător la cer şi 
oprirea plăţii lucrătorilor: „lată plata lucrătorilor care au secerat ţarinile 
voastre, pe care voi aţi oprit-o, strigă, şi strigătele secerătorilor au intrat 
în urechile Domnului Savaot" ( lacob 5, 4). Tot păcate strigătoare la cer 
pot fi socotite şi asuprirea văduvei şi orfanului, precum şi sodomia, ca 
perversiune împotriva firii. 

Mântuitorul lisus Hristos spune că „oricine va spune cuvânt împotriva 
Fiului Omului, se va ierta lui, iar oricine va spune cuvânt împotriva Duhului 
Sfânt, nu se va ierta lui, nici în veacul de acum, nici în veacul viitor" 

(Matei 12, 32). Orice atitudine potrivnică lucrării Sfântului Duh pentru 
mântuirea noastră, este socotit păcat împotriva Sfântului Duh. Cum 
lucrarea Sfântului Duh se exercită prin virtuţile teologice, păcatele 
împotriva Duhului Sfânt sunt cele împotriva credinţei, nădejdii şi dragostei. 
Păcate împotriva credinţei au săvârşit fariseii care huleau lucrarea 
mântuitoare a Domnului lisus prin Duhul Sfânt, spunând că „cu domnul 
demonilor scoate pe demoni" (Matei 9, 34). Păcate împotriva nădejdii 
constituie atât pierderea încrederii în bunătatea şi îndurarea lui Dumnezeu 
de a-ţi ierta păcatele, cât şi prea multă încredere în bunătatea lui 
Dumnezeu că va ierta fără încetare, chiar dacă nu conteneşti a păcătui. 
Păcatele împotriva iubirii sunt invidia faţă de sporul duhovnicesc al 
aproapelui, ca şi refuzul de a îndruma pe păcătos pe drumul mântuirii. 

Am văzut că Domnul spune referitor la aceste păcate că nu se vor 
ierta. Aceasta nu înseamnă că nu se pot ierta, fiindcă Dumnezeu nu 
încetează să-şi arate dragostea faţă de orice păcătos. Mântuitorul ne-a 
spus că „în cer va fi mai mare bucurie pentru un păcătos care se pocăieşte, 
decât de nouăzeci şi nouă de drepţi care nu au nevoie de pocăinţă" 
(Luca 15,7). întrucât „Fiul Omului nu a venit să piardă sufletele oamenilor, 
ci să le mântuiască" (Luca 9, 56), oricine care nu se căieşte de păcatele 
sale, săvârşeşte prin însuşi acest fapt păcat împotriva Duhului Sfânt. Iar 
această împotrivire faţă de mântuirea la care eşti chemat prin căinţa faţă 
de relele săvârşite şi hotărârea de a nu le mai săvârşi, constituie un 
păcat împotriva Duhului Sfânt, care nu se va ierta. 

Din cele până aici tratate, reţinem următoarele: 

1. Păcatul este o greşeală faţă de legea lui Dumnezeu. El duce la 
neorânduială şi dezarmonie, tulburând raportul omului cu Dumnezeu, cu 
sine, cu semenii şi cu întreaga creaţie; 

2. Păcatul nu aparţine firii de la creaţie. El a apărut ulterior ca o boală 
a firii, care îi aduce moartea; 

3. Rupând legătura cu Dumnezeu care este Principiul vieţii, păcatul 
devine cauza morţii: „Prin păcat a venit moartea în lume" (Romani 5,12); 
„Răsplata păcatului este moartea" (Romani 6, 23); „Boldul morţii este 


păcatul" (/ Corinteni 15, 56); 

4. Păcatul a apărut prin ispitirea diavolului şi a fost posibil de primit 
din partea omului, fiindcă avea libertatea de alegere între bine şi rău; 

5. Esenţa păcatului constă în neascultarea faţă de porunca lui 
Dumnezeu, determinată de mândria de a fi asemenea Creatorului; 

6. Păcatul se formează din ispită, iar aceasta are patru faze: momeala 
care reprezintă plăcerea păcatului, delectarea sufletească cu plăcerea 
păcatului, consimţământul păcatului şi săvârşirea lui ca faptă; 

7. Păcatele sunt de mai multe feluri, grupate ca păcate capitale, păcate 
strigătoare la cer şi păcate împotriva Duhului Sfânt; 

8. Prin repetare, păcatul devine patimă sau suferinţă, care îl înrobeşte 
pe săvârşitorul lui; 

9. Păcatul a intrat în fiinţa omului, dar nu a distrus-o complet, ci a alterat 
numai chipul lui Dumnezeu în om. De aceea, deşi slăbită şi înclinată spre 
păcat, firea omului doreşte în adâncul ei eliberarea din păcat. Chiar 
neputincioasă în săvârşirea binelui, tinde mereu să-l făptuiască; 

10. întrucât firea nu se poate elibera singură din păcat, Dumnezeu îi 
oferă din iubire harul izbăvitor câştigat prin Jertfa mântuitoare a Domnului 
Hristos: „Fiind noi morţi prin păcate, ne-am făcut vii împreună cu Hristos 
- prin har sunteţi mântuiţi" (Efeseni 2, 5); 

11. Prin har renaştem la o viaţă nouă şi intrăm în comuniune de iubire 
cu Dumnezeu, spre viaţă veşnică şi astfel permanent păstrăm dorinţa de 
a nu mai păcătui: „Ştim că oricine e născut din Dumnezeu nu păcătuieşte, 
căci cel ce s-a născut din Dumnezeu se păzeşte şi cel viclean nu se 
atinge de el" (/ loan 5, 18). 

Dacă am arătat că întru atât se întipăreşte păcatul în fire, încât îi 
devine propriu şi acţionăm în conformitate cu el, ca şi cum ar deveni o 
trăsătură de caracter, aceasta nu înseamnă că păcatul aparţine firii, nici 
că prin caracter putem înţelege statornicia în păcat. Păcatul nu aparţine 
firii, ci este o boală a ei. Şi când numim pe cineva după păcatul lui, este 
ca şi cum l-am numi după boala lui. Nu păcatul, ci virtutea aparţine firii. 
Numai statornicia în bine, adică în virtute înseamnă caracter. Şi întrucât 
virtutea aparţine firii, păcatul ca boală dispare odată cu însănătoşirea în 
bine, în virtute a firii, aşa cum dispare întunericul la ivirea luminii. Aceasta 
înseamnă că dacă cultivăm în suflet, de pildă, blândeţea, putem alunga 

din fire mânia; prin cumpătare alungăm desfrâul şi beţia. Cultivăm 
milostenia, vom alunga din suflet avariţia şi lăcomia. Străduindu-ne în 
activitatea pe care trebuie să o desfăşurăm în viaţă, ne vom debarasa 
de lene. Dacă vom fi curaţi cu inima, va dispare orice invidie şi răutate, 
fiind astfel deopotrivă plăcuţi lui Dumnezeu şi oamenilor. Este ca şi cum 
ai părăsi un drum greşit şi ai apuca pe un drum bun, pe drumul adevărat 
şi drept care te duce la scopul propus. Pentru împlinirea acestui deziderat, 
va trebui să privim păcatul ca pe un rău al fiinţei umane de care trebuie 
să ne debarasăm, pentru a asigura vieţii buna ei desfăşurare. In acest 
sens, va trebui să avem în atenţie următoarele: 

1. Datorită faptului că săvârşirea păcatului este un act de alegere şi 
de decizie din partea fiecăruia, se impune, aşa cum spun Sfinţii Părinţi, 
o „atenţie la tine însuţi", adică o continuă priveghere asupra gândurilor, 
simţirii, intenţiilor şi făptuirii. 

2. Se impune apoi cunoaşterea voii lui Dumnezeu, a poruncilor Lui 
exprimate prin Legea Vechiului şi Noului Testament, adică a Decalogului, 
a Fericirilor şi a celorlalte învăţături ale Mântuitorului, pe care, dacă le 
încălcăm, săvârşim păcatul. 

3. Pentru ca păcatul să nu devină faptă, trebuie să nu-l lăsăm să 
încolţească în inimă. Să nu acceptăm în suflet plăcerea lui ademenitoare, 
ci să depunem tot efortul în alungarea ei, gândindu-ne la răul şi otrava 
pe care o poartă în sine această plăcere înşelătoare. 

4. Este recomandabilă apoi analiza sistematică a conştiinţei, cu 
sesizarea progresului sau regresului duhovnicesc; a modului în care am 
reuşit să învingem păcatul şi mai ales să-l înlocuim cu virtutea. 

5. Pentru a primi harul divin ajutător în biruinţa asupra păcatului, vom 
căuta ca, respectând poruncile bisericeşti, să ne mărturisim păcatul cu 
sinceritate şi căinţă, precum şi cu hotărârea de a nu-l mai săvârşi; iar 
apoi împreunarea cu Hristos prin Sfânta împărtăşanie să se menţină şi 
prin strădania de a imita pilda vieţii Domnului lisus Hristos lipsită de păcat. 


4. PATIMILE Şl CAUZELE CARE LE STÂRNESC 


S-a spus pe bună dreptate că patima este o suferinţă morală, un 
zbucium sufletesc, o neîmplinire, având drept cauză pofta după plăcere. 
Mai precis s-a arătat că patima este „tendinţa sufletului spre infinit, 
întoarsă într-o direcţie în care nu-şi poate găsi satisfacţia” (Maurice 
Blondei). Şi într-adevăr, fiind purtător de valori, sufletul omenesc tinde 
necontenit spre desăvârşire. Iar în măsura în care o realizează, trăieşte 
satisfacţia împlinirii proprii. Adevărul, binele, frumosul, dreptatea şi 
celelalte valori sunt desăvârşite în Dumnezeu, motiv pentru care, pe 
măsură ce sufletul omenesc le descoperă, tendinţa spre infinit creşte 
mereu, se dezvoltă neîntrerupt şi astfel viaţa spirituală găseşte satisfacţia 
descoperirii propriei identităţi în Dumnezeu. Este foarte normal să fie 
aşa dacă ne gândim că omul poartă în sine chipul lui Dumnezeu încă de 
la creaţie. Şi odată cu aceasta are în sine şi menirea sau tendinţa de a fi 
asemenea Creatorului său. Aceasta înseamnă o continuă devenire a 
sufletului, o neîntreruptă năzuinţă spre valorile absolute aflate în 
Dumnezeu, o satisfacţie din ce în ce mai deplină pe măsura împlinirii lor. 
Sfântul Apostol Pavel şi dascălii Bisericii numesc „epectază” acest 
dinamism sau tendinţă a sufletului care mereu să crească , să tindă spre 
împlinire, spre desăvârşire, până la asemănarea cu Dumnezeu. 

Când această tendinţă sădită în suflet se îndreaptă în altă direcţie 
decât spre valorile absolute existente în Dumnezeu, el apucă pe un drum 
greşit, care nu numai că nu-i dă satisfacţie, dar îi stagnează energia 

creatoare şi-i aduce tulburătoarea moarte morală, închizându-l într-un 
cerc vicios din care neputând ieşi, se sufocă. Această paradoxală situaţie 
este cunoscută sub numele de păcat. Intrat în firea omului, întunecându-i 
mintea, slăbindu-i voinţa şi pervertindu-i simţirea, păcatul aduce neliniştea 
şi tulburătoarea contradicţie a sufletului, orientându-l pe un drum greşit, 
ce duce la zbucium şi închistarea în rău. De aici şi constatarea Apostolului: 
„Nu fac binele pe care îl voiesc, ci răul pe care nu-l voiesc, pe acela îl 
săvârşesc. Iar de fac ceea ce nu voiesc eu, iată, nu eu fac aceasta, ci 
păcatul care locuieşte în mine... Căci după omul cel dinăuntru mă bucur 
de legea lui Dumnezeu; dar văd altă lege în mădularele mele, luptându- 
se împotriva minţii mele şi dându-mă rob legii păcatului, care lege este 
în mădularele mele” (Romani 7,19 - 23). 

înrobirea sub legea păcatului este patima după cuvintele Mântuitorului: 
„Oricine face păcat, este rob păcatului” ( loan 8, 34). Patima reprezintă 
deci o deprindere, o obişnuinţă, o staţionare, o închidere în apăsarea 
păcatului din care nu mai poţi ieşi. Iar această deprindere devine ca o a 
doua natură („Consuetudo est altera natura”). Ea se defineşte prin 
suferinţă, fiindcă păcatul care te atrage şi te domină te-a făcut rob, fără 
însă a-ţi da satisfacţie, ci pe măsura repetării lui, se amplifică tot mai 
mult anulându-ţi puterea voinţei de a te elibera din închisoarea în care ai 
intrat... Spre a înţelege mai bine această dramă morală, e suficient să 
ne gândim la păcatul desfrâului, beţiei, fumatului, lăcomiei, ca şi la multe 
altele, precum şi la declinul duhovnicesc care decurge din acestea. 

Urmările nocive pe care le are patima asupra vieţii duhovniceşti le 
putem descifra mai bine dacă le comparăm cu afectele. După cum arată 
Sfântul loan Damaschin „afectul este o mişcare iraţională a sufletului 
provocată de ideea de bine şi rău”. S-a arătat că sufletul, pe lângă raţiunea 
care stă la postul de comandă, mai are şi pofte sau dorinţe, precum şi 
impulsuri spre acţiune, imbolduri spre curaj în abordarea vieţii. Atât pofta, 
cât şi imboldurile spre acţiune nu sunt rele în sine. Ele aparţin naturii şi o 
susţin în funcţionalitatea ei. Acestea sunt afectele. Patimile în schimb 
sun contra firii şi dăunătoare ei. „Nu cele ce se fac după fire sunt păcate, 
ci cele rele prin alegerea cu voia”, spune Sfântul Antonie si tot el continuă: 
„Nu este păcat a mânca, ci a mânca nemulţumind, fără cuviinţă şi fără 
înfrânare. Căci eşti dator să-ţi ţii trupul în viaţă, însă fără nici un gând 


rău. Nu este păcat a privi curat, ci a privi cu pizmă, cu mândrie şi cu 
poftă. Nu e păcat neînfrânarea limbii la mulţumire şi rugăciune, dar este 
păcat vorbirea de rău. Este păcat să nu lucreze mâinile în milostenie, ci 
ucideri şi răpiri. Şi aşa fiecare din mădularele noastre păcătuieşte atunci 
când din slobodă alegere lucrează cele rele în loc de cele bune, împotriva 
voii lui Dumnezeu”. 

De aici înţelegem că afectele sunt necesare bunei desfăşurări a vieţii 
biologice, pe când patimile reprezintă tocmai o pierdere a frânei şi 
disciplinării conduse de raţiune. „Pentru că şi hrana mai simplă ne produce 
o plăcere naturală, chiar dacă nu voim, întrucât ne satisface o trebuinţă, 
spune Sfântul Maxim Mărturisitorul. La fel băutura prin faptul că ne 
potoleşte neplăcerea setei, sau somnul prin faptul că reînnoieşte puterea 
cheltuită prin veghe. La fel şi toate celelalte funcţiuni ale firii noastre 
care sunt pe de o parte pentru susţinere, pe de alta sârguitoare celor ce 
se sârguiesc pentru împlinirea virtuţii”. 

Dacă afectele reprezintă dorinţe, plăceri sau energii naturale ale 
sufletului, menite să asigure buna desfăşurare a vieţii, depinde totuşi şi 
de modul în care acestea sunt orientate, fiindcă datorită slăbiciunii firii 
căzute în păcat acestea pot decădea şi ele în patimi. Putem înţelege 
mai bine ce se întâmplă, oferind câteva exemple: există în viaţa noastră 
sufletească sentimentul demnităţii personale, datorită faptului că omul 
este o persoană, poartă în sine chipul lui Dumnezeu, reprezintă deci o 
valoare. Dacă nu avem acest sentiment al demnităţii sau al valorii proprii, 
pierdem prestanţa şi ne creăm tot felul de complexe, ceea ce, evident, 
stagnează buna desfăşurare a vieţii. Dacă însă ne supraestimăm, crezând 
despre noi mai mult decât suntem, pierdem contactul cu realitatea şi 
astfel apare greşeala. Acest „prea mult” despre sine reprezintă un drum 
greşit. Iar acest drum greşit este păcatul mândriei, contra firii, contra 
realităţii, contra vieţii. El duce la patima egoismului, de unde izvorăsc 
toate celelalte patimi ale sufletului. La fel există în om simţul de a nu-şi 
risipi bunurile adunate cu trudă, ci a şi le economisi, pentru a le putea 
avea şi în viitor. Când însă apare teama că nu îţi ajung, deşi ele sunt 
destule sau chiar din belşug, sau când apar dorinţa şi obsesia de a aduna 
bunuri peste măsură, apar în acelaşi timp şi chinul sau suferinţa. Şi 
această suferinţă este patima zgârceniei sau avariţiei. Pe de altă parte, 

omul are puterea sufletească de a opune rezistenţă şi de a respinge 
ceea ce nu-i folositor vieţii. Spunem în sens pozitiv că această energie 
sufletească este irascibilitatea sau mânia bună. Te mânii, adică nu accepţi 
ceea ce nu-ţi este folositor, dar te mânii şi faţă de ceea ce nu este adevărat 
sau nu este drept. Apostolul spune: „Mâniaţi-vă dar nu păcătuiţi! (Efeseni 
4, 26). Deci mânia în sine nu este păcat şi nici patimă. Când apare atunci 
păcatul, care transformă mânia în patima urii? Mântuitorul spune clar. 
„Când te mânii în zadar sau în deşert” ( Matei 5, 22). „în zadar” înseamnă 
fără nici un rost, fără nici un motiv, adică din sentimente josnice, din 
răutate, din duşmănie sau ură. Sfânta Scriptură ne oferă imaginea 
Sfântului loan Botezătorul lovind cu putere şi cu mânie contra tuturor 
nedreptăţilor timpului său. Mântuitorul însuşi alungă pe negustorii din 
templu cu multă energie, fiindcă profanau casa lui Dumnezeu. Aceste 
forme de mânia care apără dreptatea şi adevărul, nu pot fi socotite păcat, 
ci mânie, ca atitudine contra păcatului. Ea nu va degenera niciodată în 
patimă. Dar când din invidie şi duşmănie Cain s-a înfuriat şi a ucis pe 
Abel, mânia lui nu are nici o motivare justă, nu este pe un drum drept. Şi 
atunci spunem că invidia şi mânia reprezintă un drum greşit, o energie 
cheltuită în defavoarea vieţii semenului. Ea este în acest caz „mânie în 
zadar” şi degenerează în patima urii. Am spus apoi că fără mâncare şi 
băutură nu ne putem întreţine viaţa. Când însă apare pofta prea mare 
atunci intervine nesaţul. Acesta este dăunător vieţii. Nesaţul porneşte 
din lăcomie, de aceea lăcomia care creează neînfrângerea degradează 
viaţa şi astfel ea constituie o patimă. La fel odihna după muncă este 
folositoare fiindcă reface energia pierdută şi aduce satisfacţia şi bucuria 
roadelor muncii. Când însă sufletul şi trupul lenevesc, energia lâncezeşte 
şi ea. Această lâncezire nu mai aduce satisfacţie, nici bucurie, ci 
moleşeală şi toropeală, plictiseală şi dezgust care îngroapă energia 
înăbuşindu-o în nesimţire. Aceasta este patima leneviei care degradează 
firea omenească, ţinând-o în inactivitate şi parazitism, iar cel stăpânit de 

ea trăieşte din munca altora sau din furt. 

După cum am înţeles din cele arătate, patimile se referă atât la trup cât 
şi la suflet şi sunt dăunătoare atât persoanei proprii cât şi relaţiilor cu semenii. 

Privind cauzele care determină patimile, ele se împart în: externe şi 
interne. 


1. Cauzele externe venite din afară constituie ispite aducătoare de 
patimi. 

Prima ispită vine din afară vine de la diavol care „a fost dinăuntru 
început ucigător de oameni” (loan 8, 44) şi care „umbla răcnind ca un 
leu, căutând pe cine să înghită” (/ Petru 5, 7). 

A doua ispitire din afară este lumea. Omul trăieşte atât sufleteşte cât 
şi trupeşe în lume. Nu e vorba, desigur, de lume ca reprezentare a 
armoniei şi frumuseţii creaţiei divine, a ceea ce reprezintă bun şi necesar 
vieţii omeneşti, a ceea ce omul, coroană a creaţiei, are menirea să 
desăvârşească, ci de ceea ce reprezintă atracţia spre ispita aducătoare 
de pofte oarbe care înrobească fiinţa omenească, „căci tot ce este în 
lume, adică pofta trupului şi pofta ochilor şi trufia vieţii, nu este de la 
Tatăl, ci din lume, iar lumea se trece şi pofta ei iar cel ce face voia lui 
Dumnezeu rămâne în veac” (/ loan 2, 16-17). 

2. Cauzele interne pornesc din slăbiciunea firii noastre determinată 
de păcatul strămoşesc sau de păcatele personale. Purtând rănile 
păcatului, firea omenească trăieşte mereu contradicţia între chemările 
spre lumină, spre idealuri măreţe, spre valorile absolute şi declinul în 
ispite, în pofte reale, în dorinţe oarbe de tot felul încât, pe drept cuvânt 
arată Mântuitorul că „dinăuntru din inima omului ies gândurile rele, 
desfrânările, uciderile... necumpătarea, uşurătatea..." (Marcu 7,21-22). 
„Fiecare se ispiteşte, fiind atras şi amăgit de pofta sa, constată Sfântul 
lacob. După aceea, pofta zămislită, naşte păcat, iar păcatul săvârşindu- 
se, naşte moartea” (lacob 1, 13-14). 

Văzând cauzele interne şi externe ale patimii, putem determina şi 
drumul sau fazele prin care se ajunge la ea. Se porneşte, după cum am 
remarcat, de la ispită. Ea este asemenea unei curse care prinde prada. 
In prima fază ne reprezintă in faţa conştiinţei momeala atrăgătoare a 
păcatului. A doua fază e cea a plăcerii ademenitoare oferite de păcat. în 
faza a treia plăcerea se amplifică, primind adeziunea simţirii, a voinţei şi 
chiar a raţiunii, devenind consimţire la păcat. Apoi urmează faza a patra 
corespunzătoare săvârşirii păcatului. Ispita nu se încheie însă aici. Forţa 
ei creşte pe măsură ce puterile duhovniceşti ale celui căzut în cursa 
păcatului scad. Apoi păcatul devine obişnuinţă care îl domină şi-l subjugă 
pe cel ce-l făptuieşte, iar el ca un prizonier va scăpă greu din mrejele lui, 

din pânza ca de păianjen în care a intrat. Aceasta este înrobirea de 
păcat sau patima, suferinţa morală, boala firii care o degradează, ţinând-o 

în zbuciumul morţii duhovniceşti, după cuvintele Scripturii:.Ştiu faptele 

tale, că ai un nume că trăieşti, dar eşti mort” (Apocalipsa 3, 1). 

Cunoscând nocivitatea patimilor şi cauzele care le produc, se cuvine 
ca, fiind permanent sub raza de lumină a harului ceresc, să nu precupeţim 
nici un efort în a nu cădea pradă lor, iar dacă cumva vreuna din ele a 
încolţit în sufletul nostru, asemenea unei buruieni, să o smulgem din 
rădăcină şi să fim cu luare aminte a nu lăsa ca ispita să-şi facă loc în 
viaţa noastre duhovnicească, urmând cuvintele Apostolului: „Nu te lăsa 
biruit de rău, ci biruieşte răul cu binele” (Romani 12, 21). 

5. EVLAVIA CA Şl CONCEPT ETIC Şl RELIGIOS 


Termenul prin care este redată evlavia în etica filozofică antică, care 
a pus-o în circulaţie ca virtute este cel de „EuaepEia" indicând datoria 
de a îndeplini sarcinile religiose. Cuvântul indică şi ideea de închinare, 
ca un mod concret de manifestare a religiozităţi. 

După cum vedem, termenul este compus din prefixul eo - care indică 
calitatea de a fi bun; şi tema: ae(3co (oe|3o|ia s cs^ac; şi ae(3eţ) înseamnă 
respectul, frica, ruşinea, datorat atât oamenilor, cât şi zeilor. Forma medio- 
pasivă: <je popou înseamnă a se teme, a avea ruşine de zei, şi de oameni, 
de unde în sens afirmativ: a onora pe zei şi pe oamenii mari. Substantivizat 
desemnează timiditatea unită cu frica şi respectul pe care îl are cel mai 
mic când se prezintă în faţa celui mai mare (care trezeşte înfricoşarea). 
Sinonim este GeotpoPoupsvoţ şi Geotpoftem referitoare în special la 
clerici ca unii ce se tem, şi ca urmare, acordă respect şi cinstire zeilor, 
ceea ce se manifestă prin închinăciunea arătată zeilor. De aici se naşte 
evlavia ca religiozitate manifestată prin acte pornite din teama şi cinstirea 
zeilor. 

Acum, putem preciza că £uc£|3r)<; indică pe cel ce se teme şi respectă 
pe părinţi, pe cei puternici, pe bătrâni şi pe binefăcători; iar £\XJ£(3£ia 
arată teama, onoarea, sau respectul datorat acelora, iar când e vorba de 
zei, acest respect merge cu închinăciunea care defineşte religiozitatea. 

Prin urmare, când tema os|3a apare cu prefixul £u indică evlavia, iar 
când apare cu „a" privativum arată lipsa de evlavie. 

în felul acesta, euas(3£ia se referă la actele religioase, concretizate 
în credinţă, sau faptele care fac din credinţa abstractă, o credinţă concretă, 
văzută, practicată. La rândul său EuOEprţq indică pe credinciosul care 
crede cu adevărat în Dumnezeu, mărturiseşte credinţa şi o exteriorizează 
prin fapte. 

Pentru a înţelege mai bine conceptul de care ne ocupăm, vom da 
câteva exemple din Noul Testament. 

Sfântul Apostol Pavel spune: „cu adevărat mare este taina evlaviei" 
(ţteya eaxîv xo xrjq euaspEiaq ţruaxt'ipto'u) (/ Timotei 3,16). în 
textele oficiale este tradus: „cu adevărat mare este taina creştinătăţii". 
Şi nu este greşit, fiindcă prin evlavie se înţelege credinţa, mai precis 
mărturisirea credinţei în Hristos cel care pentru noi s-a întrupat, s-a 
propovăduit între neamuri, s-a crezut în lume şi s-a înălţat întru slavă. 
Rezumând astfel întreaga învăţătură evanghelică a evlaviei creştine, 
cuvintele Apostolului au devenit un imn pe care îl cântau primii creştini 
ca un mod de laudă, de adorare, de respect, de închinare adusă lui 
Dumnezeu prin Hristos. 

înţelesul eusebiei ca învăţătură de credinţă, cuprinzând credinţa 
cea adevărată aducătoare de rod duhovnicesc, prin care aducem 
respect şi închinare lui Dumnezeu, devenise în perioada apostolică o 
definiţie a evlaviei. Şi aşa cum credinţa presupune pe cel credincios, 
tot aşa şi eusebeia presupune pe eusebes. Să le vedem pe toate 

acestea în câteva texte pauline: / Timotei 4, 6-8: .De vei învăţa 

acestea pe fraţi, vei fi un bun slujitor a lui lisus Hristos, hrănit cu 
cuvintele credinţei şi ale bunei învăţături căreia ai urmat. Iar de basmele 
cele lumeşti, fereşte-te, şi deprinde-te (exersează) credinţa adevărată". 
Adică: yuţxva^E Se aEauxov 7tpoc; Euaefteuxv. După cum vedem, 
eusebeia însemnează credinţa cea adevărată. în / Timotei 6,3 este 
vorba de învăţătura cea după adevărata credinţă, adică după 
învăţătura evlaviei: „... Iar dacă învaţă cineva altă învăţătură şi nu 
urmează cuvintele celor sănătoase ale Domnului nostru lisus Hristos 
şi învăţăturii celei după adevărata credinţă" (adică a evlaviei: xrţq 
Kdx'Euaefteiav 5t5aaKaAia). 

Apostolul defineşte apoi evlavia şi ca un mod de trăire cumpătată, 
eliberată de dorinţele şi de poftele prisositoare care duc la păcat. El spune 


în / Timotei 6,6: „Evlavia cu îndestulare de sine este însă mare câştig..." 
(eaxîv 5e rcopiapoc; piyac; fţ £uae(3£ia |i£xâ auxapKEiaq). 

Tot sub forma „adevăratei credinţe" (âXr|0£iaq xrjq Kctx'EuaePeiav) 
apare eusebeia şi în Tit 1,1 precum şi în II Petru 1,3: „... dumnezeiasca 
lui putere năf-a dăruit toate cele spre viaţă şi evlavie (rcpoq i^corţv kou 
E uaePaav) prin cunoaşterea celui ce ne-a chemat prin a Sa mărire şi 
virtute..." 1 

Dar eusebeia nu rămâne numai la mărturisirea credinţei, ci specificul 
ei este acela de a arăta faptele credinţei, adică faptele după care îi 
recunoşti lui eusebes religiozitatea sa. Dar nu toate faptele religiose 
sunt rezultatul credinţei şi al pietăţii sincere şi curate. Deşi multe fapte 
se săvârşesc în numele credinţei şi pietăţii, în fond nu sunt cum vor să 
apară. De pildă în timpul activităţii Mântuitorului, pietatea şi religiozitatea 
era pentru fariseii acelor timpuri numai masca după care se ascundeau 
scopuri meschine, vizând profite personale, satisfacerea orgoliului şi a 
ambiţiei, lauda venită din partea oamenilor, nu şi apropierea de Dumnezeu 
prin căinţă şi umilinţă. Nu se implora din suflet mila, îndurarea şi ajutorul 
lui Dumnezeu. 

Mântuitorul accentuează şi legitimează ca autentică mai întâi pietatea 
internă, iar pe cea externă o acceptă numai în măsura în care izvorăşte 
din cea dintâi: „Şi i-a zis cărturarul: Bine învăţătorule. Adevărat ai grăit 
că unul este Dumnezeu şi nu este altul afară de El; şi al iubi pe El din 
toată inima şi din tot cugetul şi din toată puterea, şi a iubi pe aproapele 
ca pe sine însuşi, este mai mult decât toate arderile de tot şi jertfele" 

(Marcu 12 , 32-33). în felul acesta putem spune că în Dumnezeu crede 
cu adevărat nu numai cel ce afirmă cu cuvântul, ci cel ce îşi dovedeşte 
credinţa prin fapte evlavioase plăcute lui Dumnezeu ( Matei 7, 21). în 
Dumnezeu crede cu adevărat numai acela care îşi desăvârşeşte credinţa 
sa prin iubire sinceră, curată şi adevărată către El. Iar această credinţă 
şi iubire îşi află împlinirea în iubirea faţă de aproapele (/ loan 4, 20), 
identică cu cea către noi înşine. Iar faptele care dovedesc credinţa şi 
iubirea sinceră şi curată faţă de Dumnezeu şi faţă de aproapele este 
rugăciunea, postul şi milostenia, nu cum au fost ele practicate de farisei, 
ci aşa cum Domnul ne-a învăţat să le cultivăm în viţa religios-morală ca 
fapte ale adevăratei evlavii creştine. 

Dacă acesta era înţelesul creştin al eusebei, este interesant de văzut 
care era sfera noţiunii înaintea venirii Mântuitorului Hristos în lume. 

în gândirea filozofică precreştină verbul eusebein însemna a se 
închina, a îndeplini sarcinile adevăratei religii. Astfel, theosebes era'numit 
închinătorul lui Dumnezeu. Cuvântul indică veneraţie, reverenţă în 
prezenţa a ceea ce este maiestuos, divin. Acestei veneraţii îi corespunde 
închinarea, adorarea, precum şi o viaţă activă de ascultare, pe măsură 
să o împlinească. în această situaţie eusebeia merge până la identitatea 
cu religia. 

Platon spunea că eusebeia este comportarea corectă faţă de zei. El 
îndeamnă pe toţi oamenii la eusebeia, pentru a evita răul şi a urma binele, 
devenind prieteni ai lui Dumnezeu (Banchetul 193b). în acelaşi timp, 
Platon foloseşte pe eusebeia şi în înţelesul de respect faţă de părinţi 
(Republica 615c). 

Stoicii insistau asupra modului de a te închina lui Dumnezeu. 

Lucian de Samosata spunea că cel ce se numeşte eusebes este 
iubitor de zei. 

Xenofon vedea în eusebes pe omul înţelept cu privirea la zei. 

Plutarh defineşte virtutea eusebeiei ca media între atheotes (ateism) 
şi deisidaimonia ( superstiţia). La fel şi Filon din Alexandria, el adăugând 
că eusebeia este o atitudine corectă faţă de Dumnezeu şi faţă de lucrurile 
divine, care nu degenerează în superstiţie. El acordă lui Dumnezeu locul 
pe care se cuvine să-l ocupe în gândirea omului. 2 

în religiile păgâne eusebeia se bucura de o mare atenţie şi avea 
următoarele aspecte: 

1. Respectul faţă de zei prin împlinirea cu corectitudine a întregului 
ritual pe care îl impune închinarea la zei. De exemplu, plăţile care se 
duceau la templu erau făcute „ex eusebeias". De aici vedem că împlinirea 
formelor ritualistice era totul. Calitatea morală a vieţii nu era legată de 
eusebeia. 

2. Eusebeia avea şi sensul de loialitate faţă de o personalitate de 
rang împărătesc. Astfel se cunoaşte faptul că, împăratului Claudiu i se 
face o coroană de aur din eusebeia faţă de el, motiv pentru care el se 
deplasează în Bitinia. 

3. Mulţi din filosofii şi gânditorii antici o socotesc cea mai înaltă virtute. 


Sofocle socotind-o astfel, arată că Hercule îl sfătuieşte pe Filocet „să 
aibă respect de ceea ce i se cuvine cerului; că toate celelalte vin pe locul 
al doilea. Eusebeia te conduce şi după moarte, şi nu cade niciodată 1 '. 3 

Socrate socotea că prima lege a dreptăţii este cinstirea zeilor. Şi 
aceasta pentru că dreptul vine de la zei şi este modul de exprimare a 
binelui. 4 

La fel şi Cicero acordă evlaviei tot o funcţie definitorie religiei. El 
spune că: „Justiţia erga deos, religio dicitur" (Dreptatea faţă de zei se 
numeşte religie). 

Tot lui Socrate îi revine meritul de a include alături de (jocpîa, 
SiKaioauvTţ, eyicpdteia, âv8pda şi pe eoaePetoc. 

Toate acestea erau virtuţi ale cunoaşterii, ale ştiinţei, şi reprezentau 
capacitatea omului de a urma binele şi a evita răul. Astfel, înţelept este 
cel ce face binele, drept este acela care ştie ce este drept în faţa 
oamenilor. Curajos este acela care ştie să domine primejdiile. Evlavios 
este acela care ştie ce este drept în faţa zeilor. 

Corespondentul lui eusebeia era la romani pietas. Ea avea mai mult 
o conotaţie afectivă, în sensul de iubire ca afecţiune respectuoasă. Ea 
reprezenta apoi devotamentul, onoarea, cinstea, ca o datorie faţă de zei 
şi de oameni. Astfel pietas se ridică în ciuda necazurilor şi a pericolului 
deasupra ispitelor, pasiunii şi a comodităţii personale. De pildă, pietatea 
lui Enea a devenit un simţ al datoriei faţă de voinţa zeilor, precum şi faţă 
de tatăl său, de fiul şi de poporul lui; şi acest simţ al datoriei nu-l va 
părăsi niciodată. 

Pe de altă parte, dată fiind atenţia deosebită pe care romanii o acordau 
familiei, aceasta începea educaţia copiilor, învăţându-i să respecte riturile, 
precum şi să se orienteze în relaţiile sociale. Astfel, pentru un copil, 
pietas însemna în primul rând respectul faţă de tatăl său, de „pater 
familias". Se considera că supunerea faţă de părinţi asigura relaţiile 
naturale ale vieţii, motiv pentru care nerespectarea lor se pedepsea cu 
moartea. Acest aspect mergea şi mai departe, orientându-se spre zei, 
spre grupul social din care făcea parte, apoi faţă de cetate şi chiar faţă 
de străini; încât cuprinzând pe toţi oamenii, într-un elan de bunătate, 
stabilea solidaritatea umană. 5 

Preţuind atât de mult pe pietas, romanii au-zeificat-o în secolul al II- 

lea înainte de Hristos, asemenea grecilor care au zeificat atâtea concepte 
ale înţelepciunii, precum: Philia, Eufrosyne, Atena , etc. 

Pe cât de preţuit era la cei vechi eusebeia , pe atât de grav era socotit 
păcatul lipsei de evlavie. Şi anume, asebeia era pedepsită cu moartea. 
Este cunoscut cazul a trei filosofi: Anaxagoras, Socrate şi Protagoras. 
Anaxagoras a fost profesorul şi prietenul lui Pericle. La începutul războiului 
peloponeziac, când atenienii nemulţumiţi de Pericle, au intentat procese 
unor persoane din anturajul lui, l-au dat în judecată şi pe Anaxagoras, 
acuzat de asebeia şi constrâns să părăsească Atena, s-a retras la 
Lampsacos, unde a şi murit. El afirma că soarele şi luna nu sunt zei aşa 
cum credeau cei vechi, ci doar corpuri materiale. Nu credea nici în 
divinaţie, căutând explicaţia logică a lucrurilor ceea ce, bineînţeles, 
discredita profeţiile. 6 

Despre Protagoras (485-416 în. Hr.) ne relatează Diogene Laertios 
şi spune că a scris o carte „Despre zei” în care afirmă: „în ce-i priveşte 
pe zei, n-am mijloace să ştiu nici că există, nici că nu există; căci multe 
sunt pricinile care împiedică cunoaşterea; atât obscuritatea problemei, 
cât şi scurtimea vieţii omeneşti". Pentru această afirmaţie a fost acuzat 
de âsebie sau de ateism, şi atenienii l-au expulzat şi i-au ars scrierile în 
piaţa publică după ce au trimis crainicul să le strângă de la toţi care le 
posedau.(D.L IX, 51-52). Scapă prin fugă şi în drum spre Sicilia moare 
într-un naufragiu. 

Socrate este acuzat că a introdus zei străini şi că a sedus tineretul, 
îndemnându-l la rău. Acuzaţia de asebeia era foarte gravă şi foarte 
frecventă în Grecia antică. Ea era folosită ca un mijloc prin care erau 
înlăturaţi potrivnicii politici. Ne surprinde oarecum aceasta la un popor 
atât de democrat şi care nu se smintea când poeţii şi comicii ironizau pe 
zei. Totuşi trebuie avut în vedere că toate acţiunile oficiale ale statului, 
cât şi cele mai importante din viaţa privată, începeau cu rugăciuni şi 
jertfe. Iar Socrate era învinuit că a fost împotriva acestor forme externe 
ale cultului. 7 

Văzând modul în care era abordată eusebeia înainte de venirea 
Mântuitorului, vedem că ea nu avea atât un caracter moral, cât mai mult 
cultic, ritualistic. Şi în acest caz, date fiind capriciile şi imoralitatea zeilor 
care primeau eusebeia oamenilor, putem spune că evlavia ca practică 


ritualistică avea în cea mai mare parte un caracter imoral: Homerşi Hesiod 
- va spune Xenophanes eleatulan - au atribuit zeilor toate viciile care la 
oameni sunt cauze de dispreţ şi ruşine: hoţii, adultere şi înşelătorii 
reciproce... „Nemuritorii au slăbiciuni şi obiceiuri omeneşti: călătoresc, 
îşi fac vizite, au la dispoziţia lor un mesager pentru transmiterea veştilor, 
grajduri celeşti pline de cai, un bijutier iscusit care pune la punct materialul 
unor orgii bahice, un paharnic şi tinere fete care le toarnă băutura... 
Departe de a favoriza credinţa, antropocentrismul acestei religii pune pe 
primul plan al interesului problema morală dintr-o perspectivă laică în 
fond: nu divinităţile supranaturale, ci oamenii sunt strămutaţi în cer“. 8 

Din cele până aici tratate vedem că deşi era mult preţuită la cei 
vechi, eusebeia avea un caracter strict formal, ca şi religia însăşi, 
referindu-se la ritualul de cult pe care trebuia să-l îndeplinească orice 
om. Cel mult ca virtute avea un caracter educativ, de respect faţă de 
părinţi, faţă de bătrâni şi conducătorii cetăţii. Deşi Socrate o proclamă ca 
arete, eusebeia rămâne totuşi strict legată de cult. Dovadă este faptul 
că el însuşi, pe drept sau pe nedrept, îi cade victimă... 

De fapt sacerdoţii (preoţii) acelor timpuri nu exercitau decât o activitate 
ritualistică, cultică. Ei nu aveau preocupări de doctrină sau de morală, 
întreaga activitate religioasă se reducea la împlinirea cu rigurozitate a 
actelor de cult. Iar eusebeia ca virtute religioasă era foarte preţuită, dar 
nu viza decât implicaţiile morale ale cultului. 

Spre deosebire de acest aspect formal şi cultic, care în funcţie de 
cerinţele zeilor, putea fi un act de imoralitate, în creştinism ea devine un 
concept religios moral, referindu-se cu precădere la viaţa spirituală, la 
inima curată. Apoi eusebeia se referea la întreaga învăţătură de credinţă. 
Altfel spus ea devine în noua religie credinţa în acţiune. Adică credinţa 
în Hristos, care duce la înnoirea vieţii, la omul nou, la făptura nouă în 
Hristos prin Duhul Sfânt. 

Desigur eusebeia are şi un aspect extern. Dar în creştinism aceasta 
nu este şi nu trebuie să fie un act mecanic şi formal, ci o manifestare în 
exterior a simţământului religios format în suflet: „din prisosinţa inimi 
grăieşte gura. Omul cel bun din comoara cea bună a inimii scoate lucruri 
bune, iar omul cel rău din comoara cea rea scoate lucruri rele" ( Matei 12, 
34-35). 

Evlavia în Sfânta Scriptură 

A. în Vechiul Testament 

în Vechiul Testament nu vom întâlni expuneri teoretice, sistematice 
despre pietate, ci numai descrieri şi expuneri ocazionale despre cuprinsul 
şi aspectele ei 9 . 

Noţiunea de pietate în Vechiul Testament e cuprinsă în mai multe 
elemente. Astfel: afecţiunea şi respectul faţă de Dumnezeu şi poruncile 
lui este redat prin expresia: „Urat lahve“ care însemnează frică de 
Dumnezeu în sensul unei atitudini sincere interioare a credinciosului faţă 
de lahve. Prin „ iiratjahve “ se indică frică de Dumnezeu ca început al 
înţelepciunii (Proverbe 1,7). Şi întrucât frica de Dumnezeu este unul din 
darurile Duhului Sfânt ( Isaia 11, 2), însemnează că evlavia înseamnă 
religiozitate, adică legătura şi comuniunea cu Dumnezeu. Astfel evlavia 
este un dar a lui Dumnezeu oferit omului, prin care omul cunoscând 
înţelepciunea lui Dumnezeu, săvârşeşte necontenit voia Lui şi devine 
bine plăcut lui Dumnezeu. Un sens mai larg al evlaviei, al religiozităţii 
este exprimat în Vechiul Testament prin cuvântul „heşed‘. Acest cuvânt 
înseamnă mai multe virtuţi ca: iubirea, bunătatea, dragostea şi altele. în 
multe locuri ale Vechiului Testament efortul omului de-a împlini poruncile 
lui Dumnezeu este exprimat prin cuvântul „ ţedeca “ adică dreptate care 
are înţelesul şi de evlavie. 

Omul care practica evlavia care era cuprins de această virtute adică 
omul pios religios, evlavios şi cucernic era la fel redat prin mai mulţi 
termeni ca şi noţiunea de evlavia. Astfel întâlneşte destul de des expresia 
„sedid ‘ = drept, omul cel drept. Omul pios în Vechiul Testament se mai 
numeşte „iirah lahve" adică temător de Dumnezeu. în unii din psalmi 
întâlnim expresia „hasid' care înseamnă servul credincios al lui Dumnezeu 
care participă la comuniune cu El. „Hasidimi" chiar formal o asociaţie au 
fost înaintaşii fariseilor care au evoluat în cunoscutul mecanism şi legalism 
pe care Mântuitorul l-a combătut atât de aspru 10 . 

Septuaginta cuprinde şi Cartea a IV-a Macabei. Aici evlavia înseamnă 
stăpânire asupra pasiunilor ca o necesitate a vieţii. Şi prin aceasta evlavia 
reprezintă calea cea mai bună de a te supune Legii (7, 18-22). Legea 


„ne instruieşte în evlavie (eusebeia) astfel încât să ne închinăm singurului 
Dumnezeu viu, potrivit măreţiei Lui" (5, 24) 11 . 

Cu toate că în Vechiul Testament nu avem expuneri teoretice clar 
conturate despre evlavie, totuşi vom găsi chipuri de oameni pioşi a căror 
viaţă era bine plăcută în faţa lui Dumnezeu, fiindcă pornea dintr-o credinţa 
vie şi sinceră în Divinitate şi în tot ce stă în legătură cu ea. Astfel putem 
aminti chipurile şi faptele oamenilor evlavioşi cu inimă curată, încrezători 
în Dumnezeu, temători de Dumnezeu, sau drepţi în faţa lui Dumnezeu, 
precum: Abel, Iov şi Avraam, sau profeţii ca împlinitori ai voii lui 
Dumnezeu. O evlavie adevărată îi caracterizează pe toţi aceştia. Cât de 
curată şi din ce inimă aducea jertfă lui Dumnezeu păstorul Abel, care 
era bine văzut de Dumnezeu! Dimpotrivă, fratele său Cain ducea jertfă 
numai pentru văzul lumii pentru a fi ferit de calomnia fratelui său. Tot o 
evlavia adevărată îl stăpânea pe Iov când din omul bogat ce era ajuns 
cel mai de plâns om? Din ce convingere religioasă porneau cuvintele 
rostite în situaţia cea mai tragică a vieţii sale „Domnul a dat, Domnul a 
luat, fie numele Domnului binecuvântat” (Iov 1,21). Aceste cuvinte pornesc 
din sufletul omului evlavios care îşi încredinţează toată viaţa numai lui 
Dumnezeu. Ce să mai zicem de evlavia dreptului Avraam, care deşi s-a 
rugat atât de mult lui Dumnezeu să-l învrednicească cu un fiu, şi când 
Dumnezeu îi împlineşte acea stăruitoare rugăciune şi-i îi dă un fiu, 
Avraam, la cererea Domnului, este în stare să-l aducă jertfă. Oare această 
jertfă nu porneşte din sufletul omului evlavios? Desigur că da! Fiindcă 
întreaga viaţă a lui Avraam se poate caracteriza prin ascultare sinceră 
de Dumnezeu şi împlinirea voii Lui. 

Multe persoane ale Vechiului Testament erau cuprinse şi stăpânite 
de o evlavia adevărată. Este destul doar să amintim de profeţii Domnului 
care s-au străduit atât de mult să schimbe falsă şi jertfele goale şi fără 
moralitate aduse de evreii încrezători în chip greşit în lahve . Cât au avut 
aceştia de luptat împotriva evreilor încrezători în ajutorul lui lahve, în 
legămintele şi făgăduinţele făcute lor care mergeau atât de departe că 
nu se mai considerau nevoiţi să se întoarcă spre El cu fapte bune ca şi 
când El ar fi obligat să-i izbăvească. Când Amos îi mustră pentru 
fărădelegile lor şi-i ameninţă cu dreptatea, cu răzbunarea lui Dumnezeu 
ei îi răspund plini de mândrie: „lahve va fi cu noi" sau „necazul nu ne va 




62 


63 



ajunge şi nu ne va cuprinde". Lui Isaia, care vestea pedeapsa celor 10 
seminţii ce nu se întorc spre Dumnezeu îi răspund în derâdere strigând: 
„Noi am făcut legământ cu moartea când biciul va trece, el nu va ajunge 
la noi". Faptul că aveau templul lui lahve îi făcea să creadă că de acum 
ei sunt scutiţi de fapte bune, de pocăinţă şi de virtute. Când leremia îi 
mustră ei îi răspund cu mândrie: „Templul lui lahve; Templul lui lahve; 
Templul lui lahve". Adică din moment au templul e destul să intre în el 
pentru ca lahve să le ierte nedreptatea, desfrânarea, minciuna şi chiar 
slujirea la zei. 

Pe lângă evlavia adevărată care cuprinde anumite chipuri de oameni 
vrednici în faţa lui Dumnezeu, „Vechiul Testament ne redă şi chipul unei 
false evlavii care caracterizează pe poporul evreu care credea că îşi are 
credinţa lăuntrică, nevăzută din cugetul şi sufletul lor prin diferite forme 
exterioare ale cugetului care însă erau lipsite de orice participare a 
inimii" 12 , rezumându-se doar la aduceri de jertfe abundente prin care se 
socoteau achitaţi de datoria evlaviei faţă de Dumnezeu. Credeau că dacă 
duc pe altar jertfe multe indiferent dacă pornesc din dragoste şi inimă 
curată sunt salvaţi de pedepse în faţa lui Dumnezeu şi consideraţi ca cei 
mai buni credincioşi, credeau că sacrificiul material exclude necesitatea 
sacrificiului moral. Această părere este combătută de însuşi Dumnezeu 
care „pedepseşte casa preotului Eli, pentru că jertfele şi tămâile aduse 
nu erau mulţumitoare lui Dumnezeu fiindcă se făceau numai formal" 13 . 
„Că întru tămâie şi întru jertfe nu se iartă nedreptăţia casei lui Eli" (I 
Samuel 3,14). Ele nu pot curăţi păcatele şi mântui pe păcătos, ele nu 
compun şi nu sunt adevărata evlavia pe care Dumnezeu o cere de la cei 
care cred în El şi voiesc a face voia Lui. Ele nu sunt nici ceea ce cere 
Dumnezeu de la păcătos pentru îndreptarea şi scăparea lui de păcat. 
Prorocul Isaia inspirat fiind de Dumnezeu arată cum dispreţuieşte Domnul 
jertfele nevrednice ale Iudeilor. 14 . „Ce-mi folosesc mulţimea jertfelor 
voastre, zice Domnul, sunt sătul de arderile de tot ale berbecilor şi viţeilor 
graşi, nu mai voiesc sângele taurilor, al mieilor, al ţapilor. Când veniţi să 
vă arătaţi înaintea mea cine cere de la voi astfel de lucruri, ca să îmi 
spurcaţi curţile mele? Nu-mi mai aduceţi daruri deşarte căci mi-e silă de 
tămâie, de luni noi, de sabate şi sărbători. Nu pot suferi nelegiuire unită 
cu sărbătoare" ( Isaia 1,11-13). Şi continuă prorocul Isaia: „când întindeţi 


mâinile voastre îmi întorc ochii mei de la voi şi oricâte rugăciuni aţi face 
nu le voi asculta căci mâinile vă sunt pline de sânge" (Isaia 1, 15). Nu-i 
trebuiesc lui Dumnezeu jertfe, tămâie, sabaturi şi nu ascultă rugăciunile 
lor. De ce? Fiindcă nu aveau inima îndreptată spre El, pentru că făceau 
nelegiuiri, pentru că împreunau sărbătoarea, jertfa şi rugăciunea cu nelegiuire 
pe care Domnul nu le putea vedea şi suferi. Le respinge cu dispreţ fiindcă 
lipseşte din ele partea esenţială lipseşte partea interioară care trebuie să 
însoţească totdeauna orice jertfă, orice faptă şi acţiune exterioară. „Ce nevoie 
am de tămâia care vine de la Seba, arderile de tot ale voastre nu-mi plac , 
jertfele voastre mă dezgustă" (leremia 6,20). îl dezgustă pe Domnul aceste 
jertfe fiindcă poporul nu mai lua parte la ele din inimă, pentru că ele aduceau 
spre jertfă boul, ţapul sau oaia, nu mai punea nimic de la sine nu mai însoţea 
cu nici un act lăuntric aducerea jertfei. 

Dumnezeu prin gura profetului Osea indică evreilor ce fel de evlavia 
să manifeste, cu ce să înlocuiască jertfele: „Milă voiesc şi nu jertfă, 
cunoştinţă de Dumnezeu mai mult decât arderile de tot". (Osea 6, 6). 
„Nu voi lua din staulele tala tauri ori ţapi, căci ale mele sunt toate. Au 
mănânc eu carnea taurilor şi beau sângele ţapilor? Adu ca jertfă lui 
Dumnezeu mulţumiri şi împlineşte juruinţele tale” (Psalmii 49). lată deci 
că Dumnezeu care a poruncit aducere de jertfe ca un act de supunere, 
de împăcare şi mulţumire a fost nevoit să le respingă, să spună că nu-i 
trebuiesc, că îi este silă de ele. Dumnezeu nu are nevoie de nimic, fiindcă 
ale Lui sunt toate, însă are nevoie din partea fiilor Săi de milă unul faţă 
de altul, de dreptate de mulţumire, de recunoştinţă şi de o viaţă cu 
adevărat morală. „Ascultarea face mai mult decât jertfa şi păzirea 
cuvântului lui Dumnezeu mai mult decât grăsimea berbecilor" - zice 
Samuel înfruntând pe Saul. (/ Samuil 15. 22). Psalmistul David ştiind că 
arderile, că jertfele, nu mai sunt bine plăcute în faţa lui Dumnezeu, în 
cele mai critice momente ale vieţii sale când se credea cu totul urgisit şi 
de oameni şi de Dumnezeu zice cu glas tare în unul din memorabilii săi 
psalmi, rugându-se către Dumnezeu „de-ai fi voit jertfă ţi-aşi fi dat; arderile 
de tot nu le vei binevoi, jertfa lui Dumnezeu duh umilit inimă înfrântă şi 
smerită Dumnezeu nu o va urgisi" (Psalmii 50, 17-18). „Dumnezeu cere 
de la credincioşii Săi o jertfă adevărată care se cuprinde în predarea 
totală lui Dumnezeu a eului propriu, prin ascultare necondiţionată şi prin. 

recunoaştere sinceră a păcatelor" 15 

După toate cele văzute până aici putem spune deci că şi în Vechiul 
Testament asistăm la o evlavia adevărată care este binecuvântată de 
Dumnezeu, cât şi la o evlavia falsă şi goală care nemulţumeşte pe 
Dumnezeu. Şi de aceia este nevoit în atâtea rânduri s-o combată şi s-o 
condamne prin graiurile diferiţilor profeţi care pun bază pe parte interioară 
a oricărei fapte de evlavie. 

B. în Noul Testament 

Cuvintele folosite în Noul Testament care exprimă evlavia şi pe cel evlavios 
sunt: euaepeia şi eooePrţQ care corespund cu latinescul „pietas", şi respectiv 
„pius“. înţelesul acestor cuvinte în Noul Testament au o îndoită însemnare: 
una subiectivă şi una obiectivă 16 . Ambele referindu-se la credinţa în 
Dumnezeu şi la cel ce crede în El dar nu numai la o credinţă pur formală ci la 
o credinţă însoţită de fapte şi de o viaţă în conformitate cu credinţa pe care o 
poartă şi o mărturiseşte cel evlavios. în înţelesul obiectiv eusebes, arată şi 
indică pe acela care prin fapte şi semne văzute îşi manifestă credinţa sa în 
Dumnezeu şi în tot ce vine în legătură cu El. S-ar putea spune că în acest 
înţeles „cel evlavios este cel religios" 17 . Cuvântul eusebeia în înţelesul obiectiv 
arată actele care se referă la credinţă, la actele.religioase, la faptele prin care 
credinţa cea abstractă se transformă în acte concrete şi văzute. Există locuri 
mai ales în Noul Testament u nde cuvântul eusebeia apare în înţelesul subiectiv 
arătând numai credinţa şi cuvântul eusebes arată pe cel ce crede cu adevărat 
în Dumnezeu dar şi în acest înţeles este vorba de o credinţă trăită. t 

Pe lângă eusebeia apare în Noul Testament şi theosebeia. Eusebeia 
înseamnă simplu, corectitudinea unei închinări, eliberată de superstiţii şi 
imperfecţiuni. Theosebeia înseamnă închinare adresată lui Dumnezeu. 

în Noul Testament theosebeia apare în / Timotei 2,10 fiind vorba de 
sfatul ce se dă femeilor care practică adevărata închinare faţă de 
Dumnezeu. în Evanghelia după loan (9,31) cu prilejul vindecării orbului 
din naştere se remarcă faptul că Dumnezeu ascultă rugăciunile omului 
care este theosebes, adică un închinător (adevărat) lui Dumnezeu. 18 
Prin cuvintele arătate mai sus, în Noul Testament se poate observa 
semnul văzut al credinţei ca şi actele ce izvorăsc din credinţă şi care 


sunt bine plăcute în faţa lui Dumnezeu. Se arată ce trebuie să facă cel 
evlavios spre a-şi dovedi credinţa în divinitate. Cu toate că evlavia se 
confundă cu religia şi evlaviosul cu credinciosul totuşi înţelesul larg al 
eusebeei este cuprins în faptele religiose care adeveresc credinţa, iar 
evlaviosul este cel ce săvârşeşte aceste fapte. Interesant este faptul că 
aceste expresii nu se întâlnesc niciodată în cuvintele rostite de Mântuitorul 
Hristos, cu toate că El s-a întrupat pentru eliberarea oamenilor din robia 
păcatului deschizându-le poarta spre mântuire şi pentru a învăţa cum să 
se apropie de Dumnezeu prin credinţă, har şi fapte bune adică prin trăirea 
adevăratei evlavii. Faptul că nu găsim o definiţie propriu-zisă a evlaviei 
dată de Mântuitorul în cele patru Evanghelii nu trebuie să ne mire fiindcă 
„El n-a expus teoretic dumnezeiasca s-a învăţătură, ci în mod practic 
servindu-se de parabole fie de îndemnuri morale fie mai ales prin propriul 
Său exemplu". 19 cuvintele evlavie, pietate, cucernicie se întâlnesc foarte 
des în celelalte cărţi ale Noului Testament şi în deosebi la Sfântul Pavel, 
Sfântul lacov, fratele Domnului, şi Sfântul Apostol Petru. 

Noul Testament este cartea în care sunt conturate foarte clar atât 
adevărata evlavie cât şi chipul falsei evlavii. Mântuitorul Hristos înfruntă 
cu deosebită tărie falsa evlavie a fariseilor, care aveau mare trecere în 
faţa poporului evreu tocmai din cauza evlaviei lor aparente. Venirea 
Mântuitorului în lume găseşte faţa adevăratei evlavii întinată de o falsă 
şi decăzută cucernicie care se reducea la nişte forme din afară, la nişte 
simple manifestări care pot mulţumii şi pe Dumnezeu şi pe oameni fără 
ca ele să aibă nici o legătură cu viaţa morală a celor ce le săvârşeau, 
întreaga evlavie este redusă „la un formalism sec care nu încălzea inima 
şi sufletul credinciosului, care nu era capabil să aibă asupra stării sale 
sufleteşti nici o putere şi nu puteau să-l îndrepte, era înrădăcinată 
concepţia că aceste forme satisfac totul. Toată împlinirea legii o făceau 
fie pentru a respecta formele, fie pentru a deveni evlavioşi în faţa lumii. 
Deci sau numai de mântuială sau numai de ochii lumii. Nici o faptă nu 
pornea din spirit de umilinţă, din inimă înfrântă şi smerită, pe care 
Dumnezeu după cuvântul psalmistului niciodată nu o urgiseşte". 20 
întreaga săvârşire a actelor religioase era doar o mască a evlaviei fiindcă 
ea urmărea „scopuri ascunse, profit personal, satisfacerea orgoliului şi 
ambiţia, lauda oamenilor şi nici odată aprecierea lui Dumnezeu prin căinţă 

şi umilinţă, prin inimă curată şi suflet umilit". 21 Cei ce practicau o astfel 
de evlavie erau ascultaţi şi cinstiţi de popor pentru impresia ce o lăsau 
prin rugăciuni lungi făcute la colţuri şi uliţe, în faţa mulţimilor şi prin lauda 
lor că împlinesc cele mai mărunte prescripţii ale legii iar pe cele mari de 
multe ori le trec cu vederea: „Vai vouă, cărturarilor şi fariseilor făţarnici 
că zeciuiţi izmă şi mărarul şi chimionul şi aţi lăsat cele mai grele ale legii: 
dreptatea, milostenia şi credinţa" (Matei 23, 23). Acuza Mântuitorului 
împotriva unor astfel de pretinşi evlavioşi nu este uşoară ci-i condamnă 
prin cuvintele cele mai aspre: „vai vouă cărturarilor şi fariseilor făţarnici 
că curăţiţi paharul şi blidul pe dinafară iar înăuntru sunt pline de jefuiri şi 
de nedreptăţi. Vai vouă, că vă asemănaţi mormintelor spoite care dinafară 
se arată frumoase însă înăuntru pline de oasele morţilor şi de toată 
necurăţia. Aşa şi voi dinafară vă arătaţi oamenilor drepţi dar dinăuntru 
sunteţi plini de făţărnicie şi fărădelege" (Matei 23, 25-28). 

Din Noul Testament se desprinde că „nu se poate socoti evlavios 
acela care deşi are cea mai puternică şi mai extraordinară credinţă nu 
adaugă la ea comuniunea în har cu Hristos şi fapte bune. Acela care-şi 
manifestă prin cuvinte credinţa în Dumnezeu dar nu face voia Lui, acela 
care aude cuvântul Lui şi nu-l împlineşte, acela care ştie să facă binele 
şi nu-l face, acela care pretinde că iubeşte pe Dumnezeu dar pe fratele 
său nu-l iubeşte. Nu este evlavios acela care împlineşte cu scrupulozitate 
legea cea sfântă, dar este lipsit de smerenie ca fariseul din parabolă, 
acela care se ocupă de păcatele altora ca să le divulge cu exagerată 
sau nedreaptă osândă, dar pe ale sale cu îngăduinţă nu vrea să le vadă, 
asemenea făţarnicului care nu vrea să scoată mai întâi bârna din ochii 
proprii, acela care cere altora împlinirea poruncilor grele din lege iar el 
nici pe cele uşoare nu le împlineşte, acela care se îngrijeşte de curăţirea 
rituală a trupului neglijând curăţia morală a sufletului, acela care urmăreşte 
să exploateze evlavia căutând foloase materiale din manifestarea ei prin 
rugăciuni lungi cu făţărnicie, acela care săvârşeşte acte de evlavie nu 
atât ca să fie văzut de Dumnezeu cât mai ales să fie văzut şi lăudat de 
oameni". 22 Din toată purtarea Domnului Hristos se poate vedea că pentru 
ca evlavia creştinului să fie o evlavie adevărată trebuie ca „în toate faptele 
către Dumnezeu şi aproapele să se vadă inima curată, adevăr, dreptate 
şi adevărată şi sinceră şi curată iubire departe de orice interese fără ură 


şi fără prihană". 23 Mântuitorul arată că evlavia adevărată constă 
netăgăduit nu numai din trăirea lăuntrică, ci şi din faptele prin care cel 
credincios îşi dovedeşte iubirea sa către Dumnezeu şi către aproapele. 
Este evlavios în faţa lui Dumnezeu acela care dovedeşte credinţa prin 
fapte, nelăsând ca credinţa să rămână o simplă convingere a 
credinciosului, care în viaţa sa săvârşeşte fapte care dovedesc 
religiozitatea lui. Toate îndrumările pe care le dă Domnul în vederea 
practicării unei evlavii adevărate sunt cuprinse în Predica de pe mume 
unde se pot distinge îndeosebi două laturi ale evlaviei: „1. Că toata evlavia 
noastră să nu fie pornită din suflet de ipocrizie; 2. Că noi trebuie să 
dovedim credinţa prin fapte bune, săvârşite din convingere şi curăţirea 
inimii şi a cugetului". 24 învăţătura Mântuitorului cere credinciosului care 
săvârşeşte acte de evlavie să le săvârşească conştient, cere ca el să le 
săvârşească pe de o parte având în vedere că aşa cere dreptatea 
dumnezeiască, iar pe de altă parte că aşa cere a se săvârşi şi aplica 
dreptatea dumnezeiască între oameni pentru a fi primită şi plăcută de 
Dumnezeu. Actele săvârşite să fie expresia curată şi sinceră a credinţei, 
expresia fidelă a supunerii faţă de voia lui Dumnezeu. Toate să se 
săvârşească în semn de închinare şi preamărire faţă de Tatăl ceresc de 
care noi depindem şi către care trebuie să tindem şi să năzuim. Sfântul 
Apostol Pavel este cel ce vede în mod just adevărata evlavie. în gândirea 
lui evlavia este o adevărată urmare a lui Hristos iar trăirea evlaviei este o 
adevărată „gimnastică trupească şi sufletească". 25 Strădania lui este de 
a o purifica de a curăţii pietatea creştină de ritualismul legii vechi şi a 
elibera credinţa de prescripţiile externe şi formale ale unui cult ajuns 
numai decorativ şi formalist. El luptă împotriva falsei evlavii de care erau 
cuprinşi iudaizanţii timpului său şi prin aceasta şi conta falsei pietăţi care-i 
cuprinde pe unii creştini ai zilelor noastre datorită unei făţărnicii interesante 
şi a unei slabe temeinicii a credinţei lor. Deoarece Sfântul Apostol Pavel 
înţelegea prin evlavie o credinţă puternică însoţită de fapte, după el 
adevărata evlavie nu constă în practici trupeşti pentru că acestea sunt 
inutile fără credinţă şi fără practicarea virtuţilor morale. El îndeamnă pe 
ucenicul său Timotei, episcop în Efes, să se îngrijească ca păstoriţii lui 
să nu se lase cuprinşi de falsa strălucire a practicilor trupeşti „Tu dar, 
omul lui Dumnezeu, urmează, evlavia, credinţa, iubirea, răbdarea, 

blândeţea. Luptă-te lupta cea bună a credinţei, prinde viaţa-veşnică... 
(/ Timotei 6, 11, 12) Suma tuturor regulilor de viaţă nouă în Hristos este 
evlavia concepută de marele Apostol al neamurilor. El este acela care 
pune accentul principal în evlavie pe învăţătură şi morală. Fără acceptarea 
învăţăturii de credinţă şi fără respectarea legii morale predicate de 
Biserică, evlavia creştină se pierde într-un formalism religios. 
Neacceptându-se învăţătura creştină nu se ajunge la o trăire şi la o pietate 
adevărată, iar neajungându-se la aceasta, nu se ajunge nici la scopul 
final al creştinului, care este mântuirea. Aşa cum Sfântul Apostol Pavel 
pune accent pe fondul dogmatic şi moral al evlaviei, Sfântul lacob 
accentuează caracterul social al evlaviei: „Cucernicie curată şi sfântă 
înaintea lui Dumnezeu acesta este, a cerceta pe cei bolnavi şi pe văduve 
în necazul lor şi a se păzi pe sine neîntinaţi pe lume" (lacob 1,27). Nu 
poate fi evlavios cel ce în baza unei inerţii execută în mod mecanic diferite 
practici religioase fără ca dragostea sa să şi-o arate în relaţia cu semenii 
săi. Raportarea creştinului cu cuvântul şi cu fapte sau cu credinţa şi cu 
viaţa către Dumnezeu trebuie să fie strâns legate de raportarea lui şi cu 
activitatea către toţi semenii săi. Activarea spre binele semenilor 
concretizează raportarea integrală a creştinului către Hristos. Practicare 
unor fapte sau acte de cult nu exclud acţiuni şi legături sociale cu cei din 
jur, ci din contră în relaţiile sociale se poate dovedii temeinicia evlaviei. 

Chipul adevăratei şi falsei evlavii se găseşte deci foarte bine conturat 
în Noul Testament, care caută să schimbe vechea concepţie despre viaţa 
evlavioasă a creştinului. Vrea să schimbe aspectul pur formal al evlaviei 
vechi iudaice în evlavia adevărată creştinească trăită de Mântuitorul 
Hristos şi de Apostolii Săi în chipul cel mai înalt. Exemplul vieţii lor, 
exemplul trăirii lor neinteresate este dovada cea mai sigură că ei au fost 
stăpâniţi de o evlavie vrednică de urmat de toţi creştinii care nu se 
mulţumesc să fie creştini numai cu numele ci vor s-o dovedească cu 
faptele vieţii lor. 

6. INIMA CURATĂ - 
TEMEIUL EVLAVIEI ORTODOXE 


Mărturisind o anumită credinţă, omul cultivă în acelaşi timp evlavia, 
ca formă de manifestare a religiozităţii sale. Evlavia este viaţa însăşi a 
credinţei şi puterea ei de manifestare. De aceea, evlavia este prezentă 
în toate religiile. Toate confesiunile sau comunităţile religioase 
promovează o anumită evlavie, în funcţie de învăţătura de credinţă pe 
care o mărturisesc. în felul acesta, credincioşii se deosebesc între ei nu 
numai prin mărturisirea credinţei, ci şi prin variatele forme de manifestare 
ale evlaviei. în funcţie de modul în care fiecare comunitate religioasă 
şi-a format-o şi o cultivată în viaţa publică şi particulară a credincioşilor 
ei. Dar dincolo de această evlavie „dirijată", există şi o evlavie spontană, 
pe care fiecare credincios şi-o manifestă într-o formă particulară, în 
calitatea sa de fiinţă religioasă. Unele din aceste forme s-au menţinut şi 
se vor menţine datorită sincerităţii lor, a naturaleţei şi simplităţii lor, precum 
şi a curăţiei inimilor care simt nevoia să-l întâlnească pe Dumnezeu, să 
şi-L apropie, să intre în comuniune cu El, aşa cum puterile cugetului şi 
ale simţirii lor le indică şi îl ajută. S-a putut constata nu o dată că în 
forme de multe ori concrete, umile se poate revărsa căldura 
duhovnicească plină de putere pornită din străfundurile de simţire ale 
sufletului credincios, care poate chiar întrece prin profunzimea vibraţiei 
lor şi cele mai autentice forme de manifestare ale evlaviei, fixată şi dirijată 
după normele unei religii, confesiuni sau denominaţiuni religioase. Nu 
fiindcă acestea din urmă sunt de neglijat, sau insuficiente, ci pentru că 

pietatea în profunzimea ei se temeluieşte pe naturaleţea, nevinovăţia şi 
iubirea inimilor curate deschise şi dăruite lui Dumnezeu. Evanghelia ne 
spune că duceau la lisus pruncii ca să-şi pună mâna pe ei, iar ucenicii 
certau pe cei ce-i aduceau. Şi lisus văzând aceasta le-a zis: „Lăsaţi pruncii 
să vină la Mine şi nu-i opriţi; că a unora ca acestora este împărăţia lui 
Dumnezeu. Amin grăiesc vouă: cine nu va primi împărăţia lui Dumnezeu 
ca un copil, nu va intra în ea" (Marcu 10,13-15). Cu alt prilej, răspunzând 
la întrebarea ucenicilor, cine este mai mare în împărăţia cerurilor? lisus 
chemând un prunc l-a pus în mijlocul lor şi a zis: „Amin grăiesc vouă: de 
nu vă veţi întoarce şi veţi fi ca pruncii, nu veţi intra în împărăţia cerurilor. 
Şi cine se va smeri pe sine ca pruncul acesta, acela este mai mare în 
împărăţia cerurilor" (Matei 18,1-3). 

De aici vedem cât de mult preţuia lisus nevinovăţia, simplitatea şi curăţia 
inimii în stabilirea comuniunii desăvârşite cu Dumnezeu, motiv pentru care 
El aşează curăţia inimii la nivelele superioare de evlavie: „Fericiţi cei cu inimă 
curată, că aceia vor vedea pe Dumnezeu" (Matei 5, 8). 

După cum vedem, adevărata evlavie se formează mai întâi în sufletul 
omului ca rezultat al legăturii cu Dumnezeu. Ea reprezintă o restabilire a 
vieţii sufleteşti a omului prin lucrarea harului divin, care însănătoşeşte 
firea şi bucurie sfântă (Romani 14,17). Aşa că putem vorbi de o evlavie 
internă şi de una externă. Ele nu pot exista şi nu se pot manifesta una 
fără cealaltă. Evlavia internă fără cea externă se sufocă într-o religiozitate 
subiectivă şi ferecată. Evlavia externă fără cea internă devine o spoială 
falsă, derutantă şi fariseică întrucât Fericitul Augustin avea dreptate când 
prezenta cele două forme de evlavie într-o unitate indisolubilă, sub forma: 
„ab interioribus ad exterioral". 

Dar în faţa evlaviei creştine, ca viaţă în Hristos prin Duhul Sfânt, se 
împotrivesc cu înverşunare şi dârzenie două forme aducătoare de criză 
morală actuală. 

în primul rând secularismul desacralizant care vrea să scoată pe 
Dumnezeu din sufletul omului şi să pună în locul lui forţa oarbă a 
instinctelor animalice din om, pierdute de sub controlul raţiunii şi contrare 
credinţei şi iubirii faţă de Dumnezeu. 

în al doilea rând „homo religiosus" este pus în faţa unei adevărate 
„avalanşe" de ideologii şi practici religioase, care derutându-i conştiinţa, 

nu-i aduc liniştea salvatoare a adevăratei evlavii. 

în faţa acestei crize morale actuale, ne punem fireasca întrebare, nu 
lipsită de îngrijorare pentru credincioşii Bisericii noastre: Care va fi evlavia 
credinciosului pe care Biserica n-a avut voie să-l catehizeze, iar educaţia 
atee s-a străduit din răsputeri, prin toate mijloacele, să scoată pe 
Dumnezeu din sufletul lui?... 

lată de unde nevoia pledoariei pentru promovarea evlaviei cele 
adevărate ca viaţă a lui Hristos în Duhul Sfânt, singura în măsură să îi 
redea omului posibilitatea de a-şi regăsi identitatea chipului lui Dumnezeu 
în sufletul său, şi de a-şi împlini şi desăvârşi propria personalitate. 

I. Să vedem de la început ce se înţelege prin „inimă"?. 

Inima este în primul rând organul central al aparatului circulator, legat 
de viaţă atât de strâns, încât atunci când inima nu mai bate, viaţa 
încetează. Prin analogie cu inima ca organ central al corpului omenesc 
care pune viaţa în mişcare, inima ca determinare spirituală reprezintă 
centrul cel mai adânc al sufletului, afectivitatea care-l vitalizează 
punându-i în mişcare şi celelalte funcţii, precum: mintea, gândirea, 
cugetul, judecata, voinţa şi apoi faptele. Chiar inima din corp a primit 
simbolul afectiv al iubirii, întâlnit bunăoară în mitologie prin imaginea lui 
Cupidon, care aruncă săgeţile lui în inimile îndrăgostiţilor... Inima-suflet 
punând în mişcare viaţa afectivă este redată în limba noastră printr-o 
gamă foarte nuanţată, diversificată de expresii, ca de pildă: cu toată inima; 
a-şi călca pe inimă; a i se rupe inima; a pune la inimă; a avea inimă 
bună, rea, dreaptă, deschisă, haină, de piatră; slab de inimă; a fi (om) cu 
inimă; a-şi lua inima în dinţi; a-i veni inima la loc; (a fi) cu inima împăcată. 
Tot prin analogie cu inima-organ, care ocupă un loc interior, de mijloc şi 
central în corpul uman, pentru a indica partea cea mai importantă a unui 
obiect, folosim şi în acest caz cuvântul „inimă“, ca de exemplu: inima 
carului sau a unei planete, adică miezul. 

Pornind de la inimă ca organ care impulsionează transportarea 
sângelui prin organism, determinând căldura vitală, l-a făcut pe Heraclit 
din Efes să transpună termenul de „inimă" de pe un tărâm medical pe 
unui filozofic, punând sufletul în legătură cu focul şi stabilind astfel legătura 


cu condiţia omului. 

Pentru Empedocles, sângele este un factor de percepţie, iar sediul 
percepţiei este localizat în inimă. 

Aristotel numeşte inima arche, adică începutul (principiul) vieţii, al 
mişcării şi senzaţiei'. 

Sub aspect religios inima reprezintă partea spirituală a fiinţei omeneşti, 
suflarea divină, chipul lui Dumnezeu în om dat la creaţie. Ca suflare 
divină inima nu poate fi decât bună. Căderea omului în păcat a adus 
însă şi răul în inimă, încât Sfinţii Părinţi vorbesc de două inimi: inimă 
bună, ca templu ascuns al inimii, partea dinăuntru a catapetesmei, care 
ia îndemnurile bune şi frumoase de la Hristos, care locuieşte acolo de la 
Botez şi se prelungeşte într-o vieţuire virtuoasă 2 . Există însă şi o inimă 
rea, rezultată în urma căderii omului în păcat. La această inimă se referă 
Mântuitorul când spune „că dinăuntru, din inima oamenilor ies gândurile 
rele, dezbinările, adulterul, uciderile, furtişagurile, asupririle, vicleşugurile, 
înşelăciunile, pizma, hula, necumpătarea, trufia, uşurătatea; toate aceste 
rele ies dinăuntru şi necurăţesc (întinează) pe om" (Marcu 7, 21-23). 
Această inimă fiind necurată, din ea nu poate emana decât necurăţia, 
adică tot felul de păcate care întinează, înjosesc şi ruinează viaţa omului. 
S-a remarcat astfel că „prin inima bună lucrează Dumnezeu, iar prin inima 
rea duhurile rele", încât „conştiinţa noastră devine un teren de luptă între 
Hristos şi duhul cel rău, prin gândurile bune şi rele ce le trimit prin cele 
două inimi. Fiecare caută să câştige adeziunea conştiinţei noastre. 
Raportând totul la inimă bună, ajutăm la biruinţa lui Hristos în noi care va 
curăţi şi inima pătimaşă” 3 . 

Ca unul care răspândind creştinismul în lume a pus bazele unei gândiri 
teologice creştine, Sfântul Apostol Pavel a determinat pentru prima dată 
conceptul de inimă ca punctul de legătură dintre Dumnezeu şi om. Astfel: 

în Romani 1,2: KOcpSia reprezintă eul sufletesc al persoanei. 

în / Tesaloniceni 2,12: kardia este lăuntricul omenesc, fiinţa internă a 
omului în totalitatea ei, spre deosebire de partea dinafară, de cea văzută 
a omului. La fel şi în Romani 2, 28-29 este vorba de tăierea împrejur a 
inimii, în duh, nu în literă (la fel şi în II Corinteni 5,12; Romani 10,8; II 
Corinteni 6,11). 

Mai presus, inima este legătura dintre Dumnezeu şi om. în loc să 

zicem: este locul în care se întâlneşte omul cu Dumnezeu pentru că 
însemnează partea cea mai lăuntrică a omului, am putea spune mai 
bine că întrucât este locul în care se săvârşeşte întâlnirea dintre 
Dumnezeu şi om, rezultă că ea reprezintă partea cea mai interioară a 
omului şi totodată întregul lui“. în inimă, ca partea cea mai intimă a simţirii 
omeneşti, se ia hotărârea de a urma sau nu pe Dumnezeu. Ea primeşte 
sau refuză (// Corinteni 1,22; Romani 5,5; Romani 2,15). Ea este punctul 
cardinal al vieţii lăuntrice omeneşti, sediul sau originea tuturor puterilor 
şi funcţiunilor sufleteşti şi spirituale ale omului: iubire (II Corinteni 7,15), 
durere (Romani 5,2); dorinţă bună (Romani 10,1); dorinţă rea (pofta): 
(Romani 2,15); cunoaştere supranaturală (II Corinteni 3,2-3); sălaş al 
Duhului Sfânt (Romani 5,5). Inima e omul însuşi (Evrei 3,12). De aceea, 
Dumnezeu pentru a preţui pe om îi judecă inima, care poate fi curată 
sau sinceră (/ Timotei 1,5), dreaptă (II Tesaloniceni 3,5), nevinovată 
(Romani 16,18), împietrită şi nepocăită (Romani 2,5), vicleană (Evrei 
3,12), învârtoşată (Evrei 3, 15) 4 . 

II. Ne punem acum întrebarea: 

ce este curăţia inimii şi cum putem ajunge la inimă curată? 

întâi de toate trebuie să precizăm că aşa cum inima reprezintă atât 
pentru corp, cât şi pentru suflet elementul cel mai adânc, central şi vital, 
tot astfel şi curăţia este o lege fundamentală a vieţii, menită să-i asigure 
buna desfăşurare şi dezvoltare. O întâlnim în natură, în regnul vegetal, 
animal şi mai ales la om. Bunăoară, când soarele îşi trimite razele sale 
binefăcătoare, nestânjenite de nori, spunem că cerul este senin sau curat. 
Când aerul pe care îl respirăm spre întreţinerea vieţii este lipsit de praf şi 
impurităţi, spunem că atmosfera este proaspătă şi aerul este curat. La 
fel, pământul trebuie pregătit şi curăţit chiar de mai multe ori de buruieni, 
pentru ca plantele semănate să aducă rodul folositor şi aşteptat. Pomii 
şi viţa de vie trebuiesc, de asemenea, curăţiţi ca să poată da rodul cel 
mai bun. Apoi, multe din animale au din instinct reflexul de a nu suporta 
noroiul sau praful pe blana lor, sau păsările pe penele lor. La om, curăţia 
trupului şi a mediului în care trăieşte aparţine igienei, desfăşuraţă după 
o anumită ordine şi disciplină, fiindcă constituie o necesitate vitală. Curăţia 


sufletului este un deziderat şi o datorie morală, care se cultivă şi se 
întreţine constituind obiectul educaţiei, în scopul conturării caracterului 
şi a dăltuirii personalităţii. De aceea, încă din cele mai vechi timpuri, cu¬ 
răţia sufletului a intrat atât în preocupările înţelepţilor, cât şi a tuturor 
religiilor. Filozofia antică, bunăoară, s-a străduit să axeze în educaţie 
idealul frumuseţii spirituale a omului, prin echilibrarea şi armonizarea 
minţii cu pornirile firii, raportată la realitatea vieţii bazată pe ideea de 
curăţie sau purificare (katharsis). Astfel „purificarea" (sau curăţia) este 
condiţia expresă a dezvoltării spirituale a omului, care se face prin 
educaţia sufletului, în sens de eliminare, de anihilare a emoţiilor şi tensiunii 
sufleteşti, realitate corelată şi cu fizionomia corpului fizic 5 . 

Religiile având ca obiectiv legătura omului cu Divinitatea, curăţia, atât a 
trupului, cât şi a sufletului, ocupă un loc central şi un punct de plecare, 
manifestat într-o gamă foarte variată şi diversificată. 

Accentuând necesitatea cultivării curăţiei pe plan religios, s-a ajuns 
bunăoară, ca apa, fiindcă elimină murdăria, să primească simbolul 
curăţiei. La intrarea în templele păgâne, de pildă, erau amenajate anume 
vase cu apă pentru ca cel ce intră acolo să se spele pentru a putea fi 
curat. La aceasta se pot adăuga şi spălările rituale, menite şi ele să 
imprime pietăţii religioase ideea de curăţie. La fel şi jertfele practicate 
din cele mai vechi timpuri la toate religiile, în diverse forme, aveaj tot un 
rol expiativ, adică de a şterge păcatul sau vinovăţia, ca urmare a 
necurăţiei, prilejuită de păcat. Nu e de mirare astfel că diavolului, 
considerat ca pricinuitor al păcatului, i se mai spune şi „necuratul". 

Şi Legea Veche era foarte preocupată de problema curăţiei, ca act al 
evlaviei. Chiar şi tradiţia care completa şi aplica Legea avea în atenţie 
acest obiectiv. Astfel, credinciosul era privit ca fiind „curat" sau „necurat" 
în multe din împrejurările vieţii. De pildă, chiar simpla atingere de un 
mort era socotită necurăţie. Femeia în diferite situaţii era considerată 
necurată. Până şi animalele şi mâncărurile erau împărţite în „curate" şi 
„necurate". De aici rezultă şi necesitatea jertfelor şi riturilor de curăţie, ca 
şi interdicţiile legate de necurăţie. Cu toată această importanţă acordată 
curăţiei, ca act religios, pietatea a rămas încă numai la suprafaţă, de 
multe ori o simplă formalitate ritualistică. De aceea, în repetate rânduri 
profeţii cereau ca evlavia să depăşească formalismul steril şi accentuau 

cu precădere curăţia inimii, sfinţenia sufletului, prin pocăinţă şi îndreptare, 
după cum vedem că se ruga psalmistul: „Inimă curată zideşte întru mine, 
Dumnezeule, şi duh drept înnoieşte înăuntrul meu“ (Psalmul 50,11). 

întrucât şi în timpul activităţii Mântuitorului actele de evlavie ale curăţiei 
erau exagerat de formale. El se vede nevoit să intervină pentru a restabili 
dreptatea lui Dumnezeu, care cerea ca adevărata curăţie să se refere în 
primul rând la suflet, fiindcă acesta, reprezentând chipul lui Dumnezeu 
în om, trebuia curăţit în primul rând de păcat. Şi întrucât păcatul se 
formează mai întâi în suflet, se impune ca evlavia să înceapă şi să se 
desăvârşească prin curăţia sufletului de toate gândurile, intenţiile şi 
impulsurile care pot determina fapta păcătoasă: „Aţi auzit că s-a zis celor 
de demult: să nu desfrânezi. Iar eu zic vouă oricine caută la femeie spre 
a o pofti, a şi desfrânat cu ea în inima sa“ (Matei 5,27-28). Şi iarăşi: „Aţi 
auzit că s-a zis celor de demult: să nu ucizi, că cine va ucide, va fi vinovat 
judecăţii. Iar eu zic vouă: că oricine se mânie asupra fratelui său în deşert, 
va fi vinovat judecăţii" (Matei 5,21-22). Mai mult decât atât, fără curăţia 
inimii, chiar şi faptele aparent bune pot fi la un moment dat asemenea 
unui fruct arătos care ascunde un miez de putregai: „Vai vouă, cărturari 
şi farisei făţarnici! Că voi curăţiţi partea dinafară a paharului şi a blidului, 
iar înăuntru sunt pline de răpire şi nedreptate. Curăţă mai întâi partea 
dinăuntru a paharului şi a blidului, ca să fie şi cea dinafară curată" (Matei 
23,25-26). 

Am văzut că gândurile pe care omul le are mai întâi în minte le exprimă 
apoi în cuvinte şi le materializează prin fapte. Ele îşi au rădăcinile în 
adâncul sufletului, adică în inimă. Mântuitorul însuşi a spus că “din inimă 
ies gândurile rele" (Matei 15,19). Aceste gânduri rele, sau „duhuri ale 
răutăţii", cum le numeşte un dascăl al Bisericii (Sfântul loan Casian) 
întrucât întinează inima omului sunt păcate ale inimii care alterează chipul 
lui Dumnezeu în om. Dar, curăţind „ţarina" inimii de toate rădăcinile 
gândurilor şi patimilor rele, credinciosul poate descoperi „comoara 
ascunsă în ţarina sa" (Matei 13,44), adică „împărăţia lui Dumnezeu care 
se află înăuntrul nostru" (Luca 17,21). Iar „împărăţia lui Dumnezeu este 
dreptate, pace şi bucurie în Duhul Sfânt" (Romani 14,17). Cine posedă 
şi cultivă aceste virtuţi ca şi pe toate celelalte ca rod al lucrării Duhului în 
inimă, descoperă în interiorul fiinţei sale împărăţia lui Dumnezeu. Şi aşa 


cum la apariţia zorilor de lumină dispare întunericul nopţii, tot astfel inimile 
devin curate prin rodul vieţii Duhului care alungă întinăciunea păcatului. 
Astfel, blândeţea şi răbdarea alungă mânia; iubirea alungă ura şi 
duşmănia; iertarea aduce pacea; pocăinţa aduce înnoirea vieţii; bucuria 
alungă tristeţea şi teama; dreptatea aduce sfinţenia; cumpătarea alungă 
lăcomia, neînfrânarea, îmbuibarea. Smerenia scoate din suflet mândria 
şi egoismul... Statornicind împărăţia lui Dumnezeu în inimă, prin lucrarea 
Duhului, ea devine tot mai curată prin prezenţa vieţii lui Hristos, pe măsură 
să înnoiască firea, restabilind chipul lui Dumnezeu alterat prin păcat: 
„Să vă lepădaţi de omul cel vechi care se strică după poftele înşelăciunii 
şi să vă înnoiţi iarăşi cu duhul minţii voastre. Şi să vă îmbrăcaţi în omul 
cel nou, cel zidit după Dumnezeu, întru dreptate şi întru sfinţenia 
adevărului" (Efeseni 4, 22-24). 

De aici vedem că a fi curat înseamnă a fi sfânt, lipsit de păcat şi în 
acelaşi timp pătruns de Duhul lui Hristos, încât curăţenia inimii reprezintă 
esenţa însăşi a sfinţeniei, idealul şi temelia evlaviei: „Fiţi sfinţiţi, precum 
şi Eu (Dumnezeu) sunt sfânt" (Levitic 19,2). Astfel inima curată „este 
centrul spiritual al omului, creat după chipul lui Dumnezeu, eul cel mai 
adânc şi cel mai adevărat, altarul lăuntric în care se intră în stare de 
kenoză şi de jertfă şi în care are loc unirea cu Hristos” 6 . 

III. Se pune acum fireasca întrebare: cum vom dobândi o inimă 
curată? 

Mântuitorul ne arată printr-o analogie deosebit de sugestivă că la 
curăţia inimii se ajunge pornind la început prin curăţia gândului, a minţii: 
„Luminătorul trupului este ochiul. Deci de va fi ochiul tău curat, tot trupul 
tău va fi luminat; iar de va fi ochiul tău rău, tot trupul tău va fi întunecat. 
Deci dacă lumina care este în tine este întuneric, dar întunericul cu cât 
mai mult?" (Matei 6, 22-23). Aceasta înseamnă că aşa cum ochiul 
conduce activitatea trupului, tot la fel şi gândul sau mintea conduce 
activitatea sufletului. Pentru acest motiv, privegherea asupra gândului 
are un rol decisiv asupra curăţiei inimii. Gândul este asemenea morii ce 
macină neîntrerupt. Depinde ce pui să macine... De aici şi îndemnul 
Apostolului: „Supuneţi-vă gândul spre ascultarea lui Hristos" (II Corinteni 

10,5). Nu-I lăsaţi, altfel spus, victimă poftelor şi dorinţelor oarbe care îl 
atacă şi vreau să-l înrobească. Jertfiţi-I lui „Hristos pe care îl aveţi în 
inimile voastre" ( Efeseni 3,17). Străduiţi-vă să dobândiţi „gândul lui 
Hristos" (/ Corinteni 2,16; Filipeni 2,5). S-a remarcat că „nu întotdeauna 
putem apăra gândul simplu, întâi născut, de ghearele fiarei care îl 
pândeşte. Aceasta se întâmplă mai ales atunci când nu l-am jertfit îndată 
lui Hristos, când mintea nu s-a îndreptat cu el spre inimă, ci a privit, ca 
soţia lui Lot, îndărăt spre atacul apărut, spre pofta ce şi-a semnalizat 
prezenţa în conştiinţă" 7 . Mintea îndată ce se depărtează de inimă şi de 
căutarea împărăţiei lui Dumnezeu aflătoare înăuntru ei - spune Marcu 
Ascetul - dă loc momelii (atacului) diavolului şi devine capabilă să 
primească şoapta lui cea rea" 8 . „Gândul la Domnul nostru lisus Hristos 
însă - arată Sfântul loan Gură de Aur- clatină toată lucrarea duşmanului 
din inimă, o învinge şi o dezrădăcinează treptat. Coborându-se numele 
Domnului nostru lisus Hristos în adâncul inimii, pe cel care stăpâneşte 
peste întinderea inimii îl înfrânge, iar sufletul îl mântuieşte". 

Mijlocul de a menţine gândul mereu treaz, iar curăţia inimii într-o 
continuă priveghere este rugăciunea. De aici şi îndemnul Apostolului: 
„ Rugaţi-vă neîncetat' (/ Tesaloniceni 5,17), „stăruind în rugăciune, 
priveghind în ea cu mulţumire" (Coloseni 4,2). Prin rugăciune, Dumnezeu 
coboară şi omul se ridică, comunică, se uneşte cu Dumnezeu, iar harul 
îl transformă întru asemănarea cu Dumnezeu. Fiinţa se purifică şi se 
îmbogăţeşte în virtute, în viaţa lui Dumnezeu. „Rugăciunea noastră să 
nu înceteze niciodată - spune Sfântul Ciprian - pentru că ori de câte ori 
va veni duşmanul, ori de câte ori va încerca să intre în inima noastră, s- 
o găsească închisă, şi înarmată împotriva lui" 9 . Iar „cel mai important rod 
al rugăciunii este tocmai integritatea şi pacea vieţii spirituale prin puterea 
Sfântului Duh unificator. De aici şi ISIHIA, adică reunificarea cugetului 
cu inima" 10 . 

Isihia înseamnă concentrare ulterioară pentru a dobândi în tăcere 
liniştea şi pacea duhovnicească. A fost practicată iniţial de Părinţii 
deşertului începând cu secolul IV-V, inspirându-se din „Filocalie", adică 
din textele Părinţilor Bisericii, care redau iubirea frumuseţilor divine. S-a 
organizat apoi sub numele de „isihasm", o adevărată mişcare de 
renaştere spirituală şi teologică, în secolele XIII-XIV, practicat atât de 


monahi, cât şi de credincioşii laici. Aceasta a cuprins întreaga ortodoxie, 
fiind cultivat şi în ţările române unde a avut un efect favorabil, atât sub 
aspect duhovnicesc, cât şi cultural. 

Cei ce practică isihia îşi disciplinează viaţa interioară prin rugăciunea 
continuă care invocă numele lui lisus şi care, din această pricină, se 
numeşte „ Rugăciunea lui lisus ", „Rugăciunea inimif', „Rugăciunea pură", 
având următorul conţinut: „Doamne, lisuse Hristoase, Fiul lui Dumnezeu, 
miluieşte-mă pe mine păcătosuf'. Această „Rugăciune a inimii" are ca 
scop) să ţină conştiinţa în stare de priveghere, sau „trezvie", prin păzirea 
minţii de orice gând dăunător, iar prin continua rostire a numelui lui lisus, 
iubirea divină se revarsă în inimă, spre a o curăţi şi desăvârşi. 

Practica isihasfă are trei faze: 

1. Faza cuvântului, efectuată prin repetarea neîntreruptă a numelui 
lui lisus, printr-o concentrare a întregului gând spre lisus. Odată cu aceasta 
se duce şi lupta pentru eliberarea de patimi şi creştere în virtute. în lupta 
cu ispitele, credinciosul este lăsat singur. 

2. Faza gândului. Credinciosul devine stăpân pe instincte şi începe 
să se cureţe de patimi. Toate gândurile se îndreaptă către Hristos, ceea 
ce face ca şi faptele să le urmeze. Aceasta determină o învingere a 
patimilor şi prin lucrarea harului care aşează în suflet pacea. 

3. Faza inimii. Harul coboară tot mai abundent în inimă spre a o 
sfinţi. Rugăciunea se face nu prin cuvinte, nici prin gând, ci prin Duhul 
Sfânt, care „se roagă pentru noi" ( Romani 8, 26). Se simte vederea lui 
Dumnezeu şi inima, astfel curăţită, primeşte bucuria şi pacea prin prezenţa 
lui Hristos, încât „tăria rugăciunii credinciosului stă în aceea că lisus 
Hristos se roagă împreună cu cei ce se roagă şi stăruie pentru cei ce 
stăruie. El însuşi se roagă Tatălui împreună cu cei pentru care El 
mijloceşte. Iar rugăciunea Lui este întotdeauna biruitoare: „Eu ştiam că 
tu pururi mă asculţi" ( loan 11,47)” 11 . 

Desigur, aceste faze care duc la curăţia inimii prin necontenita 
rugăciune a lui lisus se desfăşoară în timp şi nu sunt lipsite de efortul 
duhovnicesc, precum şi de izbânda sau biruinţa duhovnicească a celui 
ce cu răbdare, încredere şi cu iubire le practică. „Neîncetat strigaţi în 
inimă numele Domnului lisus - îndeamnă Sfântul loan Gură de Aur- ca 
să înghită inima pe Domnul şi Domnul inima, şi să devină cele două una. 

Lucrul acesta nu se face într-o zi sau două, ci într-un timp îndelungat şi 
e nevoie de multă stăruinţă şi osteneală până ce se scoate din ea 
vrăşmaşul şi se va sălăşlui în ea Domnul". Până la urmă, se statorniceşte 
o sincronizare între cuvintele rugăciunii, bătăile inimii şi respiraţie, fără a 
deveni însă ceva mecanic, fiindcă nu dispare din minte înţelesul cuvintelor. 
Şi apoi, observă unul din trăitorii ei, că întru atât îi devenise de proprie, 
încât „de nimic nu era tulburată. Dacă am un lucru de făcut şi rugăciunea 
se desfăşoară în inimă de la sine, lucrul merge mai repede; dacă ascult 
sau citesc ceva, rugăciunea nu încetează şi eu simt în acelaşi timp atât 
una cât şi alta, ca şi când aş fi împărţit în două sau aş avea două suflete 
în piept" 12 . Efectele acestei rugăciuni sunt atât de evidente prin pacea şi 
liniştea duhovnicească a inimii curate, încât omul înduhovnicit, copleşit 
de dragoste faţă de semeni, întâmpina pe oricine venea la el, cu 
adresarea: „bucuria mea!". în acelaşi timp, inimile curate au puterea de 
a pătrunde şi influenţa favorabil şi inimile celor din jur. S-a remarcat pe 
bună dreptate că „prin sinceritatea şi nevinovăţia sa, prin calmul, 
seninătatea şi firescul cu care face faţă celor mai primejdioase obstacole 
şi tentaţii, prin puritatea copilărească îngemănată cu o adâncă seriozitate, 
omul pur răscoleşte puternic pe cei căzuţi moralmente, le trezeşte şi le 
înviorează puterile interioare, le reduce conştiinţa la nivelul răspunderii 
faţă de sine şi faţă de oameni şi-i pune astfel din nou pe linia unei vieţi 
omeneşti normale. Un om curat e un nesecat izvor de regenerare morală, 
cu adânci repercusiuni asupra coeziunii, dăinuirii şi promovării vieţii 
comunitare însăşi" 13 . Dar dragostea inimilor curate se extinde spre a 
cuprinde întreaga creaţie: „când începeam să mă rog cu inima - spunea 
un om înduhovnicit - toată împrejmuirea mi se înfăţişează într-o formă 
fermecătoare: pomii, iarba, păsările, pământul, aerul, lumina, toate păreau 
că vorbesc către mine, că sunt aici pentru om, că mărturiseau dragostea 
iui Dumnezeu către om şi că totul se ruga, totul lăuda pe Dumnezeu. 
Atunci am înţeles ce înseamnă cuvântul Filocaliei: „a înţelege duhul 
făpturilor". Şi am văzut calea pe care trebuia mers, pentru a ajunge să 
stai de vorbă cu făpturile lui Dumnezeu" 14 . 

IV. înainte de a încheia, se cuvine să mai răspundem la întrebarea: 
cum pot inimile curate să vadă pe Dumnezeu? 


în primul rând, în inimile curate, Dumnezeu însuşi îşi vede chipul 
Său. Sufletul omului - spune un Părinte al Bisericii - este asemenea 
unei oglinzi. Dacă este murdară şi prăfuită nu-ţi poţi vedea chipul în ea. 
Dacă însă este curăţită, străluceşte în bătaia razelor de lumină şi chipul 
îţi apare clar în ea. în acelaşi timp, prin curăţia inimii, eliminând păcatul, 
apare tot mai clar şi mai luminos chipul lui Dumnezeu şi se deschide tot 
mai larg drumul asemănării cu El, după cum remarcă Sfântul Grigorie 
de Nyssa, în comentariul său la Fericirea a Vi-a: „Precum se întâmplă 
cu fierul, ca atunci când e curăţit de rugină cu o perie, de unde cu puţin 
înainte era negru, acum, strălucind la soare, trimite din sine raze şi 
scânteieri, asa şi inima când se şterge de pe ea pata ruşinoasă, îşi 
recapătă iarăşi asemănarea cu modelul şi se face bun. Căci cel ce este 
asemenea Binelui este numaidecât şi el bun... Astfel, dacă reveniţi la 
darul chipului sădit în voi de la început, aveţi în voi pe cel căutat... şi în 
seninul curat priveşti... toate strălucirile luminoase ale firii dumnezeieşti 
prin care este văzut Dumnezeu”. 

în al doilea rând, nu este exclusă nici vederea lui Dumnezeu din partea 
inimilor curate, pe cât acest lucru este posibil omului în această viaţă. 
Pentru a înţelege mai bine vom lua un exemplu concret; este cunoscut 
faptul că o privelişte din natură este cu atât mai bine percepută, cu cât 
este privită mai din aproape şi cu cât atmosfera este mai limpede şi mai 
lipsită de ceaţă. Tot astfel şi păcatul, ca necurăţie a inimii, este asemenea 
ceţei care întunecă vederea lui Dumnezeu, după cuvintele scripturii: 
„Oricine păcătuieşte, nu L-a văzut, nici nu L-a cunoscut pe Dumnezeu" (/ 
loan 3, 6). Pe de altă parte, cei „ce caută pacea şi sfinţenia vor vedea pe 
Dumnezeu" (Evrei 12,14). Prin Hristos noi „avem apropiere faţă de Tatăl" 

(Efeseni 2, 18). Şi cu cât avem mai mult duhul dragostei lui Hristos, cu 
atât dispare mai mult ceaţa păcatului şi cu atât mai mult se limpezeşte 
ochiul duhului nostru pentru a vedea mai bine faţa lui Dumnezeu: „Cel 
ce M-a văzut pe Mine a văzut pe Tatăl" (loan 14, 9). 

în altă ordine de idei, remarcă Sfântul Grigorie Palama, „Dumnezeu 
este numit Lumină, nu după esenţa Lui, ci după energiile Sale... Vederea 
desăvârşită a Dumnezeirii devenită perceptibilă în lumea Sa necreată... 
aparţine veacului ce va să vie... Totuşi, cei ce sunt vrednici de ea, ajung 
să vadă «împărăţia lui Dumnezeu venind cu putere» (Luca 9,1), încă 

din această viaţă, precum au văzut-o cei trei Apostoli pe Muntele Tabo- 
rului". 

Din cele până aici tratate vedem câtă importanţă acordă Biserica 
noastră culturii evlaviei autentice, în duhul Evangheliei şi al tradiţiei 
apostolice, descoperind „împărăţia lui Dumnezeu" (Luca 17,21) în curăţia 
inimii cea mai adâncă şi mai centrală parte a sufletului, prin practicarea 
„neîncetatei rugăciuni" (/ Tesaloniceni 5, 17), cu pomenire numelui lui 

lisus: „pentru ca în numele lui lisus tot genunchiul să se plece, al celor || qea MAI MARE ESTE DRAGOSTEA" 

cereşti şi al celor pământeşti şi al celor de dedesubt, şi să mărturisească 
toată limba că lisus Hristos este Domn spre mărirea lui Dumnezeu Tatăl" 

(Filipeni 2, 10-11). 

Metodele de curăţie a inimii având menirea să aducă echilibru 
duhovnicesc prin liniştea şi pacea lăuntrică, armonizează întreaga fiinţă 
a credinciosului, eliminând toate formele care, fiindu-i dăunătoare, o 
împiedică să se desfăşoare spre împlinirea şi desăvârşirea spirituală. 

Dobândind curăţia inimii ca temei a evlaviei, credincioşii Bisericii 
noastre se arată dornici să pun în aplicare toate energiile duhovniceşti 
spre slujirea lui Dumnezeu, a semenilor, a lumii şi a întregii creaţii. 

1. CREDINŢA Şl FAPTELE BUNE - 
CONDIŢII ALE MÂNTUIRII 


Mântuirea pe care Domnul nostru lisus Hristos a câştigat-o prin jertfa 
şi învierea Sa are un caracter universal, în sensul că la ea sunt chemaţi 
toţi păcătoşii fără nici o deosebire. în acelaşi timp, mântuirea reprezintă 
un dar al lui Dumnezeu oferit oamenilor în urma jertfei lui Hristos. Acest 
dar ni-l oferă Dumnezeu prin harul divin al Sfintei treimi primit de noi prin 
umanitatea lui Hristos. Prin har ne legăm de Hristos ca „viaţa de mlădiţă" 
(loan 15,5), devenind un duh cu El şi participăm la comuniunea Sfintei 
Treimi. Ne întrebăm acum: cum contribuim fiecare din noi, sau care este 
aportul personal pe care îl aducem noi la dobândirea mântuirii? Prin 
credinţă şi fapte bune. 

Modul de a înţelege noţiunea credinţei este diferit. Când obişnuit 
spunem „credinţă 11 , putem înţelege fie o părere, o socotinţă, fie din contră, 
o certitudine, o siguranţă, o încredere în cineva, sau în ceva. Când ne 
referim la credinţa religioasă, înţelegem totdeauna încrederea în 
descoperirea pe care ne-a făcut-o Dumnezeu. Astfel, putem cunoaşte 
voia lui Dumnezeu, putem intra în legătură şi în comuniune cu El. De 
aceea, Sfântul Apostol Pavel spune că „fără credinţă nu putem fi plăcuţi 
lui Dumnezeu 11 (Evrei 11,6). Credinţa este „adeverirea celor nădăjduite, 
dovada lucrurilor celor nevăzute 11 (Evrei 11,1). Ea este ochiul sufletesc 
care pătrunde dincolo de realităţile acestei lumi. Ea este un dar al lui 
Dumnezeu prin care suntem ridicaţi la El, dar în aceiaşi timp ea este şi 
strădania sufletului de a înmulţi darul primit. Credinţa „nu se naşte nici 
din frică, nici din vederea minunilor. Credem pentru că suntem încredinţaţi 


că simţirea tainică a prezenţei lui Dumnezeu cel viu care te îmbie şi se 
oferă pe Sine ca dragoste şi viaţă toată. Ea începe prin ascultarea 
cuvântului lui Dumnezeu prin el însuşi, ca putere de viaţă şi ca dar. Pe 
de altă parte implică voinţa liberă a celui ce asimilează cuvântul lui 
Dumnezeu... Credinţa este virtutea care răsare în suflet din aceiaşi 
cunoaştere-simţire şi acceptare conştientă a harului. Este strălucirea lui 
Dumnezeu în persoana umană... 11 . 1 „Credinţa este simţirea prezenţei lui 
Hristos în suflet (Efeseni 3, 17), a vieţii lui lisus care dă siguranţă şi 
statornicie, care înnoieşte şi zideşte viaţa duhovnicească spre împlinire 
şi desăvârşire 11 . Credinţa este condiţia mântuirii, deoarece începutul 
mântuirii nu poate fi desprins de credinţa în lisus Hristos, cel care a adus 
mântuirea. Credinţa este uşa harului în viaţa noastră. Ori de câte ori 
facem din inimă o mărturisire de credinţă, o mare putere de har intră în 
fiinţa noastră: „Noi am crezut şi am cunoscut că Tu eşti Hristos Fiul lui 
Dumnezeu celui viu 11 (loan 6, 69). lată de ce Sfinţii Apostoli ziceau 
Mântuitorului: „Sporeşte-ne credinţa 11 (Luca 17, 5). 2 

Credinţa ca dar al lui Dumnezeu nu se adresează numai intelectului, 
ca să-L cunoască şi să-L mărturisească pe Dumnezeu, ci întregii fiinţe. 
Adică, nu este suficient să cunoşti voia lui Dumnezeu. Se cuvine să o şi 
împlinim. „Dacă ştiţi toate acestea - a spus Mântuitorul - fericiţi veţi fi 
când le veţi şi face 11 (loan 13, 17). în felul acesta, credinţa aprinde voia şi 
întreaga putere a sufletului. Credinţa nu poate rămâne la o formă 
declarativă, fiindcă „şi demonii cred şi se cutremură 11 (lacob 2, 19), ne 
spune Sfânta Scriptură. Credinţa lor însă nefiind mântuitoare, este falsă, 
neadevărată; ceea ce înseamnă că adevărata credinţă cuprinde întreg 
sufletul, el angajează, îi dă putere. De aceea, caracteristica credinţei 
este de a fi „lucrătoare în dragoste 11 (Galateni 5, 6), iar „dragostea este 
plinirea legii 11 (Romani 13,10). Mântuitorul arată foarte clar că adevărata 
credinţă se poate cunoaşte numai din fapte, asemenea cum după roade 
poţi cunoaşte un pom (Matei 7, 21-27). De aceea Sfântul lacob 
precizează: „Ce folos fraţilor, dacă zice cineva că are credinţă şi fapte nu 
are? Oare credinţa poate să-l mântuiască? Dacă un frate sau o soră 
sunt goi şi lipsiţi de hrana cea de toate zilele şi cineva din voi le-ar zice: 
«mergeţi în pace, încălziţi-vă şi vă săturaţi», dar fără să le dea cele 
trebuincioase trupului, care ar fi folosul? Aşa şi cu credinţa: dacă nu are 

fapte, e moartă în ea însăşi... Vedeţi dar că din fapte este îndreptat 
omul, nu numai din credinţă. Precum trupul fără suflet este mort, şi 
credinţa fără fapte este moartă" (lacob 2, 14-26). Din tabloul judecăţii de 
apoi prezentat de Mântuitorul vedem foarte limpede că după faptele 
săvârşite va fi judecat oricare credincios (Matei 25, 35-45), iar Sfântul 
Apostol Pavel confirmând aceasta, ne spune că „noi toţi trebuie să ne 
înfăţişăm înaintea judecăţii lui Hristos, ca să ia fiecare după cele ce a 
făcut prin trup, ori bine, ori rău" (// Corinteni 5,10). Faptele bune ca rod al 
adevăratei credinţe întăresc permanent puterea sufletului spre o continuă 
înnoire a vieţii în Hristos, până la „statura bărbatului desăvârşit, la măsura 
plinătăţii lui Hristos" (Efeseni 4,13). Faptele bune sunt acelea care arată 
chipul lui Hristos în viaţa duhovnicească a credinciosului. Pornind din 
credinţă, faptele bune verifică şi desăvârşesc credinţa. 

Cu toată această evidentă necesitate a faptelor bune pentru 
dobândirea mântuirii, nu toţi credincioşii le primesc ca atare, ci 
excluzându-le, spun că pentru mântuire este necesară numai credinţa, 
învăţătura că la mântuire se ajunge numai prin credinţă o numesc „sola 
fide" adică „singură credinţă"; şi cei ce o susţin încearcă să o temeluiască 
prin cuvintele Sfântului Apostol Pavel. Astfel, în epistola către Galateni, 
2, 16, putem citi: „Ştiind însă că omul nu se îndreptează din faptele legii, 
ci numai prin credinţă în Hristos lisus, am crezut şi noi în Hristos lisus ca 
să ne îndreptăm din credinţa în Hristos, iar nu din faptele legii, căci din 
faptele legii nimeni nu se va îndrepta". 

Efesenilor, Apostolul le scrie: „Căci în har sunteţi mântuiţi, prin 
credinţă, şi aceasta nu este de la voi: este harul lui Dumnezeu; nu din 
fapte ca să nu se laude nimeni" (Efeseni 2, 8-9). 

Iar în epistolele către Romani (3, 20 şi 30) Apostolul scrie: „Căci 
socotim că prin credinţă se va îndrepta omul, fără faptele legii... Fiindcă 
este un singur Dumnezeu, care va îndrepta din credinţă pe cei tăiaţi 
împrejur, şi prin credinţă pe cei netăiaţi împrejur". 

Cercetând aceste texte remarcăm că Apostolul indică modul în care 
obţinem mântuirea, adică prin credinţă şi prin har, şi nu prin faptele legii. 
Apostolul precizează apoi că acest lucru este valabil şi pentru cei tăiaţi 
împrejur şi pentru ci netăiaţi împrejur. Despre ce poate fi vorba? Odată 
cu întemeierea Bisericii, creştinii proveniţi dintre iudei, sau iudeo-creştini, 


numiţi iudaizanţi, impuneau ca necesar respectarea prescripţiilor formale 
ale legii mozaice, cum ar fi: tăierea împrejur, sâmbetele, etc. şi pentru 
păgânii care primeau noua religie creştină. întrucât acest fapt a fost primit 
cu rezervă şi chiar cu împotrivire de păgânii datornici să primească legea 
evangheliei, toţi „Apostolii, preoţii şi fraţii" s-au adunat la Ierusalim în 
anul 49-50 şi au hotărât în sinod că păgânii care vin la credinţă nu sunt 
obligaţi să ţină legea veche, ci doar să se ferească de mâncările jertfite 
idolilor, de sânge şi de carne de animal sugrumat şi de desfrânare (Faptele 
Apostolilor 15, 23-29). Această hotărâre a fost adusă a cunoştinţa 
credincioşilor dintre neamuri, care au primit-o cu bucurie şi le-a fost „spre 
mângâiere". Cum Sfântul Apostol Pavel a propovăduit Evanghelia printre 
neamuri, aducând la cunoştinţă hotărârea sinodului apostolic din 
Ierusalim, a întâmpinat o atât de mare opoziţie din partea iudaizanţilor, 
încât i-au contestat calitatea de Apostol (Galateni 4,16,), în sânul tinerilor 
comunităţii creştine din Galatia, Efes şi Roma, cu tot meritul lui la 
întemeierea lor. Prin urmare, în textele citate Sfântul Apostol Pavel nu 
pune problema necesităţii sau inutilităţii faptelor bune pentru mântuire; 
nu aceasta îl frământa atunci când a scris galatenilor, efesenilor sau 
romanilor. Pe el îl preocupa în primul rând emanciparea învăţăturii creştine 
de legea veche pe care căutau să o impună iudaizanţii. întocmai 
Mântuitorului Hristos însă Sfântul Apostol Pavel nu consideră legea veche 
desfiinţată decât în latura ei rituală, cultică, formală, concretizată în ceea 
ce se cheamă „faptele legii", adică circumciziunea, păzirea sâmbetelor, 
a lunilor noi, etc. Aceste fapte ale legii nu erau altceva decât umbra 
celor pe care le va descoperi Hristos. Altcum legea rămâne valabilă în 
latura ei morală, motiv pentru care mântuitorul a spus: „Nu am venit să 
stric legea, sau prorocii, ci să o împlinesc" (Matei 5, 17)... Potrivit 
concepţiei Sfântului Apostol Pavel, legea trebuia împlinită nu atât în literă, 
nu în cerinţele ei formale, cultice, ci în cele morale concretizate în fapte 
bune, folositoare îndreptării în faţa lui Dumnezeu. 

Lucrarea harului şi a credinţei au finalitate în viaţa duhovnicească a 
credincioşilor prin faptele bune. Acestea se îndreaptă mai întâi spre 
Dumnezeu sub forma iubirii şi cinstirii pe care o manifestăm prin cele trei 
virtuţi teologice: credinţa, nădejdea şi dragostea. Apoi, faptele bune se 
referă la viaţa semenului şi a lumii, prin iubire, dreptate, pace, blândeţe, 

milostenie, iertare, răbdare, etc. Nici propria persoană nu se exclude din 
sfera faptelor bune, în sensul că fiecare credincios este dator să înlăture 
răul din fiinţa sa şi să cultive binele, să se străduiască a ieşi din egoism, 
să evite păcatele, să se căiască de cele săvârşite, şi să-şi formeze o 
inimă curată în care să rodească viaţa de sfinţenie, spre desăvârşirea în 
virtute după modelul vieţii duhovniceşti a lui Hristos. 

Concluzia care se desprinde din tratarea condiţiilor mântuirii este 
aceea că cele trei condiţii de mântuire: harul, credinţa şi faptele bune nu 
sunt trei compartimente diferenţiate, ci ele formează o unitate desăvârşită 
de acţiune, dată fiind de unitatea vieţii în Hristos prin Duhul Sfânt. Ele 
sunt realităţi teandrice, de împreună lucrare a lui Dumnezeu şi a voinţei, 
a firii omeneşti. Ele vin atât din partea lui Dumnezeu, cât şi din partea 
omului. Ele sunt roade ale Duhului Sfânt pe care firea le acceptă şi le 
dezvoltă ca viaţa lui Hristos în lume. Prin har, credinţă şi fapte bune 
omul păcatului renaşte la o viţă nouă, la viaţa în Hristos, şi devine fiu al 
împărăţiei lui Dumnezeu, făcând vie în lume împărăţia care este „pace, 
dreptate şi bucurie în Duhul Sfânt" (Romani 14, 17). 


Note bibliografice 

1 Preot prof. Ion Bria, Credinţa pe care o mărturisim, Bucureşti, 1987, p. 265-266). 

2 Nicolae, Mitropolitul Banatului, învăţătura Ortodoxă despre mântuire, Timişoara, 
1983, p. 50. 


2. STATORNICIA ÎN CREDINŢĂ 


Credinţa este un dar oferit de Dumnezeu sufletului omenesc prin care 
îl putem cunoaşte pe Dumnezeu şi putem intra în comuniune cu El ca şi 
un copil cu părintele său bun şi iubitor. Prin credinţă avem siguranţa că 
Dumnezeu este cel ce ne-a adus de la nefiinţă la fiinţă; că El grijeşte de 
viaţa noastră, că El ne-a adus mântuirea prin jertfa Fiului Său. Credinţa 
este asemenea busolei care ne conduce pe marea vieţii, în luptă cu 
valurile ei de multe ori furioase şi înspumate, şi poate prea puţin liniştite 
şi însorite. Credinţa ne arată totdeauna Steaua Polară, care este Hristos 
- Domnul şi nu ne lasă să ne rătăcim în drumul nostru spre veşnicie. Ne 
ţine permanent legaţi de El, ne arată calea, adevărul şi viaţa... Credinţa 
ne este în acelaşi timp putere şi energie sufletească în lupta vieţii, de 
aceea pe bună dreptate spunea poetul Alexandru Vlahuţă: „Nebiruit e 
omul ce luptă prin credinţă! / El ştie că pe lume nimic zadarnic nu-i; / Că, 
dincolo de truda şi jertfa clipei lui, / în taină vremea ţese la sfânta 
biruinţă...". 

Dar credinţa poate fi mai statornică sau mai puţin statornică, în funcţie 
de puterea sau slăbiciunea ei. Depinde de sufletul fiecăruia şi de felul 
cum o cultivă fiecare din noi. Cei ce au credinţă mai slabă şi mai 
şovăielnică cad mai uşor. Se împotmolesc la fiecare pas. Se smintesc 
de orice greutate pe care o întâmpină... Sunt însă alţii, cu credinţă tare; 
cu moralul mereu ridicat. Unii ca aceştia întâmpină cu optimism viaţa şi 
nu cad prăbuşiţi de ispite şi insuccese. Pot oricând să o ia de la început 

fără murmur şi fără văicăreală. Aceştia au întotdeauna o credinţă 
statornică. Ei văd totdeauna pe valurile vieţii pe Salvatorul lor şi nu o 
nălucă de care să se sperie şi să cadă pradă furiei ameninţătoare a 
valurilor dezlănţuite... 

Vedem adesea în jurul nostru credincioşi care pretind că împlinesc 
poruncile lui Dumnezeu, fiind nelipsiţi de la biserică, ţin posturile, se roagă 
cu regularitate, dar când se află la ispită sau încercare, credinţa li se 
clatină şi dacă nu pot răzbate prin hăţişurile vieţii, îşi pierd orice încredere 
în Dumnezeu şi cad pradă necazului care îi copleşeşte. Sunt învinşi!... 
Credinţa nu-i mai ajută la nimic... 

Sunt însă şi o altă categorie de creştini neinstruiţi în cunoaşterea, 
mărturisirea şi practicarea credinţei. Când unora ca acestora li se întâmplă 
un necaz sau nu li se împlineşte o dorinţă, în descumpănirea credinţei 
lor, se adresează la tot felul de prezicători, fără ca ei să participe prin 
credinţă vie şi rugăciune stăruitoare către Părintele Ceresc cu încredinţare 
fermă, hotărâtă, neşovăielnică precum că El ne-a făgăduit că nu ne va 
lăsa şi nu ne va părăsi. Unora ca acestora dacă li se împlineşte cererea, 
rămân pe mai departe în credinţa lor superficială, iar dacă Cerul nu le dă 
nici un răspuns, cad în deznădejde, pierzându-şi chiar şi această brumă 
de credinţă derutantă. 

în sfârşit, cea de-a treia categorie de credincioşi sunt cei care cultivă 
în sufletul lor o credinţă vie şi statornică. Nici ei nu sunt scutiţi de ispite şi 
necazuri. Şi ei îl văd de multe ori pe Dumnezeu printre lacrimi. Dar prin 
credinţa lor statornică „viaţa lor este ascunsă cu Hristos în Dumnezeu...“. 
Ei au siguranţă că Dumnezeu nu-i va lăsa şi nu-i va părăsi niciodată. 

De aceea, a nu-ţi pierde niciodată credinţa, ci a fi statornic în credinţă, 
orice ţi s-ar întâmpla, este marea taină a vieţii, care îţi dă sporite puteri 
să fi mereu biruitor după cum spune poetul Traian Dorz. „Nu eşti învins 
cât timp credinţa / Nu ţi-ai schimbat şi nu ţi-ai stins. / Credinţa iarăşi te 
ridică / Poţi fi căzut dar nu învins!". 

Am citit undeva că pe pereţii unei celule din închisoare erau scrise 
două fraze contradictorii de doi condamnaţi diferiţi. Pe un perete era 
scris: „Aici mi-am pierdut credinţa". Pe un alt perete era scris de altcineva: 
„Aici mi-am aflat credinţa", lată ce poate face ispita şi necazul cu un om 
zis credincios, dar nestatornic în credinţă: se clatină, îşi pierde încrederea 


în Dumnezeu şi până la urmă ajunge necredincios, lată însă şi celălalt 
caz, când necazul şi ispita te face să-L vezi pe Dumnezeu mai bine 
printre lacrimi şi nimeni şi nimic să nu te mai poată despărţi de El, după 
ce i-ai simţit bunătatea şi iubirea Lui să-l rămâi statornic credincios; şi 
totdeauna stăruind în rugăciune să accepţi ca în viaţa ta să se împlinească 
necontenit voia Lui, şi chiar dacă întârzie minunea, să te rogi mai cu 
ardoare, mai stăruitor, mai încrezător, având siguranţa că „toate lucrează 
spre binele celor ce-l iubesc pe Dumnezeu". 

Creştinii înduhovniciţi, care şi-au dăruit viaţa lor lui Dumnezeu au 
reuşit să aducă mulţumire lui Dumnezeu - aşa cum spune Apostolul - 
„întru toate". Adică şi în necazuri, ca şi în succese să se bucure la fel, 
ştiind că Părintele ceresc veghează la viaţa lor, şi că tot ce li se întâmplă 
în viaţă este prin voia şi atotştiinţa lui Dumnezeu. De fapt, lucrurile vieţii 
sunt atât de schimbătoare şi nesigure, încât nu poţi şti şi mai ales 
prevedea dacă ceea ce consideri azi fericire sau realizare, nu poartă 
reversul unei realităţi cu finalitate dezastruoasă... Sau invers, ispitele şi 
necazurile care ţi se par la un moment dat asemenea unui munte pe 
care nu-l poţi trece, şi care de multe ori te depăşesc cu apăsarea lor, pot 
avea în dosul lor tocmai bucuria sau satisfacerea unei împliniri. Dumnezeu 
nu ne-a dat conştiinţa viitorului, tocmai pentru a ne ţine printr-o credinţă 
stăruitoare totdeauna alături de El şi astfel să ne întărească comuniunea 
de iubire cu El. Credinţa stăruitoare te ajută, îţi aduce sporite energii 
duhovniceşti ca dincolo de norii apăsători şi întunecaţi, care îţi tulbură 
de multe ori viaţa, să vezi raza luminoasă a soarelui, care străluceşte cu 
putere şi căldură, deschizându-ţi perspectiva unui cer senin. 

Spre a ne îmbărbăta în necazuri şi ispite, Sfântul Apostol Pavel ne 
arată că „ispită pe voi nu v-a cuprins decât omenească; dar credincios 
este Dumnezeu, care nu vă va lăsa ispitiţi peste puterile voastre, ci odată 
cu ispita va aduce şi scăparea din ea; ca să o puteţi răbda" (/ Corinteni 
10, 13). Spre a putea birui ispita, Dumnezeu ne oferă harul Său. Dar la 
aceasta trebuie să adăugăm şi credinţa noastră stăruitoare, având 
încredinţarea că „Nu-s mai tari ispitele ca harul / Ce-l vei primi ca să le 
poţi răbda / Că nu se cere întâi să urci calvarul / Ci-ntâi primeşti puterea 
a-l urca! / Credinţă, se cere credinţă / Şi orice ispită-ai să-nvingi / Credinţă, 
atâta credinţă / puterea ispitei s-o stingi!...". 

Se întâmplă însă ca mulţi dintre noi să trecem adesea şi prin ceea ce 
Sfinţii Părinţi numesc „secetă duhovnicească", când duhul ţi se pare stins 
şi fără putere, când ispitele şi necazurile te copleşesc, încât nu le mai 
poţi face faţă. Şi tocmai atunci trebuie să lupţi cu tine însuţi; nu trebuie 
să te laşi, nici să descurajezi, ci mai mult să stărui în credinţă: „E uneori 
grea calea, sunt uneori vrăjmaşi? / Credinţa-nvinge totul, nicicând să nu 

t© laşi" 

Iar când simţi că ţi se clatină chiar şi credinţa, să nu încetezi să ceri 
cu stăruinţă lui Dumnezeu, zicând întru smerenie şi răbdare: „Ajută, 
Doamne, puţinei mele credinţe să fie totdeauna statornică în tine . 

3. BIRUINŢA FAPTEI BUNE 


Dacă la temelia evlaviei sau a religiozităţii stă „frica de Dumnezeu ca 
început al înţelepciunii" (Pilde 1, 5), aceasta nu ne obligă neapărat să 
vedem în Dumnezeu un Stăpân aspru, necruţător, care din dorinţa de a 
statornici dreptatea în lume pedepseşte fără cruţare păcatul şi ia 
totdeauna atitudine faţă de păcătos. Dumnezeu nu este numai 
Judecătorul Suprem, ci şi Părintele nostru bun şi iubitor, care chir atunci 
când ne pedepseşte, are în vedere îndreptarea noastră şi nu moartea 
sau dispariţia noastră. 

Fixată de Biserică înainte de începerea postului Sfintelor Paşti, 
pericopa are menirea de a ne pregăti sufletele spre revizuirea conştiinţei, 
spre cercetarea faptelor proprii şi spre îndreptarea privirii spre iubirea 
Părintelui ceresc arătată prin Jertfa Domnului, de unde ne vine iertarea 
şi puterea de înnoire a vieţii. 

Cercetând textul pericopei remarcăm faptul că celor condamnaţi nu li 
se va pronunţa sentinţa asupra faptelor rele săvârşite, ci asupra a ceea 
ce au omis să săvârşească din ceea ce trebuia, sau aveau obligaţia să 
făptuiască. 

Pe de altă parte, Dreptul Judecător va raporta toată această indiferenţă 
şi nepăsare, la Sine însuşi sau la aceia cu care El s-a identificat. Astfel, 
Judecata reprezintă o luare de poziţie faţă de cei care au ascuns, sau 
înmulţit talantul cu care au fost înzestraţi. 

în felul acesta, remarcăm faptul că Judecata nu face o expunere 
dramatică a tuturor răutăţilor săvârşite peste veacuri, ci pune în lumină 

faptele bune, care rămân biruitoare, ca singurii martori şi singur criteriu 

de rostire a unei sentinţe drepte şi definitive. 

Că atunci, la Judecata de apoi, istoria se va deschide ca o carte in 
care fiecare şi-a înscris faptele sale bune sau rele, este adevărat. Domnul 
însă vorbind despre Dreapta Judecată din urmă, nu a voit nici sa 
ameninţe, nici să sperie, ci să îndemne şi să încurajeze spre savarşirea 
faptelor bune, trezind tuturor încrederea în biruinţa lor definitiva şi deplina 
cândva si undeva; precum şi optimismul de a nu înceta să creşti şi sa te 
desăvârşeşti în săvârşirea lor, ştiind că odată şi odată ele îşi vor primi 
adevărata şi bine meritata lor răsplată. O răsplată veşnica menita sa 
asigure fericirea fără de sfârşit în nepieritoarea comuniune du Dumnezeu. 

De aceea, nu ne-a comunicat Domnul când va veni şi nu ne-a lasat 
să ştim nici când ne va chema pe fiecare la El. Nu ne-a recomandat sa 
facem calcule, sau prorocii legate de „sfârşitul veacului", de „cerul nou şi 
de pământul nou“. Ne-a spus El tot ceea ce a considerat potrivit, nu 
pentru a-L aştepta într-un anume timp, ci pentru a avea candela mereu 
aprinsă, cu bucuria inimii curate şi stăpânită de o sfântă pace, sa nu 
încetăm a-L vedea permanent prezent printre noi, în chipul acelora care 
au nevoie de ajutorul nostru. Altfel spus, El vrea să continue prin noi, 
prin fiecare din noi, până la sfârşitul veacurilor, opera de „Samannean 
milostiv" El vrea ca „împărăţia lui Dumnezeu sădită înăuntrul nostru 
(Luca 17 2-21) să nu rămână fără rezultat. Iar dacă aceasta mseamna 
„pace, bucurie, dreptate" (Romani 14,17), aceste roade trebuie sa iasă 
la iveală ca o adresare către semeni. L-am primit ca „dar al Duhului Sfanţ 
(Galateni 5, 22-23) prin Jertfa Domnului şi nu avem dreptul să le zavoram 
în cămara sufletului. Nu sunt numai pentru noi. Sunt şi pentru alţii; iar noi 
avem obligaţia să le facem roditoare; din ce în ce mai roditoare... Este 
adevărat că nu este uşor. De multe ori este foarte greu. Tocmai de aceea, 
răsplata veşnică o primesc numai aceia care necontenit trudesc şi fara 
osteneală se străduiesc să triumfe binele, adevărul, dreptatea, iubirea, 
unitatea şi pacea în lume şi între oameni. Să nu mai fie, adica nici goi, 
nici bolnavi, nici flămânzi, nici însetaţi, nici din aceia care nu şi-au găsit 
rostul util în viaţă. Până mai sunt unii ca aceştia suferinţa luMisus nu 
încetează, iar noi nu putem rămâne indiferenţi faţă de ea şi faţă de eil... 

Biruinţa faptei bune în veşnicie este continuitatea şi răsunetul ei 


început în viaţa de acum şi de aici. Că „suntem călători pe pământ" (Evrei 
11, 13) este adevărat. Că nu ducem nimic din această viaţă, în parte 
este şi aceasta adevărat. Nu ducem nimic material; în schimb ducem 
ceea ce lăsăm bun: un nume bun, o operă măreaţă, o faptă împlinită 
pentru mai binele vieţi de aici. Un ajutor cât de mic arătat unui nevoiaş 
oricare ar fi el nu va rămâne la nici un caz nerăsplătit... 

„Arată-mi în cele mici în ce fel eşti, căci nici chiar aşa tu nu eşti străin de 
har - spune Sfântul loan Gură de Aur. Arată-mi precum a arătat văduva 
di Evanghelie, care, deşi nu avea decât doi dinari, totuşi i-a aruncat în 
vistierie". Suntem, aşadar „călători", dar în această călătorie, prin faptele 
noastre, decidem destinul nostru veşnic. 

Pe de altă parte, biruinţa faptei bune se impune încă din această via¬ 
ţă. Că nu reuşeşte totdeauna cu promptitudine, este adevărat. Se întâmplă 
adesea ca aparenţele înşelătoare, viclenia, minciuna, sau nedreptatea, 
să biruiască. Aceasta nu este însă o biruinţă definitivă. S-a şi format 
zicala că „adevărul umblă cu capul spart"... Dar totuşi umblă! S-a spus 
apoi că „poţi cu minciuna să prânzeşti, dar nu şi să cinezi...". Poţi duce, 
adică, prin şiretenie şi viclenie în eroare pe cineva, dar când adevărul va 
străluci în toată puterea lui, te va orbi şi te va arunca la stâlpul infamiei. 
Spunea un înţelept pe drept cuvânt că există o balanţă a dreptăţii în 
această lume, în viaţa şi conştiinţele oamenilor, care tind mereu să aducă 
talerele balanţei în echilibrul lor normal. „Adevărul iese la lumină", ca 
uleiul deasupra apei, iar fapta bună rămâne biruitoare. 

Multora li se pare că trebuie să aştepte prea mult şi epuizându-li-se 
puterea răbdării îşi pierd şi încrederea şi nădejdea în biruinţa faptei bune 
în această viaţă. Iar dacă pe deasupra le vine vreo neputinţă, sau 
insucces, se pierd în propria deznădejde şi învinşi le vine parcă greu să 
mai poată crede în biruinţa finală a faptei bune. 

Există stări de descurajare şi epuizare morală, dar tocmai de aceea, 
Apostolul ne îndeamnă să „nu fim ca acei ce nu au nădejde"... (/ Tesaloni- 
ceni4, 13). 

Vorbind de biruinţă, ne referim şi la importanţa ei în eliminarea răului 
din fiinţa proprie căci „ce folos are cel care zideşte casa altuia, dar pe a 
sa o distruge", remarcă un Părinte al Bisericii. 

Binele pe care îl cultivăm în fiinţa proprie este asemenea razelor de 

soare care alungă norii ceţoşi ai păcatelor; sau a razelor de lumină care 
alungă întunecata noapte a patimilor... Iubirea alungă ura, mânia, 
nedreptatea, invidia, restabilind pacea şi liniştea necesare bunei 
desfăşurări a vieţii, aşa cum după furtună natura se linişteşte şi îşi intră 
în normal... 

Prin nimic nu poate birui mai mult fapta bună, decât prin exemplul 
personal, „mustră-i pe cei corupţi prin viaţa ta curată, iar pe cei ce au 
sentimente fără ruşine, prin înfrânarea ochilor tăi" - spune Sfântul Isac 
Şirul. 

Pe de altă parte, fapta bună biruieşte fapta rea ce ne vine din partea 
semenului. Se spune că regele Abradakes din Suza aflându-se în război 
cu Cirus, îşi pierde soţia, Pantea, care devenind ostatică la Cirus, putea 
fi chinuită, sau omorâtă. Tratând-o însă cu multă bunăvoinţă şi auzind 
de aceasta, Abradakes devine aliatul şi prietenul lui Cirus. Fapta bună 
venită din partea semenului stinge întreg clocotul de ură, mânie şi 
duşmănie, asemenea nisipului aruncat pe focul aprins şi ameninţător să 
incendieze. Se relatează despre doi vecini aflaţi în ceartă, că unul dintre 
ei clocotind de mânie transmite celuilalt că îi va tăia picioarele de va mai 
veni în curtea lui; la care primeşte un răspuns plin de bunăvoinţă şi linişte 
sufletească, şi anume că, acela este dispus oricând să procedeze invers, 
trecând peste tensiunea dintre ei, oricând îl va primi în casa sa cu cinstea 
cuvenită unui vecin apropiat. Şi din acea clipă, pacea de la început a 
pus stăpânire peste relaţiile lor de bună vecinătate. 1 

Biruinţa faptei bune este evidenţiată şi prin aceea că ea devine un 
imn de laudă adus necontenit lui Dumnezeu. „După cum cineva uitându-se 
la frumuseţea cerului zice: „Slavă Ţie Dumnezeule", tot aşa zice şi când 
se uită la purtarea celui credincios", spune Sfântul loan Gură de Aur, iar 
un alt Sfânt mare Părinte precizează că „numind pe Dumnezeu Tată, 
trebuie să ne purtăm ca fiii Lui, pentru ca, precum suntem noi mulţumiţi 
de Dumnezeu Tatăl nostru, tot astfel să fie şi El de noi. Să fim ca nişte 
temple ale lui Dumnezeu, pentru ca Dumnezeu să locuiască pururea în 
noi“ (Sfântul Ciprian). 

Aceasta este biruinţa veşnică a faptei noastre bune ca adresare către 
Dumnezeu. Prin fapta bună arătăm că suntem fiii Lui şi că iubirea Lui 
rămâne biruitoare în viaţa noastră. Aceasta este bucuria veşnică a 


comuniunii cu Dumnezeu şi asupra ei rămâne pecetluită binecuvânta¬ 
rea Dreptului Judecător. „V-am îndemnat stăruitor - spune Apostolul - 
ca să umblaţi în chip vrednic de Dumnezeu, care v-a chemat în împărăţia 
Sa şi la mărirea Sa‘‘ (/ Tesaloniceni 2,20). 

Rămânându-I statornici încă din această viaţă, să cerem Părintelui 
ceresc întru smerenie: „Sfârşit creştinesc vieţii noastre, fără durere, 
neînfruntat în pace şi răspuns bun la înfricoşata Judecată al lui Hristos". 

Note bibliografice 

1 Arhim. Pant. Karanikolas, Scoici şi pietricele, Atena, 1955, trad. Pr. Olimp Căciulă 
în revista „Glasul Bisericit' nr. 1-2/1958, p.52. 

4. NĂDEJDEA - ANCORĂ ÎN TĂRÂMUL VEŞNICIEI 


După fericita expresie şi caracterizare a Sfântului Apostol Pavel, 
nădejdea este asemenea ancorei înfiptă în tărâmul veşniciei (Evrei 6, 
9). Ea arată mai presus de orice că omul este fiinţa care îşi desfăşoară 
aspiraţiile vieţii nu numai în prezent, ci şi în viitor. Aceasta aparţine 
structural vieţii spirituale, încât dacă ar lipsi, omul s-ar cufunda în 
întunericul obsedant al destinului. De aceea, tema are un substrat plin 
de înţelepciune chiar în mitologie. Prometeu a furat focul de la zei şi i I- 
a dat omului, deschizându-i acestuia posibilitatea independenţei sale 
creatoare. Dar în acelaşi timp, a luat şi omului posibilitatea de a-şi cunoaş¬ 
te viitorul, lăsând în loc „speranţe oarbe". Chiar oarbe fiind, ele sunt 
necesare omului. Când nu le are, orizontul spiritual al vieţii se închide, şi 
tristeţea, nesiguranţa şi deznădejdea îi aduc disperarea existenţială. De 
aceea spunem că nădejdea aparţine sufletului omenesc ca aspiraţie spre 
nemurire. Este impus de viaţa însăşi, de specificul ei de conservare, ce 
necontenit refuză otrava morţii, chiar şi atunci când admite că este „o 
cursă de la neant la neant". 

Am vorbit mai înainte despre credinţă şi am arătat că în imnul pe care 
Apostolul i-l închină, ea este definită ca „adeverirea celor nădăjduite, 
dovada lucrurilor celor nevăzute" (Evrei 11, 1). Se stabileşte astfel între 
credinţă şi nădejde o legătură organică şi funcţională. Ca virtuţi teologice, 
având ca obiectiv comuniunea cu Dumnezeu, ele se condiţionează şi se 
presupun reciproc. Dacă considerăm credinţa ca sămânţa Duhului care 
rodeşte în sufletul nostru împărăţia lui Dumnezeu, atunci nădejdea este 


apa ce face ca sămânţa să-şi poată îndeplini menirea. Credinţa oferă 
nădejdii obiectul veşnicei comuniuni cu Dumnezeu, ca aspiraţie a 
sufletului spre dobândirea bunurilor viitoare şi veşnice. Dacă nu ar avea 
acest obiectiv, sau dacă nu crezi că idealul comuniunii veşnice cu 
Dumnezeu este realizabil, speranţa devine un vis nebulos, fără obiect, 
iar credinţa va rămâne neroditoare... Fiindcă, ce altceva este nădejdea? 
Nimic altceva decât credinţa proiectată în veşnicie, dorul după bunurile 
viitoare neînşelătoare oferite de Dumnezeu celor ce-l iubesc pe El. Aşa 
că speranţele oarbe pe care Prometeu le-a lăsat omului, înseamnă în 
ultimă instanţă orbecăirea în nesiguranţă, amăgirea cu iluzii, care îţi pot 
satisface la un moment dat aspiraţia sufletului, dar lipsa lor de finalitate 
îţi menţin acţiunile vieţii lipsite de suportul care le oferă temeiul certitudinii. 
Şi astfel oricând pot fi spulberate de vântul neîncrederii şi al dezamăgirii... 

Dar nădejdea este o virtute teologică. Şi în această calitate ea 
vizează Binele suprem spre care tinde, năzuieşte sufletul omenesc, şi 
care este Dumnezeu. Ea devine o dorinţă care aspiră spre un orizont 
infinit şi veşnic. „Având dorinţa să mă desfac de viaţa aceasta şi să fiu 
împreună cu Hristos" (Filipeni 1,23). în felul acesta, pentru un credincios 
care are această năzuinţă, nădejdea reprezintă un impuls, o dinamizare 
a sufletului de a alerga necontenit spre ţinta chemării celei de sus, 
asemenea alergătorului din arenă, care năzuieşte ca să obţină cununa 
victoriei (Filipeni 3, 13-14). 

Datorită faptului că fericirea este ţinta supremă a sufletului omenesc, 
iar nădejdea e puterea sufletească de a năzui spre ea cu siguranţă şi nu 
la întâmplare, se naşte fireasca întrebare: „Cine oferă garanţia că vom 
ajunge cu siguranţă la ea? Răspunsul îl primim din Cuvântul Scripturii 
scris sub inspiraţia Sf. Duh. Siguranţa o avem de la „nemincinosui 
Dumnezeu" (Tit 1,2). „Pentru că prin două lucruri de neschimbat în care 
este cu neputinţă ca Dumnezeu să mintă, să avem mângâiere tare, cei 
care am căutat scăpare la ţinerea nădejdii puse înainte" (Evrei 10, 23). 

Ce ne-a făgăduit Dumnezeu ca încrezându-ne în El să avem siguranţa 
nădejdii noastre? Domnul înainte de a se fi despărţit de Apostoli le-a 
făgăduit, şi prin ei nouă tuturor: „Să nu se tulbure inima voastră. Credeţi 
în Dumnezeu şi în Mine credeţi. în casa Tatălui meu multe locaşuri sunt... 
Mă duc ca să vă gătesc un loc... ca unde sunt eu să fiţi şi voi" (loan 14, 

1-3). în acelaşi timp, nădejdea este animată de credinţa în înviere, că 
sufletul nu va fi lăsat în abisul morţii, ci va învia spre a fi veşnic în 
comuniunea lui Dumnezeu: „Şi nu voim să nu ştiţi voi, fraţilor, despre cei ce 
au adormit, ca să nu vă întristaţi ca şi ceilalţi care nu au nădejde. Pentru că 
de credem că lisus a murit şi a înviat, aşa şi Dumnezeu va aduce prin lisus 
pe cei adormiţi împreună cu el“ (/ Tesaloniceni 4, 13-14). 

O altă întrebare se referă la ce dovadă avem noi asupra promisiunii 
date de Dumnezeu? 

Dovadă este că Dumnezeu „nu a cruţat nici pe Fiul Său, ci L-a dat 
pentru noi toţi; atunci cum să nu ne dăruiască toate împreună cu El“ 

(Romani 8, 32). Dar în El avem nu numai făgăduinţa, ci şi an/una vieţii 
veşnice: „... iar nădejdea nu ruşinează pentru că dragostea lui Dumnezeu s- 
a revărsat în inimile noastre prin Duhul Sfânt cel dat nouă" (Romani 5, 5). 

încrederea în cuvântul lui Dumnezeu, în promisiunea Lui dau fermitate 
vieţii făcând din nădejde o năzuinţă de neclintit, fiindcă cuvântul lui 
Dumnezeu este asemenea stâncii în faţa valurilor de nesiguranţă ale 
vieţii: „... în necazul inimii mele, de la marginea pământului am strigat 
către tine, urcă-mă pe stânca pe care mă pot sui! Că tu eşti limanul 
meu... fă să locuiesc pururea în locaşul tău şi să mă adăpostesc în umbra 
aripilor tale“ (Psalmul 60, 2-4). 

De aici vedem că nădejdea ca virtute teologică are un aspect teandric, 
de împreună lucrare a firii cu harul divin. Elementul divin constă în harul 
pe care Dumnezeu ni-l oferă în urma jertfei şi învierii lui Hristos, ca un 
mijloc, ca o putere, ca o energie care ajută puterilor noastre slăbite de 
multe ori, să dobândim bunul veşnic suprem spre care năzuieşte sufletul 
omenesc. Iniţiativa o are Dumnezeu prin harul său, fiindcă „fără de El nu 
putem face nimic" (loan 15,5). La chemarea lui Dumnezeu, sufletul omului 
nu rămâne indiferent, pasiv. Nădejdea creştină este o virtute teandrică, 
sinergică, fiindcă întreaga noastră fiinţă este pusă în acţiune. Omul nu 
rămâne indiferent aşteptând să obţină bunurile veşnice fără nici un fel 
de strădanie din partea lui. Ignatiu de Loyola spune în acest sens 
următoarele: „Rugaţi-vă aşa ca şi cum totul ar depinde numai de 
Dumnezeu, dar lucraţi ca şi cum totul ar depinde numai de voi" (Tomas 
Spidlik, Izvoarele luminii , Tratat de spiritualitate , laşi, 1994, p. 62). 

Din cele până acum tratate vedem că virtutea teologică a nădejdii se 


întemeiază pe făgăduinţa lui Dumnezeu. Pe acest temei avem năzuinţa 
plină de încredere că vom ajunge la fericirea veşnică şi nu vom fi lipsiţi 
din partea lui Dumnezeu nici de mijloacele necesare mântuirii. 

Datorită acestei năzuinţe sigure, plină de încredere în făgăduinţele 
lui Dumnezeu, nădejdea a primit simbolul ancorei, a „ancorei sigură şi 
tare înfiptă în tărâmul veşniciei" (Evrei 6,19). Sau simbolul culorii albastre, 
fiindcă această culoare reprezintă cerul fără nori, aşa cum încrederea în 
făgăduinţele lui Dumnezeu reprezintă o năzuinţă a sufletului omenesc 
ce nu cunoaşte nici un obstacol. în felul acesta, nădejdea ca virtute şi ca 
lucrarea Duhului Sfânt în sufletul omului oferă un conţinut şi un orizont 
eshatologic. Prin nădejde ca năzuinţă sigură privim bunurile veşnice într-o 
realitate ce va să vină, care este aşteptată şi dorită prin participarea cu 
întreaga fiinţă la ea. E patria cerească spre care se îndreaptă dorurile de 
împlinire şi desăvârşire a vieţii în Hristos prin Duhul Sfânt, începută în 
vremelnicia crucii de aici şi de acum. E biruinţa vieţii în Hristos, când 
moartea este un câştig (Filipeni 1,21), fiindcă se întemeiază pe convinge¬ 
rea de neclintit că „Hristos e viaţa noastră" (Coloseni 3, 4), şi nimeni şi 
nimic nu ne poate despărţi de comuniunea veşnică cu El şi prin El cu 
Tatăl în plinătatea Duhului Sfânt. Cel ce în această viaţă „ a gustat şi a 
văzut că e bun Domnul, nădăjduieşte în El" (Psalmul 33, 82), jertfeşte 
totul în lumea aceasta pentru a dobândi încă de acum sfinţenia cu care 
se va încununa în veşnica iubire a lui Dumnezeu (/ Petru 1, 15). 

Când tratăm despre virtutea nădejdii ca despre o ancoră sigură şi 
tare înfiptă în tărâmul veşniciei, nu putem neglija păcatele care lezează 
însăşi modul de manifestare al nădejdii ca virtute. Acestea reprezintă 
două extreme periculoase vieţii duhovniceşti. 

în primul rând deznădejdea, ca o pierderea nădejdii ca năzuinţă a 
sufletului plină de încredere că nu va fi lipsit de dobândirea bunurilor 
veşnice pe care Dumnezeu le-a făgăduit celor ce-L iubesc pe El. Această 
pierdere a nădejdii înseamnă o anulare a năzuinţei sufletului spre 
Dumnezeu. Aşa este cazul lui luda care a greşit, vânzându-şi 
învăţătorul... Dar şi Petru a greşit lepădându-se de El. luda însă şi-a 
pierdut nădejdea. Iar deznădejdea lui a fost atât de cumplită şi de 
dureroasă, încât i-a sufocat sufletul, închizându-i orice luminiş spre viitor... 
Iar întunericul ce l-a întâlnit atât de dur, i-a sufocat sufletul într-o 

însingurare obsedantă care l-a dus la nebunie. Pe Petru l-a trezit la viaţă 
cântecul cocoşului, iar lacrimile de pocăinţă au devenit o supapă de 
siguranţă ce l-au deschis orizontul luminos al vieţii. Ele au devenit 
argumentul salvator care i-a redat nădejdea. 

Al doilea păcat împotriva nădejdii reprezintă o exagerare privind prea 
mare încredere în bunătatea iertătoare a lui Dumnezeu, în sensul că 
oricât am păcătui, Dumnezeu necontenit ne iartă. Acesta este un abuz, 
o exagerare a încrederii în bunătatea lui Dumnezeu, o ispitire a lui 
Dumnezeu. De aceea, o vorbă înţeleaptă a Scripturii ne atrage spre luare 
aminte: „Să nu zici: am păcătuit şi ce mi s-a făcut mie că Domnul este 
îndelung-răbdător... Să nu zici: mila Lui este mare şi va curăţi mulţimea 
păcatelor mele, că mila şi mânia de la El vin, iar peste cei păcătoşi se va 
sălăşlui mânia lui“ (Sirah 5, 4-7). 

Dincolo de aceste păcate, nădejdea ca virtute teologică reprezintă o 
năzuinţă plină de încredere a sufletului omenesc în bunurile viitoare la 
care va ajunge în veacul viitor când „Dumnezeu va fi totul în toate (/ Co- 
rinteni 15, 28). Atunci nădejdea încetează, fiindcă iubirea va fi totul în 
toate, deoarece Dumnezeu însuşi este iubire. Dar până atunci virtutea 
nădejdii dinamizează sufletul omenesc, îi dă energie şi creativitate de a 
se regăsi în iubirea lui Dumnezeu. Nădejdea rămâne marea aşteptare a 
unei veşnice şi neîndoielnice împliniri: „Să nu vă părăsească nădejdea 
voastră, pe care o aşteaptă o mare răsplătire (Evrei 10, 35). 

5. „IAR CEA MAI MARE ESTE DRAGOSTEA" 


Sfântul Apostol Pavel spune în înălţătorul imn al iubirii:. „Iar acum 
rămân acestea trei: credinţa nădejdea şi dragostea" (/ Corinteni 13,13). 
Ele se prezintă într-o legătură organică şi funcţională având ca obiect 
viaţa în Dumnezeu, prin Hristos în Duhului Sfânt. Cuvintele Apostolului 
evidenţiază deplina lor unitate de har şi de acţiune, ca începu* - : 
desăvârşire a vieţii duhovniceşti a credincioşilor. Evidenţiind această 
unitate, Sfântul loan Scărarul spune: „Pe una o văd ca rază, pe alta ca 
lumină, iar pe alta ca un cerc. Şi toate sunt o strălucire şi o lumină. Cea 
dintâi toate le poate face şi zidi; a doua îmbrăţişează mila lui Dumnezeu; 
iar a treia niciodată nu cade...". 1 Credinţa este raza care oferă 
cunoaşterea lui Hristos şi legătura cu el prin Duhului Sfânt, fiindcă 
adevărata cunoaştere înseamnă comuniune. Nădejdea este asemenea 
luminii care nu ne lasă să orbecăim în drumul vieţii, ci ne arată neîntrerupt 
împărăţia viitoare întărindu-ne sufletul ca să năzuim necontenit după ea, 
să jertfim şi să răbdăm totul pentru ea. Dragostea este cercul care 
cuprinde raza luminoasă a vieţii desăvârşite în Hristos. Cercul este 
simbolul infinitului, precum Hristos este Binele suprem, Binele absolut 
fără început şi fără sfârşit. „Dacă credinţa este legată de nădejde, iar 
nădejdea este urmată de dragoste - spunea Sfântul Simeon Noul Teolog, 
cel ce nu are dragostea nu a dobândit nădejdea, iar cel lipsit de nădejde, 
în modul natural este lipsit şi de credinţă căci dacă nu există cauzele 
iubirii, cum poate exista iubirea? Precum fără temelie nu poate exista 

acoperişul casei, aşa fără credinţă şi nădejde neîndoielnică, nu se poate 
afla iubirea de Dumnezeu în sufletul omului. Şi cel ce nu va avea iubirea 

nu va avea nici un folos din celelalte virtuţi, fiindcă fără iubire întru nimic 
« 2 

nu se va folosi de ele“. 

Temeluind edificiul vieţii duhovniceşti pe cele trei virtuţi teologice, 
Sfântul Apostol Pavel vine cu precizarea: „dintre care cea mai mare este 
dragostea". De ce? Fiindcă ea le încoronează pe celelalte două, şi 
întreaga viaţă virtuoasă. 

lată motivaţia: 

1. Iubirea reprezintă sufletul, inima, viaţa însăşi a credinţei şi nădejdii. 
Iubirea “toate le crede, toate le nădăjduieşte” (/ Corinteni 13,7.). în iubire 
pulsează viaţa divină şi ea stabileşte comuniunea cea mai intimă cu 
Dumnezeu. De acea apreciază Apostolul: „De aş avea toată credinţa, 
încât să mut munţii, iar dragoste nu am, nimic nu sunt (/ Corinteni 13,2). 
Adesea cele trei virtuţi teologice au fost prezentate printr-o formă 
simbolică. Credinţa îşi orientează viaţa duhovnicească spre jertfa de 
răscumpărare săvârşită de Fiul lui Dumnezeu. De aceea are ca simbol 
crucea. Nădejdea are ca simbol ancora, după imaginea atât de plastică 
pe care i-a dat-o Apostolul spre a indica modul în care prin nădejde ne 
ancorăm în ţărmul veşniciei ( Evrei 6,19). Iubirea are ca simbol inima. 
Aşa cum viaţa este determinată de bătăile inimii, aşa cum inima, punând 
în mişcare sângele, dă viaţă tuturor organelor spre a-şi îndeplini menirea 
lor, tot astfel şi iubirea oferă pulsul vieţii duhovniceşti, pune în mişcare şi 
dă putere tuturor virtuţilor. De aceea şi credinţa şi nădejdea fără iubire 
rămân inactive. Adevărata credinţă trebuie să fie roditoare prin fapte 
(lacob 2,14-20). Iar faptele fiind tot atâtea manifestări ale iubirii, putem 
spune că numai „credinţa care lucrează în dragoste" ( Galateni 5,6) ne 
duce la dobândirea mântuirii. La fel şi nădejdea este animată de iubirea 
izvorâtă din Dumnezeu prin lucrarea Sfântului Duh, după cum se exprimă 
atât de clar Apostolul: „...Iar nădejdea nu ruşinează, pentru că dragostea 
lui Dumnezeu s-a revărsat în inimile noastre prin Duhul Sfânt cel dat 
nouă." (Romani 5,5). 

2. Iubirea încununează credinţa şi nădejdea fiindcă “nu cade niciodată 
(/ Corinteni 13,8). Are un caracter veşnic, faţă de credinţă şi nădejde, 
care numai ne conduc spre veşnicie. Astfel, prin credinţă intrând în 


legătură cu realităţile divine nevăzute, reuşim să-L cunoaştem pe 
Dumnezeu (Evrei 11,1). Prin nădejde intrăm în legătură cu cele viitoare, 
având-o ca pe „o ancoră a sufletului sigură şi tare, şi care intră în cele 
dinăuntru ale catapeteasmei" (Evrei 6,19). „Dar când va veni ceea ce 
este desăvârşit, atunci cea ce este în parte se va desfiinţa" (/ Corinteni 
13,10). SfântulIgnatie al Antiohiei spune despre credinţă că ea reprezintă 
începutul, iar iubirea, sfârşitul. Cu credinţa începem viaţa duhovnicească, 
iar iubirea o finalizează şi rămâne veşnică, fiindcă însăşi comuniunea cu 
Dumnezeu este veşnică. S-a chiar exprimat într-o formă plastică analogia 
dintre rolul celor trei virtuţi teologice cu călătoria poporului ales prin pustie 
până la ajungerea în ţara făgăduinţei. S-a spus, astfel, că dacă credinţa 
este asemenea stâlpului de foc care a condus poporul ales în pustie, 
nădejdea este mana după care poporul îşi ridică ochii spre cer. Iubirea 
mai presus de credinţă şi nădejde este asemenea chivotului Legii care a 
condus poporul ales nu numai în pustie, ci şi în ţara făgăduinţei (Francois 
de Sales). 

3. Iubirea reprezintă încununarea vieţii duhovniceşti, fiindcă prin 
ea intrăm în cea mai intimă legătură cu Dumnezeu. Şi aceasta datorită 
faptului că „Dumnezeu este iubire şi cel ce rămâne în iubire, rămâne în 
Dumnezeu şi Dumnezeu rămâne în el" (/ loan 4,16). S-a arătat în acest 
sens deosebit de sugestiv că „precum liniştitul lac îşi are cauza sa adâncă 
în izvorul ascuns, nevăzut de ochii omeneşti, aşa şi iubirea omului îşi 
are izvorul ei cel mai adânc în iubirea lui Dumnezeu. Dacă Dumnezeu 
n-ar fi iubire, atunci n-ar exista nici lacul cel liniştit şi n-ar exista nici 
iubirea omului. Precum lacul cel liniştit ia naştere din izvorul ascuns 
vederii, tot aşa şi iubirea omului îşi are temeiul ei tainic în iubirea lui 
Dumnezeu" 3 (S. Kierkegaard). în acelaşi timp, creat după chipul lui 
Dumnezeu, omul are sădită în fiinţa lui suflarea divină ca manifestare a 
iubirii. El poartă în sine chipul lui Dumnezeu, încât iubirea devine 
definitorie fiinţei omeneşti. „Existenţa pentru iubire nu este un tribut lângă 
altele a fiinţei omeneşti, ci este existenţa omenească însăşi. Omul este 
întru-atâta om întrucât trăieşte în iubire. Măsura depărtării de iubire, este 
măsura decăderii din umanitate. Nici libertatea, nici puterea creatoare 
spirituală, nici raţiunea, nu constituie specificul omenesc. Acestea sunt 
mai degrabă condiţiile realizării fiinţei sale proprii omeneşti, care constă 

în iubire. Ele nu-şi au sensul în ele însele. Sensul lor esle iubirea, 
adevărata comuniune. Nu măsura genialităţii determină gradul omenităţii, 
al calităţii de om, ci măsura iubirii". 4 

Creat după chipul lui Dumnezeu, omul avea menirea să ajungă la 
asemanarea cu Dumnezeu, adică să-şi desăvârşească viaţa duhovni¬ 
cească. De aceea, când Mântuitorul ne cheamă să fim „desăvârşiţi, 
precum şi Dumnezeu este desăvârşit" (Matei 5, 48), aceasta înseamnă, 
desigur, că este vorba de desăvârşirea în iubire, fiindcă am văzut că 
Dumnezeu este iubire şi cel ce rămâne în iubire, rămâne în Dumnezeu 
şi Dumnezeu rămâne în el. De aceea, cel ce se desăvârşeşte în iubire, 
se desăvârşeşte în Dumnezeu. în felul acesta dragostea este legătura 
desăvârşirii” (Coloseni 3, 14). 

4. Iubirea are cea mai vastă sferă de pătrundere. Unindu-ne cu 
Dumnezeu prin iubire, intrăm în acelaşi timp în comuniune cu semenii 
noştri şi cu întreaga creaţie. Pe drept cuvânt putea spune atât de 
înălţător marele scriitor F.M.Dostoievki, prin gura stareţului Zosima din 
romanul „Fraţii KaramazoV 1 : „Taina lui Dumnezeu este în întreg 
universul... Toate mărturisesc despre taina lui Dumnezeu"... De aceea 
„iubeşte creatura lui Dumnezeu, iubeşte întreg universul, ca şu fiecare 
firicel de nisip. Iubeşte orice frunză, orice rază a lui Dumnezeu. Iubeşte 
animalele, iubeşte plantele, iubeşte orice lucru... Dacă vei iubi orice lucru, 
ţi se va descoperii în fiecare taina lui Dumnezeu. Cerul este limpede, 
aerul curat. Ce gingaşă este iarba! Ce frumoasă şi curată este natura! 
Numai noi nu înţelegem că viaţa este un paradis. Dacă am vrea să 
înţelegem acest lucru, pământul în toată frumuseţea lui ar deveni un 
paradis si ne-am îmbrăţişa unul pe altul şi am plânge de bucurie..." 

Datorită faptului că iubirea este o mişcare a sufletului spre ceea ce 
reprezintă valoare (adică: bun, adevăr, frumos, drept, etc.), ne vom 
îndrepta cu iubire spre muncă, spre învăţătură, spre patrie, spre popor, 
spre progres, spre cultură, spre civilizaţie, spre limbă, etc., dându-le tuturor 
o interpretare creatoare prin comuniunea pe care o stabilim cu ele. 

5. Forma unitară a vieţii duhovniceşti a credincioşilor este dată de 
iubire, după însăşi cuvintele Mântuitorului: „Să iubeşti pe Domnul 
Dumnezeu tău din toată inima ta şi cu tot sufletul tău şi cu tot cugetui 
tău. Aceasta este întâia şi cea mai mare poruncă. Iar a doua, asemenea 

acesteia: să iubeşti pe aproapele ca pe tine însuţi. în aceste două porunci 
se cuprind toată legea şi prorocii” (Matei 22,37-39). 

Acest mod unitar âl vieţii duhovniceşti prin iubire are un dublu aspect. 
Pe de-o parte iubirea se verifică prin fapte: „Să nu iubim cu cuvântul şi 
cu limba, ci cu fapta şi cu adevărul" (/ loan 3,18). Iubirea nu numai că nu 
desfiinţează celelalte porunci, dar se şi verifică prin împlinirea lor: „Cel 
ce are poruncile mele şi le păzeşte, acela este care mă iubeşte; şi cel ce 
mă iubeşte pe mine, va fi iubit de Tatăl meu" (loan 14,15). Prin păzirea 
poruncilor, dragostea devine „plinirea legii", după cum remarcă Apostolul: 
„Pentru că poruncile: să nu săvârşeşti adulter; să nu ucizi...şi orice altă 
formă ar mai fi, se cuprind în acest cuvânt: să iubeşti pe aproapele ca pe 
tine însuţi. Iubirea nu face rău aproapelui; iubirea este deci împlinirea 
legii" (Romani 13,9-10). Pe de altă parte, toate virtuţile pornesc din iubire 
şi reprezintă un mod de manifestare al ei. Pentru a înţelege mai bine 
aceasta, să ne închipuim o lupă ţinută în faţa razelor soarelui. Aceasta 
formează un focar de unde se răspândesc apoi alte raze de lumină şi 
căldură... Astfel, dacă „Fericirile,, reprezintă calităţi morale care aparţin 
sufletului, ele pot fi descoperite prin iubire, fiindcă smerenia, blândeţea, 
pacea, căutarea dreptăţii, milostenia, răbdarea, prietenia, bunăvoinţa, 
iertarea nu sunt decât calificative sau raze de lumină pornite din acelaşi 
focar al iubirii care „îndelung rabdă, nu pizmuieşte, nu se poartă cu 
necuviinţă, nu caută la ale sale, nu se întărâtă, nu gândeşte rău, nu se 
bucură de nedreptate, dar se bucură de adevăr..." (/ Corinteni 13, 4-6). 

în acelaşi timp, virtuţile morale primesc specificul creştin tot prin iubire. 
Este plin de semnificaţie înţelesul pe care îl dă înţelepciunii una din cărţile 
Vechiului Testament, ca fiind „un duh de dragoste" (înţelepciunea lui 
Solomon 1,6). Cel înţelept caută totdeauna cele mai bune mijloace spre 
a ajunge la cele mai bune scopuri. Prin înţelepciune, el alege iubirea ca 
să poată învinge ura, duşmănia, invidia, mânia şi alte rele ce s-ar putea 
abate asupra lui. Dreptatea conlucrează armonic cu iubirea vizând binele 
aproapelui. Dreptatea este un minim de iubire îndreptat spre viaţa 
semenului. Iubirea acţionează asupra dreptăţii ferind-o de duritate şi 
brutalitate, determinând-o să nu mai fie rigidă, vizând nu numai porunca 
legii, ci şi persoana omului, lărgindu-i astfel orizontul de aplicare, nu prin 
forţa de constrângere, ci prin conştiinţa datoriei. Iubirea fereşte apoi şi 

virtutea bărbăţiei sau curajului să decadă în extrema temerităţii oarbe, a 
violenţei sau a poftei de răzbunare. în acelaşi timp nu lasă firea să decadă 
nici în laşitate, întristare apăsătoare, timiditate sau teamă, fiindcă „în 
iubire nu este frică" (/ loan 4,18). Apoi, exercitarea cumpătării sau 
înfrânarea are ca scop superior duhovnicesc desăvârşirea în iubire. 
„Postul cu toate ostenelile cu care este împreunat — spune un părinte al 
Bisericii - este zadarnic dacă nu am dobândit odată cu el dragostea faţă 

de Dumnezeu şi faţă de aproapele". 

în sfârşit, rugăciunea ca şi întregul cult sunt expresia iubirii lui 
Dumnezeu care coboară în sufletele credincioşilor ca să le sfinţească 
prin lucrarea Sfântului Duh, ca întăriţi fiind prin puterea harului divin, să 
ne înălţăm în comuniunea de iubire a Părintelui ceresc. 

6. Iubirea eliberează sufletul de păcat spre a putea intra în comuniunea 
dragostei lui Dumnezeu. „Oricine este născut din Dumnezeu - spune 
Sfântul Apostol loan - nu săvârşeşte păcat, pentru că sămânţa lui 
Dumnezeu rămâne în el şi nu poate să păcătuiască fiindcă este născut 
din Dumnezeu" (/ loan 3,9). Caracteristica duhovnicească a celor „născuţi 
din Dumnezeu" este aceea că ei se lasă tot mai mult pătrunşi de iubirea 
Părintelui ceresc şi astfel simt o repulsie faţă de păcatul care îi desparte 
şi îi izolează de Dumnezeu. Pătrunşi fiind de iubirea lui Dumnezeu, ei 
dobândesc acel har care îi duce la nepătimire, la eliberarea de povara 
apăsătoare a păcatului, ajungând la starea de pace şi bucurie 
duhovnicească animată mereu de iubirea care le oferă libertatea morală, 
după îndemnul Fericitului Augustin. „Iubeşte şi fă ce vrei!"... 

Văzând modul în care iubirea reprezintă o încununare a celorlalte 
virtuţi şi însăşi esenţa vieţii morale creştine, se cuvine ca la harul divin 
să adăugăm şi strădania noastră de a face vie „credinţa lucrătoare prin 
dragoste" şi nădejdea care ne leagă ca o ancoră sigură şi tare de comuniu¬ 
nea veşnică a iubirii lui Dumnezeu. 

Ni se cere apoi ca mereu înnoindu-ne viaţa duhovnicească prin curăţia 
de păcat, să facem active roadele iubirii în viaţa noastră, cultivând pacea, 
milostenia, dreptatea, blândeţea, răbdarea, bărbăţia, înfrânarea, iertarea, 
prietenia, bunătatea, recunoştinţa...şi să nu precupeţim nici un efort în a 
ne împlini obligaţiile faţă de cinstirea datorată lui Dumnezeu din iubire, 
făcând ca această dragoste să se reverse asupra întregii creaţii. 


De aceea, dacă din smerenie ne recunoaştem nedesăvârşirea în 
iubire, e bine ca totdeauna să ne considerăm datori în împlinirea ei, după 
îndemnul Apostolului: „Nimănui cu nimic nu fiţi datori, decât cu iubirea 
unuia faţă de altul, căci cel care iubeşte pe aproapele a împlinit legea" 
(Romani 13,8). 


Note bibliografice 

6. IUBIREA VRĂJMAŞULUI 


în Sfânta Evanghelie, Mântuitorul ne descoperă o învăţătură deosebită 
de cea a contemporanilor Săi. El ne arată că „Dumnezeu este iubire şi 
cel ce rămâne în iubire rămâne în Dumnezeu şi Dumnezeu rămâne în 
el“ (/ loan 4, 16). Până la Mântuitorul, Dumnezeu era cunoscut ca un 
Stăpân drept care răsplăteşte faptele rele ale credincioşilor, ca şi pe 
cele bune după toată dreptatea... Relaţiile dintre credincioşi se 
desfăşurau pe baza legii talionului: „ochi pentru ochi, dinte pentru dinte“, 
adică să faci bine celui ce-ţi face bine şi să faci rău celui ce ţi-a făcut rău. 
lisus Hristos desăvârşeşte legea, precum şi relaţiile dintre oameni, printr-o 
poruncă nouă: „Poruncă nouă vă dau: să vă iubiţi unul pe altul, precum 
v-am iubit Eu pe voi, aşa să vă iubiţi şi voi unul pe altul" (loan 13, 34). 
Mai mult încă, Mântuitorul precizează: „Iar Eu zic vouă: iubiţi pe vrăjmaşii 
voştri, binecuvântaţi pe cei ce vă blestemă, faceţi bine celor ce vă urăsc, 
şi rugaţi-vă pentru cei ce vă supără şi vă prigonesc. Ca să fiţi fii Tatălui 
vostru cel din ceruri, care soarele Său răsare şi peste cei răi şi peste cei 
drepţi şi peste cei nedrepţi" (Matei 5, 44-46; Luca 6, 35). 

Această poruncă nouă corespunde întru totul activităţii mântuitoare a 
Domnului, care a venit să radieze răul din rădăcină, făcând ca binele să 
rămână biruitor, iubirea să învingă definitiv ura, duşmănia, vrajba, 
asemenea unui soare care îşi răspândeşte razele sale binefăcătoare 
după norii grei, aducători de fulgere, de furtună, de trăsnete, de întuneric... 
lisus a venit să restabilească iubirea ca o condiţie a refacerii naturii căzută 


în păcat, şi a reciprocităţii între credincioşi. De altfel, este îndeobşte 
recunoscut că „ponderea mai mare a iubirii ne dă bunătatea, respectiv 
omul cu putere de iertare şi uitare, care se bucură de binele altuia şi este 
îndurerat de necazurile iui. Ponderea mai mare a urii, ne dă omul rău, 
plin de otravă, care se bucură de necazurile altora...Iubirea duce la 
înţelegere şi convieţuire paşnică între oameni. Ura duce la intrigă, 
clevetire, răzbunare".’ 

Se poate observa fără prea mare greutate că ciocnirea a două 
duşmănii naşte pe a treia mai mare, face ca răul să se perpetueze mai 
departe cu o intensitate şi mai mare, şi pe o suprafaţă şi mai întinsă de 
manifestare; asemenea unei ape învolburate, căreia dacă i te opui, nu 
reuşeşti să o stăvileşti, ci mai mult, să-i măreşti puterea, fiind în stare să 
rupă zăgazurile şi să inunde împrejurimile... Problema de prim ordin este 
cea de legitimă apărare, anume, de a ne feri, întărindu-ne digurile... Nu 
atât opoziţia anulează răul, ci căutarea şi găsirea izvorului raţional, 
pătrunderea în adâncul de simţire şi descoperirea iubirii anulată de mânie 
şi ură! Poţi birui la un moment dat răul cu rău, duşmănia cu duşmănie, 
precum poţi ţine legată o fiară sălbatică... dar prin aceasta nu ai îmblân¬ 
zit-o, ci o „enervezi" mai mult... Ea trebuie neapărat îmblânzită pentru a 
putea sta alături de ea, fără teamă că-şi va arăta ferocitatea şi veninul 
distrugător... 

Firile omului sunt foarte diverse, iar clocotul lăuntric extrem de variat 
şi de enigmatic: unii sunt dificili, alţii cerbicoşi, alţii maliţioşi, alţii 
schimbători, alţii influenţabili, alţi recalcitranţi, alţii nehotărâţi; unii gândesc 
superficial, alţii mai în profunzime; unii urmăresc interesul propriu, alţii 
dispun de mai multe resurse de generozitate... Pe unii îi aduci mai uşor 
la raţiunea unei împăcări, pe alţii mai greu; alţii chiar dacă maschează, 
rămân cu „reţineri", care izbucnesc ca „revanşe", ... mai mult sau mai 
puţin justificative, mai târziu sau mai curând... 

Pe de altă parte, necesitatea opririi unei duşmănii este impusă şi de 
faptul că răul se contaminează ca o boală, atrăgând în sfera sa de influen¬ 
ţă şi pe alţii, în care caz duşmănia se amplifică prin mai multe duşmănii 
exercitate într-o ambianţă colectivă, devenite periculoase pentru bunul 
mers al vieţii. Este pe deplin dovedit şi poate oricine confirma că mânia, 
ura, vrăjmăşia întreţin o tensiune sufletească cu pierderi mari de energie, 

ca să nu mai vorbim de deformarea morală a persoanei, care aprinzân- 
du-se de mânie clocoteşte irosind gânduri şi planuri meschine împotriva 
vieţii semenului. Câtă energie creatoare utilă persoanei şi colectivităţii 
din care face parte nu s-ar câştiga dacă ar înceta duşmăniile şi dacă s-ar 

căuta pacea şi buna înţelegere?... 

De multe ori duşmăniile se nasc din greşeli banale, sau chiar din 
situaţii confuze. Lipsa unei gândiri lucide şi a unei deliberări echilibrate 
nu fac altceva decât să dea extensiune exagerată şi nejustificată mâniei, 
care se transformă în ură şi care la rândul ei se amplifică sub o formă 
obsedantă, închizându-şi forţele creatoare într-un cerc vicios, care le 
epuizează şi care derutează raporturile cu semenii. De multe ori amorul 
propriu înfrânt, mândria lezată, sau interesele neîmplinite, duc la conflicte 
ce se amplifică în duşmănii. Este cunoscută importanţa ce se acorda în 
evul mediu onoarei jignite, răzbunată prin ucideri şi transmisă din neam 
în neam... 

Aceste realităţi negative confirmă sublinierea unui teolog (Emil 
Brunner) că „existenţa pentru iubire nu e un atribut pe lângă altele al 
fiinţei omeneşti, ci este existenţa omenească însăşi . Omul este într- 
atâta om, întrucât trăieşte în iubire. Măsura îndepărtării de iubire este 
măsura decăderii din umanitate. 

Se pune însă problema: oare răspunsul cu bine la rău nu ar primi 
amprenta unei slăbiciuni, care face ca răul să se perpetueze fiindcă 
semenul nu are capacitatea de a înţelege că binele făcut de mine are 
menirea de a restabili raporturile de bună convieţuire, ci din contră, el să 
se socotească un învingător, iar pe mine să mă considere şi pe mai 
departe un învins?!... Nu ar constitui asemenea situaţii un punct de 
plecare pentru desfăşurarea unei noi urzeli de mânie şi de ură mai 
amplificată din partea semenului, pentru distrugerea mea totală?... 

Răspunsul este în funcţie de persoană. 

în mod natural, pentru oamenii echilibraţi, care posedă acea clar¬ 
viziune a realităţii şi dispun de o sensibilitate normală, răsplătirea răului 
cu bine „grămădeşte cărbuni aprinşi pe capul celui ce ţi-a făcut rău" 
(Romani 12, 20), adică îi trezeşte acel glas al conştiinţei morale, care îl 
mustră pentru fapta lui rea săvârşită şi îl readuce la ambianţa de bine. 

Sunt unele persoane cu conştiinţa adormită sau pervertită al cărei 


glas este adormit, sau falsificat, fiindcă se lasă copleşit de răul care 
sapă galerii tenebroase, închizându-i în apăsarea lui ca pe nişte 
prizonieri... De aceea se pune în continuare problema: putem noi iubi pe 
cineva despre care ştim prin însăşi atitudinea de vrăjmăşie pe care o are 
faţă de noi că este pornit cu răutate împotriva noastră, că se bucură de 
necazul nostru, că este nedrept în atitudinea faţă de noi, că nu iartă şi nu 
poate ierta, decât dacă are el interes şi atunci o face numai dacă interesul 
îi dictează, iar răutatea şi mânia ce ne-o poartă e ca lava vulcanului care 
stă într-un clocot ascuns, aşteptând parcă „la pândă" să erupă, sau să 
lovească cât se poate mai tare şi cu cât loveşte mai distrugător, cu atât 
se consideră mai victorios şi mai satisfăcut de învingerea proprie? Există 
din nefericire şi astfel de oameni în inima cărora pluteşte „aisbergul" urii 
şi violenţei. Oameni sadici pe care numai capul duşmanului la picioarele 
lor îi poate linişti... Este conştiinţa în care păcatul spumegă, iar mânia 
aflată în clocot nu acceptă nici un fel de tranzacţii paşnice. Nici nu poate 
accepta, fiindcă sadismul care îl domină este o boală a sufletului, după 
cum remarcă un psiholog: „în cazuri patologice de sadism şi masochism, 
ele ajung însă să fie şi o plăcere. Nimic mai plăcut decât să vezi capul 
tăiat al duşmanului, aruncat alături de corp, spune Suetoniu. Dar această 
trăire sadică rămâne o emoţie de ordin negativ, nu pozitiv... De aceea 
puterea de iertare pe care iubirea o cere, reprezintă una din valenţele 
umane. Că nu toţi oamenii sunt oameni, aceasta este adevărat. Dar cei 
mai mulţi sunt, iar numărul lor creşte şi, fireşte, e bine să crească... A te 
răzbuna înseamnă a te coborî la nivelul duşmanului. Pentru ca şirul 
răzbunărilor să înceteze, cineva trebuie să aibă generozitatea iertării 
sau chiar a uitării". De aceea, când sadismul cuprinde grupe de oameni, 
unindu-se şi având puterea, formează colective războinice, periculoase 
pentru omenirea însăşi. Oamenii de bune cer supremaţia raţiunii faţă de 
inconştienţa sadică, cer imperativul normalului faţă de anormalul care 
vrea să domine. Şi bine fac, fiindcă ei vreau ordinea şi armonia faţă de 
dezordine şi moarte. Când vorbim de iubirea vrăjmaşului nu ne referim 
la ataşamentul nostru faţă de clocotul lui sufletesc gata să ne lovească 
mortal, nici la aspectul negativ de nedreptate, mânie, ură, răzbunare, 
invidie, mândrie, care îl stăpânesc la un moment dat şi care sunt 
îndreptate împotriva noastră, ca un „aisberg" menit să ne distrugă. Nu 

ne putem ataşa unor astfel de defecte şi nu le putem iubi, fiindcă în mod 
normal noi nu putem iubi decât ceea ce este bun, frumos, drept, adevărat, 
curat, nobil, generos. Iubim numai ceea ce reprezintă valorile sufletului. 
Şi în mod normal ne ataşăm de ele şi le cultivăm. Apostolul spune foarte 
clar că: „dragostea... nu se bucură de nedreptate, dar se bucură de 
adevăr" (/ Corinteni 13, 7). Toate aceste valori văzându-le în sufletul 
nostru, mergem cu gândul mai departe şi spunem că ele îşi au originea 
în Dumnezeu, „Părintele luminilor de la care tot darul desăvârşit de sus 
este" (lacob 1,17); iar noi purtători ai chipului lui Dumnezeu, ca fii ai Lui, 
avem toate aceste înscrise în sufletul nostru încă de la creaţie, când 
Dumnezeu a suflat din viaţa Sa în fiinţa noastră. Păcatul ca boală a firii, 
întunecând-o, i-a distrus toate aceste valori divine, iar defectele enunţate 
sunt roada păcatului. Noi nu ne putem ataşa lor, nu le putem iubi în 
persoana cuiva, fiindcă aceasta este mai mult decât slăbiciune. Ne 
ataşăm însă de fiinţa lui bună, redescoperind chipul lui Dumnezeu care 
a rămas şi rămâne mereu, în ciuda păcatului care de multe ori lasă 
impresia că domină, că stăpâneşte, că despoaie, sau că distruge orice 
relaţie normală de comuniune a persoanei. Apar în străfundurile fiinţei 
răbufnirile de conştiinţă, care trădează valorile chipului, apar „venirile în 
sine", apar mustrările vehemente şi chinuitoare, care de multe ori orbesc 
cu lumina lor. Sunt valorile chipului care îşi cer dreptul la existenţă. Ele 
caută cu atâta insistenţă comuniunea de înţelegere, încât dacă nu o 
găsesc, persoanele devin victimele propriei lor conştiinţe, ca şi Cain şi 
luda, iar dacă li se oferă, renasc la autenticul uman, ca Jean Valjan din 
romanul lui Victor Hugo... Aceştia sunt „cărbunii aprinşi" (Romani 12, 
19-20), la care se referă Apostolul, ei ard, mustră, dor, fiindcă orice naştere 
poartă în sine o doză mai mare sau mai mică de durere... 

Iubirea vrăjmaşului nu devine aşadar slăbiciune, fiindcă noi nu ne 
ataşăm păcatelor lui, relelor din fiinţa lui faţă de care ne-am lăsat copleşiţi, 
ca şi cum am pretexta că nu mai dăm extensiune răului. Oprim într- 
adevăr extensiunea răului, biruind defectele prin ataşamentul faţă de 
încrederea în descoperirea şi redescoperirea valorilor chipului lui 
Dumnezeu în fiinţa oricărui păcătos. Nu iubim păcatul, dar iubim pe 
păcătos!! Fiindcă oricât de păcătos ar fi, poartă chipul lui Dumnezeu, 
este fiul lui Dumnezeu, este fratele nostru!... Dumnezeu însuşi îl iubeşte 


şi aşteaptă reîntoarcerea lui. El este fiul cel plecat de acasă, pierdut prin 
risipirea de sine, prin depărtarea de Părintele ceresc. Dar este „fiul" Lui. 
Iar prin iubirea ce i-o arătăm, contrar urii ce ne-o poartă, învingem 
duşmănia aruncând apă pe jăraticul aprins, şi devenim astfel „împreună 
lucrători cu Dumnezeu" (/ Corinteni 3, 9). 

De aceea, iubirea de vrăjmaş poartă în sine pecetea aşteptării întru 
răbdare..., a unei aşteptări întru nădejdea plină de bunătate şi 
generozitate... în cazul în care persistenţa în rău a semenului este 
asemenea stâncii de granit în care valurile bunătăţii lovesc zadarnic, 
Mântuitorul recomandă atitudinea de indiferenţă; să fie tratat, adică: „ca 
un păgân şi vameş". ... Nu răzbunarea, fiindcă dacă el fiind rău şi tu 
devii prin răzbunare contaminat de aceiaşi boală, la ce ar folosi doi oameni 
răi sau bolnavi sufleteşte?!... 

Insistând asupra iertării semenilor noştri, Mântuitorul revine în 
rugăciunea „Tatăl nostru" asupra acestei singure cereri, precizând că 
dacă nu iertăm, nu vom fi nici noi iertaţi... mai mult decât atât, vine cu o 
precizare de fond, arătând că această iertare cuprinde în sine fenomenul 
de uitare a greşelii semenului. Fără această uitare, iertarea este o 
declaraţie formală, asemenea unei ape tulburi, cunoscând că tulburarea 
înseamnă impuritate... Să ierţi şi să uiţi, să iubeşti pentru a salva - iată 
opera de mântuire a lui Dumnezeu, pe care făcând-o devenim „împreună 
lucrători cu El“, desăvârşiţi ca El. 


Note bibliografice 

' Nicolae Mărgineanu, Condiţia umană, Ed. ştiinţifică, Bucureşti, 1973, p. 120. 

7. IERTAREA, VIRTUTE A ÎMPĂCĂRII 


Cât de mult a preţuit Mântuitorul iubirea menită să apropie şi să aducă 
armonie şi pace între oameni, vedem şi din faptul că după ce ne-a învăţat 
cum să ne rugăm, revine doar asupra unei singure cereri, spre a ni se 
întipări mai bine, nu numai ca adresare către Dumnezeu, ci şi ca datorie 
a împlinirii ei în realităţile cu semenii. Astfel, Domnul ne spune. „Că de 
veţi ierta oamenilor greşalele lor şi Tatăl vostru cel ceresc vă va ierta 
păcatele voastre, iar de nu veţi ierta oamenilor greşalele lor, nici Tatăl 
vostru nu vă va ierta greşalele voastre" (Matei 6, 14-15). Iar pentru a 
înţelege şi mai bine importanţa pe care o are iertarea dintre oameni pentru 
statornicia păcii şi armoniei între ei, Mântuitorul revine asupra acestui 
subiect prin pilda „celor doi datornici". în neasemuita ei simplitate şi 
adâncime, pilda ne pune în faţă exemplul stăpânului milostiv şi plin de 
iertare faţă de datornicul care nu putea să-i achite datoria. Văzând atâta 
iertare, în mod firesc inima datornicului trebuia să fie copleşită de bunătate 
şi realmente să devină şi el iertător. Din nefericire însă nu se întâmplă 
aşa, ci la prima întâlnire a unui datornic al său, îl forţează să-i achite 
datoria, deşi era mult mai mică decât cea de care a fost el iertat. Auzind 
stăpânul aceasta, cheamă la sine pe datornicul neiertător şi îl obligă să-i 
chite toată datoria... De aici şi concluzia pe care Mântuitorul ne-o pune 
în faţă ca un avertisment: „Aşa şi Tatăl meu cel ceresc va face vouă, de 
nu veţi ierta fiecare fratelui său, din toată inima" (Matei 18,35). 

Raportând înţelesul pildei la viaţa noastră, ne putem uşor da seama 


că Dumnezeu, Părintele nostru bun şi iubitor ne-a iertat nouă orice datorie, 
orice păcat, prin Jertfa Fiului Său. Pe Golgota răsună cuvintele celei mai 
jertfelnice şi depline iertări: „Părinte, iartă-le lor că nu ştiu ce fac" (Luca 
23,43). Această iertare acordată de Dumnezeu se continuă prin Jertfa 
lui Hristos adusă de Biserică, până la sfârşitul veacurilor: „Luaţi, mâncaţi, 
acesta este Trupul meu, care se frânge pentru voi spre iertarea păcatelor"; 
„Beţi dintru acesta toţi, acesta este Sângele meu, al Legii celei noi, care 
pentru voi şi pentru mulţi se varsă, spre iertarea păcatelor". De aceea şi 
credinciosul când se apropie de Jertfa iertării lui Dumnezeu trebuie să 
se împace mai întâi cu semenul său: „Deci, dacă îţi vei aduce darul tău 
la altar şi acolo îţi vei aduce aminte că fratele tău are ceva împotriva ta, 
lasă darul tău acolo, înaintea altarului, şi mergi întâi şi împacă-te cu 
fratele tău şi apoi, venind, adu darul tău" (Matei 5, 23-24). Vedem de aici 
că şi sufletele credincioşilor, cu cât sunt mai mult pătrunse de duhul 
iubirii lui Hristos, cu atât fac mai vie şi mai activă iertarea aducătoare de 
împăcare cu semenii şi transmit astfel lumii un duh de pace şi armonie. 
Iertarea primită din iubire este în acest caz raza de lumină capabilă să 
răzbată şi să împrăştie definitiv ceaţa norilor aducători ai discordiilor, 
duşmăniilor, învrăjbirilor şi resentimentelor dintre oameni. 

Iertarea pătrunsă de duhul iubirii lui Hristos este „din toată inima", 
având un caracter deplin. Aceasta înseamnă că pot exista şi alte forme 
ale iertării care nu sunt din toată inima, şi deci nu sunt depline. întâlnim 
adesea oameni care iartă, dar nu pot să uite, ceea ce înseamnă că ei 
păstrează resentimente şi în felul acesta rămân totdeauna rezervaţi faţă 
de semenul care le-a greşit... Sunt însă şi situaţii de-a dreptul periculoase, 
când sub masca iertării binevoitoare se ascunde în chip viclean pornirea 
spre răzbunare aşteptând doar clipa potrivită a declanşării ei... Dincolo 
de aceste cazuri de brutalitate morală, există totuşi multe situaţii de 
recalcitranţă la iertare, de a nu putea, adică, să ierţi... Există într-adevăr 
suflete care nu vor să primească raza de bucurie a iubirii iertătoare, 
aducătoare de pace şi armonie. Acestea fiind închistate în interesul egoist 
şi în orgoliu, nu cedează şi nu vor să cedeze cu nimic... Preferă să ţină 
duşmăniile în lanţ nesfârşit, ridicând astfel tensiunea dintre oameni la 
cotele insuportabilului şi absurdului... Unii ca aceştia pot fi văzuţi adesea 
cu familiile destrămate, sau bătând pe la porţile tribunalelor să li se „facă 

dreptate", în probleme în care ei singuri ar putea merge cu împăcarea. 
De asemenea, astfel de oameni pot fi întâlniţi în foarte multe din 
împrejurările vieţii... Sunt mereu irascibili, puşi pe ceartă, dificili, cu viziuni 
înguste, veşnic nemulţumiţi, arţăgoşi, ingraţi, reclamagii, pozând numai 
cu dreptatea şi adevărul, în fond ascunzând clocotul invidiei şi al 
răzbunării... Toate aceste regretabile defecte ale caracterului, care tulbură 
relaţiile dintre oameni, aducând discordia şi învrăjbirea, îşi au originea în 
lipsa de iubire, capabilă să-i deschidă spre comuniune şi comunicare 
sinceră şi binevoitoare cu cei din jur. Iubirea aduce totdeauna dreapta 
socoteală, adică discernământul, clarviziunea, îngăduinţa, răbdarea, 
blândeţea, care toate acestea fructifică prin generozitatea de a ierta şi a 
uita totul, în scopul întronizării păcii şi armoniei dintre oameni. 

Pentru ca virtutea iertării pornită din iubire să poată fi deplin cultivată 
în relaţiile dintre oameni, ea trebuie să se temeluiască pe doi piloni. în 
primul rând pe căinţa celui care greşeşte: „Luaţi aminte de voi înşivă, 
de-ţi va greşi fratele tău, ceartă-l şi de se va pocăi, iartă-l, şi chiar de 
şapte ori pe zi de-ţi va greşi şi de şapte ori se va întoarce zicând, mă 
căiesc, iartă-l“ (Luca 17, 3-4). Importanţa căinţei în primirea iertării o 
vedem şi din faptul că Dumnezeu însuşi ne acordă iertarea Sa părintească 
plină de iubire numai în urma căinţei noastre. Prin căinţă ne manifestăm 
regretul şi astfel putem lua şi hotărârea de a nu ne duce până la sfârşit 
greşeala. Căinţa te determină ca pe viitor să fii mai atent la tine însuţi, să 
te controlezi cu mai multă băgare de seamă înaintea săvârşirii unei fapte, 
sau chiar şi numai a rostirii unui cuvânt. 

în al doilea rând, iertarea deplină pretinde şi smerenie din partea ce¬ 
lui ce acordă iertarea. Smerenia aduce totdeauna simţul autocritic făcân- 
du-se să înţelegi că aşa cum semenul ţi-a greşit, tot astfel poţi şi tu să 
greşeşti; că nu este om care să nu greşească. Smerenia te face apoi 
mai simţitor şi faţă de propria greşeală, ori cât de mică ar fi ea, creându-ţi 
dispoziţia de a-ţi cere iertare sau scuze în orice situaţie de jignire sau de 
simplă jenă adusă semenului chiar şi în cele mai neînsemnate împrejurări. 
Iertarea prin smerenie cultivă buna cuviinţă, bunul simţ, ca şi atitudinea 
de premergere cu recunoaşterea propriei greşeli, ceea ce evidenţiază 
rolul ei educativ, pe măsură să asigure buna convieţuire în comunitatea 
din care facem parte şi să înnobileze sufletul omenesc: „Te plângi că 


semenul tău este rău şi îţi face nedreptate - semnează Fericitul Augustin 
-iartă-l, ca să nu fiţi doi oameni răi!...". 

Din cele până aici tratate vedem că, pornită din iubire, iertarea aduce 
pacea, înţelegerea şi armonia dintre oameni prin căinţa celui ce a greşit 
şi prin smerenia celui ce acordă iertarea. Cu cât iubirea este mai mare, 
cu atât şi iertarea şi pacea vor fi mai depline, mai active şi mai prezente 
în relaţiile dintre oameni. Iar dacă cumva ţi se pare că ai obosit pe acest 
drum şi ispitit fiind, vei întreba ca Petru de câte ori să-mi iert semenul 
care mi-a greşit, priveşte doar odată spre crucea răstignirii şi vei primi 
răspunsul: „De şaptezeci de ori câte şapte". 

III. VIRTUŢILE CARDINALE 



1. VIRTUTEA ÎNŢELEPCIUNII 
-CALE SPRE CER- 




Sfântul Apostol Pavel arată că în multe chipuri a pregătit Dumnezeu 
pe poporul ales pentru a primii pe Fiul Său (Evrei I, 1-2). Sfinţii Părinţi 
extind această pregătire a lui Dumnezeu şi la celelalte neamurile. Şi pe 
bună dreptate fac ei această remarcă, întrucât toate neamurile vor fi 
chemate la mântuire, deci toate trebuiau să fie pregătite în acest scop. 
Dar, dacă pe poporul ales l-a pregătit Dumnezeu descoperindu-i Legea 
Sa şi comunicându-i făgăduinţa venirii Mântuitorului, în mod direct, prin 
prooroci, în schimb pe celelalte neamuri le-a pregătit Dumnezeu pe cale 
naturală, dându-le legea chiar în firea lor, descoperindu-şi în acelaşi timp, 
şi puterea dumnezeirii Sale, după cum arată Apostolul neamurilor. „Pentru 
că cele nevăzute ale Lui se văd de la zidirea lumii înţelegându-se din 
făpturi, adică veşnica Lui putere şi dumnezeire... Căci, când neamurile 
care nu au lege din fire fac ale legii, aceştia neavând lege, îşi sunt ei 
singuri lege, care arată fapta legii, scrisă în inimile lor, împreună 
mărturisindu-le cugetele lor şi gândurile lor ...“(Romani 1,20 şi 2, 14-15). 

Şi într-adevăr, înţelepţii lumii vechi au cunoscut pe cale naturală, prin 
raţiune, cea ce prorocilor Vechiului Testament le-a fost descoperit direct 
de Dumnezeu. Au ajuns adică să cunoască binele şi au căutat să-l şi 
înfăptuiască, aşa cum poporului ales i-a fost descoperită legea şi avea 
datoria să o împlinească. în felul acesta Biserica a preluat învăţătura pe 
care a păstrat-o lumea veche cu scumpătate şi a recomandat-o vieţuirii 
duhovniceşti a credincioşilor, urmând prin aceasta poruncile Apostolului. 

„toate să le încercaţi, ţineţi ce este bun“ (/ Tesaloniceni 5, 21). Numai că, 
preluând ceea ce lumea veche a creat mai frumos şi mai bun, Biserica 
i-a imprimat spiritul evanghelic,-ridicând acest legământ la un nivel calitativ 
superior. 

în acest cadru, la un loc de cinste sunt virtuţile cardinale sau morale 
descoperite pe cale naturală de înţelepţi antici şi practicate înainte de 
venirea Mântuitorului. Aceste virtuţi sunt: înţelepciunea, dreptatea, 
bărbăţia (curajul) şi cumpătarea. 

Ne vom referi în cele ce urmează la virtutea înţelepciunii, văzând sensul 
ei în lumea veche şi înţelesul nou pe care i-l dă învăţătura creştină. 

în lumea dinaintea venirii Mântuitorului, înţelepciunea era cea mai 
râvnită dintre toate virtuţile. Cel care a interpretat înţelepciunea în forma 
cea mai înaltă a fost unul dintre cei mai vestiţi înţelepţi ai lumii vechi, pe 
nume Socrate. El spunea că înţelepciunea este o ştiinţă care se învaţă. 
Omul se află într-o continuă căutare a adevărului şi a binelui. Aceste 
valori se află însă în interiorul sufletului omenesc. Omul are datoria să le 
descopere. Cum? Cunoscându-se pe sine însuşi, el poate şi cea ce este 
bine şi cea ce este rău şi astfel poate cunoaşte binele şi să-l şi urmeze. 
Oamenii - spune Socrate - nu urmează binele pentru simplu motiv că 
nu-l cunosc. Dacă l-ar cunoaşte în mod necesar l-ar şi urma. Cum poate 
omul să se cunoască pe sine însuşi? Cu aceasta Socrate nu sa preocupat, 
fiindcă el nu ştia de voinţă, ci numai de raţiune. De fapt, atunci când 
voinţa urmează raţiunii, binele la care am ajuns prin cunoaşterea de sine 
poate fi înfăptuit, altfel vom ajunge la remarca Sfântului Apostol Pavel 
că „putem vedea binele şi îl putem dori, dar urmăm răul" (Romani 12, 
19). Oricum Socrate descoperă virtutea înţelepciunii din care vor rodi şi 
celelalte virtuţi, adică: dreptatea, bărbăţia sau curajul, cumpătarea care 
aduc echilibru vieţii personale şi bună rânduială în relaţiile cu semenii. 
Astfel, cel înţelept va şti să aleagă cele mai bune mijloace spre a ajunge 
la cele mai bune scopuri. Un om înţelept va fi în primul rând prevăzător, 
gândindu-se nu numai la realităţile momentane, ci şi la consecinţele 
faptelor sale în viitor, la finalitatea acţiunilor. Va fi apoi docil, urmând 
întotdeauna sfaturile bune şi învăţând din experienţa şi păţania altora. 
Va fi echilibrat în atitudinile faţă de sine, nelăsându-se dominat de 
instinctele şi afectele firii, ci le va domina el prin puterea raţiunii. Va aborda 

viaţa cu curaj şi nu se va lăsa învins de obstacolele, neplăcerile sau 
surprizele vieţii... Va şti apoi să-şi stăpânească mânia în relaţiile cu 
semenii, să se poarte cu blândeţe şi răbdare, dând totdeauna, fiecăruia 
ceea ce I se cuvine, gândindu-se că astfel se vor purta şi alţii cu el şi 
calculându-şi că numai astfel va reuşi mai bine în viaţă... De aici vedem 
că Socrate putea spune că cel care a dobândit virtutea înţelepciunii, 
ştiind să aleagă şi să făptuiască totdeauna binele, va ajunge la adevărata 
fericire. 

Dar nu toţi filosofii căutau înţelepciunea ca Socrate în cunoaşterea 
de sine şi în urmarea binelui, care să te ducă la fericire. Erau alţii care 
spuneau că fericirea este într-adevăr binele spre care trebuie să tindem 
neîntrerupt , dar la ea se ajunge prin plăcere. Cel înţelept trebuie însă 
să-şi facă calculul plăcerilor, deoarece sunt unele plăceri care sfârşesc 
cu dureri şi atunci trebuie făcută o selecţie a plăcerilor pe măsură să-ţi 
aducă şi să-ţi asigure o cât mai neîntreruptă fericire. Dar până la urmă 
cei ce căutau fericirea în plăcere au decăzut într-o falsă înţelepciune, 
adoptând tot felul de plăceri josnice şi până la urmă s-au împotmolit în 
ele. Iar în loc să ajungă la fericirea căutată, au căzut victimă plăcerilor 
care i-au înrobit... 

în perioada Vechiului Testament, înţelepciunea primeşte un caracter 
religios. „Frica de Dumnezeu este începutul înţelepciunii 1 * (Psalmul 110, 
10; Pilde 1,7). Aceasta era de altfel învăţătura de bază proclamată în 
Vechiul Testament cu privire la virtutea înţelepciunii. Era şi firesc să fie 
aşa într-o organizare teocratică, adică într-o formă de stat în care membrii 
săi îşi desfăşurau viaţa conducându-se după legea lui Dumnezeu şi unde 
împlinirile voii Lui îl făcea pe cineva drept sau nedrept, virtuos sau 
păcătos. Frica de Dumnezeu era însăşi religiozitatea prin care se stabilea 
comuniune cu Dumnezeu. în acest caz, cel ce intra în comuniune cu 
Dumnezeu şi îi urma voia Lui era socotit înţelept, iar cel care nu voia să 
ştie de Dumnezeu era considerat neînţelept, precum citim în Psalmul 
13 , 1 ; „Nebunul spune în inima sa: nu este Dumnezeu". Lumea însăşi, 
reprezentând o creaţie a lui Dumnezeu, era opera înţelepciunii Sale. 
„Prin înţelepciune, Domnul a întemeiat pământul şi prin pricepere a întărit 
cerurile" (Pilde 3,19); sau „Cât de minunate sunt lucrurile Tale, Doamne, 
toate întru înţelepciune le-ai făcut", exclamă psalmistul (Psalmul 103,24). 


Existau în Vechiul Testament şi Cărţi numite „ale înţelepciunii" care 
arătau credincioşilor calea pe care să o urmeze pentru a fi bine plăcuţi 
lui Dumnezeu şi a dobândi dreptatea, adică sfinţenia lui Dumnezeu: „Eu 
-grăieşte înţelepciunea - locuiesc împreună cu cuminţenia şi stăpânesc 
ştiinţa şi chibzuinţă. Trufia şi obrăznicia, îndrăzneala şi gura cea rea, 
iată ce urăsc eu! Al meu este sfatul şi izbânda, eu sunt priceperea , a 
mea este virtutea" (Pilde 8, 12-14). 

Iar pentru a se arăta că şi Dumnezeu iubeşte pe cei înţelepţi era 
elogiat cazul împăratului Solomon, când arătându-i-se Domnul în vis i-a 
zis: „Cere ce vrei tu şi-ţi dau... Şi a răspuns Solomon: dăruieşte robului 
tău inimă pricepută, ca să asculte şi să judece pe poporul tău şi să 
deosebească ce este bine şi ce este rău... Şi i-a plăcut Domnului că 
Solomon a cerut aceasta. Şi a zis Dumnezeu: Deoarece tu ai cerut 
aceasta şi n-ai cerut viaţă lungă, n-ai cerut bogăţie, n-ai cerut sufletele 
duşmanilor tăi, ci ai cerut pricepere ca să şti să judeci, iată eu voi face 
după cuvântul tău: iată eu îţi dau inimă înţeleaptă şi pricepută, cum nici 
unul nu a fost ca tine înaintea ta şi nici după tine nu se va ridica unul 
asemenea ca tine" (III Regi 3, 4-12). 

Pe de altă parte, înţelepciunea recomandată de cărţile Vechiului 
Testament nu reprezintă in calcul egoist şi viclean, cum putea fi concepută 
de filosofi: „înţelepciunea este un duh iubitor de oameni", citim în una din 
aceste cărţi (înţelepciunea lui Solomon 1,6). Prin acest duh iubitor de 
oameni, înţelepciunea aduce sinceritatea, dezinteresul, bunăvoinţa şi 
încrederea în relaţiile dintre oameni. 

în acest context religios priveşte şi Mântuitorul înţelepciunea: ca o 
capacitate de a judeca şi deosebi binele de rău, a cunoaşte voia lui 
Dumnezeu, Legea Sa, care reprezintă binele, şi a o urma, intrând în 
comuniune cu Dumnezeu prin duhul iubirii arătate oricărui om. Mântuitorul 
aduce însă şi un element de noutate, referind înţelepciunea la Sine, la 
cunoaşterea cuvântului Său, care reprezintă binele şi care cunoscându- 
I şi totodată împlinindu-l dobândim înţelepciunea: „De aceea oricine aude 
aceste cuvinte ale Mele şi le îndeplineşte se va asemăna bărbatului înţelept 
care a clădit casa lui pe stâncă. A căzut ploaia, au venit râurile mari, au 
suflat vânturile şi au bătut în casa aceea, dar ea n-a căzut fiindcă era 
întemeiată pe stâncă. Iar oricine aude aceste cuvinte ale Mele şi nu le 

îndeplineşte se va asemăna bărbatului nechibzuit, care şi-a'clădit casa pe 
nisip. Şi a căzut ploaia şi au venit râurile mari şi au suflat vânturile şi au izbit 
în casa aceea, şi a căzut. Şi căderea ei a fost mare" (Matei VII, 24-27). 

Cu alt prilej, Domnul îndeamnă pe Apostoli să fie „înţelepţi ca şerpii 
şi blânzi ca porumbeii" (MateiX, 16). De ce „înţelepţi ca şerpii"? Nu fiindcă 
şarpele poate reprezenta viclenia ca în paradis, când l-a ispitit pe primul 
om, ci pentru că şarpele reprezintă prevederea, care este „mama 
înţelepciunii". El verifică totdeauna cu limba sa trenul pe unde merge, ca 
şi cum ar preveni răul ce i-ar sta în cale şi ar apuca-o pe drumul cel mai 
bun. Pe de altă parte, şarpele îşi fereşte totdeauna capul când este atacat, 
reuşind astfel să supravieţuiască. Această prevedere a lui scoate în 
evidenţă înţelepciunea care priveşte totdeauna spre finalitate, spre 
sfârşitul întâmplărilor vieţii. Vede binele în desfăşurare şi ferirea de rău 
în perspectiva biruinţei finale a binelui. Tot astfel sunt date ca pildă de 
urmat şi fecioarele înţelepte spre a fi deosebite de cele nebune... (Matei 
XXV, 1-13). De aici vedem că înţelepciunea ne ajută să căutăm cele mai 
bune mijloace ca să ajungem la cele mai bune scopuri şi realizări 
folositoare. 

Sfântul Apostol Pavel şi Sfântul lacob fac deosebire între 
înţelepciunea dumnezeiască şi cea omenească. înţelepciunea 
dumnezeiască se referă la planul mântuirii noastre, plin de taină, ce nu 
poate fi pătrunsă numai cu mintea omenească (II Corinteni 2,7-8). La ea 
se ajunge şi cu ajutorul credinţei, având ca temei descoperirea făcută de 
Dumnezeu în taina lui Hristos, care Dumnezeu fiind, S-a întrupat şi S-a 
adus ca jertfă pentru noi. Aceasta este numită de Apostol: „icoana tainei 
celei ascunse din veci în Dumnezeu, cel ce a zidit toate prin lisus Hristos, 
ca să se facă acum cunoscută prin Biserică... înţelepciunea lui Dumnezeu 
cea de multe feluri" (Efeseni 3, 9-10). Privind adâncul de nepătruns al 
înţelepciunii divine, Apostolul exclamă: „O adâncul bogăţiei şi al 
înţelepciunii şi al ştiinţei lui Dumnezeu! Cât de necercetate judecăţile Lui 
şi cât de nepătrunse căile Lui!" (Romani 11, 33). Această înţelepciune 
dumnezeiască, arătată în opera de mântuire adusă de Hristos, rămâne 
pentru cei care nu văd taina şi judecă numai cu raţiunea, ceva de 
neînţeles, de-a dreptul nebunie: „Iar noi propăvăduim pe Hristos cel 
răstignit, pentru iudei sminteală, iar pentru elini nebunie" (/ Corinteni 1,23). 


De ce sminteală pentru iudei şi nebunie pentru elini? Sminteală, fiindcă 
iudeii aşteptau un Mesia politic, care să temeluiască o împărăţie 
lumească. Mântuirea nu putea veni prin jertfa de pe cruce, fiindcă în 
Lege ei puteau citi că „blestematul este tot cel spânzurat pe lemn" 
(Deuteronom 21,23)... Nebunie pentru elini, deoarece ei judecau toate 
numai pe cale raţională şi nu puteau concepe ca Dumnezeu, Fiinţă 
absolută, care nu poate avea nici o legătură cu materia, să se întrupeze, 
sau şi mai mult, să sufere şi să moară. în Dumnezeu, care este altceva 
decât muritorii, nu poate exista suferinţa şi cu atât mai mult moartea. Ei 
nu-şi puteau explica apoi cum Dumnezeu să ne mântuiască pe noi, în 
timp ce El a trebuit să sufere şi nu s-a putut salva din suferinţe, trebuind 
să moară... întrucât taina crucii nu poate fi înţeleasă şi nici acceptată 
devine „nebunie" pentru cei care nu primesc mântuirea prin credinţă şi 
har, potrivit înţelepciunii dumnezeieşti (/ Corinteni 1,18). în acest caz 
înţelepciunea omenească, chiar a celor care se consideră înţelepţi, se 
pierde, rămâne fără putere de explicare şi răspuns, stă mută: „Pierde-voi 
înţelepciunea înţelepţilor şi ştiinţa celor ştiutori o voi lepăda. Unde este 
înţeleptul? Unde este cărturarul? Unde este întrebătorul veacului 
acestuia?... Căci... întrucât lumea n-a cunoscut prin înţelepciune pe 
Dumnezeu , a binevoit Dumnezeu să mântuiască pe cei ce cred..." (/ 
Corinteni 1,21-22). Neputând pătrunde taina crucii, înţelepciunea 
omenească se arată neputincioasă să ne conducă spre mântuire: „Iar 
omul firesc nu primeşte cele ale Duhului lui Dumnezeu, căci sunt pentru 
el nebunie şi nu le poate înţelege, pentru că ele se judecă duhovniceşte...“ 
(/ Corinteni 2,14). 

Când însă iudeii sau elinii înţeleg taina mântuirii în Hristos, cuvântul 
crucii, care însemna altădată nebunie, se transformă acum în „puterea 
şi înţelepciunea lui Dumnezeu" (/ Corinteni 1,24). 

De aici vedem că Apostolul nu combate şi nici nu condamnă 
înţelepciunea omenească în sine, ci neputinţa sau refuzul raţiunii de a 
pricepe înţelepciunea dumnezeiască, ca taină a mântuirii prin întruparea, 
jertfa, moartea şi învierea Fiului lui Dumnezeu. 

în acelaşi timp, Sfântul lacob aduce laude înţelepciunii care se arată 
prin fapte bune: „Cine este între voi înţelept şi priceput? Să-şi arate din 
buna-i purtare faptele lui, în blândeţea înţelepciunii" (lacob 3,13). Sfântul 

lacob combate şi numeşte „demonică" şi „trupească" pretinsa şi falsa 
înţelepciune aducătoare de neorânduială, de păcat şi de „orice lucru rău 
(lacob 3,16). Apoi, arată el, „înţelepciune de sus întâi este curată, apoi 
paşnică, îngăduitoare, supusă, plină de milă şi de roade bune, 
neîndoielnică şi nefăţarnică" (lacob 3,17). Orice înţelepciune 
asemănătoare acesteia este bună şi adevărată. La fel şi Sfântul Apostol 
Pavel combate falsa înţelepciune, care o numeşte şi el tot „înţelepciune 
trupească". Aceasta este aducătoare de păcate şi patimi, care 
degradează şi ruinează viaţa spirituală a omului. „Căci lauda noastră 
aceasta este: mărturia cugetului nostru, că am petrecut în lume, şi mai 
ales faţă de voi, în nevinovăţie şi în curăţie dumnezeiască, nu în 
înţelepciunea trupească, ci în harul lui Dumnezeu" (II Corinteni 1,12). 
înţelepciunea trupească este legată de „gândul trupului care este moarte, 
iar gândul duhului viaţă şi pace. Pentru că gândul trupului este vrăjmăşie 
lui Dumnezeu, căci nu se supune legii lui Dumnezeu" (Romani 8,6-7). 
Care este în concret această înţelepciune trupească şi de cine era 
promovată ea? Am văzut că era promovată de cei care identificau binele 
cu plăcerea trupească şi trăindu-şi viaţa numai în plăceri, ajungeau la 
neorânduiala păcatului şi la tot felul de patimi înrobitoare. Pe lângă 
aceasta, Sfântul Apostol Pavel mai combate şi „înţelepciunea deşartă", 
care este „după tradiţia (predania) oamenilor, după stihiile lumii şi nu 
după Hristos" (Coloseni 2,8). Care este „înţelepciunea deşartă"? în nici 
un caz nu poate fi înţelepciunea ca virtute, ci o înţelepciune falsă. Acestea 
sunt învăţăturile greşite, ereziile care începuseră să se infiltreze în viaţa 
creştină şi să deruteze adevărata înţelepciune, care duce la cunoaşterea 
lui Hristos şi a operei de mântuire. Faptul că Sfântul Apostol Pavel nu 
combate înţelepciunea omenească în sine ca virtute aducătoare de 
binefaceri vieţii sufleteşti şi trupeşti, rezultă clar şi din îndemnul dat 
credincioşilor unei Biserici: „câte sunt adevărate, câte sunt cinstite, câte 
sunt drepte, câte sunt curate, câte sunt iubite, câte sunt cu nume bun, 
orice virtute si orice laudă, acestea să le gândiţi (Filipeni 4,8). 

Apreciindu-se după cuviinţă valoarea înţelepciunii, cunoscută pe cale 
naturală înainte de venirea Mântuitorului, ea a fost primită de Biserică şi 
recomandată ca virtute cardinală, morală sau bisericească, imprimându- 
i-se însă specificul învăţăturii creştine. Acest specific îl vom putea 


identifica mai bine comparând virtutea antică cu virtutea duhovnicească 
creştină. 

în primul rând, dacă virtutea înţelepciunii antice urmărea fericirea 
numai în această viaţă, înţelepciunea creştină urmăreşte dobândirea 
mântuirii şi a fericirii veşnice. 

în al doilea rând, dacă înţelepciunea dinaintea Mântuitorului se baza 
în realizarea ei numai pe puteri fireşti, înţelepciunea creştină este 
rezultatul împreună-lucrării firii cu harul divin. Harul ajută atât la luminarea 
minţii pentru cunoaşterea tainei mântuirii, cât şi la înfăptuirea înţelepciunii 
în viaţa duhovnicească. 

în al treilea rând, dacă înţelepciunea antică se baza pe calcul şi 
urmărea interes personal, înţelepciunea creştină este un „duh de iubire" 
îndreptat spre Dumnezeu, spre semeni şi spre întreaga creaţie. 

Deci, la virtutea înţelepciunii creştine se ajunge prin puterile fireşti, prin 
credinţă şi prin lucrarea harului divin. Prin ea cunoaştem voia lui 
Dumnezeu, pe care o împlinim prin iubire, dobândind astfel mântuirea 
sau fericirea veşnică. 

în concluzie, dacă înţelepciunea înseamnă a alege cele mai bune 
mijloace spre a ajunge la cele mai bune scopuri, credincioşii vor putea 
deveni înţelepţi atunci când se vor strădui să ajungă la dobândirea 
mântuirii, prin cunoaşterea voii lui Dumnezeu, precum şi a săvârşirii 
faptelor bune care izvorăsc din iubire, prin colaborare cu harul divin. 


130 


131 



2. DREPTATEA CA SFINŢENIE A VIEŢII Şl 
VIRTUTE SOCIALĂ 


Atât pentru marele, cât şi pentru micul univers, viaţa se poate desfăşu¬ 
ra în condiţii optime numai atunci când „ordo est anima rerum . Numai 
atunci el este kosmos, harmonia, sau taxis. Altfel este haos. 

La baza vieţii ordonate din marele şi micul univers stă interacţiunea dintre 
fenomene stabilite prin anumite legi existente în însăşi structura acestora. 

Pentru ca viaţa din comunităţile omeneşti să se desfăşoare în bune 
condiţii trebuie să fie dominată de aceeaşi ordine. La început ea constituia 
un contract verbal stabilit între membrii comunităţii. Dar pentru că aceste 
convenţii nu erau totdeauna respectate, pentru evitarea neînţelegerilor 
şi a dezordinii (sau haosului) a apărut legea, dreptul şi dreptatea. Dreptul 
este puterea sau valoarea superioară, care asigură anumite îndreptăţiri 
ce i se cuvin cuiva. Dreptatea este starea creată prin aplicarea dreptului, 
adică starea prin care se stabileşte dreptul cuiva. Legea este prezentarea 
concretă a dreptului. El este materializat în lege sau înveşmântat în forma 
ei. Grafic, dreptul reprezintă ceva rectiliniu, adică linia dreaptă referitoare 
la faptele omeneşti. Dreptatea este rectitudinea, iar contrară ei este 
strâmbătatea, adică nedreptatea. în sens popular noţiunea de drept derivă 
de ia „dirigo", care înseamnă a conduce, a cârmui, a dirigui. Adică a 
dirigui prin lege, ceea ce înseamnă a arăta linia dreaptă pentru conduita 
oamenilor. De aici cuvântul „directum" sau „dereptum", de unde in 
româneşte „dirept" (sau „derept"), cu derivatele: direptate (sau dereptate 

= dreptate). 1 


De aici vedem că dreptul determină atât ordinea juridică, cât şi ordinea 
morală, fiindcă are ca obiectiv Binele ce se vrea introdus şi statornicit 
pentru stabilirea ordinii, atât în viaţa socială, privind raporturile dintre 
membrii unei comunităţi umane, cât şi binele care dirijează faptele 
conştiente şi libere ale persoanei umane. 

S-a remarcat că Binele poartă indicatorul ideii rectilinii (linia dreaptă 
din geometrie, sau indicatorul de măsură), adică a ideii de drept spre 
faptele conştiente şi libere ale omului, pe care le califică bune sau rele, 
şi se apreciază că ceea ce este bun, este drept, iar ceea ce nu este bun, 
este nedrept. Ideea de drept cuprinde în sine trei elemente: 1. Ideea 
rectilinie; 2. Ideea morală a binelui; 3. Ideea de normă practică a faptelor 
externe omeneşti şi organizarea lor în aşa fel ca să garanteze printr-un 
raport normal de echilibru ce stabileşte între ele o ordine care facilitează 
şi ajută întărirea şi progresul vieţii omeneşti. Iar această ordine pe care 
o creează dreptul prin impunerea poruncilor sale, se cheamă ordine de 
drept , sau ordine juridică. Aplicarea dreptului se numeşte dreptate. Deci 
scopul prim al legii de drept este dreptatea. 2 Astfel, dreptul a fost definit 
de Celsus ( 129 ) ca fiind: „ars boni et aequi' (dreptul este arta binelui şi 
a echităţii). Prin echitate înţelegându-se a da fiecăruia ceea ce i se cuvine. 
Aceasta este însăţi dreptatea juridică, sau dreptatea ca virtute socială. 
Ulpianus ( 228 ) spunea că „justiţia est constans et perpetua voluntas, 
jus suum cuique tribuendt' (Dig. I, 1, 10). Tot lui îi revine şi meritul de 
a fi stabilit şi preceptele dreptului: „juris praepta sunt haec: honeste 
vivere, alterum non laedere, suum cuique tribuere'. Aceasta înseamnă 
pe scurt: „jus suum cuique tribuendi' = a da fiecăruia ceea ce i se 
cuvine, adică dreptul său. 

De aici vedem că dreptatea este o virtute socială aflată totdeauna în 
interdependenţă cu noţiunea de drept şi cu cea de lege. Acest fapt reiese 
şi din omonimia lui Sikt| cu jus în limbajul înţelepţilor Eladei. Astfel, 
noţiunea de drept, jus, se redă prin Sîkouov, dar şi prin f| 8 ikt|, adică 
prin dreptate, ca finalitate a dreptului. Se crede că noţiunea de 8ucr|, 
care exprima la început dreptatea provine de la SeiKVUţu - arăt, îndrum 
(cu caracter imperativ, ca un ordin poruncitor). Alţii îl deduc de la SikeTv, 
care înseamnă „a azvârli" sau a lovi pe cei ce nu se conformează binelui 
social. Cercetările filologice deduc pe 8îkt| din indogermanul deik, care 

înseamnă a îndrepta, a arăta direcţia, a hotărî. De aici ar deriva şi 
SEÎKVUţu cu sensul de îndrumător, ca cel ce indică drumul sau oalea 
cea bună de urmat. Deci Sitcrţ a însemnat totdeauna îndreptător, măsură¬ 
tor drept al purtării, al faptelor, amintind de rectum. Ca măsurător drept 
al faptelor omeneşti, Sikt) este un îndreptător imperativ, poruncitor, un 
judecător al lor, asemenea unui cârmaci, a unui cenzor, care deosebeşte 
faptele bune de cele rele, şi ia atitudine faţă de cele din urmă. Pentru a 
se impune în comunitatea omenească a primit şi o conotaţie religioasă. 
Era, după mărturia Iui Hesiod, Solon şi Anaximandru o zeitate feminină, 
fiica lui Zeus şi a lui 0eţu<;. Astfel dreptul a fost personificat în zeitate, 
iar porunca lui a fost socotită ca o rânduială divină dată oamenilor pentru 
buna lor convieţuire. Astfel, atât la greci, cât şi la romani dike, adică 
dreptul a avut un caracter sacru, existând în cadrul religiei, apoi se separă 
de religie şi se imanentizează deplin, încât oamenii au uitat că ar mai 
exista legătură între drept şi religie. Dar dike judeca pe oameni sub supra¬ 
vegherea mamei sale Geţuţ. Aceasta, ca zeiţă a dreptăţii, judeca 
abaterile oamenilor răzbunând pe răufăcători. Prin laicizare, dike se 
transformă în dikaion, care devine un jus profanum, iar Themis s-a 
transformat în 8iKaioa6vr| 3 - virtutea dreptăţii, virtutea supremă care 
le cuprinde pe toate celelalte: „sv 8e Sucaiocuvrj cruM,r|P8r|<; naq 
âpexrţ eaxlv" (Theognis). 

Platon arată că prin 8iKcaoauvr| Binele absolut, existenţa absolută 
To ov coboară din lumea ideală şi intră în cea reală prin mijlocirea 
cugetării omeneşti, căreia i se prezintă ca voţioq pentru a organiza viaţa; 
întâi viaţa omului ca individ, apoi a statului. Dreptatea înţeleasă în sens 
larg este eonul diriguitor al întregii vieţi omeneşti sub toate aspectele, 
fără a avea o existenţă proprie în imanenţă, ci numai una condiţionată 
de prototipul ei ideal, adică de Bine. 4 

Platon arată că „acel principiu pe care, de la început, de când am 
durat cetatea, l-am stabilit ca fiind necesar de îndeplinit, acela este pe 
cât cred, dreptatea - el însuşi, ori vreun aspect al său. Căci am stabilit şi 
am spus de multe ori că fiecare ar trebui să nu facă decât un singur lucru 
în cetate, lucru faţă de care firea sa ar vădi, în mod natural, cea mai 
mare aplecare... Iar că principiul „să faci ce este al tău şi să nu te ocupi 
cu mai multe" este dreptatea, pe aceasta am auzit-o şi de la mulţi alţii şi 

noi am spus-o de mai multe ori“ ( Republica 433 a.b). Această definiţie a 
dreptăţii acoperă definiţia dată de Polemarchos: „drept e să dai fiecăruia 
ceea ce i se cuvine". Dar Platon va da o interpretare mult superioară 
dreptăţii, atunci când o fundamentează pe elementele interioare ale 
sufletului omenesc. 

Platon pune virtutea în legătură cu cele trei părţi ale sufletului. Când 
se referă la partea raţională a sufletului ( logistikon ), atunci primează 
virtutea înţelepciunii, a cunoaşterii, sau a chibzuinţei ( phronesis ). Dar 
intelectul poate fi influenţat pozitiv sau negativ de partea irascibilă: 
thymolides, şi atunci exprimă forţa, curajul. Dacă acesta se desfăşoară 
cu chibzuinţă, atunci bărbăţia exprimă demnitatea umană. Ea devine 
andreia, adică virtutea bărbăţiei sau a curajului. Dar intelectul poate fi 
influenţat şi de partea concupiscenţei, de poftă: epithymetikon. Tot 
raţiunea este aceea care ţine în frâu această parte a sufletului, dând 
demnitate omului prin virtutea cumpătării: sophrosyne. Aceste trei virtuţi: 
phronesis, andreia şi sophrosyne se exercită şi au ca scop SiKatocu vt). 
Acesta stabileşte proporţia justă şi armonia în exercitarea celor trei virtuţi: 
„Dreptatea nu se referă la partea îndreptată în afară (a da fiecăruia ceea 
ce i se cuvine - n.n.), ci la cea îndreptată înăuntru, privind cu adevărat 
şinele şi ceea ce are de-a face cu acesta. Anume, ca fiecare om să aibă 
grijă ca părţile sufletului său să nu facă ceea ce nu le revine, nici ca 
aceste părţi să aibă mai multe ocupaţii luate una de la alta. Ci, stabilindu- 
şi bine omul treaba sa proprie, s'tăpân pe sine, bine orânduit şi prieten 
sieşi, să-şi potrivească cele trei părţi ale sufletului între ele, precum ar fi 
cele trei canoane ale acordajului (unei lire) - e vorba de coarda superioară, 
cea medie şi cea inferioară; legându-le astfel pe toate laolaltă şi, în 
general, devenind unul din mai mulţi, cumpătat şi pus în armonie, tot aşa 
el să şi acţioneze. Iar dacă ar face ceva legat de dobândirea unor bunuri, 
sau s-ar îngriji de corp, ori ar avea o îndeletnicire obştească, sau o relaţie 
privată, în toate aceste situaţii, el socoteşte dreaptă şi frumoasă fapta 
care ar păstra şi produce această dispoziţie şi numeşte înţelepciune ştiinţa 
care comandă această faptă. Dar numeşte lucru nedrept fapta care ar 
nărui acea dispoziţie, iar neştiinţă - opinia ce i-ar porunci s-o facă" 
(Republica 443 d - 444 a). 

Aristotel, adaptând virtuţile cardinale formulate de Platon, arată că 

cea mai însemnată dintre ele este dreptatea. „Ea este o virtute perfectă, 
nu în sens absolut, ci în raport cu altceva, Şi de aceea ea este privită în 
general ca o suverană a virtuţilor, mai strălucitoare decât luceafărul de 
seară, mai strălucitoare decât luceafărul de zi. De aici proverbul: 
„Dreptatea concentrează în ea întreaga virtute"... Ea este perfectă pentru 
că cel ce o posedă poate face uz de virtutea sa şi în favoarea altora, nu 
numai pentru sine. Căci mulţi pot practica virtutea în chestiuni personale, 
dar sunt incapabili să o facă în cele privitoare la alţii... Aşadar, dacă 
omul cel mai rău este cel ce face uz de răutate atât împotriva lui însuşi, 
cât şi împotriva prietenilor, omul cel mai bun este cel ce practică virtutea 
nu numai pentru sine, ci şi pentru alţii, căci lucrul dificil acesta este. 
Astfel înţeleasă, dreptatea nu reprezintă o parte a virtuţii, ci virtutea în 
întregime. (auxiţ piv ouv f| 8iKaioouvr| ou pipoc, âp£xr|<; ctÂAâ 
o^fţ âp£xrţ eaxiv). Din cele de mai sus reiese clar diferenţa dintre 
virtute şi dreptatea astfel concepută: dreptatea este identică cu virtutea, 
dar esenţa lor nu este aceeaşi, ci, în măsura în care se raportează la 
alţii, ea este dreptate, iar în măsura în care este dispoziţie habituală 
propriu-zisă, este virtute" (E. N. V, 1129 b. 25 - 1130 a 5-10). 

Aristotel arată apoi că dintre toate virtuţile, cele mai însemnate sunt 
cele care servesc altora. Acestea sunt dreptatea şi bărbăţia. Dreptatea 
serveşte în timp de pace, bărbăţia în timp de război. Dreptatea este 
virtutea prin care toţi primesc ceea ce li se cuvine, precum pospune 
legea (Rhetorica I, 9). Dreptatea însă are ca ţintă binele comun tuturor 
oamenilor. De aceea este cea mai mare. Ea nu este numai o parte a 
virtuţii, ci întreaga virtute (oAxţ cxp£Xri soxiv - E. N. V, 1). Ea este 
virtutea socială pe care trebuie să o urmeze toate celelalte. Ea este un 
summum bonum. Astfel, ea depăşeşte înţelesul juridic obişnuit, dar în 
acelaşi timp este normă şi cenzor al dreptăţii juridice. Ea reprezintă o 
aplicare a legii prin care se dă fiecăruia ceea ce este al său ( Rhetorica I, 
9). Echitatea este mai mult decât legalitate. Ea este un drept chiar contra 
celui legal. (Rhetorica I, 18). 

Pentru stoici, dreptatea rezidă în echitate şi bunăvoinţă (D. L. VIII, 
1,65). Ea se impune prin dreapta raţiune. Zenon a „decretat" că virtutea 
trebuie practicată pentru virtute, nu din interes şi nici din teamă. Dreptul 
sau legea este dreaptă judecată (AxSyoţ op0oc;) stabilind legătura 

cauzală cu divinitatea. Hrisip spune că dreptatea nu are alt principiu şi 
altă origine decât din Zeus şi din natura raţională comună tuturor 
oamenilor. Cicero se referă în mod special la „logos orthos" pe care o 
socoteşte „summa ratio", legea supremă, care s-a născut mai înainte de 
toţi vecii. Ea este aidoma Logosului divin (De legibus I, 6). Cicero spune 
că „există o lege adevărată care este raţiunea dreaptă conformă naturii, 
prezentă în toţi, constantă, eternă, care îndeamnă poruncind la ceea ce 
trebuie să facem, care oprind, întoarce de la înşelăciune" (De Republica 
III, 22). 5 

Dreptatea în Vechiul Testament 

Atât caracterul social de echitate al dreptăţii, cât şi cel de virtute, 
specifică sufletului omenesc care aduce ordinea în fiinţa omului, este 
întâlnit şi cultivat în Vechiul Testament , însă sub o altă formă, determinată 
de un alt context social. Fiind în aceeaşi legătură cu dreptul şi cu legea, 
într-un stat teocrat ca cel al lui Israel, dreptatea primeşte un pronunţat 
caracter religios. Legea era dată de lahve şi reprezenta voinţa Lui. Dreptul 
se orienta după Legea Domnului, care era sfântă, fiindcă şi Cel ce a dat- 
o este Sfânt. Cetăţeanul era şi credinciosul care trebuia să împlinească 
această lege sfântă, şi pe măsură ce o împlinea devenea drept fiindcă 
respecta voinţa Celui atotsfânt. Astfel dreptatea devine identică cu 
sfinţenia. Un om drept nu numai că respectă legea care exprima voinţa 
Celui sfânt, dar căuta prin viaţa Lui să fie asemenea Lui: „Fiţi sfinţi precum 
şi eu Domnul Dumnezeul vostru sunt sfânt" (Levitic 19,2). Acest caracter 
de sfinţenie al legii avea şi un pronunţat caracter religios şi social. Cel ce 
cinstea pe lahve, cel ce păzea poruncile Lui sfinte şi rânduielile de a-L 
cinsti, cel ce îşi cinstea părinţii şi conaţionalii, cel ce nu desfrâna, cel ce 
nu săvârşea ucidere, cel ce nu săvârşea furt, cel ce spunea adevărul, 
cel ce nu poftea nimic din ceea ce nu-i aparţinea, era considerat om 
drept. Dar şi mai mult, era considerat sfânt. Călcarea legii lui Dumnezeu 
era socotită nelegiuire, fărădelege, sau păcat (necurăţie în faţa lui 
Dumnezeu) şi era pedepsită cu asprime. 

De fapt, dreptatea lui Dumnezeu prin definiţie impune a da fiecăruia 
ceea ce i se cuvine. Păcatul fiind considerat urâciune în faţa lui 

Dumnezeu, atrage, conform dreptăţii, pedeapsa pentru cei fărădelege, 
iar virtutea ca împlinire a legii lui Dumnezeu, care exprimă voia şi sfinţenia 
Lui, revarsă razele de binefaceri divine asupra celui ce o săvârşeşte, din 
neam în neam... înţelegem mai bine această concepţie dominantă în 
Vechiul Testament, dacă ne gândim la nedumerirea dreptului Iov care 
nu-şi putea explica suferinţa care-i mistuia fiinţa şi revărsa asupra casei 
şi urmaşilor săi tot felul de nenorociri istovitoare... 

Ideea că „pe păcătoşi Dumnezeu nu-i ascultă, ci, dacă este cineva 
cinstitor de Dumnezeu şi face voia Lui, pe acesta îl ascultă" {loan 9, 31), 
era atât de bine şi de adânc întipărită în conştiinţa iudeilor, încât, cu 
prilejul vindecării orbului din naştere, lisus, fiind acuzat ca păcătos fiindcă 
săvârşea minuni sâmbăta, se aprecia că nu poate fi ascultat de Dumnezeu 
şi, ca urmare, minunea vindecării orbului rămâne marea sminteală a 
reprezentanţilor oficiali ai Legii... De aceea, toţi cei ce împlineau legea 
erau consideraţi drepţi, adică sfinţi sau neprihăniţi în faţa lui Dumnezeu, 
în felul acesta, dreptatea sub aspect moral este identică cu cea de 
sfinţenie sau de neprihănire, adică lipsiţi de întinăciunea păcatului. 

Aşadar, dreptul iudaic avea un caracter divin, întrucât legea a fost 
dată de Dumnezeu, iar dreptatea fiind identică cu sfinţenia avea în Vechiul 
Testament deopotrivă un caracter religios moral şi unul social. Ca virtute 
a sfinţeniei, ea sintetiza toate celelalte virtuţi, fiindcă toate celelalte virtuţi 
nu erau altceva decât împlinirea poruncilor legii. 

Dreptatea în Noul Testament 

Având ca temă a predicii Sale „împărăţia lui Dumnezeu", Mântuitorul 
va pune dreptatea ca sfinţenie a vieţii pe frontispiciul Evangheliei Sale. 
El va spune: „căutaţi mai întâi împărăţia-lui Dumnezeu şi dreptatea lui şi 

celelalte se vor adăuga vouă" ( Matei 6, 33). 

Dat fiind însă faptul că dreptatea ca plinire a Legii era promovată 
formal şi spectacular de cei ce se considerau tocmai împlinitorii Legii şi 
dreptăţii lui Dumnezeu, Mântuitorul demască şi sancţionează mândria şi 
nesinceritatea lor în faţa lui Dumnezeu, şi lipsa lor de naturaleţe în faţa 
oamenilor, arătând pe un ton sentenţios că „dacă dreptatea voastră nu 
va prisosi mai mult decât cea a cărturarilor şi fariseilor nu veţi intra în 

împărăţia cerurilor" (Matei 5, 20). De aici vedem că deşi corelată organic 
cu împărăţia lui Dumnezeu, dreptatea, ca evlavie (religiozitate şi sfinţenie) 
trebuie să fie deosebită tocmai de cea promovată de reprezentanţii Legii, 
care se considerau pe sine împlinitori ai dreptăţii lui Dumnezeu. Prin 
această luare de poziţie, Mântuitorul structurează adevărata dreptate nu 
pe împlinirea formală a Legii, ci pe curăţia inimii, pe smerenie, pe pocăinţă, 
pe milostenie, ca virtuţi săvârşite nu de ochii lumii, ci în „ascuns", cu 
discreţie şi sinceritate ca în faţa lui Dumnezeu care vede şi răsplăteşte 
în ascuns. Şi pentru a se face mai înţeles, Mântuitorul conchide la sfârşitul 
pildei vameşului şi fariseului, că cel dintâi s-a întors mai îndreptat la 
casa sa decât fariseul ( Luca 18,14), „căci tot cel ce se înalţă pe sine se 
va smeri, iar cel ce se smereşte pe sine se va înălţa". 

Pe de altă parte, Mântuitorul arată că dreptatea lui Dumnezeu în care 
este cuprinsă „legea şi proorocii" se sintetizează în porunca iubirii: „Să 
iubeşti pe Domnul Dumnezeul Tău cu toată inima ta şi cu tot sufletul tău 
şi cu tot cugetul tău... Şi pe aproapele ca pe tine însuţi" (Matei 22, 37- 
39). Acest imperativ pozitiv al dreptăţii lui Dumnezeu era binecunoscut 
de contemporanii Domnului, fiindcă Legea l-a arătat în mod explicit, deşi 
diferit enunţat (Deuteronom 6, 5; Levitic 19, 18). învăţătorii de Lege îl 
ştiau şi ei aduce în unitate (Luca 10, 27). Adică, ştiau şi ei că dreptatea 
(sfinţenia ca plinire a Legii) era modul prin care erai bineplăcut lui 
Dumnezeu şi dovada că, făcând voia Lui, îl iubeşti. Mai ştiau din Lege 
că iubirea faţă de Dumnezeu nu rămâne nici abstractă şi nici stingheră. 
Ea se continuă şi se concretizează prin filantropia. Nu ştiau însă cine 
este cu adevărat semenul lor, sau concepţia despre semen se reducea 
la cei din acelaşi neam, sau cel mult la prozeliţi. Cei din alt neam erau 
consideraţi străini şi trataţi nu numai cu indiferenţă, ci chiar cu dispreţ. Şi 
aceasta fiindcă numai ei se considerau „quddoş", adică popor ales şi 
deosebit de celelalte neamuri. Numai ei se puteau considera „popor sfânt, 
seminţie aleasă". Numai ei, având Legea lui Dumnezeu şi împlinind voia 
Lui, puteau fi consideraţi drepţi. Şi numai lor li se putea adresa şi filantropia 
ca împlinire supremă a dreptăţii lui Dumnezeu. Arătând în pilda 
samarineanului milostiv că orice om este aproapele nostru, Mântuitorul 
desfiinţează barierele care despart pe oameni unii de alţii, arătând că 
toţi sunt fiii lui Dumnezeu, şi oricare din ei poate fi obiect al filantropiei ca 

împlinire a dreptăţii lui Dumnezeu. 

Această nouă viziune a filantropiei va schimba întru totul înţelesul şi 
modul de aplicare a dreptăţii ca virtute socială... Sfântul Apostol Pavel 
va proclama mai târziu că „nu mai este iudeu, nici elin, nu mai este rob, 
nici slobod, nu mai este parte bărbătească sau femeiască, pentru că voi 
toţi unul sunteţi în Hristos lisus“ (Galateni 3, 28; Coloseni 3,11). Această 
frăţietate universală face ca dreptatea socială să-şi schimbe întru totul 
modul de aplicare. Astfel, dacă în antichitatea precreştină prin aequitas 
se dădea fiecăruia ceea ce i se cuvine, datorită inegalităţii sociale dintre 
oameni, dreptatea avea un caracter valoric inferior, fiindcă una i se 
cuvenea stăpânului, şi cu totul alta i se cuvenea sclavului. Noua aequitas 
temeluită pe frăţietatea evanghelică, chiar dacă nu a impus o revoluţie 
socială, a schimbat întru totul raporturile morale dintre oameni. Astfel, 
Onisim rămâne pe mai departe sclavul lui Filimon. Dar faptul că este 
primit şi tratat ca un frate prea iubit în Hristos, relaţiile dintre ei se schimbă 
în mod radical. în faţa stăpânului, sclavul devenit fiu al lui Dumnezeu în 
Hristos devine frate, adică egalul în faţa lui Dumnezeu cu stăpânul care 
a primit pe Hristos în inima şi viaţa sa. 

în altă ordine de idei, Sfântul Apostol Pavel dă dreptăţii o nouă 
formulare legată de mântuirea în Hristos. E vorba de dreptatea lui 
Dumnezeu care nu se va mai aplica după Lege, ci va face drepţi pe cei 
care crezând în Hristos renasc la o viaţă nouă prin harul oferit lumii şi 
tuturor păcătoşilor în urma jertfei lui Hristos: „Dar ştim că cele ce spune 
legea, spune celor ce sunt în lege... Pentru că din faptele legii nu se va 
îndreptăţii nici un trup înaintea lui; căci prin lege este cunoaşterea 
păcatului. Dar acum dreptatea lui Dumnezeu s-a arătat în afară de lege, 
fiind mărturisită de lege şi de prooroci. Dreptatea lui Dumnezeu prin 
credinţa lui lisus Hristos la toţi şi , peste toţi cei ce cred, căci nu este 
deosebire. Pentru că toţi au păcătuit şi sunt lipsiţi de mărirea lui 
Dumnezeu, îndreptându-se în dar cu harul lui prin răscumpărarea în 
Hristos lisus" (Romani 3, 19-24). De acum, însăşi mântuirea se va numi 
îndreptare, sau justificare prin harul lui Hristos. 7 Cei astfel îndreptaţi 
primesc calitatea de fii ai împărăţiei lui Dumnezeu, iar dreptatea ca 
sfinţenie a vieţii lor va fi roadă a Duhului Sfânt alături de pace şi bucurie, 
după cuvintele Apostolului: „căci împărăţia lui Dumnezeu este pace, 


dreptate şi bucurie în Duhul Sfânt" (Romani 14,17). Aceasta nu înseamnă 
că Legea care exprimă voia lui Dumnezeu nu va mai avea nici un rol în 
cultivarea de către om a dreptăţii lui Dumnezeu. Acelaşi Apostol al 
neamurilor arăta că „legea este sfântă, şi porunca sfântă şi dreaptă şi 
bună... Căci ştim că legea este duhovnicească; dar eu sunt trupesc 
vândut sub păcat... Căci după omul cel dinăuntru mă bucur de legea lui 
Dumnezeu; dar văd altă lege în mădularele mele, luptându-se împotriva 
legii minţii mele. Deci eu însumi slujesc cu mintea mea legii lui Dumnezeu, 
iar cu trupul legii păcatului" (Romani 7, 12-25). 

Aici Apostolul prezintă drama morală existentă în sufletul omului aflat 
sub păcat. El nu face binele pe care îl voieşte, ci răul pe care nu-l voieşte, 
pe acela îl săvârşeşte (Romani 7, 19). Numai prin credinţa în Hristos, 
harul lui Dumnezeu va restabili dreptatea divină ca sfinţenie a vieţii: 
„Mulţumesc lui Dumnezeu prin lisus Hristos Domnul nostru - exclamă 
Apostolul - căci legea duhului vieţii în Hristos lisus m-a izbăvit de legea 
păcatului şi a morţii" (Romani7, 25 - 8, 2). 

Privire asupra conceptului de dreptate la Sfinţii Părinţi 

în general, Sfinţii Părinţi subliniază faptul că nici o altă virtute ca 
dreptatea nu este atât de adânc înfiptă în conştiinţa şi sufletul omenesc. 
O dovedeşte pe deplin faptul că ea este prezentă în toate culturile antice, 
atât ca formulare religioasă, cât şi ca formulare juridică, ca virtute socială. 8 

Astfel, Sfinţii Părinţi socotesc dreptatea ca fiind inclusă în legea morală 
naturală, ca simţ al echităţii de origine divină, aşa cum am văzut că a 
fost formulat mai ales de Plafon şi de Cicero. 

Astfel, Origen arată că legea naturală se cuprinde după principiul 
general: „nu face altuia ceea ce ţie nu-ţi place" (Tobit 4, 15). Această 
lege este comună şi înscrisă în inimile tuturor oamenilor. Depozitul ei 
este mintea, ca un sicriu de aur în care se află tablele legii. în minte 
avem înscrisă legea lui Dumnezeu. Mintea trebuie însă să fie de aur, 
curată, deoarece în ea se păstrează legea lui Dumnezeu, cea care nu e 
scrisă cu cerneală, ci cu Duhul lui Dumnezeu cel viu, nu pe table de 
piatră, ci pe tablele de carne ale inimii" (II Corinteni3, 3). 9 Dar oare cine 
a scris legea în inimile acelora, dacă nu Dumnezeu cu degetul Său? 

Aceasta e legea naturală pe care a dat-o Dumnezeu neamului omenesc 
şi pe acre a scris-o în minţile tuturor. Numai pe aceasta o putem cunoaşte 
cu mijloacele noastre fireşti. Dar pe adevărata lege a lui Dumnezeu, 
aceea care cuprinde întreaga dreptate a Lui, pe aceea nu o putem 
descoperi şi nici cuprinde cu mintea noastră, pentru că o depăşeşte cu 
mult.' 0 însă dreptatea în sine, substanţa dreptăţii este numai una, şi aceea 
este Hristos. Din acesta se formează dreptatea care este în noi. 11 

Sfântul loan Gură de Aur arată că dreptatea reprezintă voinţa lui 
Dumnezeu: voţtoc, auxai cpixn.Kov eyKaxe0T|Ke, adică legea naturală 
pusă de Dumnezeu în conştiinţa omului. Ea se lămureşte prin conştiinţă 
şi prin ea putem face deosebirea dintre ce este bine şi ce este rău. 
Dreptatea divină este cea adevărată. Ea nu este aplicată numai cu măsura 
dreptului, ci şi cu cea a iubirii de oameni , care dacă nu ar exista, şi ar fi 
necesar să se aplice numai dreptul, toate ar pieri. Astfel, Sfântul loan 
Gură de Aur „face sudura" între 8tKaiocn3vrj şi (piA,av£pcoma. 13 

Sfântul Vasile cel Mare spune că adevărata dreptate este Hristos 
(rţ yâp â^tidrţq 8t.Kaioauvr| saxiv 6 Xptaxoc;). 14 

Sfântul loan Damaschinul spune că sfinţenia este mai mare decât 
dreptatea. Dreptatea înseamnă împărţirea celor egale în mod nepărtinitor, 
pentru a da fiecăruia după munca sa. Sfinţenia se contopeşte cu Binele 
şi astfel ea suportă nedreptatea şi poate ierta pe cei ce fac nedreptăţi. 
Nu se răzbună pe ei, ci le aduce binele. 15 

Evagrios în Prakticonul său, urmând pe Platon socoteşte sufletul 
raţional tripartit, fiecărei părţi corespunzându-i câte o virtute. Părţii 
raţionale îi corespunde phronesis (chibzuinţă), sau synesis (înţelegerea), 
sau sophia (înţelepciunea). Părţii concupiscente îi corespunde: 
sophrosyne (cumpătarea), agape (iubirea) şi enkrateia (înfrânarea). Părţii 
irascibile îi corespunde andreia (curajul) şi hypomene (răbdarea). 
Sufletului întreg îi corespunde Stmiooovrj (dreptatea). Ea le armonizea¬ 
ză pe toate. 

Teodoret al Cirului defineşte dreptatea cu o dreaptă putere 
stăpânitoare a sufletului şi ca o simetrie a pasiunilor (afectelor) care sunt 
supuse stăpânirii sufletului. Stăpânirea pasiunilor asigură echilibrul 
sufletesc. 16 

Lactanţiu arată că cea mai mare virtute este dreptatea. Ea se 


deschide prin două artere: pietatea şi echitatea. Pietatea este începutul 
şi originea justiţiei; echitatea este puterea şi raţiunea de a fi a justiţiei. 
Pietatea înseamnă cunoaşterea lui Dumnezeu. Echitatea înseamnă a 
se face pe sine egal cu ceilalţi. Dumnezeu a creat pe oameni egali şi a 
vrut să fie toţi deopotrivă unul altuia. De aceea unde nu sunt toţi deopotrivă 
acolo este nedreptatea. 17 

Ilarie de Pictavium arată că dreptatea provine din raţiunea divină, 
se afirmă prin raţiunea umană şi tinde spre înfăptuirea binelui. Prin 
raţiunea umană, dreptatea se manifestă ca lege naturală. 18 

Sfântul Ambrozie al Milanului arată că dreptatea omenească 
porneşte din dreptatea divină, pe care noi o cunoaştem prin intermediul 
adevărului. 19 Dreptatea se mai numeşte şi bunătate. Ca virtute, dreptatea 
este mama tuturor, şi le cuprinde pe toate (mater et omnium virtutum) 20 . 
„Justiţia sola est quae virtutes omnes complectitur". 21 Dreptatea este cu 
precădere socială prin „suum cuique tribuere", reprezentând o putere 
altruistă. Ea este mai întâi comunitară, şi apoi individuală. 

Fericitul Augustin arată că dreptatea este una singură. Ea se 
lămureşte prin lumina adevărului şi a binelui prin care se urcă spre centrul 
său fiinţial, sau coboară din el spre viaţa omenească. 22 

Isidor de Sevilla apreciază că dreptatea ca virtute priveşte toate 
raporturile posibile ale omului cu Dumnezeu şi cu semenii săi, atât cele 
juridice, cât şi cele morale. 23 

Mai departe, în teologie, prin noţiunea de dreptate au fost definite 
principalele aspecte ale sfinţeniei omului în faţa lui Dumnezeu. Astfel, 
starea omului dinaintea căderii în păcat se numeşte „justiţia originalis"; 
iar participarea omului la opera răscumpărătoare a Mântuitorului spre a 
şi-o impropria, se numeşte „ justificare “: „Cu mult mai vârtos deci acum, 
fiind îndreptăţiţi prin sângele Lui, ne vom mântui prin El (StKcacbSevxeţ 
vîjv ev Tcp aiţiaxi auxou acoxrţ 06 |Lt£xa Si’aoxou... = multo igitur 
nune iustificati in sanguine ipsius salvi erimus... - Romani 5, 9). 

Privire asupra dreptăţii ca virtute socială 

Revenind acum la Decalog ca Lege divină veşnică ce stabileşte 
dreptatea, vedem că primele porunci vizează raportul cu Dumnezeu şi 

stabilesc norma de sfinţenie, ca dreptate, pe măsură să legitimeze pe 
cei ce respectă cinstirea şi comuniunea de iubire cu Dumnezeu, ca fiind 
oameni drepţi. Partea a doua a Decalogului stabileşte dreptatea ca relaţie 
între oameni, făcând din dreptate virtute socială. Astfel, dacă partea primă 
a decalogului cuprinde toate virtuţile prin care omul dobândeşte starea 
de sfinţenie, ca om drept în faţa lui Dumnezeu, partea a doua a 
Decalogului evidenţiază virtutea dreptăţii, ca virtute specială, specifică, 
cu caracter social, stabilind raporturile dintre membrii societăţii, dând 
fiecăruia ceea ce i se cuvine, neexcluzând pe nimeni de la dreptul său. 
Acest caracter social al dreptăţii legitimează ca om drept în faţa oamenilor 
pe cel care dă fiecăruia ceea ce i se cuvine. 

Referindu-ne mai îndeaproape asupra aspectului social al dreptăţii, 
distingem trei moduri diferite de manifestare: 

1. Dreptatea individuală -priveşte raporturile dintre indivizii societăţii. 
Ea are la bază prestarea de serviciu şi contraserviciu. Ea este dreptatea 
de schimb, fiindcă schimbul stă din cele mai vechi timpuri la baza 
„acordurilor mutuale" ca acte de justiţie. Dreptatea individuală se baza 
la început pe comunicarea prin cuvânt, şi încrederea în cuvântul dat. 
Legile au apărut tocmai din necesitatea de a reglementa relaţiile 
conflictuale dintre oameni, atunci când cuvântul nu-şi mai avea eficienţa, fiind 
încălcat de un din părţi. De aceea şi Sfântul Apostol Pavel sfătuieşte în acest 
sens ca „nimeni să nu întreacă măsura şi să nu nedreptăţească pe fratele 
său... căci Domnul este răzbunător pentru toate acestea" (/ Tesaloniceni 4, 
6). Mântuitorul accentuase mai înainte necesitatea respec-tării reciproce a 
drepturilor ce se cuvin oamenilor pe baza egalităţii şi fraternităţii lor. „cu ce 
măsură măsuraţi, vi se va măsura şi vouă" (Marcu 4, 24). 

2. Dreptatea distributivă - priveşte relaţiile societăţii faţă de membrii 
ei. Autorităţile sociale sunt îndreptăţite şi obligate să împartă bunurile şi 
sarcinile publice fiecărui membru al societăţii potrivit calificării, 

posibilităţilor şi meritelor fiecăruia. 

3. Dreptatea legală - are o sferă mai largă, referindu-se atât la 
dreptatea comutativă cât şi la dreptatea distributivă, incluzând şi toate 
virtuţile cetăţeneşti spre a fi puse în slujba binelui comun. în acelaşi 
timp, dreptatea legală conlucrează cu celelalte două forme de dreptate 
pentru rezolvarea şi împlinirea problemelor sociale. 


Pe de altă parte, s-a spus că morala creştină, având ca temelie iubirea, 
atât ca formă de comuniune cu Dumnezeu, cât şi în relaţiile 
interpersonale, exclude dreptatea ca virtute socială, admiţând doar 
dreptatea ca sfinţenie, care include la loc de frunte iubirea. 

Această poziţie este unilaterală, deoarece între dreptate şi iubire ca virtuţi 
sociale există atât asemănări, cât şi deosebiri: 

Deosebirile. 

a. Dreptatea priveşte dreptul aproapelui, iubirea - persoana lui. 
Potrivit dreptăţii, dăm aproapelui ceea ce i se cuvine, ceea ce este al 
său. în cazul iubirii, dăm din al nostru pentru a împlini lipsurile semenului 
aflat în nevoie. 

b. Sfera de acţiune a iubirii este mai mare. Ea porneşte din suflet ca 
să ajungă la suflet. Ea uneşte într-o formă interioară sufletele, având un 
mod de afirmare pozitiv. Dreptatea este rece, având un caracter exterior 
şi cu precădere negativ. Apoi, caracterul limitat al dreptăţii îl poate 
determina pe cel ce împlineşte poruncile divine să considere că s-a achitat 
de datoriile sale. Iubirea oferă un orizont veşnic deschis şi nelimitat: „Fiţi 
desăvârşiţi, precum şi Tatăl vostru cel din ceruri este desăvârşit" (Matei 
5, 48), este porunca Mântuitorului. De aceea, iubirea nu este niciodată o 
împlinire, ci o continuă chemare. Ea are un orizont veşnic deschis: „nu 
fiţi datori nimănui cu nimic, decât cu iubirea unuia faţă de altul..." (Romani 
13, 8). 

c. Dreptatea, pentru a se impune, operează cu constrângerea şi cu 
sancţiunea. Iubirea este mai presus de orice un act liber, de bunăvoinţă 
nesilită. Iubirea nu sancţionează. Ea convinge şi salvează cu îndelungă 
răbdare, îngăduinţă şi blândeţe. 

Asemănările. 

Asemănările dintre dreptate şi iubire demonstrează că acestea nu se 
exclud, ci se completează şi se desăvârşesc reciproc. 

a. Ambele virtuţi vizează binele aproapelui. Oferind fiecăruia ceea 
ce i se cuvine, dreptatea vizează obligaţiile morale exprimate într-o formă 
mai restrânsă. Iubirea, „necăutând ale sale", lărgeşte cercul de obligaţii 
ale dreptăţii. 

b. Dreptatea vizează simţul de aplicare a binelui şi adevărului cu 
hotărâre, fără echivoc şi şovăire... Iubirea aduce căldura sufletească 

menită să salveze pe păcătos. Fără iubire, la un moment dat „summum 
jus, summa injuria", spunea Cicero. De aceea, morala creştină aplică 
principiul dreptăţii sub forma: „urăşte păcatul, dar iubeşte-l pe păcătos". 
Urăşte fărădelegea, radiaz-o din viaţa omului, dar salvează-l pe 
făptuitori... 

c. Armonia funcţională dintre iubire şi dreptate este dată de faptul 
că aşa cum dreptatea are trebuinţă de căldura iubirii, la fel şi iubirea are 
trebuinţă de luminile dreptăţii, pentru a nu deveni slăbiciune şi lipsă de 
rezistenţă faţă de abaterile de la normele dreptului. 24 

d. Aşa cum dreptatea se structurează funcţional pe iubire, tot aşa şi 
iubirea se zideşte pe dreptatea care o ajută să-şi împlinească misiunea. 
Dacă dreptatea fără iubire poate fi aspră, iubirea fără dreptate poate fi 
slabă. Iubirea înlesneşte îndeplinirea dreptăţii, iar la rândul ei îşi realizează 
cu adevărat intenţiile respectând dreptatea şi beneficiind de scutul ei. 
Dreptatea poate înlătura asperităţi, dar nu reuşeşte totdeauna să 
concilieze disensiunile dintre indivizi sau dintre colectivităţi umane. Rămân 
resentimente pe care le poate dezrădăcina complet din suflet iubirea 
creştină, care „nu caută ale sale". După concepţia creştină, dreptatea 
este manifestarea iubirii, iar aceasta sufletul dreptăţii. „Dacă dragoste 
nu am, nimic nu sunt" (/ Corinteni 13, 2). 25 

e. Se pune problema dacă iubirea creştină poate fi aplicată cu aceeaşi 
eficienţă şi utilitate în viaţa publică, socială, de organizaţie statală, şi în 
viaţa privată? 

Despre iubire ca virtute socială s-au făcut aprecieri contradictorii. S- 
a afirmat în sens pozitiv că ea cuprinde elementele esenţiale ale vieţii 
publice, temeluite pe jertfelnicie, generozitate, răbdare, pace, iertare... 
ca datorii morale. în sens negativ, s-a spus că aplicarea publică a 
principiului iubirii vrăjmaşului, a dispoziţiei de a ceda în faţa abuzurilor 
sale, a nu-i cere socoteală de nici o nedreptate pe care el o îndreaptă 
împotriva ta, ar constitui şi ar duce de-a dreptul la un dezastru social, 
fiindcă oamenii sunt în general mai mult abuzivi, interesaţi şi profitori, 
dominaţi de egoismul sălbatic, decât generoşi, de bună credinţă, 
înţelegători, paşnici, dominaţi de simţul dreptăţii... Sunt „firi de aur 1 — 
spunea Plafon-, dar sunt şi „firi grosolane". Sunt conştiinţe scrupuloase, 
dar sunt şi conştiinţe laxe. Bunul simţ, la unii este treaz, activ şi eficient, 


pentru alţii, aşa ceva nici nu există... în sfârşit, sunt oameni educaţi, dar 
sunt şi inimi împietrite, unde normele educative izbesc ca valurile unei 
ape într-o stâncă de granit... Oamenii se deosebesc apoi foarte mult şi 
sub aspectul caracterului lor... 

La această obiecţiune, trebuie să precizăm încă de la început că ea 
este pusă greşit, întrucât Mântuitorul nu a întemeiat un sistem social- 
politic. Normele moralei creştine vizează în mod direct mântuirea 
sufletului. Numai indirect este implicată în aspectul social al vieţii 
credincioşilor. în felul acesta, principiile sau normele moralei creştine 
aplicate în viaţa publică nu rămân numai la iubire, ci se aplică practic 
sub aspect social în relaţiile interumane prin iubire şi dreptate. Astfel, 
în viaţa socială primează dreptatea, nu renunţând la iubirea care ne 
îndeamnă să dăm lui Dumnezeu ceea ce i se cuvine Lui, iar „cezarului" 
şi societăţii ceea ce li se cuvin lor. în cazul coliziunii datoriilor de dreptate 
şi iubire, primează dreptatea pe care se clădeşte iubirea. Desigur nu 
poate fi vorba de o dreptate oarbă, despotică şi triumfalistă, ce proclamă 
irevocabil: „fiat justiţia, pereat mundus"... Dreptatea primează sub aspect 
social, fără a exclude însă iubirea, fiindcă numai prin iubire SiKoaoauvrj 
se „împacă" cu smeipicriţ, spre a depăşi răzbunarea, răceala, reţinerea 
şi abuzul în relaţiile dintre oameni, căutând totdeauna buna înţelegere şi 
lăsând ca prin căldura iubirii să fie „topite" asperităţile şi animozităţile, în 
scopul restabilirii păcii şi bunei convieţuiri între oameni, după cum spune 
atât de sugestiv şi plastic psalmistul: „Să se coboare dreptatea ca ploaia 
pe câmpul cosit şi ca picătura ce face să rodească pământul ca să 
înflorească dreptatea în zilele lui şi să fie belşug de pace cât va sta luna 
pe cer" (Psalmul 71, 6-7); „Mila şi adevărul se vor întâmpina; dreptatea 
şi pacea se vor săruta" (Psalmul 84, 11). 

Faptul că Mântuitorul nu a eliminat dreptatea din relaţiile sociale, o 
dovedeşte atitudinea sa deosebit de categorică şi vehementă cu care 
demască nedreptăţile sociale şi religioase comise de reprezentanţii oficiali 
ai Legii (vezi Mateic ap. 23), ca şi condamnarea atitudinilor de nedreptate 
şi lipsa de iubire ce caracteriza în cea mai mare parte pe bogaţii dominaţi 
de lăcomie, îmbuibare şi lipsă de evlavie... Mai mult decât atât, 
Mântuitorul aflându-se El însuşi în faţa celor ce-L judecau, văzând 
atitudinile lor nedrepte, atrage atenţia slugii prea zeloase care îl 

pălmuieşte nemotivat şi nejustificat, cerându-i socoteală asuprâ faptei 
sale nesăbuite: „De am vorbit rău, mărturiseşte ce este rău, iar dacă am 
grăit bine, de ce mă loveşti?" (loari 18, 23). La fel şi Sfântul Apostol 
Pavel, atunci când autorităţile iudaice pe nedrept l-au condamnat, a 
ripostat cu promptitudine, cerând, potrivit dreptului său de cetăţean roman, 
judecata cezarului: „caesarem appello" (Fapte 25, II). 26 

în concluzie, dreptatea şi iubirea se cauzează, se condiţionează şi 
se completează reciproc în aceeaşi unitate de acţiune. Dreptatea face 
să biruiască ordinea atât în viaţa sufletească a omului, cât şi în relaţiile 
cu semenii; iubirea este raza de lumină ca face să triumfe bunătatea lui 
Dumnezeu în viaţa de ordine a persoanei umane, în viaţa socială, ca şi 
în întregul univers... 

Note bibliografice 

1 Arhid. Prof. Dr. loan Floca, Drept canonic ortodox, Bucureşti, 1992, p. 13-14. 

2 Liviu Stan, Ontologia juris, Sibiu, 1943, p. 10-15. 

3 Idem, p. 60. 

4 Ibidem, p. 61-62. 

5 Ibidem, p. 79-82. 

6 Amănunte la Pr. prof. dr. Petru Semen, Sfinţenia lui Dumnezeu şi sfinţenia oamenilor 
în Vechiul şi Noul Testament, în rev. Mitropolia Moldovei şi Bucovinei, nr. 1-3/1992; 
învăţătura despre sfânt şi sfinţenie în cărţile Vechiului Testament (teză de doctorat), 
laşi, 1993. 

7 Ase vedea: Diac. Dr. Grigorie T. Marcu, Antropologiapaulină, Sibiu, 1941, p. 223-233; 
Dr. Vasile Gheorghiu, Epistola către Romani cu comentar. Cernăuţi, 1923; Emil Brunner, 
Der Romerbrief, (trad. rom. Ieremie Hodoroabă), Ed. Lumina lumii, 1992, p. 45-50. 

8 Diac. Prof. Emilian Vasilescu, Dreptatea în învăţătura principalelor religii actuale, în 
rev. Ortodoxia, nr. 1/1955, p. 46-71. 

9 Migne P. G. 14, 942. 

10 Migne P. G. 12, 640. 

11 Migne P. G. 14,212. 

12 Migne P. G. 49,131. 

13 Migne P. G. 55,287. 

’ 4 Migne RG. 31,212. 


148 


15 Migne P. G. 94, 669. 

16 Migne P. G. 83, 648. 

< 7 Migne P. L. 6, 596 - 597. 

18 Migne R L. 9,603. 

’ 9 Migne P.L 15,1865. 

20 Migne P.L. 14, 299. 

2 ' Migne P.L 14,514. 

22 Migne P.L 33,461. 

23 Migne P. L 83, 95. 

24 Diac. Prof. Orest Bucevschi, învăţătura creştină despre iubire şi dreptate ca virtuţi 
sociale, în rev. Studii Teologice, nr. 9-10/1953, p. 283-287. 

25 Idem, p. 287. 

26 Ibidem, p. 288-289. 


149 


3. BĂRBĂŢIA CA ŢINUTĂ MORALĂ 


Dacă cele trei virtuţi teologice: credinţa, nădejdea şi dragostea 
reprezintă puteri ale harului divin care ne ridică la comuniunea cu 
Dumnezeu, virtuţile morale sau cardinale intensifică puterile sufleteşti 
pentru a face mai vie şi activă lucrarea harului divin spre desăvârşirea 
vieţii duhovniceşti. Virtuţile morale se întrepătrund astfel armonic cu 
virtuţile teologice, susţinându-le pe acestea în unitatea aceleaşi vieţi 
duhovniceşti, încât şi ele apar pe bună dreptate în aceiaşi unitate a 
roadelor Duhului Sfânt (Gatateni 5, 23).în felul acesta, deşi provenite din 
revelaţia naturală, virtuţile morale au fost primite de Biserică şi, temeluite 
fiind pe Cuvântul lui Dumnezeu, sunt recomandate credincioşilor ca ţinută 
morală necesară înnoirii duhovniceşti, după modelul vieţii Mântuitorului. 

Printre cele patru virtuţi cardinale, alături de înţelepciune, dreptate şi 
cumpătare, se numără şi virtutea bărbăţiei sau curajului. 

Vom defini în cele ce urmează bărbăţia ca ţinută morală. 

Când spunem „bărbăţie", ne gândim la vârsta de maturitate a unui 
om, a bărbatului, ca reprezentare a puterii, a curajului, sau a vitejiei. Iar 
curajul reprezintă la fel, tăria, forţa, puterea de a aborda viaţa spre 
ascensiune şi împlinire, dat fiind faptul că viaţa nu-ţi oferă numai plăceri, 
ci de multe ori e o luptă. De aceea s-a şi spus că „a trăi înseamnă a 
lupta" („Vivere militare est"), lată cât de expresiv este exprimată această 
realitate de către unul din marii noştri poeţi: „... O luptă-i viaţa; deci te 
luptă / Cu dragoste de ea, cu dor. / Pe seama cui? Eşti un nemernic / 


Când n-ai un ţel hotărâtor. / Tu ai pe-ai tăi! De n-ai pe nimeni /Te lupţi pe 
seama tuturor". ( George Coşbuc, „Lupta vieţii"). 

Statornicind făptuirea binelui, bărbăţia aduce în acelaşi timp şi puterea 
de afirmare a caracterului moral, reprezentând substanţa însăşi a virtuţii, 
încât nu poate fi concepută nici o virtute fără ea. De fapt, însuşi cuvântul 
„virtute" derivat de la cuvântul latinesc „vir“, care înseamnă tocmai 
„bărbat", defineşte astfel puterea sau energia de a face să biruiască 
totdeauna binele... Şi cu atât mai mult se impune necesitatea cultivării 
neîntrerupte a puterilor sufleteşti, cu cât ni se cere să găsim totdeauna 
în noi energia sau tăria de caracter pentru a învinge greutăţile şi 
obstacolele care ne apar în viaţă, după cum este prezentat deosebit de 
sugestiv acest fapt, în versurile care urmează: „Dacă poţi să-ţi păstrezi 
firea când ceilalţi şi-au pierdut-o / Dacă mai poţi avea încredere în tine 
când ceilalţi nu o mai au /... Dacă poţi să aştepţi şi să nu te obosească 
aşteptarea, / Sau fiind minţit, să nu cazi tu în minciună, / Sau fiind urât să 
nu dai drumul urii, / Dacă poţi visa, dar să nu-ţi faci visul un stăpân, / 
Dacă poţi gândi, dar să nu-ţi faci din gândurile tale scop, / Dacă poţi 
întâlni triumful şi dezastrul / Şi să-i tratezi la fel, / Dacă poţi să asculţi 
adevărurile tale / Denaturate de proşti pentru a face din ele o capcană, / 
Sau să priveşti cum lucrurile cărora tu le-ai închinat viaţa se prăbuşesc/ 
Şi s-o iei de la început cu uneltele tocite, / Dacă poţi face o grămadă din 
toate succesele tale / Şi să mizezi pe ea la roata norocului / Şi după 
aceea, pierzând, s-o iei de la capătul capătului / Nespunând nimănui un 
cuvânt, / Dacă-ţi poţi forţa inima, muşchii, nervii / Să-ţi servească drumul 
mult timp după ce ei au fost deja epuizaţi / Şi să continui aşa, când nu mai e 
nimic altceva în tine / Decât voinţa care le porunceşte: continuă! / Dacă poţi 
vorbi cu mulţimea şi să-ţi păstrezi virtutea, / Sau vorbind cu regii să nu-ţi 
pierzi gestul firesc, / Dacă nici duşmanii, nici prietenii credincioşi nu te pot 
răni, / Dacă toţi oamenii contează pentru tine, dar nici unul prea mult, / Dacă 
poţi umple minutul neiertător / Cu distanţa a 60 de secunde alergate. / Al tău 
e Pământul, cu tot ce e în el, / Dar mai mult: vei fi OM, fiule!" (Poezia ,,/f - 
„Dacă" de Rudyard Kipling). 

Referindu-ne mai îndeaproape la virtutea bărbăţiei ca ţinută morală, 
distingem două aspecte esenţiale: în primul rând, curajul activ, ca putere 
de a birui piedicile ce ne stau în calea făptuirii binelui, iar în al doilea 

rând, curajul pasiv, ca energie sau putere de a uita şi a nu descuraja nici 
a te clătina, sau a te da învins în faţa neprevăzutului pe care ţi-l pun în 
faţă neaşteptatele surprize ale vieţii... 

în felul acesta, reprezentând o putere a firii, virtutea bărbăţiei sau curajului 
a fost deosebit de preţuită în toate timpurile. La cei vechi bărbăţia era 
reprezentată simbolic prin imaginea unei fecioare cu armură, sau a unui 
leu înlănţuit. Fiind cultivată atât pe plan militar, cât şi pe plan civil. 

Pe plan militar curajul era virtutea de bază a luptătorilor şi a vitejilor, 
precum şi marea cinste a eroilor. La spartani, de pildă, copiii care nu 
ofereau garanţia că vor deveni buni luptători, datorită unor infirmităţi sau 
deficienţe fizice, nu erau lăsaţi să supravieţuiască. Virtutea curajului era 
cultivată apoi în şcolile unde se pregăteau luptătorii de mai târziu. 

Este cunoscută apoi legenda legată de Herakles, sau Hercules, care 
nu s-a descurajat de nici un obstacol ce i-a stat în cale, ci învingându-le 
pe toate cu curaj, a obţinut prin acesta nemurirea zeilor. La fel este 
cunoscut şi actul de mare curaj al legendarului Mucius Scaevola. Acesta, 
neputând omorî pe regele etrusc care asediase Roma (503 î.d.Hr.), este 
prins, urmând să fie ars de viu. Ca să arate că nu se teme nici de moarte, 
Mucius Scaevola şi-a întins mâna dreaptă în focul care ardea pentru 
jertfă. Uimit de curajul lui şi dragostea de patrie, regele l-a eliberat. 

Pe plan civil virtutea curajului este arătată în diverse situaţii, precum 
în acţiunea de salvare a vieţii semenului aflat în accident, incendiu, sau 
înec. Se remarcă apoi curajul medicului care lucrează în mediu contagios, 
sau al cercetătorului care activează într-un mediu toxic. 

Pe lângă aspectul militar şi civic al virtuţii bărbăţiei, ea este cultivată 
şi pe plan moral, ca un mijloc de echilibrare a firii, reprezentând măsura, 
chibzuinţă, sau dreapta socoteală între două extreme tot atât de 
dăunătoare vieţii personale şi vieţii obşteşti: pe de-o parte, adunând 
energia sufletească pentru a învinge şi depăşi laşitatea, frica sau 
întristarea apăsătoare; iar pe de altă parte, oprind impulsurile necontrolate 
ale temerităţii oarbe, ale mâniei nejustificate, ale violenţei, ale brutalităţii 
şi poftei de răzbunare. 

Pe lângă acest caracter general uman, bărbăţia sau curajul se prezintă 
şi ca o virtute cu anumite trăsături specifice, motiv pentru care ea este 
socotită virtute cardinală, bisericească, sau duhovni-cească. 


Care sunt aceste caracteristici pe care i le imprimă învăţătura creştină? 

Pe plan duhovnicesc, virtutea bărbăţiei sau a curajului reprezintă o 
imitare a vieţii morale a Mântuitorului, atât sub aspect activ, cât şi sub 
aspect pasiv. E momentul să remarcăm în acest sens faptul că ne-am 
prea obişnuit să vedem în fizionomia duhovnicească a Mântuitorului 
numai iubirea, blândeţea, bunătatea, milostenia, pacea. Şi poate mai 
puţin bărbăţia sau curajul. 

încercând să identificăm această virtute în viaţa şi activitatea 
Domnului, vom remarca dintru început că El fiind fără păcat nu a avut de 
luptat cu ispita interioară, dar fiind Om adevărat, asemenea nouă, nu a 
fost întru nimic scutit de confruntarea cu tot felul de acţiuni potrivnice... 
De câtă putere şi de cât curaj a dat El dovadă pentru a învinge toate 
opoziţiile şi asperităţile care l-au stat în cale?!... Cu câtă putere morală 
a întâmpinat şi a învins toată ura clocotitoare care abătându-se asupra 
Lui L-a dus la calvar?!... Nu S-a lăsat niciodată învins şi nici nu S-a 
descurajat, nici chiar atunci când rugându-se în Ghetsimani, sudorile s- 
au prefăcut în picături de sânge. Şi-a găsit totdeauna resursele morale 
prin încrederea în Părintele ceresc, spre a ne lăsa nouă pildă vie de-a 
avea totdeauna încredere în Dumnezeu... îl vedem apoi pe Domnul lisus 
Hristos reacţionând cu energie, demascând cu multă putere pe cei care 
comiteau tot felul de nedreptăţi, asuprind pe cei obidiţi şi sărmani, lipsiţi 
de orice ajutor, şi de apărare, avându-l numai pe Dumnezeu. 

Pentru a înţelege însă şi mai bine bărbăţia sau curajul de care Domnul 
a dat dovadă, să ne imaginăm cu câtă energie şi curaj a scos El pe 
negustorii care au profanat casa lui Dumnezeu, cu câtă putere l-a înfruntat 
şi apoi cât de drastic a atacat pe cei care au denaturat şi au falsificat 
duhul Legii divine, spunându-le fără nici un fel de menajamente: „Vai 
vouă, cărturari şi farisei făţarnici! Că închideţi împărăţia cerurilor înaintea 
oamenilor; căci voi nu intraţi, nici pe cei ce vor să intre nu-i lăsaţi" (Matei 
23, 14 ş.u.). Vedem apoi şi puterea, curajul cu care şi-a afirmat 
demnitatea, nelăsându-se intimidat de ameninţările provocatoare şi nici 
de atitudinile de brutalitate îndreptate împotriva Lui: „... Deci au luat pietre 
ca să arunce în El, iar lisus s-a ferit şi a ieşit din templu, mergând prin 
mijlocul lor" (loan 8, 59). în sfârşit, cu câtă demnitate şi curaj şi-a dus 
crucea până la capăt, neprimind, de pildă, compătimirile banale ale unor 

femei care urmându-L, îl plângeau... (Luca 23,26); sau pe Golgota, când 
apăsat de greutatea zdrobitoare a crucii, şi-a regăsit acea inepuizabilă 
energie morală de ase ruga pentru răstignitorii Săi, de a răspunde cu 
maximă iubire urii revărsate asupra sa şi a face astfel ca putere iubirii să 
rămână definitiv biruitoare ( Luca 23, 24). 

Urmând modelul duhovnicesc al virtuţii curajului Domnului, credincioşii 
vor imprima acestei virtuţi morale caracterul specific creştin, în unitatea 
celor trei virtuţi teologice: credinţa, nădejdea şi dragostea, care-i vor 
amplifica în acelaşi timp şi puterea ei de afirmare. 

Astfel prin credinţă, bărbăţia va primi siguranţa biruinţei în necazurile 
vieţii, după cum remarcă poetul Alexandru Vlahuţă: „Nebiruit e omul ce 
luptă cu credinţă! / El ştie că pe lume nimic zadarnic nu-i; / Că dincolo de 
truda şi jertfa clipei lui, / în taină vremea ţese la sfânta biruinţă, (Poezia 
„Triumful aşteptării). 

Nădejdea aduce bărbăţiei statornicie şi resemnare mai ales în înţelesul 

ei pasiv, de răbdare, după cum arată Sfântul Apostol Pavel:. Şi nu 

numai atât, ci ne lăudăm în necazuri, ştiind că necazul aduce răbdare, 
iar răbdarea încercare, iarîncercarea nădejde..." (Romani 5, 3-4; vezi şi 
lacob 5, 10-11). 

Susţinută de credinţă şi nădejde, bărbăţia primeşte puteri sporite prin 
harul iubirii creştine: „... Iar nădejdea nu ruşinează, pentru că dragostea 
lui Dumnezeu s-a arătat în inimile noastre prin Duhul Sfânt cel dat nouă" 
(Romani 5, 5). Iubirea fereşte bărbăţia de a cădea în extrema temerităţii 
oarbe, a violenţei sau a poftei de răzbunare. în acelaşi timp nu lasă firea 
să decadă nici în laşitate, întristare apăsătoare, timiditate sau teamă, 
fiindcă „în iubire nu există frică" (/ loan 4, 18). 

Specificul bărbăţiei ca virtute creştină constă în manifestarea ei pe 
plan duhovnicesc, energie sau putere sufletească în lupta cu ispitele 
interioare orientate spre păcat şi patimă. Curajul dă totdeauna impuls 
voinţei de a „nu te lăsa biruit de rău, ci a birui răul cu binele" (Romani 12, 
21). NU e uşoară, desigur, această luptă continuă cu păcatul. Sfântul 
lacob îndemnându-i pe creştini să nu se lase învinşi în lupta cu ispitele 
şi păcatul, aduce argumentul dobândirii fericirii veşnice pentru biruitori: 
„Fericit bărbatul care rabdă ispita fiind încercat, va lua cununa vieţii pe 
care a făgăduit-o Dumnezeu celor ce-L iubesc" (lacob 1, 12). 


Trăsătura esenţială cu caracter religios moral a bărbăţiei ca virtute 
creştină este dată de lucrarea harului divin spre întărirea puterilor 
duhovniceşti ale firii noastre slăbite şi de multe ori învinse de păcat. 
Ajutând slăbiciunilor firii, harul divin nu o lasă în descurajare, nici atunci 
când obstacolele par de netrecut. „Ispita pe voi nu v-a cuprins decât 
omenesc - arată Apostolul - dar credincios este Dumnezeu, care nu vă 
va lăsa ispitiţi peste puterile voastre, ci odată cu ispita va aduce şi 
scăparea din ea ca să o puteţi răbda" (I Corinteni 10,13). Ne-a îndemnat 
de altfel şi Mântuitorul mai înainte să ne străduim a-L avea pe El mereu 
prezent în viaţa noastră duhovnicească: „... Acestea v-am vorbit, ca în 
mine să aveţi pace. în lume necaz veţi avea, dar îndrăzniţi, eu am biruit 
lumea" (loan 16, 33). Martirii primelor veacuri au simţit pe deplin ajutorul 
harului divin la slăbiciunile firii lor. Vom înţelege mai bine aceasta dacă 

vom urmări, bunăoară, un atare caz relatat de Actele Martirice: .Cât 

despre Felicitas, s-a bucurat şi ea de harul Domnului. Fiindcă se afla în 
luna a opta de sarcină (căci fusese arestată însărcinată), iar ziua 
spectacolului se apropia, ea era în mare frământare, ca nu cumva din 
cauza sarcinii să fie amânată (de la pătimire). Căci nu se îngăduia (după 
legile romane) ca femeile însărcinate să fie condamnate la moarte... 
Dar şi însoţitorii ei de mucenicie erau adânc întristaţi de a lăsa-o aşa de 
bună tovarăşă şi însoţitoare singură pe calea aceleaşi speranţe. De 
aceea, cu trei zile înaintea muceniciei, uniţi cu toţi în aceiaşi întristare, 
au făcut rugăciuni către Domnul. îndată după rugăciune au cuprins-o 
durerile (naşterii). Şi pe când suferea, plângându-se de greutatea firească 
a unei naşteri în luna a opta, unul dintre paznicii celor închişi i-a zis: 
„Dacă acum suferi atât de mult, ce vei face atunci când vei fi aruncată 
fiarelor pe care le-ai dispreţuit fiindcă n-ai voit să jertfeşti zeilor?" Şi ea a 
răspuns: „Acum eu sufăr ceea ce sufăr. Acolo însă altul (Hristos) va fi în 
mine, care va pătimi pentru mine, fiindcă şi eu voi pătimi pentru El". 
Astfel, a născut o fetiţă pe care a crescut-o o soră (creştină) ca pe o fiică 
a ei" (Actele Martirice, trad. Pr. Prof. loan Rămureanu, Bucureşti, 1982, 

p. 120-121). 

Văzând trăsăturile specifice bărbăţiei ca virtute religios morală 
creştină, se cuvine ca, nelăsându-ne copleşiţi niciodată de nici un fel de 
ispite, să căutăm totdeauna şi să găsim resurse de energie şi putere 

duhovnicească pentru a le domina. Iar dacă se întâmplă totuşi să cădem 
în păcat, nu trebuie să ne pierdem încrederea în iubirea Părintelui ceresc 
şi nici în puterile noastre de a ne ridica la starea de sfinţenie, la care 
oricând vom putea ajunge cu ajutorul harului divin. 

4. CUMPĂTAREA - VIRTUTE A COMPORTĂRII 
DECENTE 


Printre virtuţile cardinale, alături de dreptate, înţelepciune şi bărbăţie, 
este şi virtutea cumpătării. 

Când spunem: cumpătare, ne gândim la echilibrul vieţii, la temperanţă, 
ca stăvilire a impulsurilor instinctive şi afective, care pornind din zonele 
necontrolate ale firii, creează tulburarea şi neorânduiala. Ne gândim la 
ideea de măsură, ca o cumpănă care echilibrează două extreme. De 
fapt noţiunea de cumpătare este redată atât prin cea de temperanţă, cât 
mai mult prin măsura sau mijlocu^ dintre două extreme tot atât de 
periculoase. Aceste extreme dăunătoare vieţii sunt: prea mult şi prea 
puţin. “Prea mult" este dăunător, fiindcă reprezintă o abundenţă, care 
copleşeşte şi sufocă. S-a şi format zicala că: „ce-i prea mult nu-i sănătos". 
„Prea puţin" reprezintă o lipsă, o insuficienţă, un neajuns, care nu poate 
satisface necesarul, trebuinţa. De pildă instinctul, afectele, sunt necesare 
vieţii, dar dacă îşi pierd frâul şi abundă produc tulburare. Dacă însă 
lipsesc, este un deficit în buna desfăşurare a vieţii. Pofta de mâncare, 
bunăoară, satisface un instinct vital (fără de care viaţa nu se poate 
desfăşura normal). Lăcomia însă o agită, aducându-i nesaţul. Lipsa poftei 
de mâncare este tot atât de dăunătoare, deoarece nu poate satisface o 
trebuinţă vitală. De aceea, această „lipsă", este un semn al bolii... 

Cine stabileşte echilibrul, măsura, sau cumpăna între cele două 
extreme dăunătoare vieţii? 

înţelepţii antici spuneau, pe bună dreptate, că raţiunea. Şi unul dintre 
ei ( Plafon) arată deosebit de plastic că raţiunea, sau mintea omului este 

asemenea unui vizitiu care conduce doi telegari: pofta şi irascibilul. Când 
unul dintre ei o ia prea înainte, derutând astfel mersul normal al trăsurii, 
vizitiul (adică raţiunea, mintea) îl temperează, trăgându-l de frâu, pentru 
a merge alături de celălalt. S-a şi tras concluzia de aici că raţiunea aduce 
măsura şi echilibrul, frânând pornirile sau impulsurile firii. De unde şi 
numirea dată cumpătării prin sine. S-a prezentat chiar simbolic virtutea 
cumpătării prin imaginea unei fecioare ţinând un frâu în mână. Alt înţelept 
antic, Aristotel, referindu-se mai îndeaproape la măsura stabilită de 
raţiune, între cele două extreme, ne ajută să-i înţelegem rostul, oferin- 
du-ne câteva exemplificări. Astfel, spune el, curajul este mijlocul între 
laşitate şi îndrăzneala oarbă; dărnicia, între zgârcenie şi risipă; castitatea, 
între timiditate şi neruşinare; prietenia, intre linguşire şi capriciul dificil. 
Şi apoi conchide cu privire la acest mijloc, sau măsură stabilită de raţiune, 
că este o calitate a omului înţelept, care ştie să fie prudent. „Atribuim - 
spunea el - sau tăgăduim omului stăpânirea de sine, după cum domneşte 
în el raţiunea, ori nu, ca şi cum aceasta ar fi firea adevărată", - „Un bărbat 
prudent pare a se arăta prin faptul că ştie prea bine a cumpăni ceea ce îi 
este bun şi util". 

Ca şi celelalte virtuţi antice, cumpătare a fost preluată de morala 
creştină sub denumire de virtute cardinală, iar Biserica acordându-i loc 
de cinste a numit-o alături de celelalte, virtute bisericească. Trecută însă 
în morala creştină, virtutea cumpătării va primii unele însuşiri şi interpretări 
caracteristice vieţii duhovniceşti creştine. 

Care sunt acestea? 

Cumpătarea creştină se referă la capacitatea omului de a discerne, 
de a deosebi, de a aprecia şi a stabili regula necesarului, sau a trebuinţei, 
atât în agonisirea, cât şi în folosirea bunurilor spirituale şi materiale ale 
vieţii. Acest discernământ este „darul deosebirii”„şi se va numi dreapta 
socoteală, stând la temelia oricărei virtuţi după cum remarcă un părinte 

înduhovnicit:.Nici o virtute nu se naşte şi nu rămâne neclintită până la 

urmă fără dreapta socoteală ... Ştiu pe mulţi care şi-au topit trupul cu 
postul şi privegherea şi au petrecut în pustietăţi, iar cu sărăcia atât s-au 
nevoit, încât nici hrana cea de toate zile nu şi-au lăsat pe seama lor, şi la 
atâta milostenie s-au dedat, încât nu le-ar fi ajuns toate câte sunt pe 
lume ca să le împartă. Dar după toate acestea au căzut din virtute şi 


s-au rostogolit în păcat. De ce? Pentru că n-au avut darul deosebirii, 
dreapta socoteală" (Awa Moise, sec. IV). Dreapta socoteală discerne, 
deosebind extremele, adică asceza prea aspră care poate secătui puterile 
duhovniceşti şi nesaţul poftei care duce la păcat şi la patimă. 

Pe lângă aceasta, cumpătarea creştină sau înfrânarea nu mai este 
un simplu rod al raţiunii, al minţii, ci şi al harului divin. Ea este roada 
Duhului Sfânt ( Galateni 5, 22). Datorită faptului că păcatul a întunecat 
raţiunea, a prevenit simţirea şi a slăbit voinţa, de foarte multe ori se 
întâmplă ca impulsurile oarbe ale firii să înfigă argumentele raţiunii şi 
puterea voinţei. Şi atunci trăim zbuciumul duhovnicesc, văzând care este 
binele, dar neputându-l făptui (Ftomani7, 29). De aici şi necesitatea harului 
de a putea făptui virtutea cumpătării; „O prea fericit har, exclama un om 
înduhovnicit - care pe cel sărac cu duhul îl faci bogat în virtuţi... vino, 
coboară la mine, umple-mă de dimineaţă cu mângâierea ta, ca nu cumva 
sufletul meu să slăbească din pricina oboselii şi uscăciunii minţii!" (Toma 
de Kempis, „ Urmarea lui Hristos", Timişoara, 1982, p. 167). 

în acelaşi timp, virtutea cumpătării se împlineşte şi se desăvârşeşte 
prin iubire. E o „rază izvorâtă din iubire", spunea Fericitul Augustin. Oricât 
de lăudată a fost virtutea cumpătării recomandată de înţelepţii antici, ea 
nu s-a putut ridica peste calculul egoist. (E bine, să fii cumpătat, fiindcă 
acest mod de a vieţui îmi este folositor vieţii mele. Şi atât.). De viaţa 
altora nu poate fi vorba de acest calcul. Dreapta socoteală creştină aduce 
în practicarea înfrânării dragostea faţă de semenii noştri. Primii creştini, 
bunăoară, practicau înfrânarea prin post. Dar înfrânarea lor pornea din 
dragoste faţă de Dumnezeu şi se revărsa în acte de iubire faţă de semeni. 
Hrana economisită într-o zi de post o puneau la dispoziţia celor nevoiaşi, 
care nu aveau cu ce să-şi stâmpere foamea. Devenise chiar o regulă de 
viaţă duhovnicească ca postul să fie însoţit nu numai cu rugăciunea, ci 
şi cu milostenia, cu binefacerea, cu dărnicia. 

Se cuvine să arătăm apoi că virtutea cumpătării creştine are un 
caracter veşnic. Caracterul veşnic al cumpătării cuprinde deopotrivă 
sufletul şi trupul. Virtutea cumpătării nu urmăreşte numai sănătatea minţii, 
robusteţea şi frumuseţea trupului, ci pe lângă acestea şi valoarea veşnică 
a fiinţei umane. Trupul este socotit „templu al Duhului Sfânt" ( 1 Corinteni 
6,19), în măsură să împărtăşească aceeaşi sfinţenie ca şi sufletul: „Trupul 

este pentru Domnul şi Domnul este pentru trup“ (1 Corinteni 6, 13). Pe 
de altă parte, lipsa de înfrânare este socotită păcat de moarte care atrage 
sancţiunea divină: „...Nu vă amăgiţi: nici desfrânaţii, nici închinătorii la 
idoli, nici sodomiţii, nici furii, nici lacomii, nici beţivii, nici batjocoritorii, 
nici răpitorii nu vor moşteni împărăţia lui Dumnezeu” (/ Corinteni 6, 9- 
10). Acest caracter veşnic al cumpătării creştine ţine conştiinţa mereu 
trează în priveghere, spre a nu cădea pradă ispitelor neînfrânării, stabilind 
astfel regula de aur a cumpătării, ca dreaptă socoteală în viaţă: „Toate 
îmi sunt îngăduite, dar nu toate îmi sunt de folos. Toate îmi sunt îngăduite, 
dar nu mă voi lăsa biruit de ceva” (/ Corinteni 6, 12). 

Referindu-se la comportarea ordonată, cumpătarea are o gamă foarte 
largă de aplicare, de unde şi variatele ei numiri, în funcţie de diferitele 
aspecte ale vieţii la care se referă. Astfel, cumpătarea sau dreapta 
socoteală se manifestă şi este cunoscută prin: 

1. Sobrietate - atunci când se referă la mâncare şi băutură, precum 
şi la comportament şi la vorbire. Fiind absolut necesară vieţii, mâncarea 
şi băutura satisfac un anume instinct. înţelepţii vechi spuneau: „Mănâncă 
ca să trăieşti, nu trăi ca să mănânci”. Nu mâncărurile sunt necurate, ara¬ 
tă Mântuitorul, ci atitudinea noastră faţă de ele; nesaţul şi lăcomia care 
depăşesc măsura. „Luaţi aminte la voi înşivă ca să nu se îngreuneze 
inimile voastre de mâncare şi de băutură peste măsură...” ( Luca 21,34). 
„Pentru mai târziu - şi nimic nu este lepădat dacă se ia cu mulţumire” (/ 
TimoteiA , 4). Iar aceasta, fiindcă „lipsa de înfrânare în mâncare consumă 
şi putrezeşte trupul şi-l roade cu boli lungi, până ce se distruge printr-o 
boală îndelungată” ( Sfântul loan Gură de Aur). în acelaşi timp, nesaţul şi 
lăcomia aduc pofte şi patimi care înrobesc viaţa duhovnicească. De aici 
şi îndemnul Apostolului: „Iubiţilor, feriţi-vă de poftele trupeşti care se 
războiesc împotriva sufletului” (I Petru 2, 11). La fel şi băutura, nu e rea 
în sine, - Sfântul loan Gură de Aur spune că „băutura de la Dumnezeu, 
iar beţia este de la diavol”. „Vinul veseleşte inima omului”, spune 
psalmistul. Dar dacă depăşeşte măsura atunci o tulbură... S-a chiar 
formulat zicerea că un pahar de vin îl poţi bea de sete, al doilea poate 
continua cu buna dispoziţie, dar al treilea şi celelalte care urmează te 
duc la nebunie... Oricum, fiecare om îşi cunoaşte necesarul şi astfel 
poate să aprecieze şi măsura. Esenţial este să păstrăm totdeauna dreapta 

socoteală (măsura şi stăpânirea de sine), iar „grija de trup să nu o 
prefacem în pofte” ( Romani 13, 14), care deformează şi anulează viaţa 
duhovnicească. 

Sobrietatea se manifestă şi în cuvinte. Sfântul lacob spune că „dacă 
nu greşeşte cineva în cuvânt, acela este bărbat desăvârşit în stare să 
înfrâneze tot corpul...” ( lacob 3, 12). Iar Sfântul Apostol îndeamnă: 
„Cuvântul vostru să fie totdeauna plăcut, dres cu sare, ca să ştiţi cum 
trebuie să răspundeţi fiecăruia” ( ColoseniA , 6). 

Dreapta socoteală echilibrează prin sobrietate întreg comportamentul 
şi atitudinile pe care le adoptă cineva, redând un adevărat cod de bune 
maniere, precum sunt cele indicate de Sfântul Isac Şirul (sec. Viii) din 
care spicuim câteva: „nu-ţi arunca privirile ici şi colo, ci asupra celor ce-ţi 
stau în faţă... Oriunde te vei afla, fii modest şi serviabil... Fugi de 
obrăznicie ca de moarte... Nu scuipa înaintea cuiva. Dacă ţi-ar veni să 
tuşeşti la masă fiind, întoarce-ţi faţa înapoi... Când căşti, acoperă-ţi gura... 
Uşa camerei prietenului tău deschide-o şi închide-o fără zgomot. Nu da 
buzna înăuntrul ei, înainte bate la uşă şi intră numai după ce ţi se 
îngăduie... Discută cu blândeţe şi cu mult bun simţ. Mergând pe cale nu 
o lua înaintea celui mai mare decât tine...” (trad. Diac. N. Corneanu, în 
rev. Foaia Diecezană, nr. 36 - 37, 14 sept. 1947, p. 2 - 4). 

2. O altă formă a cumpătărilor este şi economisirea bunurilor ca un 
mijloc de echilibru între două extreme: risipa şi zgârcenia. Strângerea 
firimiturilor cu prilejul înmulţirii pâinilor în pustie este o dovadă a 
economisirii bunurilor materiale necesare vieţii ( Matei 14,20). Zgârcenia 
este o altă caracteristică a păcatului lăcomiei şi egoismului. Cel zgârcit 
nu ştie să dea, ci numai să primească. Iar dacă e nevoit să dea, o face 
cu strângere se inimă. Cei zgârciţi sunt suflete înguste şi dominante de 
răutate. Sunt înclinate spre iubirea de arginţi, fără a-şi da seama că 
aceasta este izvorul „izvorul tuturor relelor” (/ Timotei 6 , 10). „După cum 
nebunii nu văd lucrurile reale - ci pe închipuite de fierbinţeala bolii lor, tot 
aşa şi sufletul tău obsedat de dragostea de bani vede totul aur, totul 
argint. Tu priveşti mai cu plăcere aurul decât soarele. Nu există săturare 
şi nici sfârşit al dorinţei după aur... Omul lacom, cu cât se umple mai 
mult de aur, cu atât îl doreşte mai mult”. 

3. Modestia ca o altă formă de manifestare a dreptei socoteli reprezin- 

tă măsura în pretenţii şi în ţinuta exterioară. Sunt concludente în acest 
sens cuvintele Sfântului Apostol Pavel: „Evlavia cu îndestulare de sine 
este mare câştig, că noi nu am adus nimic pe lume şi nici nu putem să 
scoatem ceva; având hrană şi îmbrăcăminte vom fi îndestulaţi cu aceasta. 
Iar cei ce vor să se îmbogăţească, cad în ispită şi în cursă şi în multe 
pofte nesocotite şi vătămătoare, care cufundă pe oameni în ruină şi în 
pierzanie" (/ Timotei 6, 6 - 9). Modestia promovează ordinea şi decenţa 
în îmbrăcăminte şi în ţinută, combătând luxul şi extravaganţa. Caracterul ei 
duhovnicesc are în vedere primatul şi buna orânduială a vieţii spirituale, 
după îndemnul Apostolului: „Podoaba voastră să nu fie cea din afară, ca 
împletirea părului, podoabele de aur şi îmbrăcămintea hainelor scumpe, ci 
să fie omul cel tainic al inimii, întru nestricăcioasa podoabă a duhului blând 
şi liniştit, care este de mare preţ înaintea lui Dumnezeu" (/ Petru 3, 4). 

4. în sfârşit, castitatea este o formă a cumpătării, care o ridică la cel 
mai înalt nivel duhovnicesc, deoarece castitatea corespunde neprihănirii, 
purităţii morale, sau sfinţeniei. La ea ajung cei cu inima curată, cei ce 
păstrează taina credinţei în cuget curat" (/ Timotei 3, 9), sau cei care se 
feresc de păcat şi nu „se fac părtaşi nici altora, păstrându-se curaţi” (/ 
Timotei 5, 21-22). 

Cunoscând importanţa şi sensul pe care îl are virtutea cumpătării în 
viaţa duhovnicească, se cuvine ca fiecare credincios al bisericii să-şi 
împodobească viaţa morală cu această virtute, putând aduce astfel o 
viaţă curată şi de sfinţenie, pe măsură să-l apropie tot mai mult de 
Dumnezeu, după îndemnul Apostolului: „Să lepădăm deci lucrurile 
întunericului şi să ne îmbrăcăm în armele luminii. Să umblăm cuviincios 
ca ziua, nu în ospeţe şi în beţii, nu în desfrânări şi în fapte de ruşine, nu 
în ceartă şi în pizmă, ci îmbrăcaţi-vă în Domnul nostru lisus Hristos şi 
grija de trup să nu o prefaceţi în pofte” (Romani 13, 12 - 14). 

IV. RAZELE DE LUMINĂ ALE VIRTUŢII CREŞTINE 



1. SMERENIA - VIRTUTE A ÎNĂLŢĂRII 
DUHOVNICEŞTI 


Faptul că de patru ori în patru ocazii diferite Mântuitorul a spus că 
„cel ce se smereşte pe sine se va înălţa" (Matei 18, 4, 23,12, Luca 4,11, 
18, 14), dovedeşte importanţa deosebită pe care o acordă El smereniei 
ca mijlocul optim şi cel mai eficient al înălţării duhovniceşti spre 
comuniunea cu Părintele ceresc. 

Dacă vom cerceta însă un dicţionar român, vom observa că umilinţa 
sau smerenia este tălmăcită ca o „atitudine de inferioritate... situaţie 
înjositoare impusă cuiva". 

Pe de altă parte, virtutea defineşte o putere, o energie de ascensiune 
neîntreruptă a sufletului spre făptuirea binelui. Totuşi poate fi considerată 
smerenia sau umilinţa o virtute, adică o înălţare a aspiraţiilor duhovniceşti? 

într-adevăr, înainte de venirea Mântuitorului, smerenia sau umilinţa 
era considerată o stare pasivă, un complex de inferioritate, nu era 
înţeleasă ca o putere a sufletului de biruinţă neîncetată a binelui asupra 
răului. Se spunea chiar că şi cuvântul „umilinţă" derivă de la cuvântul 
„pământ" (în limba latină apare mai clară această derivaţie: „humilitas 
dicitur ab hume", spune Tertulian ). Umilinţa este astfel înţeleasă ca stare 
de învingere, de a fi, ca să spunem aşa: „una cu pământul"... Toţi 
marginalizaţii pământului, dezmoşteniţii sorţii şi cei aruncaţi la periferia 
vieţii erau în stare de umilinţă sau de smerenie, ca un complex de 
inferioritate a condiţiei umane, care le întuneca şi închidea orice orizont 
şi orice speranţă. 


Smerenia cunoscută înainte de venirea Mântuitorului, pe plan religios 
moral apare sub forma umilinţei înjositoare faţă de voinţa zeilor, sau ca o 
stare pasivă de resemnare sufocantă, la dispoziţia destinului orb. în 
această situaţie i se reteza omului orice posibilitate de afirmare, plină de 
nesiguranţă, ceea ce evident constituia o stare de înjosire a vieţii. 

Sfânta Scriptură ne oferă însă o altă învăţătură despre smerenie, 
într-adevăr, fiind creatură şi fiind în relaţie de dependenţă şi ascultare de 
Dumnezeu, omul are sentimentul micimii sale. Numai că acest simţământ 
nu înjoseşte, nici nu-l anulează energia înălţării sale. Omul a fost creat 
după chipul lui Dumnezeu, fiind purtătorul sufletului nemuritor care 
reprezintă viaţa divină, aflându-se în comuniune de iubire cu Părintele 
său. El poartă apoi în sine tensiunea, puterea sau dorinţa de a deveni 
asemenea Ziditorului. Şi toate acestea fac din sentimentul micimii punctul 
de înălţare spre afirmarea demnităţii ca o coroană a creaţiei şi ca 
„împreună lucrător" (/ Corinteni 3, 9) la desăvârşirea ei, încât pe drept 
cuvânt putea spune psalmistul: „Micşoratu-l-ai pe dânsul (pe om) cu puţin 
faţă de îngeri, cu slavă şi cu cinste l-ai încununat pe el. Pusu-lai pe 
dânsul peste lucrul mâinilor Tale, toate le-ai supus sub picioarele lui" 
(Psalmul 8, 5-6). 

Dacă prin firea şi natura sa omul poartă în sine puterea înălţării, păcatul 
care a adus boala firii, destrămând comuniunea de iubire cu Dumnezeu, 
l-a coborât într-o stare de umilinţă apăsătoare, în condiţia de teamă şi de 
rugăciune, precum şi în situaţia de a cere milă Părintelui, fiindcă păcatul 
odată săvârşit, atrăgea alte păcate, iar acestea, potrivit dreptăţii, aduceau 
pedepse. Dumnezeu însă nu l-a părăsit pe om niciodată, ci permanent 
veghind asupra lui, a trimis la „plinirea vremii" pe Fiul Său într-o 
covârşitoare smerenie ca să-l salveze. Fiul lui Dumnezeu „s-a deşertat 
pe Sine luând chip de rob, făcându-se asemenea oamenilor... S-a smerit 
făcându-se ascultător până la moarte şi încă moarte pe cruce..." (Filipeni 
2, 5-11). De la naştere până la moarte viaţa Fiului lui Dumnezeu întrupat 
a fost plină de smerenie. El „a sărăcit pentru voi, bogat fiind, ca să vă 
îmbogăţiţi voi cu sărăcia Lui" (II Corinteni 8 , 9). De aceea, pe drept cuvânt, 
încă de la începutul activităţii Sale se oferă ca pildă de smerenie şi 
învăţător al ei: „învăţaţi de la Mine că sunt blând şi smerit cu inima" 
(Matei 11, 29), fericind în acelaşi timp pe cei smeriţi, săraci cu duhul şi 

oferindu-le împărăţia cerurilor ( Matei 5, 3). învăţând smerenia, Domnul a 
arătat că „tot ce se smereşte pe sine se va înălţa, iar cel ce se înalţă pe 
sine, se va smeri 1 ' (Luca 18, 14). 

Adevăraţii trăitori ai smereniei creştine au experimentat faptul că de 
multe ori Dumnezeu ne lasă în ispită, nu pentru a ne părăsi, ci pentru a 
ne arăta că niciodată nu trebuie să ne lăudăm sau să ne mândrim cu 
vrednicia noastră, ci necontenit văzându-ne neputinţele proprii, să 
câştigăm tot mai mult siguranţa făptuirii binelui, încrezători în puterea şi 
ajutorul lui, în felul acesta, să ajungem la desăvârşirea vieţii duhovniceşti. 
De aceea, întreabă Apostolul: „...Ce ai pe care să nu-l fi primit? Iar dacă 
l-ai primit de ce te lauzi ca şi cum nu l-ai fi primit?" (/ Corinteni 4, 7). în 
felul acesta, sub aspect duhovnicesc, prin smerenie recunoaştem că 
„vrednicia noastră este de la Dumnezeu" (II Corinteni 3, 5), „că puterea 
covârşitoare este la Dumnezeu, iar nu de la noi" (// Corinteni 4, 7). 

Roadele valorii şi demnităţii le aduc cei smeriţi, nu cei mândri, cu Cât 
un pom e mai plin de roade - remarcă un părinte al Bisericii - cu atât 
crengile sunt mai aplecate, pe când atunci când lipsesc roadele, crengile 
se ridică. 

Smerenia faţă de sine este redată în mod corect şi prin modestie, ca 
evitare a extravaganţei în ţinută şi în comportare, aducând totdeauna 
buna cuviinţă, bunul simţ, decenţa. 

Mântuitorul se prezintă pe sine ca învăţător al smereniei ( Matei 11, 
29). Nu oricum, ci prin fapte. Astfel, spălând picioarele ucenicilor Săi, le 
oferă mai întâi o lecţie practică pentru a le putea spune apoi: „Pildă v-am 
dat, precum am făcut eu şi voi la fel să faceţi" (loan 13, 15), iar această 
pildă supremă a smereniei este cea a slujirii vieţii semenului până la 
jertfirea propriei vieţi. „Căci Fiul Omului nu a venit să I se slujească, ci să 
slujească El, să-şi dea viaţa preţ de răscumpărare pentru mulţi" (Marcu 
10,45). Prin smerenie Domnul a căutat în activitatea Sa pământească 
„oaia cea pierdută" ( Luca 15, 4-8) şi a salvat pe cei mai de jos oameni, 
pe cei dezmoşteniţi întâlniţi în calea Sa (Luca 4, 18-19). l-a căutat şi i-a 
salvat pe drumuri prăfuite, pe mări învolburate, în sinagogi, în templu, în 
cimitire, în pieţe, în singurătăţi dezolante, în zbuciumul şi destrămarea 
propriei lor conştiinţe. De aici învăţăm şi noi că smerenia faţă de semeni 
se manifestă prin fapta „slujirii reciproce" (Galateni 5, 15), „purtând 


totdeauna slăbiciunile celor neputincioşi şi nouă nu înşine să plăcem; ci 
fiecare din noi să caute să placă aproapelui pentru zidire" (Romani 15, 
1-2). Smerenia ne apropie de slăbiciunile semenului, „având părtăşie la 
nevoile" lui (Romani 12, 3). Sfântul Apostol Pavel arată că numai în starea 
de smerenie reuşeşti să înţelegi neputinţele semenului, să te apropii de 
ele cu mângâierea cu care şi noi am fost mângâiaţi de Dumnezeu (II 
Corinteni 1,4). 

Aşadar smerenia, ca slujire, urmează în modul cel mâi desăvârşit 
smerenia lui lisus şi devine o regulă de aur în atitudinile noastre faţă de 
semeni: „Purtaţi sarcinile unul altuia şi aşa împliniţi legea lui Hristos" 
(Galateni 6,2). Ieşind astfel din egoismul propriei vieţi, acordăm cinstirea 
cuvenită valorii persoanei semenului, după îndemnul Apostolului: „Nimic 
făcând cu ceartă sau cu mărire deşartă, ci cu smerenie socotind unul pe 
altul a fi mai de cinste decât el însuşi. Nu căutaţi fiecare ale sale, ci 
fiecare ale altora" (Filipeni2, 3-4). „în iubire frăţească unii pe alţii iubiţi- 
vă, în cinste unii altora daţi-vă întâietate" (Romani 12,10). Această „luare 
înainte cu cinstirea", ca expresie a smereniei, aduce totdeauna un duh 
de pace şi bună înţelegere între oameni, mai ales atunci când este vorba 
de iertarea semenului. Astfel, poţi acorda iertare mult mai uşor atunci 
când îţi dai seama de vinovăţia proprie, când faci judecata începând cu 
tine însuţi, cu propria greşeală: „Nu judecaţi ca să nu fiţi judecaţi... Scoate 
mai întâi bârna din ochiul tău, ca să vezi să scoţi paiul din ochiul fratelui 
tău" (Matei7, 1-5). Astfel smerenia naşte căinţa, iar căinţa aduce răbdarea 
în necazuri şi toate acestea înalţă spre iubirea faţă de semenii care nu 
greşesc, sau chiar faţă de cei ce ne duşmănesc. 

Din cele arătate reţinem că smerenia sau umilinţa poate avea un 
înţeles pasiv, atunci când vine din afara noastră, fiind o stare de înjosire 
a condiţiei umane. Dar smerenia poate fi şi virtute atunci când este un 
act liber, când porneşte din sufletul nostru ca o formă activă, adică atunci 
când ne autosmerim sau când ne smerim de bună voie. Atunci noi tindem 
necontenit spre desăvârşirea în Dumnezeu după modelul vieţii lui lisus 
Hristos. Iar această desăvârşire nu are margini, limite. Ea este continuă, 
neîntreruptă, fiindcă lisus Hristos ca Dumnezeu şi om reprezintă un model 
care ne atrage mereu spre desăvârşire, dar în acelaşi timp şi un pisc ce 
nu poate fi atins niciodată, dar care neîntrerupt ne cheamă spre el, încât 

pe drept cuvânt s-a spus că desăvârşirea în Dumnezeu înseamnă tocmai 
conştiinţa nedesăvârşirii proprii. De aceea, „tot cel ce se smereşte pe 
sine, se va înălţa". 

2. POCĂINŢA CA SIMŢĂMÂNT AL VINOVĂŢIEI SI 
VIRTUTE A REGENERĂRII DUHOVNICEŞTI 


Omul este singura fiinţă care se raportează la propria-i viaţă nu numai 
în prezent, ci şi în trecut şi în viitor. Când conştiinţa omului îşi analizează 
faptele trecute, apare în suflet sentimentul de vină. Raportată la ea, apare 
satisfacţia sau mustrarea. Satisfacţia este bucuria eliberatoare a unei 
împliniri axiologice, pe când mustrarea este judecata care creează criza 
morală, sub forma unei tulburătoare nelinişti, determinată de sentimentul 
vinovăţiei. 

Dar reacţiile sufletului omenesc faţă de sentimentul omenesc de vină 
sunt total diferite. Conştiinţele adormite şi laxe trec pe lângă vină cu 
indiferenţă. Nu o iau în seamă, nu-i acordă nici o atenţie, ca şi cum 
pentru ei nu ar exista aşa ceva. Cele scrupuloase şi îndoielnice îşi asumă 
în mod exagerat starea de culpabilitate, mergând până la autoinsinuări 
imaginare, lipsite de un criteriu obiectiv, de o deliberare bine chibzuită, 
sau de un discernământ lucid. Iar „autoflagelarea" conştiinţei aduce stări 
de tensiune anxioasă, creând derută, scepticism şi chiar deznădejde, 
când este vorba de adresarea către Dumnezeu. 

Există şi cazuri patologice de extremă, care se manifestă sub forma 
pasivităţii morale, a imbecilităţii reflexului moral. Unii ca aceştia rămân 
pasivi la sentimentul de vinovăţie şi la implicaţiile lui sociale. Pe de altă 
parte sunt paranoicii, care niciodată nu se consideră în culpă. în 
fierbinţeala conştiinţei lor ciclopice, ei totdeauna „deţin" adevărul, şi 
dreptatea este de partea lor, neavând niciodată ce să-şi reproşeze. Toţi 

oamenii din lumea aceasta pot greşi, toţi sunt vinovaţi de pe urma greşalei 
lor, dar ei, paranoicii şi megalomanii deţin perfecţiunea, şi astfel orice 
formă de vinovăţie este în afara conştiinţei lor. Această viziune deformată 
a vieţii, care totdeauna răstoarnă valorile în favorul lor, pun pe aceşti 
egocentrici agresivi în conflict cu societatea, şi în afara ei. La majoritatea 
oamenilor instanţa conştiinţei funcţionează obiectiv. Ei deţin spiritul critic 
de analiză asupra faptelor lor. Iar pentru a depăşi conflictul interior al 
vinovăţiei, au puterea de caracter, delicateţea spiritului, sensibilitatea şi 
bunul simţ de a recunoaşte că aşa cum alţii greşesc şi ei sunt supuşi 
greşelii, şi astfel învingând mândria din sufletul lor premerg cu iertarea 
(cerându-si scuze), pentru ca relaţiile inter-umane să revină la ordine şi 
normalitate. Mai mult încă, sufletele cultivate sincere şi bine intenţionate 
privesc viaţa înainte, şi prin autocontrol evită chiar săvârşirea faptei ce 

le-ar reduce discordia culpabilităţii. 

Din nefericire, există şi oameni necinstiţi. Unii ca aceştia evită vinovăţia 
fărădelegii pentru a se putea sustrage din neliniştea ei tulburătoare. Se 
retrag de sub instanţa conştiinţei raportată la fapta comisă, şi prin viclenia 
raţiunii alungă din sufletul lor orice autoritate a normei morale. 

Pocăinţa ca stare de conştiinţă raportată la vinovăţia apăsătoare a 
greşelii, a fost prezentată totdeauna sub foarte multe forme la toate 
popoarele şi în toate religiile. E vorba de interesul sufletului omenesc 
pentru mântuire, decompensat de vinovăţia păcatului. Iar acesta aduce 
mustrarea ca nelinişte şi tulburare a sufletului, menţinându-l într-un conflict 
moral cu sine însuşi. De aici şi atât de variatele forme de dorinţe 
eliberatoare ale sufletului de a ieşi din labirintul căutărilor zbuciumate şi 
a redobândi liniştea de care are atâta nevoie. în astfel de situaţii, vinovăţia 
primeşte şi echivalentul necurăţiei sau impurităţii sufletului, de unde şi 
zbuciumul conştiinţei întunecată ea însăşi de păcat, de a găsi remediul. 
Şi astfel, metodele de curăţire sau de purificare apar într-o gamă foarte 
variată, uneori de-a dreptul naive, sau chiar groteşti. La iranieni^ de pildă, 
oamenii erau consideraţi curaţi sau necuraţi după cum sunt stăpâniţi de 
gânduri, vorbe, fapte bune sau rele. Purificările se făceau prin recitarea 
rugăciunilor, păzirea învăţăturilor şi a poruncilor morale, spălarea, postul, 
jertfe publice, biciuiri. Se considera că urina de vacă sau de bou are rol 
curativ, motiv pentru care se folosea la stropiri, spălări şi chiar băutură. 


La vechile triburi se remarcă trezirea conştiinţei în urma vinovăţiei 
păcatului, care arzând sufletul, aducea nevoia de expiere, prin 
mărturisirea lui. Iar modurile de expiere erau de multiple forme: prin 
spălare, aruncare, ardere, lovitură şi flagelaţii, scuipare, extragerea 
sângelui şi mai ales jertfele sau sacrificiile. Astfel, la tribul Fan din Africa 
penitentul se înfăţişa în faţa vrăjitorului, asistat de popor, care striga: 
„spuneţi-mi păcatul! 11 După fiecare păcat mărturisit vrăjitorul striga: 
„păcatul să meargă în largul mării! 11 iar asistenţii repetau: „să meargă în 
larg! 11 . La tribul Wakulwe din Africa Orientală fiecare membru al familiei 
îşi făcea mărturisirea păcatelor ţinând în mâini un coş în care se aflau 
aşchii de lemn şi bucăţele de paie. După mărturisire aruncau cuprinsul 
coşului spre apus, dorind să arate că după cum soarele apune fără să 
se întoarcă, aşa şi păcatele să fie îndepărtate pentru totdeauna. în Gabon 
se făcea un fel de colibă pe care se aşeza preotul. în colibă, o femeie 
adulteră îşi mărturiseşte vina. în jur, mulţimea, la fiecare păcat mărturisit, 
urlă şi bate în tobe. Urmează soţul, la fel. Preotul invocă zeitatea să le 
ierte păcatele, în vreme ce poporul cântă şi cheamă îndurarea divină. 
După ceremonie, coliba e tăiată şi ramurile cu care a fost împodobită se 
rup şi se împrăştie. Membrii tribului Atkahu din America de Nord, într-o zi 
cu soare fără nori, purtau pe ei nişte iarbă asupra căreia îşi treceau 
păcatele, luând soarele de martor, apoi o aruncau în foc şi cu aceasta 
purificarea era împlinită. La tribul Huichol femeile purtau un cordon cu 
mai multe noduri pe care îşi făceau mărturisirea, apoi îl aruncau în foc. 
La tribul Kikuyu din Africa Orientală, penitentul „vărsa păcatul 11 în faţa 
confesorului şi după mărturisirea fiecărui păcat scuipă odată. După 
spovedanie, confesorul priveşte succesiv spre cele patru puncte 
cardinale, invocând divinitatea, zice: „Dumnezeule care eşti la dreapta, 
Dumnezeule care eşti la stânga, iartă-i păcatele 11 apoi rosteşte formula: 
«Te iert de păcatele pe care le cunoşti şi pe care nu le cunoşti», pe urmă 
face un gest ca şi când ar smulge din inima penitentului păcatul să-l 
arunce departe. La tribul Buciuma din Africa, mărturisirea este urmată 
de stoarcerea câtorva stropi de sânge din buric, la alţii din palmă, care 
apoi se aruncă spre cer. Membrii tribului Sulka din Malaesia aveau 
credinţa că necurăţia păcatelor se vede în lumina ochilor. La triburile din 
Guatemala şi Yucatan (America Centrală) se practica scoaterea sângelui 

în caz de boli, naşteri grele, sterilitate, despre care se spunea că se 
datorează păcatului, fiindcă păcatul distruge sănătatea şi fericirea imului. 
Iar mărturisirea păcatului era socotită ca cel mai bun şi eficace mijloc de 
distrugere a lui. Triburile din Nicaragua aplicau tăieturi în limbă, părţile 
genitale, şi cu acest sânge se ungea statuia unei divinităţi din templu, 
după care se făcea spovedirea secretă a păcatelor în faţa preotului. Vechii 
mexicani mărturiseau păcatele în faţa preoţilor cu prilejul diferitelor 
sărbătorişi ceremonii închinate zeităţilor lor. Ea este însoţită de extragerea 
sângelui din diverse părţi ale trupului: din limbă, pleoape, nări, urechi, 
braţe, degete, pântece, membru viril, picioare. La alegerea locului de 
scoatere a sângelui hotăra felul şi greutatea păcatului făcut cu gura, cu 
mâinile, cu picioarele etc. Locuitorii vechiului Peru îşi scuipau păcatele 
într-un buchet de iarbă, care se arunca în curentul apei. Marele sacerdot 
arunca mai întâi buchetul în foc, apoi cenuşa în apă. Focul şi apa erau 
considerate elemente de curăţire magică. Era chiar o listă a păcatelor ce 
trebuiau mărturisite. Printre acestea, cele referitoare la modul de abordare 
a divinităţilor, a respectării sărbătorilor, a preoţilor, a cinstirii părinţilor. 
Apoi: uciderea, avortul, adulterul, lenevia. în şintoism , pentru mărturisirea 
păcatelor era dedicată sărbătoarea marii purificări: Oho-harari. în taoism, 
păcatele erau scrise pe o hârtie şi aruncate pe o apă curgătoare. Se 
făcea şi un jurământ în faţa zeilor de a nu-l mai săvârşi. Bolnavii, pentru 
a se vindeca, erau stropiţi cu apă vrăjită şi supuşi mărturisirii păcatelor, 
în Geanism (sec. VIII-VI î.Hr.), călugărul îşi făcea zilnic examenul de 
conştiinţă şi păcatul trebuia mărturisit preotului duhovnic (guru), sau în 
faţa unui laic, sau chiar singur întorcându-se spre răsărit sau spre nord, 
cu o mână pe creştetul capului. Se dădeau şi canoane, care constau în 
post, asceză, exerciţii spirituale, mergând pentru păcate grave chiar la 
excluderea din ordinul călugăresc. Laicii făceau mărturisiri anuale în 
sezonul ploilor (8 zile în luna august) în temple şi mănăstiri. în ziua a 
opta se ţinea post negru, se făcea mărturisirea generală, iar preoţii rosteau 
rugăciunile rituale, după care urmau iertările reciproce, şi astfel se asigura 
curăţia pe un an. La brahmanii din Sutre , ucigaşul purta pe stradă craniul 
victimei. Femeia adulteră îmbrăca o piele de asin (considerat animal 
libidinos), se hrănea cu carne de asin şi era purtată pe asin prin oraş. 
Cine fura, se prezenta în faţa regelui cu părul despletit şi cu o măciucă 


pe umăr. După fiecare păcat mărturisit, regele îl lovea o dată cu măciuca. 
Legea lui Mânu (XI, 228-231) prevedea: „Cine a făcut un păcat şi se 
căieşte de el, e liber de acel păcat; însă nu va fi curăţit de el, decât 
numai atunci când se va hotărî să nu-l mai facă". La sirieni, mărturisirea 
păcatelor se făcea prin lovituri şi flagelaţii, considerându-se că acestea 
sunt plăcute zeilor. Deşi exprimată diferit, naiv şi obscur, vedem la multe 
din popoarele vechilor civilizaţii ideea de vinovăţie care apasă asupra 
conştiinţei, cât şi nevoia de a se elibera de greşelile comise. Iar nevoia 
de expiere a păcatelor, de îmblânzire a zeilor răzbunători, a curăţiei 
sufletului şi trupului de boli se făcea prin rugăciuni, post, abţinere de la 
diferite mâncăruri, de la legăturile sexuale, etc. 1 

La greci, personificarea conştiinţei care sancţionează vinovăţia faptei 
era redată sub forma unor divinităţi numite Erinyes (sau Eriniile, sau 
Furiile la romani). Aveau înfăţişarea unor femei înfuriate, cu ochii ieşiţi 
din orbite, cu părul despletit şi cu felinare în mână urmărind pe criminali 
şi producându-le insuportabile tulburări sufleteşti. Victima acţiunilor 
acestor divinităţi a fost şi Oreste. După ce acesta îşi ucide mama (pe 
Climnestra) va fi urmărit de ele ca de nişte câini îndârjiţi, tulburându-l 
până la nebunie, nelăsându-i nici o clipă de linişte... 

Avem şi în Sfânta Scriptură foarte multe cazuri de căinţă zguduitoare, 
ca şi de foarte multe moduri sau proceduri de a evada de sub teroarea 
ei. Mustrarea de conştiinţă apare pentru prima dată în urma fratricidului 
săvârşit de Cain. O dramatică mustrare de conştiinţă o resimte şi profetul- 
rege David, în urma faptei săvârşite şi a mustrării venită din partea 
profetului Natan. Pocăinţa lui reprezintă însă supapa de siguranţă care îi 
readuce liniştea şi împăcarea cu Dumnezeu. în Vechiul Testamentex istau 
şi practicile simbolice cu caracter penitenţial, precum: ruperea hainelor 
(loil 2, 13), îmbrăcarea în sac, presărarea capului cu cenuşă şi culcarea 
în cenuşă ( Iov 42, 6), baterea pieptului, smulgerea părului şi a bărbii 
(Esdra 9, 13). Era chiar şi o zi a împăcării cu Dumnezeu, când arhiereul 
mărturisea păcatele poporului pe capul unui ţap, căruia îi da drumul în 
pustie, în loc neumblat, ca astfel să dispară şi fărădelegile poporului 
(Leviticul 16, 21-22). 

Mai presus de aceste practici simbolice este glasul direct şi sentenţios 
al profeţilor. Ei aveau ca obiectiv să cheme la pocăinţă printr-o adresare 

duhovnicească, asigurându-i pe toţi cei ce au comis fărădelegi^ că 
Dumnezeu este bun şi iertător, iar prin pocăinţă, ca întoarcere de la păcat 
vor putea intra în comuniune cu El, obţinând mult dorita izbăvire. 
„Convertiţi-vă (întoarceţi-vă) către mine, zice Domnul şi veţi fi mântuiţi, 
voi cei ce locuiţi toate ţinuturile cele mai îndepărtate ale pământului 
{Isaia 45, 22, vezi şi 44, 22); „Omul cel rău să lase calea lui şi omul cel 
nedrept vicleniile lui şi să se întoarcă spre Domnul şi spre Dumnezeul 
nostru cel bogat în iertare, şi atunci se va îndura de el" ( Isaia 55, 7). 

în Noul Testament ne vom referi doar la două cazuri de căinţă, 
remarcate la doi din Apostolii Domnului, luda, după ce se conştientizează 
de fapta săvârşită, îi apare căinţa, părerea de rău, tulburătorul regret, 
într-o formă atât de violentă şi de tirană, încât aducându-i dezagregarea 
eului, „îl aruncă" într-o deznădejde cumplită, nelăsându-i nici un argument 
de a mai trăi... Apoi, cântatul cocoşului va fi pentru Sfântul Petru o trezire 
a conştiinţei şi un regret continuu pentru fapta săvârşită. 

în timpul Mântuitorului însă, unii pretinşi reprezentanţi ai Legii fac din 
actele lor formale de pocăinţă un motiv de mândrie şi de triumfalism 
pentru a primi laude din partea poporului de rând... 

Am făcut aceste câteva exemplificări pentru a arăta că pocăinţa, alături 
de smerenie, este antidotul sau leacul spiritual cel mai eficient în terapia 
mândriei care tulbură sufletul prin diferitele ei forme de manifestare. 

în altă ordine de idei, după cum am văzut, mândria este un păcat de 
căpetenie, având originea în căderea iremediabilă a îngerului de lumină, 
transformat în generator al întunericului. Şi aceasta, pentru că la el nu 
putea exista calea de întoarcere, adică pocăinţa. Pietrificându-se în rău, 
mândria, ca „învârtoşare a inimii", ca închistare în cerbicia ce-l claustrează 
în egocentrismul incurabil, i-a devenit o „altera natura". Mândria a intrat 
în onticul său moral. S-a solidificat, devenind asemenea stâncii de granit 
ce nu poate fi „dizolvată" oricât ar lovi-o valurile apelor. Spre deosebire 
de diavol, la om nu este vorba de o pietrificare în mândrie, prin ruperea 
comuniunii cu Dumnezeu. Natura spirituală a omului nu e iremediabil 
căzută. E bolnavă, merge spre moarte, dar poate fi salvată. Poate fi 
eliberată din obsesia tulburătoare a mândriei. Omul poate reveni la 
conduita cuvenită, îşi poate regăsi condiţia autentică a devenirii sale, 
poate avea cale de întoarcere, de revenire prin pocăinţă. Aceasta face 

174 


începutul, fiindcă pocăinţa aduce în primul rând schimbarea de mentalitate 
în urma unei conştientizări deliberate şi libere. Şi astfel, gândul căzând 
sub instanţa conştiinţei se poate transforma prin credinţă şi har într-un 
comportament nou. Iar mântuirea ca eliberare din tulburătoarea boală a 
păcatului prin credinţă şi har, va începe cu schimbarea de mentalitate şi 
comportament. De aceea, ne apare foarte evident faptul că Mântuitorul 
şi-a început activitatea cu cuvintele: „iiiexaverxe Kaî 7n<jx£'uex£ ev x<» 
EoayyeÂîcp" (Marcu 1, 15). Spre deosebire de simpla căinţă ca regret în 
urma unei fapte sau greşeli săvârşite, Mântuitorul face din pocăinţă o 
virtute. Adică, pocăinţa nu va mai fi un simplu act expiator, menit să 
aducă liniştea conştiinţei, ci prin trezirea conştiinţei de sub povara 
apăsătoare a păcatului, va primi o orientare pozitivă, ca un act de voinţă 
ce duce la sfinţenia vieţii. Elementul nou pe care îl aduce Mântuitorul 
pentru trezirea conştiinţei adormită în păcat este harul divin prealabil 
(care premerge harului mântuitor) şi credinţa lucrătoare în dragoste. 
Astfel, pocăinţa înseamnă o trezire a sufletului din păcat, armonizată de 
dorinţa şi hotărârea de a se îndrepta spre viaţa în Dumnezeu. Iar începutul 
mântuirii îl face, după cum ne arată Mântuitorul, harul divin: „Nimeni nu 
poate să vină la Mine de nu-l va trage Tatăl meu cel care m-a trimis..." 
(loan 6, 44); „Nimeni nu poate să vie la mine de nu-i va fi dat de Tatăl 
meu" (loan 6, 65). Prin harul care începe mântuirea, pocăinţa devine un 
act moral, o virtute, care înnoind viaţa spirituală, o desăvârşeşte în mod 
constant spre sfinţenia vieţii în Hristos. După cum bine remarcă un trăitor 
creştin, metanoia (schimbarea, înnoirea vieţii) este cea mai mare minune 
a Mântuitorului, care se continuă peste veacuri, vizând sufletul omului 
care este nemuritor: „Nu vindecarea slăbănogilor, muţilor, surzilor, 
leproşilor, orbilor, muribunzilor, nu înmulţirea pâinilor, umblarea pe mare, 
tămăduirea demonizaţilor, şi nici chiar învierea morţilor. Minunea cea 
mai mare şi fără seamăn aceasta este: prefacerea totală a omului, 
săvârşită atât în vremea în care a trăit El pe pământ, cât şi după înălţarea 
Sa la cer, de-a lungul veacurilor, prin şirul practic infinit de mucenici, 
sfinţi, convertiţi, transfiguraţi. Este metanoia pe care am numit-o totala 
dezintegrare a omului păcătos şi imediata lui metamorfozare în subiect 
de jertfă, lată cea mai uluitoare minune a Domnului, neîntrecută, care pe 
toate celelalte le lasă în urmă şi le pune în umbră oricât de cutremurătoare 

175 


ar fi şi ele. Dar metanoia pentru cine ştie ce este viaţa şi cunoaşte firea 
omenească, se arată cu totul mult deasupra frângerii legilor naturale de 
către Mântuitorul. Căci legile naturii sunt deterministe, cauzale şi pasive, 
şi se supun Făcătorului lor, pe când fiinţa înzestrată cu darul gândirii şi 
conştiinţei libere, pentru a-i determina schimbarea, divinitatea însăşi are 
de înfruntat dreptul de liberă alegere dăruit omului. De data aceasta, ea 
nu porunceşte scurt, ci numai acţionează pe calea harului îndrumător , 2 

După cum am văzut din cuvintele Mântuitorului, pocăinţa este 
denumită , ceea ce înseamnă o schimbare de gând, de concepţie, a 
unui mod nou de a vedea şi interpreta realitatea, abordând-o printr-un 
nou comportament. 

Metanoia cuprinde în ideea de înnoire, trei elemente: recunoaşte¬ 
rea faptei, regretul sau căinţa determinată de sentimentul vinovăţiei, şi 
hotărârea de a nu mai repeta fapte care ţi-au tulburat şi neliniştit viaţa, 
în felul acesta, raportându-se la funcţiile sufletului omenesc, metanoia 
este un act psihologic integral, format din cunoaşterea faptei, respectiv 
a păcatului, sentimentul vinovăţiei care determină atitudinea faţă de 
păcat şi voinţa, ca hotărâre şi putere a sufletului de a rămâne constant 
străin faţă de fapta care altădată stăpânindu-te, ţi-a adus la sfârşit 
suferinţa, ca nelinişte tulburătoare a conştiinţei. Dar oricum ar fi, metanoia 
schimbă lacrima chinuitoare şi tiranizantă a regretului determinat de 
eşecul moral în xotpOTCoiov nsvGoq („plâns făcător de bucurie) 3 , ca 
o supapă de siguranţă care eliberează sufletul de sub presiunea 
clocotitoare, apăsătoare şi sufocantă a tensiunii copleşitoare şi 
distrugătoare, aducând serenitatea sufletului omenesc. 

De aici vedem că pocăinţa ca regenerare duhovnicească având 
ca obiectiv eliberarea sau curăţirea sufletului de tensiunea patimilor şi 
poftelor care îi sufocă puterea de afirmare, cultivă bucuria sfântă a 
Duhului ca seninătate a vieţii sufleteşti prin regăsirea împărăţiei lui 
Dumnezeu în inima noastră ( Luca 17, 21), ca „pace, dreptate şi bucurie 
în Duhul Sfânt" (Românit 4, 17), sau ca „rod al Duhului Sfânt" (Galaţeni 
5, 22). Astfel, metanoia ca virtute reprezintă pacea şi bucuria sfântă ca 
împreună lucrare a firii cu harul divin; fapt care reiese din însăşi identitatea 
temei lui /apa (bucurie) şi (har), iar pocăinţa ca virtute creştină 

va împlini cu consecvenţă stăruitorul îndemn apostolic: „Bucuraţi-vă 


totdeauna în Domnul şi iarăşi vă zic: bucuraţi-vă" (Filipeni 4, 4). Aceas¬ 
ta este „bucuria deplină" ( loan 16, 24) pe care nimeni şi nimic nu o va 
putea lua (loan 16, 22) din sufletul acelora care „primind cu dragoste 
cuvântul" (Fapte 2, 42) au devenit pentru totdeauna ucenicii Domnului. 
Iar această bucurie sfântă este echivalentă cu pacea lui Hristos ca „rod 
la Duhului", care depăşeşte toată mintea" (Filipeni 4, 7). 

Pe lângă metanoia, mai sunt în Noul Testament şi alţi termeni care 
exprimă ideea de pocăinţă. Toţi însă formează o unitate organică şi se 
succed pentru a defini acest proces duhovnicesc de înnoire sau 
schimbare de mentalitate şi comportament . 4 

Vom înţelege mai bine aceste faze urmărind dramatica schimbare 
produsă în viaţa fiului risipitor din pilda Mântuitorului. 

Elementul moral determinant, „punctul forte" care pune acţiunea în 
desfăşurare este „venirea în sinet', adică conştientizarea faptei. Venirea 
în sine ca prim element al pocăinţei trezeşte conştiinţa din amorţirea în 
păcat. Când şi-a venit în sine, fiului risipitor i s-au deschis ochii. Până 
atunci a fost un orb sufletesc. S-a complăcut într-o situaţie insuportabilă. 
Această venire în sine a determinat mustrarea, părerea de rău că a 
ajuns în această stare deplorabilă. Această p£T(X|X8?i£ia conştientizează 
criza şi determină reflecţia sau discernământul, analiza obiectivă a 
situaţiei, ca şi studiul posibilităţilor de a o depăşi. Caută luminosul drum 
într-o pădure în care s-a rătăcit, şi în care nu mai poate rămâne, fiindcă 
îl urmăreşte pericolul fatal. De aici se naşte marea părăsire şi marea 
întoarcere, deliberarea asupra schimbării drumului vieţii, căutând şansa 
salvatoare. Această întoarcere sau schimbare de drum şi de orientare în 
urma unei deliberări este 87uaxpo(pr| adică convertirea: „Scula-mă- 
voi şi mă voi duce la tatăl meu!“. Dacă metanoia înseamnă schimbarea 
gândului, adică convertirea interioară, epistrophe este schimbarea de 
comportament, de atitudine practică, dovedită prin fapte. Aceasta este 
marea înviere la viaţa cea nouă, prin ridicarea din mormântul tenebros al 
păcatului. La fel Zaheu, la fel femeia samarineancă, la fel Saul dinTars... 
Iar după această „întoarcere", schimbarea de poziţie, sau de drum, apare 
mărturisirea: e£opoA.oyr|aig, ca o supapă de siguranţă prin care se 
elimină tensiunea clocotitoare a sufletului. Mărturisirea este expresia 
smereniei, încrederii şi iubirii. „... şi îi voi spune: Tată, am greşit la Cer şi 

înaintea Ta!“ Şi de aici faza finală: âjuxi(iîa, adică mustrarea, 
recunoaşterea vinovăţiei şi a pedepsirii pentru restabilirea dreptăţir. 
„Nu sunt vrednic să mă numesc fiu al Tău, primeşte-mă ca pe unul din 
argaţii Tăi“. Aici se manifestă pocăinţa ca penitenţă (de la poenam + 
tendere), ca pedeapsă, ca sancţiune pentru păcatul săvârşit. S-a spus 
pe drept cuvânt că păcatul se iartă, dar nu rămâne nerăsplătit!... Şi 
aceasta nu numai pentru triumful dreptăţii, ci şi ca un leac educativ, 
menit să creeze şi să susţină deprinderile noi în viaţa cea nouă pentru 
care te-ai hotărât să o urmezi cu bucurie sfântă. Prin aceasta, mândria 
se transformă într-un act de jertfă şi de dăruire. Vedem aceasta şi din 
făgăduinţa făcută de Zaheu după ce primindu-l pe lisus în casa sa, şi-a 
schimbat complet viaţa. El făgăduieşte solemn actul de jertfire: voi da 
împătrit tuturor acelora pe care i-am nedreptăţit!... De aici vedem că 
epitimia ca mustrare, sau ca pedeapsă nu este un act pasiv din afara 
noastră, care sancţionează o faptă rea pentru a restabili ordinea socială. 
Epitimia porneşte din sufletul nostru eliberat de sub tensiunea apăsătoare 
a conştiinţei. E un angajament liber, pornit dintr-o necesitate de conştiinţă 
cu caracter reparatoriu. Ea reprezintă un răspuns adresat iubirii 
eliberatoare a lui Dumnezeu. Este expresia negrăitei bucurii duhovniceşti 
pe care au simţit-o totdeauna sufletele care s-au întâlnit cu Hristos, 
Mântuitorul lumii, după ce L-au primit pe El în sufletul lor. Epitimia este 
minunea şi taina care verifică naşterea din nou, sau renaşterea 
duhovnicească pe care lisus promiţându-i-o lui Nicodim în miez de noapte, 
acesta i-a rămas ucenic şi apărător pentru întreaga viaţă. 

Inspirându-ne din aceste faze ale metanoei, Biserica a stabilit etapele 
psihologice pe care trebuie să le treacă penitentul în Taina Sfintei 
Spovedanii: 1. Mărturisirea păcatelor în urma analizei de conştiinţă, 
prin recunoaşterea lor, regretul săvârşirii lor (sau căinţa), şi hotărârea de 
a nu le mai săvârşi; 2. Iertarea păcatelor primită din partea lui Dumnezeu, 
prin preotul duhovnic care rosteşte formula de dezlegare, asemenea 
tatălui care îl primeşte pe fiul cel pierdut în braţele iubirii sale iertătoare, 
declarând că acesta „pierdut a fost, dar s-a aflat; mort a fost, dar a înviat", 
3. Canonul sau epitimia, ca o mustrare pentru îndreptare, ca un exerciţiu 
menit să întărească formarea noilor deprinderi, conform iertării primite 
prin harul divin, şi a hotărârii de îndreptare. 


Pocăinţa ca terapie a mândriei acţionează prin schimbarea de 
mentalitate şi comportament. Cel ce are duhul lui Hristos, acela se 
împărtăşeşte de viaţa Lui ( Romani 8, 9). Devine „mort faţă de păcat" 
(Romani 8, 10) şi dobândeşte fizionomia morală a lui lisus Hristos, 
„cugetând la fel ca El“ ( Filipeni 2, 5), având adică gândul lui smerit 
(tapeinophrosyne), contrar gândului îngâmfat ( hyperphrosyne ), generator 
al păcatului. Iar această nouă mentalitate (metanoia) temeluită pe 
tapeinophrosyne formează un nou comportament moral duhovnicesc, 
trezind conştiinţa păcătoşeniei redată prin pocăinţă continuă, „fiindcă 
dacă zicem că păcat nu avem, ne amăgim pe noi înşine şi adevărul nu 
este în noi" (/ loan 1,8). 

Note bibliografice 

1 llarion Felea, Pocăinţa, teză de doctorat, Sibiu, 1939, p. 5-14. 

2 Nicolae Steinhardt, Dăruind vei dobândi, Cluj-Napoca, 1994, p. 55. 

3 Sfântul loan Scărarul, Scara, VII, Migne, P. G. 88, col. 801 C. 

4 P. Galtier, De poenitentia tradus dogmatico-historicus, Paris, 1931, p. 3-4; E. Amann, 
Penitence, în Dictionnaire de Theologie Catholique, Paris, 1933, tom. 12, col. 723. 

3. BLÂNDEŢEA, 

VIRTUTE A SENINĂTĂŢII SUFLETEŞTI 


Asemenea unei orchestre care intonează armonic o melodie în 
diversitatea instrumentelor, tot astfel şi viaţa Duhului se prezintă ca o 
unitate armonică în varietatea virtuţilor care fac mereu vie viaţa spirituală 
a lui Hristos în sufletul credincioşilor. „Iar roada Duhului - spune Apostolul 
- este dragostea, bucuria, pacea, îndelunga răbdare, bunătatea, facerea 
de bine, credinţa, blândeţea, cumpătarea" (Galateni 5,22). Ne vom referi 
doar la una din razele care izvorăsc din Soarele aducător de viaţă, lumină 
şi căldură a Duhului, care împodobeşte şi luminează vieţuirea noastră 
creştinească, şi anume la virtutea blândeţii. 

în general, cuvântul „blândeţe" are un înţeles foarte larg şi diversificat. 
Astfel, el exprimă ideea de linişte, calm, simplitate, îngăduinţă, bunăvoinţă, 
lipsită de supărare, lipsită de răzbunare. Noţiunea are apoi şi o sferă 
foarte variată de aplicare. Se foloseşte, de pildă, pentru indicarea 
însuşirilor animalelor care nu se sperie, sau care nu fac rău (îmblânzite), 
ca şi a fenomenelor naturale de climă liniştită, domoală, potolită, caldă, 
fără furtuni, îngheţuri, sau calamităţi naturale. Blândeţea se referă chiar 
şi la relief, spunându-se bunăoară, că o pantă este blândă, adică lipsită 
de pericol, spre a fi deosebită de panta abruptă care este periculoasă. 
La fel şi apele pot fi domoale, faţă de cele agitate şi învolburate. 
Referitoare la sufletul omenesc, blândeţea defineşte firile calme, paşnice, 
domoale, liniştite, lipsite de tulburare, de supărare, sau de agitaţie 
provocată de mânie sau de teamă. Sfântul loan Scărarul spune că 

„blândeţea este starea nemişcată a sufletului, care rămâne aceiaşi în 
necinstiri ca şi în laude", iar Fericitul Augustin arată că „cei blânzi sunt 
aceia care acceptă împotrivirile fără a le opune rezistenţă, în dorinţa de 
a obţine până la urmă biruinţa binelui asupra răului". Blândeţea „este 
stânca ce se ridică deasupra mâniei, rămânând neclintită de valurile ei" 
spun Părinţii Bisericii. Altfel spus, blândeţea reprezintă ca virtute puterea 
sufletului de a-şi menţine liniştea şi seninătatea, evitând tulburarea, 
supărarea sau agitaţia, atât pe plan personal, cât şi în relaţiile cu semenii. 
Acesta nu înseamnă o stare pasivă, ca cea de nesimţire, ci din contră, o 
angajare a tuturor energiilor sufleteşti pentru a stăvili mânia, teama, 
supărarea, sau dorinţa de răzbunare, care încolţind adesea în suflet îi 
aduc tulburarea şi în acelaşi timp creează situaţii de agitaţie şi tensiuni 
conflictuale cu semenii. Fiind aducătoare de pace, linişte şi armonie, 
blândeţea înnobilează sufletele oamenilor, făcându-le mai generoase, 
capabile de a se iubi şi convieţui în relaţii de prietenie şi întrajutorare. 
Pentru acest motiv, firile blânde au fost totdeauna căutate şi îndrăgite, 
lăudate şi râvnite. La fel şi vorbele blânde sunt totdeauna ascultate şi 
binevenite ca îndemn, ca mângâiere, sau chiar ca mustrare; ele fiind ca 
un medicament vindecător... precum invers, despre cuvintele aspre s-a 
spus că sunt asemenea ciocanelor de nicovală... S-au chiar formulat şi 
proverbe, maxime şi cugetări în legătură cu blândeţea, spre a putea fi 
recomandată şi practicată de cât mai mulţi oameni, în cele mai variate 
situaţii ale vieţii. S-a spus astfel că „mielul blând suge la două oi", sau că 
„vorba dulce, mult aduce". Arătându-se puterea de atracţie a blândeţii s- 
a format sugestiva cugetare că „în miere se îneacă mai multe muşte 
decât în oţet"... Sau alte maxime formulate din cele mai vechi timpuri în 
cugetarea tuturor popoarelor, aduc aceleaşi elogii blândeţii şi îndemnul 
de a fi practicată, lată câteva mai sugestive: „Multe inimi se domolesc cu 
blândeţea, iar de la îndărătnicie multe treburi rămân nehotărâte", 
„îndurând asprimea, rabdă, căci blândeţea zăvorăşte porţile războiului", 
„Cu vorbă dulce, mângâiere şi blândeţe poţi aduce elefantul (legat) cu 
un singur fir de păr", „Fii blând acolo unde întâlneşti împilare, fiindcă 
sabia ascuţită nu taie mătasea moale", „Dacă poţi termina un lucru cu 
blândeţe, de ce să dai frâu liber mâniei?", „Blândeţea este sarea purtării", 
„Principiul omenesc e de a nu supăra pe altul", „Ai grijă să fii cu toţi, 

întotdeauna blând, fiindcă în lume preţuiţi pot fi numai cei blânzi". „Cu 
blândeţea scoţi şi şarpele din gaura lui“. „Pe cei buni cu dragoste şi pe 
cei răi cu blândeţe mult să te sileşti ca prieteni să-ţi dobândeşti", „Cel 
care are judecată să întrebuinţeze mai întâi blândeţea. Treburile ce se 
pot îndeplini prin blândeţe, niciodată nu dă greş", „întunericul care provine 
de la duşman nu-l poate alunga nici luna, nici buruienile vrăjite, mc. 

soarele, nici focul, ci numai blândeţea . ^ 

în Vechiul Testament virtutea blândeţii este recomandată mai ales in 
relaţiile dintre oameni, concretizate în cuvinte şi fapte. Citim astfel in 
Sfânta Carte că „un cuvânt blând domoleşte mânia, iar un cuvânt aspru 
atâtă mânia" (Pilde 15, 1); sau: „cuvintele spuse cu blândeţe sunt o 
mângâiere" (Iov 15, 11). La fel şi oamenii blânzi sunt mai lăudaţi decât 
vitejii în războaie: „Omul domol la mânie e mai de preţ decât un viteaz, 
iar cel ce îşi stăpâneşte duhul este mai preţuit decât cuceritorul unei 
cetăţi" (Pilde 16 32). Blândeţea este în Vechiul Testament o calitate a lui 
Dumnezeu redată prin imaginea bunului Păstor, care grijeşte de oile sale: 
Domnul Dumnezeu vine cu putere şi braţul Lui supune tot... El va paşte 
'turma Sa ca un păstor şi cu braţul Său o va aduna. Pe mie... va purta la 
sânul Său si de cel ce alăptează va avea grijă" (Isaia 40,10-11). Blândeţea 
este concretizată si mai mult în imaginea profetică „a mielului blând dus 
la junghiere" (leremia 11, 19). O astfel de imagine îi este atribuita şi lui 
Mesia care „ca un miel spre junghiere s-a adus şi ca o oaie fara de glas 
înaintea celor ce o tund, aşa nu şi-a deschis gura sa" (Isaia 53, 7). 

Plecând de ala ceste imagini, Mesia a fost descoperit de 
înaintemergătorul Său care tocmai ca „Mielul lui Dumnezeu care nd.ca 
păcatele lumii" (loan 1,29), motiv pentru care El însuşi se oferă ca pilda 
de blândeţe: „învăţaţi de la mine că sunt blând şi smerit cu mima" (Matei 
11,29). După cum spune Sfântul loan Scărarul, adevăratul creştin este 
acela „care imită pe Hristos atât cât îi stă cu putinţă unui om, în cuvinte, 
fapte si gânduri". A imita blândeţea lui Hristos înseamnă a te laşa pătruns 
de iubirea, bunătatea, înţelepciunea, pacea, smerenia, sfinţenia, rabdarea 
şi curăţia Lui duhovnicească. în acelaşi timp recomandând blândeţea, 
Domnul oferă imaginea nevinovăţiei porumbeilor (Matei 10, 16), 
înţelegând astfel prin blândeţe lipsa oricărei întinăciuni, lipsa păcatului, 
care tulbură sufletul, aduce supărare celor din jur. In felul acesta, 

blândeţea este temelia pe care se zideşte edificiul vieţii duhovniceşti, 
sau exprimată într-o formă sugestivă şi plastică „ea este lumina zorilor 
care premerge răsăritul soarelui". Din ea cresc şi se dezvoltă celelalte 
virtuţi, după cum remarcă Sfântul loan Scărarul: „Blândeţea este podoaba, 
uşa, maica răbdării, pricina dreptei socoteli, pricina iertării, îndrăzneala 
rugăciunii, încăperea Duhului Sfânt". De aceea, Mântuitorul fericeşte pe 
cei blânzi, spunând că ei vor moşteni pământul (Matei 5, 5). „Cei blânzi 
vor moşteni pământul", sau mai bine zis îl vor stăpâni, deoarece blândeţea 
aduce simplitate, frăţietate, linişte în relaţiile umane, eliminând tulburarea, 
răutatea şi viclenia. Cei ce şi-au făcut sufletul tron al simplităţii şi căldurii 
umane, pot stabili o ordine de relaţii drepte între oameni. „Numai Hristos, 
cu sufletul Său plin de blândeţe şi smerenie a putut să împace pe Domnul 
cu omul pentru totdeauna". în felul acesta inimile curate, care au în ele 
viaţa şi duhul lui Hristos, transmit semenilor şi întregii firi înconjurătoare 
„duhul blândeţii", pe măsură să dezarmeze de la mânie şi violenţă, pentru 
a instaura pacea şi liniştea atotbiruitoare. Sunt unii oameni care îşi 
păstrează pacea lăuntrică şi care trăiesc în pace şi cu ceilalţi. Dar sunt şi 
alţii care nici înăuntrul lor n-au pace şi nici pe alţii nu-i lasă în pace. 
Aceştia sunt o greutate pentru ceilalţi dar o povară mai mare pentru ei 
înşişi... Şi totuşi întreaga noastră pace în această sărmană viaţă trebuie 
întemeiată mai mult pe o tăcută suferinţă umilă, decât pe scutirea de 
suferinţă. „Cine ştie să rabde mai bine, acela îşi va păstra o pace mai 
îndelungată. Acesta este biruitorul său şi stăpânitorul lumii, acesta este 
prietenul lui Hristos şi moştenitorul cerului". 

Citind în „Vieţile Sfinţilor", găsim multe cazuri când cu duhul blândeţei 
se poate învinge chiar şi violenţa sălbatică a animalelor celor mai fioroase 
şi dezarmate fiind de ferocitatea lor, au fost îmblânzite şi ţinute în preajma 
oamenilor. Mai mult chiar, duhul blândeţii statornicit în inimile bune şi 
generoase se îndreaptă asupra întregii naturi spre a o proteja şi înnobila 
cu bucurie şi înfrăţire, creând astfel o atmosferă de armonie şi ordine în 
întregul univers. Nu e de mirare, şi ştiinţa confirmă şi demonstrează faptul 
că sunt unele plante şi flori care reacţionează la stările cu mânie, de 
iritare, de supărare, sau de blândeţe, de calm, de linişte, de bunătate ale 
sufletului omenesc, care se apropie de ele... 

Apreciindu-se necesitatea promovării şi cultivării blândeţii în sufletele 

oamenilor, în relaţiile dintre ei şi în relaţiile cu firea înconjurătoare, s-a 
recomandat ca blândeţea să fie obiect al educaţiei de la cea mai frageda 
vârstă, spre a deveni o deprindere care să se refere şi să cuprindă întreaga 
fire înconjurătoare. Astfel sublinia un pedagog: „Blândeţea şi buna cuviinţa 
se pot forma la copii si prin obişnuinţa de a se purta frumos cu cei din jur, 
îndeosebi cu cei ce le sunt inferiori" (J. Locke). Şi apoi adaugă: „E nevoie 
să obişnuim pe copii să fie miloşi cu animalele, căci astfel, nu vor fi 
blânzi nici cu oamenii". La fel s-a arătat că „cel blând cu animalele, blând 
şi bun rămâne până la bătrâneţe, nu numai pentru făpturile necuvântă¬ 
toare, ci cu atât mai mult pentru semenii săi" (S. Mehedinţi). 

Din cele până aici tratate vedem că a-ţi putea menţine liniştea, calmul, 
bunătatea si chiar zâmbetul senin al sufletului, atunci când de multe ori 
împrejurările dure, situaţiile stresante şi insuccesele apăsătoare ale vieţii 
te încolţesc, demonstrează nu numai teoretic că blândeţea este o virtute, 
ci mai mult, că este o datorie ce se impune a fi cultivată atât pe planul 
vieţii personale, cât şi în relaţiile cu semenii. 

Este cunoscută tuturor strădania oamenilor din lumea întreaga pentru 
crearea si statornicirea unui climat de bună înţelegere între oameni. Buna 
înţelegere atât de mult râvnită se formează însă şi porneşte din sufletul 
omului, fiind animată şi întreţinută de iubire, dreptate, înţelepciune, curaj, 
bunătate, prietenie, răbdare şi nu în ultimul rând de blândeţe. „Cel ce 
este bun şi blând - spune Sfântul Ciprian - cel ce-şi iubeşte fraţii, este 
onorat cu premiul iubirii şi al păcii . 

4. BINEFACEREA CA VIRTUTE CREŞTINĂ 


Omul este fiinţa care nu rămâne indiferentă, ci ia atitudine nu numai 
de propria-i viaţă, ci şi de viaţa celor din jurul său într-un mod sincer şi 
dezinteresat. Pe lângă instinctul de apărare, agresiune şi conservare a 
speciei caracteristic animalelor, omul are în plus şi afectul de milă, sau 
de compasiune, capabil să-i pună sufletul în acţiune, spre a întreprinde 
acte salvatoare. Acest afect specific sufletului omenesc porneşte din 
structura persoanei umane deschisă ontologic spre comunicare şi 
comuniune cu alţii. Nu numai „cu cei ce se bucură, ci şi cu cei ce plâng" 
(Romani 12, 15). Şi astfel sufletul omenesc devine generos, iar actele 
sale primesc pecetea valorii binelui. Devin acte de binefacere, iar 
binefacerea o virtute fiindcă cei ce o săvârşesc deţin o calitate sufletească, 
ce le oferă demnitatea de a fi cinstiţi de cei din jur. Dar înainte de orice, 
mila este o virtute naturală, impusă de natura însăşi a omului. Ea este 
rodul firesc al iubirii, fiindcă iubirea este specifică sufletului, dinamizându- 
I spre acţiune. în felul acesta virtutea naturală a milei se concretizează 
în acte de binefacere, iar binefacerea devine o virtute morală cu o sferă 
foarte largă de acţiune, în funcţie de necesităţile, de împrejurările şi de 
modul de aplicabilitate. Noi o vom privi şi trata de pe poziţia spiritualităţii 
creştine, ca o valoare pe care Dumnezeu a înscris-o în sufletul omului, 
ca potenţialitate specifică, iar Duhul Sfânt o actualizează ca o harismă 
îndreptată prin voinţa şi acţiunea omului spre viaţa semenilor aflaţi în 
nevoi, în necazuri şi suferinţe. 

înainte însă de a-i vedea gama foarte largă de manifestare, se cuvine 

să ne lămurim asupra noţiunii care indică sensul ei de aplicabilitate 
practică. 

I. Lămurirea noţiunii 

După cum am arătat, noţiunea de binefacere (eoepYEcia), atât de 
proprie învăţăturii creştine, ca o formă de valorificare a iubirii îndreptată 
către semen, are un înţeles complex şi diversificat. Ea include mai multe 
noţiuni, în funcţie de multitudinea acţiunilor de binefacere, dar în acelaşi 
timp păstrează unitatea lor în iubire. Forma cea mai clasică, care 
denumeşte binefacerea în Noul Testament este mila, sau milostenia 
creştină. Noţiunea este redată sub mai multe forme, având mai multe 
sensuri în aplicarea ei practică. 

Luând noţiunea din Vechiul Testament, Mântuitorul îi dă, în Predica 
de pe Munte, un înţeles profund şi duhovnicesc. Reţinem doi termeni: 

1. eAico, a avea milă, a avea îndurare, cu derivaţiile: sXeripocuvri, 
în sens de milă, milostenie, caritate, sau s^eriţicov - caritabil, milostiv, 
îndurător, sau compasiune. Acest cuvânt defineşte înţelesul de milostenie, 
sau milă sub formă de binefacere în general, ca acţiune de participare la 
suferinţa altuia. Acest termen este sinonim cu evreescul „şidqah“ şi 
reprezintă o sinteză a binefacerilor, echivalând cu înţelesul de „justificare", 
„îndreptare", „SiKcaoouvrj". 1 

2. Sfântul Evanghelist Luca mai foloseşte şi termenul de „oixTeipco" 
(Luca 6, 36), în sensul de a plânge pe cineva, a compătimi. 

în limba latină, aceşti doi termeni au fost redaţi sub două forme: 

1 . „eleemosyna" (de la grecescul s^er||j.oc6vr] ( Matei 6 , 2), definind 
mai mult înţelesul de milostenie, ca acţiune practică de a face milă, 
binefacere, caritate, către cei care are nevoie de ea); 

2. „misericordia, ae“ (cuvânt format din două elemente: „miseria, ae“ 
- nenorocire, necaz, supărare, greutate şi „cor, dis“ - inimă), definind 
sentimentul de milă, compasiune, înduioşare. Acest termen traduce pe 
„oixT£Îpto“ (Luca 6, 36), dar şi pe e?c£r|(ioauvr| (Matei 5, 7), în sens 
de milă, ca acţiune de binefacere. 

Aceşti doi termeni au fost redaţi şi în limbile moderne. De pildă, în 
limba franceză, termenul de eXeriţiocuvri este redat prin „raumone", 


iar „oixTipcoţ" cu „la misericorde" în sens de milă, iertare, sau „la 
compasion". 

în limba română avem doi termeni, proveniţi pe filieră slavă: 
substantivul „milă" (de la: bg. „milo") are un înţeles multiplu. în general, 
defineşte un „sentiment pe care îl trezeşte suferinţa sau nenorocirea 
cuiva, compătimire, îndurare". Pe lângă acest sens, cuvântul „milă" 
evidenţiază identitatea ei cu faptele de binefacere şi primeşte înţelesul 
de: „bunăvoinţă, bunătate, indulgenţă". 2 Al doilea termen este cel de 
„milostenie", în sensul de „binefacere, pomană, danie, altruism" (de la 
sl. „milostyni"). De aici s-a format şi cuvântul „milostiv" definind calitatea 
celui care face milostenie şi care înseamnă: „milos, îndurător, bun, blând, 
binevoitor, îngăduitor, iertător". 3 

Din cele de mai sus reţinem că, termenul de „milă" sau „milostiv", cuprinde 
o gamă foarte variată de înţelesuri, sintetizând ceea ce numim: binefacere, 
precum şi cuvântul „binefacere" evidenţiază sensul de „faptă bună, „ajutor 
dat cuiva". 4 

Se observă deci că, termenul de „milă", folosit ca sens religios în 
Cartea Sfântă, defineşte sinteza unor acţiuni prin care rodeşte iubirea în 
fapte, identic cu înţelesul de „binefacere", celui ce are nevoie de atitudinea 
mea de bunăvoinţă, de ajutor, de iubire etc., după cum bine observă 
Sfântul loan Gură de Aur. „Porunca aceasta (a milosteniei) este întinsă 
(variată), fiindcă şi modurile de a milui sunt diferite (felurite) ( Migne P. G. 
LVII, col. 227). 

După întemeierea Bisericii creştine, s-a acordat o importanţă 
deosebită aplicării milei ca poruncă a Mântuitorului, izvorând din iubire 
şi cultivându-se prin tot atâtea acte de binefacere, sub o formă organizată, 
într-o comuniune de bunuri şi în ambianţa a ceea ce numim: 
„comunitarism al dragostei creştine" (F. Ap. 4, 32 urm.). Credinciosul 
integrându-se în comunitatea creştină, practică mila creştină printr-o 
acţiune de dăruire în folosul semenilor săi, încât actele creştine de 
binefacere nu rămân spontane şi ocazionale, ci se organizează acţiuni 
comune, bine chibzuite de dragostea frăţească, de binefaceri, sau de 
milă, încât în epistolele pauline, termenul primeşte un înţeles de 
profunzime, corespunzător iubirii în acţiunea de dăruire pentru viaţa 
semenului. 

Roadele binefăcătoare ale iubirii creştine s-au concretizat în viaţa 
credincioşilor din secolele primare ale Bisericii, prin adevărate instituţii 
de asistenţă socială, dintre care amintim: aziluri pentru văduve, case de 
adăpost pentru fecioare, leagăne pentru copii mici părăsiţi sau găsiţi, 
orfelinate. 5 Toate acestea sunt tot atâtea numiri ale binefacerii creştine. 

II. Milostenia ca virtute în Vechiul Testament 

„Poporul ales“ având o organizare teocratică, milostenia ca act religios 
devine şi un imperativ social. Aceasta ar fi milostenia determinată. Pe 
lângă aceasta, mai era şi milostenia nedeterminată, în sensul că fiecare 
credincios făcea milostenie după dorinţa proprie, ajutând pe cel nevoiaş 
cu bani, îmbrăcăminte, mâncare etc. Acest fel de milostenie era o 
problemă de conştiinţă, pe care şi-o rezolva fiecare în funcţie de posibilităţi 
şi de pietate. 

1. Milostenia determinată se făcea - după cum am văzut - ca o 
poruncă a Legii divine şi avea un caracter organizat şi social. Astfel citim. 
„Când vei secera holdele să laşi nesecerat un colţ din câmpul tău şi să 
nu atingi spicele rămase pe urma secerătorilor. Nici să nu culegi strugurii 
rămaşi după cules în via ta şi să nu strângi boabele care vor cădea din 
ei. Să le laşi săracului şi străinului" ( Levitic 19, 9-19). La fel citim şi în 
Decalog: „Când îţi vei secera ogorul şi vei uita un snop pe câmp, să nu 
te întorci să-l iei: să fie al străinului, al orfanului, al văduvei... Când îţi vei 
scutura măslinii, să nu culegi a doua oară roadele rămase pe ramuri: ele 
să fie ale străinului, ale orfanului şi ale văduvei" (24, 19-22). Tot aici 
trebuie să amintim şi importanţa socială a milosteniei în aşa-numitul an 
sabatic: „Domnul a vorbit cu Moise pe muntele Sinai şi a zis: vorbeşte 
copiilor lui Israel şi spune-le: «... Şase ani să-ţi semeni ogorul, şase ani 
să-ţi tai via şi să strângi roadele. Dar anul al şaptelea să fie un sabat, o 
vreme de odihnă pentru pământ... să nu seceri ce va ieşi din grăunţele 
căzute de la seceriş şi să nu culegi strugurii din via ta netăiată... ceea ce 
va ieşi de la sine din pământ în timpul sabatului lui, să vă slujească de 
hrană, ţie, robului şi roabei tale, celui tocmit de tine cu ziua şi străinului, 
care locuieşte cu tine...»" (Levitic 25, 1-7, vezi şi Deuteronom 15, 1-11). 

2. Cât priveşte milostenia nedeterminată, aceasta se prezintă în 


Vechiul Testament ca un îndemn dat de Dumnezeu prin glasul Aleşilor 
Săi care se face benevol, dar care constituie o condiţie a pietăţii, a 
religiozităţii, care te face plăcut lui Dumnezeu, reuşind astfel să beneficiezi 
de darurile Domnului (Deut. 5, 10). 

încercând o prezentare sistematică a milosteniei nedeterminate în 
Vechiul Testament, distingem înţelesul diversificat pe care îl are milostenia 
ca un act de binefacere faţă de multiplele nevoi ale omului, căruia I se 
adresează. în felul acesta, milostenia se referă la nevoile sufleteşti şi 
trupeşti ale semenului, lată câteva obiective: „Fiule, viaţa săracului să 
nu o lipseşti şi ochii celor lipsiţi nu-i face să aştepte. Sufletul flămând să 
nu-l întristezi şi să nu urgiseşti pe om când are lipsă. Inima necăjită nu o 
tulbura şi nu întârzia a da celui lipsit. Rugăciunea celui necăjit nu o lepăda 
şi nu-ţi întoarce faţa ta de către cel lipsit. De către cel sărac nu-ţi întoarce 
ochiul tău şi nu da loc omului să te blesteme... Pleacă săracului urechea 
ta şi cu blândeţe răspunde-i cele de pace. Scoate pe cel năpăstuit din 
mâna celui ce-l năpăstuieşte şi nu fii slab de înger când judeci" ( Isus 
Sirah 4, 1-10). Milostenia trebuie făcută din suflet, în mod sincer şi să 
aibă un caracter permanent, în sensul că este principal să faci milostenie, 
chiar din puţinul pe care-l ai: „Dă milostenie din averea ta şi să n-aibă 
ochiul tău părere de rău când vei face milostenie... Când vei avea mult, 
fă din ele milostenie şi când vei avea puţin, nici din puţin nu te teme a 
face milostenie" (Tobie 4, 7-9). Milostenia are ca obiect ajutorarea 
aproapelui în orice situaţie s-ar afla el: „împarte pâinea ta cu cel flămând, 
adăposteşte în casa ta pe cel sărman, pe cel gol îmbracă-l şi nu te 
ascunde de cel de un neam cu tine. Dacă dai pâinea ta celui flămând şi 
tu saturi sufletul amărât, lumina ta va răsări în întuneric şi bezna ta va fi 
ca miezul zilei" ( Isaia 57, 7-10); „Cel ce-si bate joc de sărac, defaimă pe 
Ziditorul lui, cel ce se bucură de o nenorocire nu rămâne nerăsplătit" 
(Pilde 17, 5); Milostenia se înscrie în ansamblul vieţii religioase a 
credinciosului, alături de post, rugăciune, dreptate: „Bună este rugăciunea 
cu post, milostenie şi dreptate" ( Tobie 12 , 8). 

Foloasele milosteniei făcute sunt multiplele daruri ale lui Dumnezeu, 
ca răsplată a binefacerii credinciosului. „Cel ce se îndură de sărmani e 
fericit" ( Pilde 14, 21); „Milostenia izbăveşte de la moarte şi nu te lasă să 
te pogori în întuneric" (Pilde 4, 10); „Cei ce fac milostenie şi dreptate vor 

trăi viaţă lungă. Iar păcătoşii sunt duşmanii vieţii lor“ (Tobie 12,10); „Focul 
arzător îl va stinge apa, iar milostenia va curăţi de păcate" (Isus Sirah 3, 
29). 

Din cele de mai sus vedem că deşi practicată sub forme atât de variate, 
milostenia în Vechiul Testament este totuşi limitată, ea exercitându-se 
mai mult la cei de aceeaşi credinţă, sau conaţionali (Pilde 13, 22; Isaia 
57, 7; Deuteronom 5, 1). Pe de altă parte, milostenia a devenit de multe 
ori o simplă formalitate a împlinirii unui precept divin scris în Lege, sau 
ca o practică religioasă, nu odată primind şi un caracter interesant, vizând 
câştigarea reputaţiei în faţa oamenilor, sau nădăjduind o răsplată, sau 
împlinirea unei dorinţe din partea lui Dumnezeu. După cum remarcă un 
comentator, „la iudei milostenia era în mod special o datorie religioasă. 
Cel care dă pentru a fi văzut viza mai mult reputaţia pietăţii, decât a milei 
îndreptată către cel care este obiect al îndurării. în acest caz, milostenia 
este ca o „trompetă" care va atrage atenţia asupra faptei săvârşite". 6 
Această practică a milosteniei din timpul Mântuitorului este arătată de 
lisus ca greşită şi neducătoare la mântuire, în cunoscuta pildă a vameşului 
şi fariseului (Luca 18, 9-15); în pilda samarineanului milostiv, unde 
reprezentanţii legii refuză să acorde un ajutor celui căzut între tâlhari, 
pentru a nu călca formal legea; la fel şi în discuţiile pe tema vindecării în 
ziua sâmbetei. 

III. Binefacerea ca virtute în Noul Testament 

Ca unul care nu a venit să strice Legea, ci s-o plinească ( Matei 5, 
17), Mântuitorul preia învăţăturile Legii vechi cărora le dă interpretarea 
autentică, transfigurându-le pe baza unei noi descoperiri, care îi pune 
pe credincioşi în comuniune directă cu Dumnezeu-Tatăl. Prin activitatea 
Sa, lisus Hristos dă un orizont veşnic şi dinamic învăţăturii pe care a 
propovăduit-o, imprimându-l un caracter mântuitor, depăşind formalismul 
existent şi referindu-se la partea sufletească a credinciosului, ca o fiinţă 
religioasă, la transformarea lui în bine după chipul Creatorului. De aceea, 
lisus „voieşte milă şi nu jertfă" ( Matei 12, 7). 

Binefacerea primeşte şi în Noul Testamentul loc central, dar Mântuitorul, 
prin învăţătura şi activitatea sa îi dă interpretarea şi realizarea autentică. 

Astfel, în Predica de pe Munte , Mântuitorul fericeşte pe cei „milostivi" 
(Matei5, 7) şi tot aici revine asupra practicilor religioase existente cărora 
le dă interpretarea autentică. Alături de rugăciune, post etc., Mântuitorul 
vorbeşte despre milostenie ca despre o condiţie necesară mântuirii. Cu 
acest prilej, lisus evidenţiază caracterul discret al binefacerii: „Luaţi 
aminte, milostenia voastră să nu o faceţi înaintea oamenilor, spre a fi 
văzuţi de dânşii... Deci când faci milostenie să nu trâmbiţezi înaintea 
ta... iar tu când faci milostenie să nu ştie stânga ta ce face dreapta ta. Ca 
să fie milostenia ta într-ascuns şi Tatăl tău, cel ce vede în ascuns îţi va 
răsplăti la arătare" (Matei 6, 1-5). Prin această direcţie, binefacerea se 
referă la persoana celui în lipsă, fără a-l crea acesteia diferite complexe, 
sau o înjosire. După cum bine observă un comentator, acest fel de 
discreţie nu anulează unitatea de iubire între cel ce se dă şi cel ce 
primeşte, fiindcă porunca Mântuitorului se referă explicit la cel ce dă, iar 
„stânga" şi „dreapta" reprezintă o unitate în cadrul aceluiaşi corp. 7 

în pilda samarineanului milostiv, lisus evidenţiază caracterul universal 
al binefacerii, identic cu caracterul universal al iubirii şi al mântuirii (Luca 
10, 30). Caracterul universal al binefacerii creştine este strâns legat de 
concepţia mântuirii în Hristos, la care sunt chemaţi toţi, absolut toţi, fără 
nici o deosebire: „Nu mai este iudeu, nici elin, nu mai este rob, nici 
slobod, nu mai este parte bărbătescă şi femeiască, pentru că voi toţi 
unul sunteţi în Hristos lisus" (Gal. 3, 28). 

în activitatea Sa mântuitoare, lisus a făcut numai bine, oricui a avut 
nevoie de iubirea Lui. Mila lui lisus nu s-a uitat la faţa celui suferind, 
cânfărindu-l păcatele, sau întrebându-l din ce neam este, ci cu un maxim 
de iubire îi şterge lacrima de jale şi îi redă calitatea de om, fără a înjosi 
pe cineva şi niciodată pretinzând ceva în schimb; a plâns la suferinţa 
sfâşietoare a omului copleşit de durere şi s-a bucurat în modul cel mai 
sincer de bucuria oricui (vezi, deex. Matei 11,28; 9, 35-37; 14, 14 ■ F. Ap 
10, 38). 

De aici rezultă că binefacerea lui lisus este un dialog de iubire. El 
nu şi-a manifestat mila ca un sentiment declarativ, ci a arătat-o exclusiv 
prin binefacere. Mila lui lisus nu are un caracter abstract şi subiectiv 
închisă, ci este un mobil de manifestare concretă a iubirii. Mai precis, 
pentru lisus mila nu este un simplu act de constatare a lacrimilor cuiva. 

Şi atât. Pentru lisus, mila este o participare activă, faptică la viaţa celui 
aflat în suferinţă. Deci, la lisus există o identitate între milă şi binefacere. 
Dar nici binefacerea nu rămâne numai la nivelul exclusiv de exercitare a 
unei forţe naturale, ci în primul rând este un dialog de iubire cu cel caruia 
îi acordă o vindecare, participă la viaţa acestuia, descifrează dorinţa 
acestuia de a ieşi din starea jalnică în care se chinuieşte... De dragul 
acestui dialog de iubire - care vizează în acelaşi timp şi mântuirea 
sufletească a celui ridicat la viaţă - lisus cere tuturor acelora spre care 
îşi îndreaptă mila Sa, credinţă, ca pe un mijloc de a intra în comuniune 
de iubire cu ei. Binefacerea, sau mila lui lisus reprezintă sinteza a două 
iubiri- pe de o parte, iubirea lui dezinteresată, iar pe de altă parte, iubirea 
răspuns din partea celui salvat. De pildă, când Sfântul Apostol Petru se 
cufunda în vijelia valurilor furtunoase ale mării, lisus îl lasă pana in 
momentul în care Petru nu cere din credinţă ajutorul Salvatorului sau... 
Atunci lisus întinde mâna Sa spre Petru şi-l izbăveşte din disperarea 
cumplită care îi măcina fiinţa, de frica morţii, care îl înghiţea în furia 
valurilor. în cazul acesta, binefacerea lui lisus coincide cu momentul 

comuniunii celor două iubiri... 

în acest dialog al iubirii, binefacerea are un sens bilateral: m primul 
rând, după cum am văzut, ea salvează pe cineva de la rău, pnntr-o 
participare activă la viaţa lui, cu alte cuvinte: „plânge cu cel ce plânge , 
iar în al doilea rând, „se bucură cu cel ce se bucură" (Rom. 12, 15). Şi 
acest al doilea aspect este o binefacere, fiindcă creează o mulţumire, o 
plenitudine, o comuniune de iubire celui căruia i se adresează, dar in 
acelaşi timp participare sinceră şi dezinteresată la bucuria cuiva este şi 
o virtute. Sfântul loan Gură de Aur spune în acest sens următoarele: 
Noi putem afla mulţi oameni care plâng cu cei ce plâng, adica îşi fac 
milă de cei nenorociţi, dar nu pot deloc să se bucure cu cei ce se bucura, 
ci, pe când alţii se bucură, ei varsă lacrimi. Deci a se bucura cu cei ce se 
bucură nu este o virtute neînsemnată, ci mai mare decât a plânge cu cei 
ce plâng, ba nu numai mai mare decât aceasta, ci chiar mai mare decât 
a sta în ajutorul celor ce se află în primejdii. Căci mulţi împart primejdia 
cu cei ce sunt în primejdii, dar sunt foarte supăraţi pe cei care se bucură 
si se află în voie bună“. 8 

Prin învăţătura şi activitatea Sa, Mântuitorul îl prezintă pe Dumnezeu- 

Tatăl ca pe un Părinte bun şi iubitor; plin de milă şi de îndurare {II Cor. 1, 
3 ); arătându-ne că prin acţiunile noastre de binefacere ajungem la 
desăvârşirea religios-moralăîn Dumnezeu: „Fiţi milostivi, precum şi Tatăl 
vostru cel din ceruri este milostiv" ( Luca 6, 36). 9 De aici rezultă, pe de o 
parte că însuşi Dumnezeu este milostiv, iar pe de altă parte, că şi 
credincioşii sunt chemaţi, ca fii ai lui Dumnezeu, să fie şi ei milostivi. în 
felul acesta, faptul de a fi milostiv primeşte în Noul Testament împlinirea 
unui deziderat divin, ca o dovadă a păstrării chipului şi asemănării cu 
Dumnezeu în fiinţa celor ce cred şi ca mijloc de participare la viaţa divină 
şi de dobândire a mântuirii. 

Să vedem mai întâi cum ne prezintă Noul Testament milostivirea lui 
Dumnezeu. 

Revelaţia Noului Testamente prezintă pe Dumnezeu ca iubire {I loan 
4, 16). Darurile iubirii lui Dumnezeu manifestate faţă de creatura iubirii 
sale, sunt tot atâtea binefaceri pe care le concretizează iubirea în acţiune, 
în felul acesta, milostivirea reprezintă un atribut moral al lui Dumnezeu 
(Tit3, 5). Iubirea lui Dumnezeu se manifestă cu aceiaşi intensitate şi faţă 
de drepţi şi faţă de cei păcătoşi; milostenia Lui însă este reversul 
binefacerii pe care credincioşii o arată faţă de semenii lor: „Fericiţi cei 
milostivi, că aceia se vor milui" (Matei 5, 7, vezi şi Gal. 6, 6; lacobb, 11; 
2, 13). Deşi dreptatea cere ca faptele rele să fie pedepsite, totuşi în 
viziunea veşniciei, faptele rele primesc sentinţa veşnică, dar de multe 
ori, pedeapsa relelor săvârşite în această viaţă are rolul de a-l întoarce 
pe păcătos, fiindcă „Dumnezeu nu vrea moartea păcătosului, ci să se 
întoarcă şi să fie viu". De aceea, nu totdeauna faptele rele sunt răsplătite 
în această viaţă, Dumnezeu aşteptând întoarcerea păcătosului, spre care 
priveşte ca la fiul Său şi pentru care rămâne Acelaşi Părinte bun şi iubitor 
(Luca cap. 15), împărtăşind darurile sale binefăcătoare şi „peste cei buni 
şi peste cei răi" (Matei 5, 45; Rom. 9, 12; Evrei 8 , 12). 

Pe de altă parte, însă, credincioşii recapitulaţi în opera mântuitoare a 
lui lisus Hristos, participă la viaţa Mântuitorului şi fructifică roadele harului 
prin slujirea arătată semenului, prin tot atâtea acte de binefacere, servind 
vieţii şi lumii, întocmai ca şi Mântuitorul (/ loan 2, 6). Se creează o 
identitate de slujire în opera mântuitoare a Domnului prin credincioşii 
Săi, lucru care rezultă limpede din prezentarea tabloului judecăţii din 

urmă, unde lisus se identifică cu cei care au nevoie de iubire şi binefacere 
(Matei 25, 31-46), „Fără îndoială, taina este peste puterile noastre de 
înţelegere, dar datele Sfintei Scripturi sunt limpezi: aşa va fi. Fiul Omului 
este Judecător, drept Judecător, dar în acelaşi timp, „sfinţii vor judeca 
lumea" şi „din faptele voastre vă veţi judeca şi din faptele voastre veţi 
cădea" şi „cel mai mic" dintre oameni va fi lisus, în acelaşi mod în care 
„cel mai mare" dintre oameni e lisus însuşi. Toţi suntem lisus când suntem 
în suferinţă, în lipsă şi toţi suntem lisus când slujim pe cel în suferinţă şi 
în lipsă. Fără aceasta nu suntem în unitate. Slujirea ne aşează în unitate 
cu lisus, cu această tainică unitate universală, care în textul pericopei 
judecăţii de apoi se numeşte „a fi a dreapta". Desigur, prin aceasta se 
limitează între Dumnezeu - centru şi omul - de-a dreapta, dar nu e mai 
puţin adevărat că taina rămâne atunci când lisus spune: „Ei sunt Eu" - 
„Mie Mi-aţi făcut", lisus raportează la El rodul faptei noastre, efectul ei, 
se apreciază ceea ce am făcut altora, ca şi cum l-am făcut Lui. 

Un teolog, reflectând asupra tainei Fiului Omului în legătură cu 
judecata viitoare, arată următoarele: „în aşteptarea arătării Sale în slavă, 
Fiul Omului cunoaşte un mod de existenţă şi de prezenţă, de un fel foarte 
particular, secret şi misterios. El va fi fost în mod tainic prezent în cei în 
suferinţă, în fraţii înfometaţi, goi, bolnavi, izolaţi. La a doua venire, 
Judecătorul transcendent, Fiul Omului din Cartea iui Danii! ş\ din Cartea 
lui Enoh, va descoperi tuturor neamurilor, adunate şi strânse de-a dreapta 
şi de-a stânga Sa, o taină de dimensiuni cosmice. Ei vor constata că 
acest judecător, pe care au crezut că îl vor vedea pentru prima oară, L- 
au întâlnit de mult şi mereu, de-a lungul vieţii lor pământeşti. Dar această 
taină ei nu o vor cunoaşte, decât atunci când va fi prea târziu, când ei 
vor fi deja judecaţi şi repartizaţi la dreapta, sau la stânga".” 

Identificarea cu binefacerile lui lisus şi perpetuarea acestora de către 
cei care se numesc creştini, au un efect veşnic, nuanţat de faptul că prin 
ele, ei reuşesc să devină „împreună lucrători cu Dumnezeu" (/ Cor. 3, 9). 
„Aceasta este mâna care continuă zidirea lui Dumnezeu, mâna care 
întoarce de la moarte la viaţă, mâna binecuvântată, care se întinde celui 
căzut în necaz. Şi cum ar putea să fie numită oare altfel această mână, 
decât mâna lui Dumnezeu? Mâna care ajută pe cel lipsit, pe cel căzut în 
nenorocire, este mâna care aduce mângâiere, insuflă încredere, trezeşte 

«■ 

nădejde şi învie aproape din morţi. De cele mai multe ori, ea reabilitează 
astfel chipul lui Dumnezeu din fiecare semen căzut... Prin nimic nu se 
înalţă omul atât de sus ca prin fapta dragostei, prin binele pe care-l face. 
Fiecare gest, chiar fiecare gând îndreptat spre binele semenilor noştri, 
pune o treaptă la scara noastră către ceruri".' 2 

Am văzut că în Noul Testament mila are un caracter practic. Noul 
Testament nu face nici o deosebire între simpatie, compasiune, milă, 
milostenie, bunătate etc. Tuturor acestora le dă o interpretare practică, 
activă, în sensul că toate aceste noţiuni au un singur înţeles: binefacerea, 
adică iubirea în acţiune! Mila în Noul Testament nu rămâne la un sens 
declarativ, sau exclusiv sentimental-afectiv. Acesta este mobilul care 
angajează în chip necesar spre faptă, după cum arată Sfântul lacob: 
„Căci de vor fi fratele sau sora goi şi lipsiţi şi le va zice cineva din voi: 
mergeţi în pace, încălziţi-vă şi vă săturaţi şi nu le-ar da cele de trebuinţă 
trupului, ce folos ar fi?" ( lacob 2,15-16). 

Binefacerea a fost pentru noua comunitate a celor ce au crezut în învierea 
Domnului şi s-au legat să trăiască după voia Lui, o virtute prin care îşi 
arătau iubirea faţă de semen, oricare ar fi fost acesta; o virtute prin care 
se bucurau cu cei ce se bucură şi plângeau cu cei ce plâng, o virtute de 
participare sinceră şi dezinteresată la viaţa semenilor lor. Dar această 
virtute nu a rămas pe un plan singular; sub forma: eu - tu, ci odată cu 
întemeierea comunităţii creştine, s-a creat acea comuniune de bunuri, 
încât binefacerea a primit un sens comunitar, de a pune tot ce ai în folosul 
comunităţii şi a te încadra şi tu în comunitate, cu toate forţele creatoare, 
cu sinceritate, cu dăruire maximă, încât binefacerea nu mai rămâne pe 
un plan singular, ci primeşte un înţeles comunitar, în sensul: noi - voi, 
sau eu - voi, sau eu -noi. Aşa găsim scris în cartea Faptele Apostolilor. 
„Iar inima şi sufletul mulţimii celor ce au crezut era una şi nici unul nu 
zicea că este ceva al său din averile Iui, ci erau toate de obşte... Şi 
nimeni nu era lipsit între ei, căci toţi câţi aveau ţarini, sau case, vânzân- 
du-le, aduceau preţurile celor vândute şi le puneau la picioarele Apostolilor 
şi se da fiecăruia după cum avea fiecare trebuinţă" (4, 32-36). 

Binefacerea creştină nu ă rămas limitată la o singură comunitate, ci 
s-a extins pe un plan universal şi sub forma colaborării între comunităţile 
creştine, prin într-ajutorare reciprocă, prin contribuţia benevolă a 

credincioşilor unei comunităţi de a veni în sprijinul fraţilor lor din altă 
comunitate, după cum citim în epistolele pauline: „Şi vă fac cunoscut, 
fraţilor, harul lui Dumnezeu cel dat în Biserica Macedoniei... Pentru că 
mărturisesc eu însumi, au dat de bună voie după puterea lor şi peste 
putere. Cu multă rugăciune cerându-ne harul de a lua şi ei parte la 
ajutorarea sfinţilor; şi nu doar cum am nădăjduit, ci s-au dat pe ei înşişi 
întâi Domnului şi apoi nouă prin voia lui Dumnezeu... Şi precum prisosiţi 
întru toate, cu credinţa şi cu cuvântul şi cu cunoştinţa şi cu toată sârguinţa 
voastră faţă de noi, aşa să prisosiţi şi în darul acesta... Căci cunoaşteţi 
harul Domnului nostru lisus Hristos, că a sărăcit pentru voi, bogat fiind, 
ca să vă îmbogăţiţi voi cu sărăcia lui... Dacă este osârdie, este bine 
primită după cât are cineva, iar nu după cât nu are. Nu doar să fie uşurare, 
iar vouă necaz... Am socotit deci că este nevoie să îndemnăm pe fraţi 
ca să vină la voi mai înainte şi să pregătească binefacerea voastră cea 
dinainte făgăduită, ca să fie gata, aşa ca o binefacere, iar nu ca o faptă 
de zgârcenie. Aceasta zic: cel ce seamănă cu scumpătate, cu scumpătate 
va şi secera; iar cel ce seamănă din belşug, din belşug va şi secera. 
Fiecare să dea cum socoteşte cu inima, nu cu mâhnire sau cu silă, căci 
Dumnezeu iubeşte pe cel care dă de bunăvoie...“ {II Cor. 8,1-14; 9, 5-8; 
vezi şi Rom. 15, 26; / Cor. 16, 15). 

IV. Sensul binefacerii ca virtute creştină 

Teologul grec Hristu Andrutsos evidenţiază două concepţii opuse una, 
celeilalte, privind mila, simpatia, sau compasiunea ca virtute. 

Pe de-o parte, Schopenhauer, „acceptând ca fiinţă a lumii voinţa iraţională 
şi instinctuală, iar lumea plină de mizerii şi nefericire, scoate în evidenţă 
ca unică virtute a omului simpatia (mila), prin care eul omului se 
recunoaşte pe sine însuşi în celălalt om, simţind suferinţele aceluia ca 
ale sale proprii". Pe de altă parte, Nietzsche, „având ca principiu al vieţii 
puterea dură, subestimează compasiunea, ca pe ceva pasiv, slab şi 
creator de nefericire". 

Teologul amintit, luând poziţie faţă de aceste concepţii, arată că „pentru 
ca cineva să compătimească cu adevărat, înseamnă că nu iubeşte totul 
pentru folosul său propriu, ci că are şi o putere prisositoare, din care 


izvorăşte, transportându-se în situaţia acestuia să simtă bucuria sau 
durerea în afara cercului intereselor personale". 13 

Ca virtute, binefacerea creştină are un caracter religios. Ea este un 
bine, după modelul binelui realizat de lisus Hristos, fapt ce se 
concretizează printr-o continuă colaborare cu harul divin. Ca virtute 
religioasă, binefacerea realizează binele sub trei aspecte: ca deziderat 
divin, ca relaţie cu semenii şi ca bine personal. 

Ca un deziderat divin, binefacerea reprezintă voinţa lui Dumnezeu şi 
se îndreaptă spre viaţa divină, pe care fiinţa credinciosului şi-o impropriază 
prin har, nu în sensul că ar avea ca obiect divinitatea, cum este în cazul 
iubirii, ci prin faptul că ea izvorăşte din Dumnezeu, prin harul lui lisus 
Hristos cel pururi viu cu care credinciosul intră în legătură ca să realizeze 
viaţa Mântuitorului, şi în felul acesta binefacerea creştinului „aduce 
mulţumire lui Dumnezeu" {II Cor. 9, 12), tinzând mereu spre identificare 
cu voinţa divină şi cu însăşi binefacerea, sau milostenia pe care Dumne¬ 
zeu a arătat-o creaturii. De aici decurge şi aspectul comunitar al bineface¬ 
rii, de slujire a vieţii semenului, cât şi caracterul ei de bine personal, 
fiindcă prin practicarea binefacerii, fiinţa credinciosului se dăltuieşte 
necontenit spre bine, procurând credinciosului mai multe foloase dintre 
care amintim: iertarea de păcate, mulţumirea sufletească că ai putut ajuta 
pe cineva, că ai putut fi de folos cuiva, că ai reuşit să participi eficient la 
bucuria şi necazul semenului {Rom. 12, 8). 

Din punct de vedere creştin, mila nu are un caracter declarativ static, 
sub forma unui sentiment care te poate copleşi la un moment dat. 

Sentimentul este mobilul necesar şi esenţial al milei, dar mila nu se 
poate afirma autentic în viaţa creştină numai pe un fond afectiv cu 
exclusivitate, ci ca un act psihologic integral. De pildă, în procesul de 
gândire se constată realitatea şi se constată în ce măsură mila confruntată 
cu realitatea poate şi trebuie să devină faptă. Să luăm un exemplu: văzând 
pe cineva pe patul unui spital, cu rana rezultată de pe urma unei intervenţii 
chirurgicale, la început te copleşeşte un sentiment de milă, de 
compasiune, dar dacă apreciezi obiectiv că rana la care priveşti este 
singurul mijloc de salvare a vieţii semenului, mila în acest caz devine un 
mobil care îţi dă încredere în însănătoşirea bolnavului, sau poate deveni 
o îngrijorare în cazul în care viaţa îi este în pericol. Şi într-un caz şi în 

celălalt, mila primeşte un sens faptic, sub forma preocupării legată de 
salvarea vieţii semenului aflat în suferinţă. Tot prin gândire, apreciezi 
dacă cel ce-ţi întinde mâna cerându-ţi ajutor, este într-adevăr avizat, sau 
poate să-şi câştige existenţa prin muncă, prin integrarea cinstită în 
colectivitatea din care face parte. Pe de altă parte, mila este şi un act de 
voinţă. Compasiunea nu trebuie să plutească într-un sentimentalism 
lacrimogen şi vaporos, ci trebuie să fie mobilul unei hotărâri ferme de a 
acţiona spre binele semenului, nu în sensul de a-l ajuta să nu moară de 
foame, menţinându-l în felul acesta într-o stare de lenevire, de lâncezire, 
de nevalorificare a aptitudinilor cu care l-a înzestrat Dumnezeu, a-l face 
—vorbind în sens biblic — să-şi „îngroape talanţii", ci a-l ajuta efectiv să se 
integreze în colectivitatea din care face parte şi să devină un creator de 
bunuri pentru el şi pentru semenii lui. 

Vedem din aceste exemple practice, concrete, cum prin gândire şi 
voinţă mila devine o virtute morală activă, manifestându-se autentic şi 
plenar prin binefacere. 

Aşadar, binefacerea ca virtute are un caracter de participare activă la 
viaţa semenului şi este în mod necesar implicată în iubire, şi ca urmare 
este iubirea în acţiune, este un rod al iubirii active, încât nu poate rămâne 
pe un plan strict subiectiv, fiindcă în acest caz poate primi un caracter 
interesat şi egoist. Simpatia, compasiunea, mila, având ca model obiectiv 
iubirea lui lisus Hristos, nu pot rămâne în fluctuaţia unei afecţiuni 
subiective, ci reproduc Modelul, dând puls concret de viaţă iubirii, 
direcţionând-o spre tot atâtea fapte ale binefacerii, ale milosteniei. în 
acest caz, mila nu poate sub nici o formă să aibă un caracter pasiv. 

Concluzia care se desprinde din cele tratate mai sus se referă la 
faptul că mila nu este numai fluxul unei emoţii, chiar vulcanice, care te 
poate răscoli sufleteşte. Şi atât. Rămânerea pe un plan subiectiv ne face 
să gândim la faptul că „şi iadul este pardosit cu intenţii bune"... Cine a 
simţit măcar odată balsamul renăscător al binefacerii venită din partea 
semenului său, în clipe de destrămare fizică, sau de prăbuşire morală, 
când îţi este jenă de tine însuţi, sau când te copleşea noaptea deznădejdii, 
încât nu zăreai nici un licăr de lumină salvatoare, unul ca acesta poate 
înţelege că binefacerea înseamnă acţiune, dăruire pentru viaţă, înseamnă 
„să faci aproapelui ceea ce ai vrea să-ţi facă el ţie" ( Matei7 ,12), înseamnă 


c ă: „împărăţia lui Dumnezeu nu stă în vorbe, ci în fapte" (/ Cor. 4, 20). 

Emily Bronte sesizează foarte bine caracterul universal şi dezinteresat 
al milei ca iubire activă, atunci când spune că: „Ne e milă uneori de 
oamenii care n-au milă nici de ei înşişi, nici de alţii". 14 

Pe frontispiciul romanului „Sufletezbuciumate" de Ştefan Zweig, stau 
scrise următoarele cuvinte: „Există două feluri de compătimire. Unul, plin 
de slăbiciune şi sentimental, care de fapt nu este altceva decât 
nerăbdarea inimii de a se elibera cât mai repede cu putinţă de penibila 
înduioşare în faţa nenorocirii altuia, aşadar o compătimire, care nici măcar 
nu este compătimire, ci doar o apărare instinctivă a propriului suflet în 
faţa unei suferinţe străine. Şi un altul, singurul demn de luat în seamă - 
compătimirea nesentimentală, dar creatoare, care ştie ce vrea şi este 
hotărâtă să îndure totul, cu răbdare şi compasiune, până la capătul 
puterilor ei şi chiar mai departe". 15 

Trecând la aspectul practic, concret al binefacerii ca virtute creştină, 
reţinem caracterul larg al realizării ei, în sensul că: „Mai fericit este a da, 
decât a lua" ( F. Ap. 20, 35). Nu interesează faptul cât dă cineva, ci faptul 
că se dă din inimă, din iubire sinceră. Nu cantitatea, ci jertfelnicia pentru 
semen valorifică autenticitatea iubirii creştine în actul de binefacere. 
„Fiecare să dea cum socoteşte cu inima, nu cu mâhnire sau cu silă, căci 
Dumnezeu iubeşte pe cel care dă de bună voie" (II Cor. 9, 7). Exemplul 
văduvei, care a pus în cutia milelor de la templu numai doi bani, fiindcă 
numai atât avea, este apreciat de Mântuitorul prin cuvintele: „Amin grăiesc 
vouă că această văduvă săracă a aruncat în cutie mai mult decât noi 
ceilalţi, căci toţi au dat din prisosul lor, iar ea din sărăcie, a dat tot ce 
avea, tot din ce trăia" (Marcu 12, 43-44). 

Se ridică însă problema: cui se cuvine să i se acorde binefacerea şi 
ce anume binefacere i se cuvenea? După cum am arătat mai sus, revenim 
cu precizarea că aici se impune o deliberare atentă, o chibzuinţă înainte 
de a-ţi arăta mila faţă de cineva. Fără această chibzuinţă în arătarea şi 
acordarea binefacerii prin iubire, se poate crea greşeala deformării 
persoanei care beneficiază de atenţie, sau de milă, cât şi raporturile ei 
cu semenii. Se cunoaşte că încă din epoca primară a creştinismului au 
fost mulţi care au înţeles milostenia ca pe „o sursă uşoară şi sigură de 
trai comod... au fost abuzuri, sau încercări de abuzuri. Unii au vrut chiar 

să impună un trai asigurat numai din milostenie, aşa-numitei categorii 
de profeţi harismatici ai veacului primar...". Dar scriitorii bisericeşti au 
arătat că „profet adevărat este cel ce trăieşte după chipul Domnului , 16 
Cine vrea să se stabilească undeva, să muncească pentru a se întreţine. 
Profetul trebuie să dea exemplul cel dintâi, altfel e un „traficant de 
Hristos". 17 De aceea, Sfântul Apostol Pavel spune atât de categoric: 
„Cine nu vrea să muncească, nici să nu mănânce" [II Tes. 3, 10). 

Se observă că făcând milostenie fără chibzuinţă, indirect se întreţine 
lenevia şi se creează obişnuinţa de a nu munci. în felul acesta, fără să 
vrei, fiinţa celui care primeşte poate suferi o degradare morală, prin aceea 
că unul ca acesta, refuzând să valorifice talantul, sau talanţii pe care i-a 
dat Dumnezeu, paralizându-şi funcţiile creatoare ale eului său, ia 
înfăţişarea josnică, care se numeşte cu un termen devenit peiorativ de 
„milog", sau acţiunea de „milogeală". Pe de altă parte, unul ca acesta 
devine pasiv şi în iubirea ce trebuie să o acorde semenului său; acesta 
primind un caracter interesat, îndreptându-se numai spre aceia de la 
care aşteaptă un ajutor. De aici rezultă că nu orice binefacere ocazională 
pe care o face cineva este milostenie creştină autentică. Sau, altfel spus, 
putem conchide că nu totdeauna un bine făcut cuiva este spre zidirea 
acestuia! Pentru aceste motive, scriitorii bisericeşti recomandau: „Să 
asude milostenia ta înainte de a-l alege pe cel căruia s-o dai' . 18 

Aşadar, binefacerea ca rod al iubirii creştine are un caracter de 
profunzime, referindu-se la viaţa semenului, pe care o vrei mai bună, 
mai fericită, ridicându-l fără să-l judeci, după îndemnul Sfântului lacob: 
„Judecata este fără de milă pentru cel ce nu face milă şi mila biruieşte 
judecata" (lacob 2, 13). Numai ridicând viaţa semenului pe o treaptă 
superioară de existenţă, binefacerea creştină poate avea efect mântuitor 
pentru cel care o face, după cuvintele Sfintei Scripturi: „Să se ştie că, cel 
care a întors un păcătos de la rătăcirea lui, îşi va mântui sufletul de la 
moarte şi se va acoperi mulţime de păcate" (lacob 5, 20, / Petru 4, 8). 

Privind binefacerea creştină, ca roadă a iubirii, distingem fapte, numite 
„ale îndurării trupeşti" şi fapte, numite „ale îndurării sufleteşti". 

Sfântul loan Gură de Aur , orientându-se după îndemnurile Mântuitorului, 
evidenţiază şapte fapte ale îndurării trupeşti: a da celui flămând, a adăpa 
pe cel însetat, a îmbrăca pe cel gol, a cerceta pe cei în necazuri şi în 


nevoi, a cerceta pe cei bolnavi, a primi pe cei străini în casă şi a îngropa 
pe cei morţi. 

învăţătura de credinţă ortodoxă decomandă tot şapte fapte ale îndurării 
sufleteşti: a-l abate pe păcătos de la păcatul său (lacob 5, 19-20), a 
învăţa pe cel neştiutor dreapta învăţătură a Bisericii ( F. Ap. 8, 31; Tit 2, 
4-7), a da sfat bun celui ce are trebuinţă (/ Tes. 5, 11-15), a ne ruga lui 
Dumnezeu pentru aproapele (lacob 5, 16; Fii. 1,19; Col. 4,3), a mângâia 
pe cei întristaţi de vreo nenorocire (/ Tes. 5, 14), boală sau păcat, a nu 
răsplăti răul cu rău, ci cu binele (Matei5, 44-48; Rom. 12, 19-21), a ierta 
greşelile pe care ni le-a făcut nouă semenul nostru (Matei 18, 22). 19 

Din cele de mai sus rezultă că binefacerea ocazională, oricât ne-am 
strădui să o cimentăm pe criterii obiective, întâmpinăm greutăţi în 
realizarea ei, datorită diferitelor coliziuni ce se ridică între faptul de a da 
şi cel de a primi. 

Pentru acest motiv, după întemeierea Bisericii creştine ca şi 
comunitate de iubire a celor ce cred în Hristos, s-a instituit un criteriu 
mult mai sigur şi mai obiectiv de promovare a binefacerii, a milosteniei 
creştine, şi anume sub forma a ceea ce numim „Fapta dragostei frăţeşti", 
în acest caz, dragostea are ca obiect de realizare practică, atât 
comunitatea, cât şi pe fiecare credincios, sau pe fiecare om, după cum 
bine arată un gânditor: „Cel ce trăieşte cu adevărat în dragoste, acela 
îmbrăţişează pe toţi în dragoste... Dragostea pe care o am pentru toţi, 
susţine şi întăreşte dragostea pe care o am pentru fiecare în parte, 
cuprinzând pe toţi, ea nu slăbeşte, ci creşte". 20 

5. RECUNOŞTINŢA CA DATORIE CREŞTINĂ 


Printre datoriile creştinului, la loc de frunte se află iubirea îndreptată 
spre Dumnezeu, spre aproapele, spre sine însuşi şi spre întreaga creaţie, 
potrivit poruncii Mântuitorului: „Să iubeşti de Domnul Dumnezeul tău din 
toată inima ta şi cu tot sufletul tău şi cu tot cugetul tău... şi pe aproapele 
tău ca pe tine însuţi. în aceste două porunci se cuprind toată legea şi 
proorocii" (Matei 22, 37-39). Ca firească împlinire a acestei datorii creştine 
îndreptate spre Dumnezeu şi spre semenul nostru, din partea căruia 
ne-am împărtăşit de binefacere pornită din iubire, este virtutea 
recunoştinţei la care ne vom referi în cele ce urmează. 

După cum spune şi numele, această virtute indică o recunoaştere 
deschisă faţă de bunăvoinţa ce ne-a fost arătată. Se mai numeşte şi 
mulţumire sau gratitudine şi satisface o minimă dreptate îndeobşte admisă 
şi anume de a răspunde cu bine, la binele ce ţi-a fost făcut; de a răspund 
cu iubire, la iubirea care adresându-ţi-se ca binefacere sau bunăvoinţă, 
te-a salvat de multe ori sau cel puţin te-a scos din încurcăturile sau 
hăţişurile pe care viaţa punându-ţi-le în faţă, a trebuit să le depăşeşti 
pentru a putea naviga mai departe... Cu tot acest firesc sau natural pe 
care îl impune recunoştinţa sau mulţumirea, există totuşi situaţii de declin 
moral, manifestate fie prin uitare sau indiferenţă fie prin rea voinţă, când 
binefacerea cerută cu insistenţă nu este urmată şi de recunoştinţa 
meritată. Acestea sunt situaţiile de nerecunoştinţă sau de ingratitudine, 
condamnabile şi dezaprobate, fiindcă dacă recunoştinţa apropie pe 
oameni, făcându-i părtaşi iubirii care îi leagă printr-un sentiment de iubire 

şi solidaritate, nerecunoştinţa prin „întoarcerea spatelui lasă un gol şi 
chiar o suferinţă în sufletul aceluia, care oferindu-ţi iubirea lui, nu primeşte 
iubirea-răspuns meritată în urma faptei sale de binefacere. De aceea 
chiar în viaţa de toate zilele, cine nu condamnă pe acela căruia adresân- 
du-i un simplu salut, refuză să răspundă sau căruia făcându-i un serviciu 

cât de mic, refuză să spună chiar un simplu „mulţumesc"?!... Recunoştinţa 

devine astfel o problemă de educaţie şi o trăsătură de caracter a oamenilor 
care vor cu adevărat să fie oameni şi să statornicească în comunitatea 
umană bunele relaţii temeluite prin iubire, pe dreptate, pe buna înţelegere 
şi ajutorare reciprocă... 

Mergând mai departe, putem constata fără prea mare greutate că 
recunoştinţa ca răspuns a unei binefaceri, se extinde chiar şi în relaţiile 
omului cu firea înconjurătoare. Animalele de pildă simt iubirea şi 
binefacerea care li se adresează şi răspund şi ele cu o simţire de 
ataşament binevoitor, de prietenie şi fidelitate faţă de binefăcătorul care 
acordându-le atenţie, le hrăneşte, le apără, le oblăduieşte la casa lui... 
Se spune astfel despre câine că este „prietenul omului", „totdeauna 
credincios". O carte ne relatează un caz şi mai grăitor de recunoştinţă 
oarecum particulară şi de mare intensitate din partea unui animal sălbatic 
faţă de omul care i-a fost binefăcător. Din viaţa unui cercetător din Africa 
Centrală se spune că odată mergea spre o localitate mai îndepărtată şi 
zăreşte sub un copac o hienă. Evită întâlnirea cu animalul deşi nu i-a 
trezit în suflet frica, ştiind că hiena nu atacă oamenii. Animalul ajungându-l, 
îl împrejmuieşte, fără însă să-l atace. Se uită când la el, când la copacul 
la care fusese zărită iniţial. Repetând de mai multe ori acest gest, îl de¬ 
termină pe călător să privească şi el spre înălţimea pomului, şi nu mică 
i-a fost surprinderea văzând un şarpe pe punctul de a înghiţii cei doi pui 
ai hienei. Fiind înarmat, a lovit mortal şarpele şi astfel puii de hienă au 
fost salvaţi. Mama lor văzându-i, a rânjit de bucurie şi apropiin-du-se de 
binefăcător s-a plecat şi i-a lins picioarele în semn de recunoştinţă.’ 

Dată fiind importanţa recunoştinţei în viaţa oamenilor, ea a fost din 
totdeauna şi de către toţi apreciată şi recomandată, precum 
nerecunoştinţa, pornită din indiferenţă sau uitare a fost dezaprobată, iar 
reaua voinţă, ca răsplătire a binefacerii cu ură şi duşmănie, a fost 
condamnată ca o faptă odioasă, contrar bunelor relaţii ce trebuie 


statornicite între oameni, pentru ca viaţa să decurgă normal. S-a remarcat 
n u fără temei că „sunt trei feluri de nerecunoscători, dintre care primul 
este acela care, având o obligaţie faţă de noi, evită după acea societatea 
noastră, ca şi cum i-ar fi ruşine că ne este îndatorat pentru o binefacere. 
Al doilea este încă şi mai rău: căci având în mână un prilej de a recunoaşte 
obligaţia ce o are faţă de noi, el se sustrage şi nu o face. Al treilea este 
un monstru şi mai oribil: căci în schimbul binelui pe care l-am acoperit, el 
ne copleşeşte cu tot răul pe ca ni-l poate face". 2 

Vedem acest lucru şi din înţelepciunea popoarelor lumii, care sub 
forma proverbelor ne-au lăsat adevărate jaloane asupra orientării noastre 
spre cultivarea recunoştinţei şi evitarea ingratitudinii. Pentru adâncul 
înţelepciunii ce o cuprind, vom cita câteva din ele (indicând şi numele 
poporului care ni le-a lăsat): „Recunoştinţa îmbracă trei forme: un 
sentiment din adâncul inimii, o expresie de mulţumire şi un dar întors" 
(arab)-, „Nedreptăţile scrie-le pe nisip, iar binefacerile pe marmoră" 
(românesc ); „Dacă un animal este recunoscător, de ce n-ar fi şi omul?" 
(românesc)-, „Dacă nu poţi răsplăti binele ce ai dobândit, fă măcar o 
mulţumire" (românesc)-, „Nu tulbura fântâna ce te-a îndestulat" 
(românesc)-, „Celui ce bine ţi-a făcut, cu bine să-i răsplăteşti" (românesc): 
„Când mulţumeşti făcătorilor de bine, îndemni pe ceilalţi la asemenea 
faceri de bine" (românesc): „Adu-ţi aminte de pâinea şi sarea ce ai mâncat 
de la cel ce te-a ajutat şi nu uita în veci" (românesc): „Salută copacul 
care te adăposteşte; o merită" (Africa): „Nu trebuie să uiţi arbustul după 
care te-ai ascuns când ai tras în elefantul pe care l-ai doborât" (Africa): 
„Când mănânci fructe, gândeşte-te la cei ce au sădit pomii" ( Indochina ); 
„Cine dă nu trebuie să-şi amintească; cine primeşte nu trebuie niciodată 
să uite" (Israel): „Dacă ai dat uită, iar dacă ai luat pomeneşte" (românesc): 
„Un câine recunoscător valorează mai mult decât un om nerecunoscător" 
(Arabia): „Nu mă lăsa să mor, că nu te-oi lăsa să trăieşti" (românesc): 
„Dă-I jos pe tâlhar din spânzurătoare şi el te va spânzura pe tine" (Grecia): 
„îl învăţam în fiecare zi să tragă cu arcul şi când braţul său a devenit 
puternic, a îndreptat săgeţile împotriva mea" (Arabia): „Bagă în casă un 
pui de cămilă, iar după aceea va trebui să dărâmi casa" (India): 
„Scorpionul îl muşcă pe cel care l-a scos din foc" (India): „Măgarul, drept 
mulţumire, loveşte cu piciorul pe cel care îl scarpină" (Olanda): „Viermele 

roade copacul; chiar copacul în care a crescut" ( Persia ); „Nimeni nu 
îmbătrâneşte atât de repede ca binefacerea" (Franţa)] „După ce ai băut, 
întorci spatele izvorului" (Anglia); „Ce are memoria mai scurtă ca 
recunoştinţa?" (German); „Lesne-i binele uitării dat, când cel ce ni l-a făcut s- 
a dus dintre cei vii" (Grecia); „După ce a trecut căldura, nu-şi mai aminteşte 
de umbră" (Japonia); „Nu tulbura fântâna ce te-a îndestulat" (Anglia); „Viţelul 
după ce a fost îngrijit şi crescut, mama nu şi-a mai recu-noscut (Turcia), 
„Nerecunoscătorul scuipă în farfuria din care mănâncă" ( Turcia). 

Pe lângă proverbe, care exprimă înţelepciunea populară, recunoştinţa 
a fost preţuită la cei vechi, şi pentru a fi înţeleasă mai bine s-au folosit şi 
alte forme literare de recomandare a ei. Esop, de pildă, prin fabule ne 
arată deosebit de convingător că putem învăţa chiar şi de la animale 
legea firească a recunoştinţei, menită să lege pe oameni întreolaltă. El 
arată astfel că „o furnică însetată, venind la izvor, a fost luată de curentul 
de apă şi era cât pe ce să se înece. O porumbiţă, văzând aceasta, rupse 
o ramură dintr-un pom şi o aruncă în apa izvorului. Furnica, suindu-se pe 
ea, şi-a salvat viaţa. între timp un păsărar se apropie cu uneltele potrivite 
ca să prindă porumbiţa. Furnica, îndată ce-l zări, muşcă piciorul 
păsărarului. Acesta, tresărind de durere, aruncă trestiile (uneltele de 
strâns păsări) şi astfel făcu să zboare îndată porumbiţa. Fabula ne învaţă 
că trebuie să arătăm recunoştinţă binefăcătorilor noştri (Furnica şi 
Porumbiţa). Pe de altă parte, Esop ne arată că lipsa de recunoştinţă nu 
rămâne nepedepsită: „Un cerb care fugea de vânători se ascunse sub o 
viţă de vie. După ce trecură ei puţin mai departe, cerbul gândind că se 
află în deplină siguranţă, începu să mănânce din frunzele viţei. Aceasta 
mişcându-se, atrase atenţia vânătorilor, care bănuind că se ascunde acolo 
un animal, uciseră cerbul cu săgeţile. Cum îşi dădea sufletul cerbul spuse 
aceste cuvinte: «Eu sufăr acum pe drept, pentru că nu trebuia să vatăm 
pe cea care mă salvase». Fabula ne arată că aceia care fac rău 

binefăcătorilor lor sunt pedepsiţi de zei" 3 . 

Mai mult decât atât, vechii înţelepţi au dat recunoştinţei şi o interpretare 
religioasă, plăsmuind în cinstea ei trei divinităţi sub numele de graţii, 
Thalia, Aglaia şi Eufrosina. Şi după cum remarcă un gânditor, „ei au 
închinat aceste trei virtuţi' recunoştinţei ca şi cum una singură nu ar fi 
fost suficientă pentru a cinsti o virtute atât de rară. Trebuie să remarcă 


că poeţii şi le-au închipuit pe aceste trei virtuţi goale, anume pentru a nu 
arăta că, în materie de binefacere şi recunoştinţă, trebuie să acţionăm 
cu o inimă sinceră ei le arată tinere şi fecioare pentru a ne arăta că 
binefacerii trebuie să-i păstrăm o amintire vie, şi să nu lăsăm ca 
recunoştinţa noastră să îmbătrânească, ci să căutăm ocaziile a ne arăta 
sentimentele noastre pentru binele ce ni s-a făcut. Li s-a dat o înfăţişare 
blândă şi veselă pentru a ne semnala bucuria pe care trebuie să o simţim 
atunci când recunoaştem obligaţia ce o datorăm binefăcătorilor noştri. 
Au fixat la trei numărul acestor divinităţi, pentru a ne arăta că recunoştinţa 
trebuie să fie de trei ori mai mare decât binele primit. Ei au zugrăvit 
aceste zeiţe ţinându-se de mâini, pentru a ne arăta că binefacerea şi 
recunoştinţa trebuie să fie inseparabile" 4 . De aici se poate trage concluzia 
că „recunoştinţa este nu numai o mare virtute, dar este mama tuturor 
celorlalte virtuţi, fiindcă cel mai rău lucru care s-ar putea spune despre 
om este al socoti ingrat (nerecunoscător)" (Cicero). Iar pentru a nu mai fi 
ingraţi în lume, recunoştinţa trebuie să înceapă cu tine însuşi: „Te superi 
că există nerecunoscători. întreabă-ţi cugetul (memoria) dacă toţi cei 
care te-au îndatorat au găsit că le-ai fost recunoscător" (Seneca). 

Că binefacerea şi recunoştinţa nu se întâlnesc totdeauna o vedem 
din sugestiva povestire pe care ne-a lăsat-o scriitorul Ivan Sergheevici 
Turgheniev. Se spune că Dumnezeu a dat un ospăţ la care a chemat 
toate virtuţile. Era o adevărată plăcere să priveşti la ele şi să vezi cât de 
bine se înţeleg întreolaltă: iubirea, mila, dreptatea, înţelepciunea, 
cumpătarea, pacea, prietenia etc. Două dintre ele se simţeau însă foarte 
străine una faţă de alta. Parcă niciodată nu se văzuseră. Văzând 
Dumnezeu că această atmosferă de bucurie generală este oarecum 
umbrită de cele două virtuţi stinghere, le întrebă cum se numesc şi din 
ce cauză se simt atât de străine una faţă de cealaltă? Şi ele răspund: 
„Eu sunt Binefacerea", „Eu sunt Recunoştinţa". „Noi niciodată nu ne-am 
întâlnit pe cărările vieţii, suntem cu totul necunoscute una faţă de cealaltă". 

Pentru a înţelege mai bine raportul binefacere-recunoştinţă, să 
reflectăm puţin asupra cazului celor zece leproşi vindecaţi de Mântuitorul. 
Cât de mare le-a fost rugămintea lor, o vedem din credinţa cu care cer lui 
lisus vindecarea, ca şi a milei revărsate asupra lor. în suferinţa lor cumplită 
ar fi dat totul pentru a recăpăta vindecarea şi a reintra în rândul oamenilor 

normali... Erau zece apariţii desfigurate şi sumbre, zece cadavre 
ambulante, chinuite de lepra care le despuia carnea şi facea sa le cada 
extremităţile mâinilor, zbătându-se astfel în dureri cumplite. Umblau în 
cete avertizând că sunt „necuraţi" iar pentru a nu contamina şi pe alţii de 
boala lor, erau ţinuţi într-o singurătate apăsătoare şi sinistră. în izolarea 
lor se mulţumeau să-şi ducă zilele, poate ultimele, trăind din hrana pe 
care trecătorii o aruncau de milă peste cortina întunecată a zidului care 
îi dezlipea de o viaţă normală... ce putea fi oare în sufletul unor asemenea 
oameni, pentru care viaţa nu mai putea însemna decât chinul fatal al¬ 
unul apus inexorabil?... Dacă la început ar fi dat totul pentru a primi 
vindecarea, acum după ce li s-a împlinit cererea, uită prea uşor de 
Binefăcătorul lor... Dar acest caz de nerecunoştinţa nu a fost unicul... 
Cei din Gadara, care alungă pe lisus din hotarele lor înscriu in istoria 
mântuirii, la fel, un exemplu de nerecunoştinţa... Despre slăbănogul de 
la Scăldătoarea Vitezda, de pildă, vindecat de lisus după 38 de am de 
suferinţă, se spune că a devenit zelos adversar al Domnului, care îşi 
manifestă nerecunoştinţa lovindu-L cu brutalitate pe lisus in timpul 
judecăţii... (Ingratitudinea nu aparţine bunelor relaţii dintre oameni, de 
aceea oamenii de bine nu o acceptă, iar când se aude că răspunzi cu 
rău la binefacerea primită, se manifestă o dezaprobare revoltătoare...). 
Au fost însă si cazuri de recunoştinţă, precum orbul din naştere, îndracitul 
din Gadara, Zacheu, Lazăr, lair şi mulţi alţii care simţind binefacerile 
Părintelui ceresc, au rămas fideli credinţei lor, devenind în acelaşi timp 
suflete deschise spre semenii lor cu aceiaşi iubire şi bunăvoinţă ş. ei 

s-au învrednicit din partea lui Dumnezeu. 

Aprofundând puţin modul de aplicare practică a binefacerii şi 
recunoştinţei, din nefericire, putem în ambele situaţii remarca şi forme 
false de manifestare. Ambele pot fi determinate de calcule egoiste şi 
meschine. Binefacerea lipsită de iubire, poate deveni o cursă vicleană, 
motiv pentru care s-a chiar făcut recomandarea că în astfel de situaţii e 
bine să te fereşti de cei ce-ţi fac daruri (Virgiliu). La fel şi recunoştinţa, 
dacă nu reprezintă o iubire-răspuns, fiind impulsionată de interesul egoist, 
urmăreşte „o puternică şi secretă dorinţă de a primi binefaceri mai mari". 5 
Calculele şi interesele egoiste denaturează totdeauna frumuseţea virtuţi., 
făcând din recunoştinţă „tributul pe care cei mari nu-l plătesc nimănui, 


dar pe care-l cer imperios de la cei mai mici". 

De aici vedem că recunoştinţa este asemenea unei „flori vivace şi 
luminoase, dar slabă de constituţie, care trebuie continuu stropită pentru 
a supravieţui...". 

Datorită acestor constatări se impune ca atât binefacerea, cât şi 
recunoştinţa să fie cultivate pe fundalul iubirii sincere şi dezinteresate. 
Altfel se denaturează şi îşi pierd adevăratul înţeles şi sens. 

Privită din punct de vedere al învăţăturii creştine, virtutea recunoştinţei 
este cunoscută sub numele de „mulţumire" (Euharistie) şi reprezintă în 
primul rând o datorie îndreptată spre Dumnezeu: „Mulţumiţi pentru toate 
că aceasta este voia lui Dumnezeu întru Hristos lisus pentru voi" (/ 
Tesaloniceni5, 18); „... Cererile voastre să fie arătate lui Dumnezeu prin 
rugăciune, cu mulţumire întru toate" ( Fitipeni 4,6). „Şi pacea lui 
Dumnezeu... la care aţi fost chemaţi... să domnească în inimile voastre, 
fiţi mulţumitori" (Coloseni 3,15). Recunoştinţa îndreptată spre Dumnezeu 
este impulsionată de iubire şi străbătută de u sentiment de smerenie, 
înseamnă o recunoaştere că „orice dare bună şi orice dar desăvârşit de 
sus este, coborându-se de la Părintele luminilor..." ( lacob 1,17). Lui îi 
datorăm viaţa, sănătatea şi ne încredem în bunătatea Lui, primindu-le 
toate ale vieţii ca din partea Lui. Sfântul loan Gură de Aur insistă asupra 
faptului că pentru toate trebuie să fim recunoscători Părintelui ceresc: 
„Nimic nu-l înveseleşte pe om mai mult ca atunci când el este 
recunoscător... A venit bunăstarea? Mulţumeşte-i lui Dumnezeu şi 
bunăstarea îţi va fi puternică. A sosit nenorocirea? Mulţumeşte-i lui 
Dumnezeu şi nenorocirea se va curma... Nu-i cu putinţă a-i sluji lui 
Dumnezeu cu mulţumire, dacă nu-i mulţumim pentru toate; şi pentru 
încercări şi pentru viaţa liniştită". De aici vedem că recunoştinţa ca virtute 
creştină nu este urmarea sau consecinţa strictă a unei binefaceri primită 
în trecut sau în prezent. Ea poartă în sine elementul de jertfă al iubirii, 
care priveşte cu nădejde spre binefacerile lui Dumnezeu care vor veni în 
viitor şi primeşte fără cârtire chiar şi ispitele, cu pacea care îi statorniceşte 
în suflet încrederea că „toate se lucrează spre binele celui ce-l iubesc pe 
Dumnezeu" ( Romani 8, 29). O astfel de recunoştinţă este plină de taina 
harului lui Dumnezeu în inima credinciosului. Sfântul Vasile cel Mare 
arată că „trebuie să-l mulţumim lui Dumnezeu când El dă bunurile Sale 



şi să nu pierdem răbdarea când El nu-şi revarsă îndurarea Sa prin ele”. 
Noi însă nu ne dăm totdeauna seama şi nu putem înţelege lucrarea tainica 
a lui Dumnezeu în viaţa noastră. Judecăm de multe ori lucrurile doar in 
prezent, asemenea bolnavului care acuză numai amărăciunea leacului 
sau durerea rănii pe care medicul i-a creat-o, fără a privi în viitor şi a-şi 
da seama că acestea constituie tocmai salvarea lui... De aceea, cu cat 
întârzie mai mult împlinirea cererii, cu atât se cuvine să ne rugam mai 
încrezători şi mai recunoscători, fără nici un fel de îndoiala in suflet şi 
atunci vom obţine liniştea şi pacea. A fi recunoscători totdeauna lui 
Dumnezeu pentru binefacerile primite şi a aştepta in tăcere şi linişte 
totul ca din partea Lui „cu mulţumire întru toate" (Filipeni 4, 6), reprezintă 
caracterul de jertfă şi taină a recunoştinţei ca virtute creştină. Prin „pacea 
care depăşeşte toată mintea" (Filipeni 4,7), întreaga viaţa creştina devine 
o bucurie euharistică (de mulţumire, de recunoştinţă) dăruita lui 
Dumnezeu: „Ale Tale dintru ale Tale, Ţie aducem de toate şi pentru toatei”. 
Ea cuprinde în aspectul ei e taină şi de jertfă pe toţi oamenii şi se îndreaptă 
spre întreaga creaţie spre a o cuprinde şi integra în ea. Cuprinde şi pe 
cei mai buni, ca şi pe cei mai răi, pe drepţi şi pe păcătoşi, asemenea 
iubirii lui Dumnezeu, întâlnindu-se în aceeaşi unitate cu Jertfa Euharistica 
adusă de bună voie de lisus Hristos, ca dar pentru iertarea păcatelor: 
„...să nu întorci faţa ta de la mine, nici să mă lepezi dintre slujitorii Tai, şi 
binevoieşte să-ţi fie aduse aceste daruri de mine păcătosul... Căci tu 
eşti Cel ce duci şi Cel ce aduci, Cel ce primeşti şi Cel ce împărţi, Hristoase, 
Dumnezeu nostru..." ( Liturghia Sfântului loan Gură de Aur). Astfel 
Liturghia este o manifestare faţă de Jertfa Domnului: „Am avut pomenirea 
morţii Tale, am văzut chipul învierii Tale, ne-am umplut de viaţa Ta cea 
nesfârşită, ne-am îndulcit de hrana Ta neîmpuţinată". Abel a adus lui 
Dumnezeu plin de recunoştinţă, cea mai curată jertfă a sa, şi a fost primita. 
Cain nu a făcut la fel, de aceea jertfa sa nu a fost primită... „Purtaţi de 
grijă să vă adunaţi cât mai des pentru a aduce lui Dumnezeu mulţumire 
(euharistie- recunoştinţă) şi slavă", ne îndeamnă Sfântul Ignatie al 
Antiohiei (ti 07) 6 . „Euharistia actualizată Jertfa unică a Noului Legământ, 
adusă o dată pentru totdeauna de Marele Arhiereu, lisus Hristos, care 
nu a cruţat viaţa Sa, ci s-a dat preţ de răscumpărare pentru noi,, (Evrei 8, 
6; 24-25; Coloseni 1,4). „De aceea, ori de câte ori mâncaţi pâinea aceasta 


şi beţi paharul acesta, vestiţi moarte domnului până va veni El" (/ Corinteni 
11 , 26) 7 . Aceasta este marea recunoştinţă a credincioşilor adusă lui 
Dumnezeu Tată pentru dragostea ce ne-a arătat-o în Jertfa lui Hristos. 

Dar recunoştinţa faţă de Dumnezeu se extinde în mod necesar şi 
faţă de semenii noştri. Recunoştinţa este expresia iubirii, iar iubirea 
îndreptată spre Dumnezeu cuprinde şi pe aproapele, precum şi întreaga 
creaţie. Adresându-se semenilor, ea vizează pe binefăcătorii noştri din 
trecut şi din prezent; de departe şi de aproape; pe cei apropiaţi sau mai 
puţin apropiaţi: pe părinţi, dascăli, prieteni etc. De fapt, din cele până 
aici tratate, putem vedea că recunoştinţa vizează în modul cel mai general 
şi propriu relaţiile cu semenii. Ea se poate extinde prin forţa iubirii şi faţă 
de comunitatea din care facem parte, căreia îi suntem recunoscători 
pentru binefacerile şi bunul mers al vieţii pe care ni-l asigură. 

Privind însă mai îndeaproape recunoştinţa faţă de semeni, pot apărea 
unele probleme, unele întrebări care-şi cer răspunsul. Astfel semenul 
care ne îndatorează prin binefacerile lui la recunoştinţă, poate la un 
moment dat, fie să nu-şi mai arate bunăvoinţa faţă de noi, fie să comită 
chiar unele nedreptăţi împotriva noastră. Care va fi poziţia recunoştinţei 
în asemenea situaţii des întâlnite în viaţă? Răspunsurile au fost date 
diferit. Unii au văzut numai nedreptate şi s-au răzbunat foarte dur, fără 
nici o consideraţie. în alte situaţii, când nu a fost vorba de nedreptăţi 
venite din partea semenului, ci din simpla neputinţă de a continua şirul 
binefacerilor cu care ne-am obişnuit, se pot vedea răspunsurile de 
nemulţumire, de reţinere, de revoltă, sau chiar de împotrivire şi duşmănie. 
Mai poate exista însă şi alt răspuns, cel al recunoştinţei pornite din iubire 
sinceră şi dezinteresată, aplecată totdeauna să înţeleagă neputinţa, să 
depăşească şi să uite nedreptăţile, amintindu-şi totdeauna binefacerile. 
Recunoştinţa învinge astfel orgoliul şi interesul egoist, aducând pace şi 
bună convieţuire între oameni, biruind prin forţa iubiri asupra celor 
nemulţumitori şi răi... 

Prin iubire, recunoştinţa ca datorie creştină merge mai departe, 
îndreptându-se spre întreaga creaţie, fiindcă pentru creştini întreaga 
creaţie reprezintă darul lui Dumnezeu oferit omului spre ai asigura viaţa 
şi existenţa... în acelaşi timp „în lisus Hristos caracterul creator al omului 
este restaurat şi îşi recapătă demnitatea de colaborator al operei divine... 

învierea Mântuitorului desfiinţează lumea ca mormânt şi o descoperă 
ca Euharistie, ca jertfă , ca dăruire şi mulţumire 8 . 

Suntem astfel recunoscători pământului care ne dă roade şi pe care 
îl vom cultiva cu pasiune şi cu dăruire, soarelui care ne dă lumină şi 
căldură, norilor care ne aduc ploaie la bună vreme, animalelor de care 
ajutându-ne, le vom îngriji, pomilor care ne dau fructe; şi pentru toate 
mulţumim „Părintelui Luminilor de la care tot darul desăvârşit de sus 
este" (lacob 1, 17). 

Iar pentru a ne aduce neîncetat aminte şi de binefăcătorii noştri, 
Biserica ne pune la îndemână şi o frumoasă rugăciune de recunoştinţă. 
„Dumnezeu al dragostei, Ţie îţi sunt dator a-ţi mulţumi pentru dulcele 
simţământ al dragostei şi ocrotirii, de care mă bucur. O, Cela ce eşti 
izvorul tuturor bunătăţilor revarsă binecuvântarea şi binefacerile Tale peste 
robul Tău (numele). Apără-I de toate primejdiile, ce înconjoară viaţa 
muritorilor de pe pământ. Fă să răsară asupra lui totdeauna un soare 
strălucitor, ca să risipească norii grijilor şi suferinţelor. Umple inima lui 
de bucuria mântuirii Tale... nu-l lăsa ca apăsătoarele suferinţe să-i 
înnoureze fruntea şi să-i amărască inima... Fă ca fiecare din zilele lui să 
se asemene unui râu limpede şi lin, ce curge prin grădini înverzite şi 
printre flori...Ori în ce parte va merge şi se va afla, umbreşte-l cu 
bunătatea Ta... îngerul Tău cel bun să-l însoţească şi să-l păzească în 
toată viaţa iui; iar după o viaţă lungă, plină de bunătăţile Tale cele fără 
de sfârşit, gătite pentru toţi cei ce lucrează virtutea". 

Note bibliografice 

' Pr. Dumitru Bodale, Trăiri în Hristos, Detroit, 1985, p. 177. 

2 G. Th. Oxenstierna, Pensees diverses, 1,28. 

3 Esop, Cerbul şi viţa de vie. 

4 Gabriel Thuseron Oxenstierna, Pensees diverses , 1,28. 

5 La Roche Foucauld, Maximes, 298. 

6 Epistola către Efeseni 13,1; trad., note şi indici de Pr. D. Fecioru, Scrierile Părinţilor 
Apostolici (P.S.B. 1) Bucureşti, 1979, p.161 

7 Preot prof. loan Bria, Dicţionar de Teologie Ortodoxă, Bucureşti, 1981, p. 160. 

8 Olivier Clement, Ouestions surl'homme, Paris, 1972, p. 163. 

6. VIRTUTEA PĂCII CA ELIBERARE DIN PĂCAT 


S-a scris şi s-a vorbit mult despre pace. De multe ori prea convenţional 
şi stereotip, încât se pare că acest lucru atât de necesar vieţii, nu numai 
că nu s-a realizat în lume, ci şi-a pierdut chiar sensul profund şi tainic pe 
care Mântuitorul i l-a dat atunci când a spus: „pacea mea dau vouă, 
pacea mea las vouă; să nu se tulbure inima voastră, nici să se spăimânte”. 
S-a căutat poate prea mult pacea lumii care se pregătea de război, decât 
pacea ca rod al Duhului Sfânt, care temeluieşte în sufletele oamenilor 
inspiraţia lui Dumnezeu, fiindcă aceasta este mai presus de orice „pace, 
bucurie şi dreptate în Duhul Sfânt”. (Romani 14, 17). 

Creştinii sunt datori să caute şi să impună lumii pacea lui Hristos ca 
rod al Duhului Sfânt. Numai astfel ei vor deveni fii ai lui Dumnezeu şi fii 
ai împărăţiei Sale. Numai aşa vor reuşi să dovedească lumii superioritatea 
spiritualităţii creştine, superioritatea păcii lui Hristos, faţă de pacea lumii... 
Nu spre a se detaşa de eforturile omenirii de a acţiona în favorul păcii, 
atunci când aceasta este destrămată de zăngănitul armelor, ci a căuta 
mai întâi să dobândească pacea cu sine însuşi prin comuniunea de iubire 
cu Dumnezeu, cu semenii şi cu întreaga creaţie. Astfel spus, să arate că 
pacea nu este numai o lozincă, nici numai un deziderat, ci mai mult ca 
orice, pacea este o virtute, o calitate a sufletului omenesc care îi dă 
vrednicie, demnitate şi putere de a învinge răul din el însuşi, devenind 
„fiu al lui Dumnezeu”. 

De aceea, în cele ce urmează vom vedea care sunt caracteristicile 
păcii ca virtute creştină şi cum trebuie ea cultivată de către credincioşi. 

După cum arată Origen (+254), „se zice că este pace acolo unde nimeni 
nu desparte, nimeni nu face neînţelegere (discordie), unde nimic nu este 
ostil, nimic nu se poartă brutal”. Fericitul Augustin spunea că „pacea 
oamenilor este unirea în bună înţelegere... Pacea cetăţii este buna 
înţelegere sub raportul conducerii şi supunerii dintre locuitori; pacea celor 
din patria cerească... este a se bucura de Dumnezeu şi în acelaşi timp 
în comuniune cu Dumnezeu". De aici rezultă că pacea este un dar al 
sufletului omenesc, dat omului de Dumnezeu încă de la creaţie, când în 
fiinţa lui a imprimat chipul Său. Aşa că, înainte de căderea în păcat, 
omul beneficia din plin de comuniunea lui Dumnezeu, iar pacea era o 
caracteristică a vieţii sale. Păcatul a adus tulburarea firii şi a raportului 
cu semenii şi cu întreaga creaţie. Păcatul invidiei, al mâniei şi al urii, de 
pildă, a dat naştere primului fratricid (Cain omoară pe Abel) şi astfel au 
apărut războaiele în lume. „De unde sunt războaiele şi de unde luptele 
între voi? Nu oare de aici: din poftele voastre care se luptă în mădularele 

voastre?” (lacob 4, 1). 

Datorită faptului că păcatul a tulburat fiinţa omului şi a întunecat relaţiile 
cu Dumnezeu şi cu semenii, iar pe de altă parte pacea fiind singura 
condiţie care oferă vieţii buna desfăşurare, vom privi virtutea păcii într-o 
triplă formă: pacea cu Dumnezeu, pacea cu sine şi pacea cu semenii şi 
cu întreaga creaţie. 

La pacea cu Dumnezeu omul nu ar fi putut ajunge singur, datorită 
păcatului. A fost nevoie, potrivit dreptăţii lui Dumnezeu, ca Fiul Său să 
se aducă „Jertfă de ispăşire" şi „să împace cu Sine prin El toate, făcând 
pace prin sângele crucii Lui, prin El, fie cu cele de pe pământ, fie cu cele 
din ceruri" (Coloseni 1,20; II Corintenib , 19). Pacea devine in urma jertfei 
Mântuitorului un dar al lui Dumnezeu, pe car îl primim ca „roadă a Duhului 
Sfânt” (Gaiatenib, 23). De ea se împărtăşesc toţi care caută mereu să 
se elibereze din păcat şi mereu să-şi înnoiască viaţa duhovnicească 
după modelul vieţii lui Hristos, prin comuniunea cu El. „Căci dacă vrăjmaşi 
fiind, ne-am împăcat cu Dumnezeu prin moarte Fiului Său, cu mult mai 
vârtos împăcaţi fiind, ne vom mântui întru viaţa Lui” {Romani 5,10). Dar 
„dacă este cineva în Hristos, este făptura nouă, cele vechi au trecut iar 
toate s-au făcut noi” (II Corintenib , 17). Iar pe măsură ce ne desăvârşim 
în virtuţile lui Hristos, ne asemănăm mai mult cu El şi dobândim astfel 

mai mult pacea cu Dumnezeu. 

Pacea cu sine însuşi ca virtute creştină se dobândeşte prin 
necontenita strădanie de a învinge păcatul din propria fiinţă. Cine se va 
putea elibera, prin harul divin, mai mult din păcat, va ajunge la o pace 
mai tainică cu sine, cu Dumnezeu, cu semenii şi cu întreaga creaţie. 
Cum se ajunge, în concret la eliberarea din păcat şi la pacea cu sine? 
Fericitul Augustin arată că pacea cu sine este dată de ordinea existentă 
în viaţa trupească şi sufletească a omului. „Pacea corpului este aşezarea 
echilibrată a părţilor (mădularelor) lui, pacea celor neraţionale este liniştea 
ordonată a simţurilor (impulsurilor, instinctelor, pornirilor firii); pacea celor 
raţionale este acordul lămurit ordonat între conştiinţă şi faptă; pacea între 
corp şi suflet este viaţa şi sănătatea în ordine a fiinţai raţionale... „De 
aici vedem că păcatele care tulbură viaţa trupului sunt legate de lipsa de 
înfrânare, faţă de impulsurile inconştiente, necontrolate ale firii. în primul 
rând este vorba de lăcomie, care ducând la necumpătare, tulbură întreaga 
fire. Păcatele sufletului sunt, pe de o parte, ura, mânia şi invidia; iar pe 
de altă parte, teama sau frica. Toate acestea tulbură viaţa şi aduc 
neliniştea şi boala duhovnicească. Sfântul Grigorie de Nyssa arată cât 
de grea este boala mâniei, cât de dăunătoare este ea vieţii, pentru că 
tulbură pacea sufletului: „Cine ar putea descrie după cuviinţă suferinţele 
produse de mânie? Când patima ajunge să fie stăpână şi sângele 
clocoteşte - deoarece, cum se spune, fie se răspândeşte în întreg corpul 
- atunci organele simţurilor situate în cap sunt presate de aburii aprinşi 
înăuntru. Ochii ies din pleoape şi însângeraţi privesc otrăviţi ca şerpii 
către obiectul care a produs iritaţia; răsuflarea îngustează inima; vinele 
gâtului se umflă, limba se îngreunează, vocea... se ascunde involuntar; 
buzele din pricina revărsării fierii devin rigide, vinete şi greoaie... încât 
nici saliva abundentă nu o mai poate reţine în gură, ci o aruncă afară cu 
vorbele”. Despre invidie şi făţărnicie Sfântul Grigorie arată că sunt „mai 
rele în măsura în care un rău ascuns este mai primejdios decât unul 
văzut... Patima invidiei şi făţărniciei, prin care ura e păstrată în adâncul 
inimii ca un foc mocnit în timp ce exteriorul ia, ipocrit, masca prieteniei... 
roade ascuns inima ca focul grămada de pleavă”. La rândul ei, teama 
sau frica aduce agitaţie şi nesiguranţă vieţii duhovniceşti. De aceea 
Mântuitorul o alungă prin pacea Sa: „Pacea Mea las vouă, pacea Mea 

dau vouă. Să nu se tulbure inima voastră, nici să se spăimânte” (loan 
14, 27). Pacea lui lisus este acea bucurie sfântă care pătrunde tainic în 
inimile curate renăscute prin har şi predate lui Dumnezeu. Ea mângâie 
şi întăreşte credinţa, nădejdea şi dragostea, aducând liniştea celui ce a 
găsit împărăţia lui Dumnezeu ca „pace, bucurie şi dreptate în Duhul Sfânt” 

(Romani 14, 17), fiindcă împărăţia lui Dumnezeu este înăuntrul nostru” 
(Luca 17, 21). 

Dobândind pacea cu Dumnezeu şi cu sine, putem realiza şi pacea cu 
semenii. Sfântul Grigorie de Nyssa arată că Dumnezeu dă pacea Sa 
credinciosului „în aşa măsură încât să nu o păstreze numai pentru sine, 
ci din prisosul ei să poată împărţi şi celor ce nu au... Făcător de pace 
însă, este cel ce dă pace altuia. Dar cineva nu ar putea da altuia ceea ce 
el însuşi nu are. Drept aceea El (Dumnezeu) voieşte ca tu însuţi să fi 
plin de bunurile păcii şi apoi să dăruieşti dintr-însele celor ce au nevoie 
de ele”. 

Pe de altă parte, pacea cu Dumnezeu nu se realizează în afara păcii 
cu semenii noştri. Aceasta, fiindcă „cel ce nu iubeşte pe fratele său, pe 
care îl vede nu poate să iubească pe Dumnezeu pe care nu-L vede” (/ 
loan 4, 20). De aici, şi îndemnul Mântuitorului: „De-ţi vei aduce darul tău 
la altar şi acolo îţi vei aduce aminte că fratele tău are ceva asupra ta, 
lasă acolo darul tău înaintea altarului şi mergi mai întâi de te împacă cu 
fratele tău şi atunci venind, adu darul tău” (Matei 5, 23 - 34). 

Aşadar, pacea fiind expresia iubirii, săvârşirea ei imită iubirea lui 
Dumnezeu, care nu face nici o deosebire între oameni, ci îi priveşte pe 
toţi ca pe fii Săi: „Fericiţi făcătorii de pace, că aceia fiii lui Dumnezeu se 
vor chema. Cine sunt aceştia? Se întreabă Sfântul Grigorie de Nyssa. 
Sunt cei care imită iubirea lui Dumnezeu faţă de oameni, sunt cei care 
în propria lor viaţă arată ceea ce este specific activităţii lui Dumnezeu . 
Aşa cum iubirea lui Dumnezeu se manifestă în afară, tot astfel şi pacea 
ca rod al acestei iubiri în viaţa duhovnicească a credincioşilor reprezintă 
o datorie de la care nimeni nu se poate abate: „Cât ţine de voi, fiţi în 
pace cu toţi oamenii” (Romani 12,18), este îndemnul Apostolului. Astfel, 
creştinii trebuie ca permanent să „râvnească a trăi în linişte (I Tesaloniceni 
4,11). Caracterul de virtute îl dovedesc credincioşii mai mult atunci când 
sunt chemaţi să cultive pacea în contact cu caracterele dificile. Citim 


astfel într-o carte de pietate creştină următoarele rânduri: Nu e greu să 
trăieşti alături de cei buni şi blânzi, căci aceasta, fireşte, place tuturor şi 
fiecăruia îi e dragă pacea şi iubeşte îndeosebi pe cei de un cuget cu el. 
Dar să poţi trăi în pace cu cei învârtoşaţi şi înrăiţi, sau cu cei neascultători, 
sau cu cei care vorbesc împotriva noastră, iată un mare dar, iată un 
lucru vrednic de multă laudă, o faptă bărbătească. Sunt unii oameni care 
îşi păstrează pacea lăuntrică şi care trăiesc în pace şi cu ceilalţi. Dar 
sunt şi alţii care nici înăuntrul lor nu au pace şi nici pe alţii nu-i lasă în 
pace. Aceştia sunt o greutate pentru ceilalţi, dar o povară mai mare pentru 
ei înşişi... şi totuşi întreaga noastră pace... trebuie întemeiată mai mult 
pe o suferinţă umilă, decât pe scutirea de suferinţă. Cine ştie să rabde 
mai bine, acela îşi va păstra o pace mai îndelungată. Acesta este biruitorul 
său şi stăpânitorul lumii, acesta este prietenul lui Hristos şi moştenitorul 
cerului” (Toma de Kempis, Urmarea lui Hristos, Timişoara, 1982, p. 63). 

Cultivând pacea cu Dumnezeu, cu sine şi cu semenii, credincioşii au 
datoria să o extindă la nivelul întregii creaţii. Aşa cum prin păcatul primului 
om întreaga făptură „s-a supus deşertăciunii”, tot astfel ea aşteaptă 
„eliberarea din robia stricăciunii, spre libertatea măririi fiilor lui Dumnezeu” 
(Rom. 8, 20-21). 

Din cele până aici arătate vedem că pacea ca virtute creştină 
reprezintă un dar al lui Dumnezeu, dar în acelaşi timp şi o poruncă a Lui 
şi o datorie a noastră de a o cultiva neîncetat faţă de Părintele ceresc, 
faţă de noi înşine, faţă de semeni şi faţă de întreaga creaţie. Cultivând 
virtutea păcii ca o eliberare din păcat şi ca o împăcare prin iubire cu 
Dumnezeu şi cu semenii, creştinul va cultiva o pace reală şi adevărată, 
lipsită de orice urmă de duşmănie. Iar aceasta este pacea bazată pe 
dezarmare. Pacea adevărată, spune Sfântul loan Gură de Aur, este aceea 
care „nimiceşte războiul, distruge teama, alungă vrăjmăşia”. „Este glorie 
mai mare să câştigi pacea prin pace şi nu prin război”, - subliniază Fericitul 
Augustin. 

Se pune întrebarea: cum vom cultiva această pace ca virtute în viaţa 
duhovnicească? în primul rând, luptând cu pornirile păcătoase din noi 
înşine, cu ura, mânia, invidia, făţărnicia şi teama. în al doilea rând, prin 
cultivarea celorlalte virtuţi, care îi dau putere. La loc de frunte stă iubirea, 
care constituie izvorul păcii şi care alunga suferinţa fricii (/ loan 4, 18), a 

urii şi dezbinării. Apoi blândeţea şi înfrângerea alungă mânia, invidia şi 
celelalte păcate care tulbură liniştea sufletului. Iar în relaţii de pace toţi 
oamenii, virtutea răbdării te ajută să treci peste slăbiciunile semenilor. 
Dreptatea te ajută să dai fiecăruia ceea ce se cuvine, iar prietenia te 
leagă în aceleaşi simţiri şi acţiuni de pace cu toţi oamenii de bine. în al 
treilea rând, prin împărtăşirea cu Sfintele Taine, pentru primirea harului 
divin, care ajută slăbiciunilor noastre. în special prin Taina Sfintei 
împărtăşanii, care este mai presus de orice, taina împăcării noastre cu 
Dumnezeu şi cu semenii, o „Cină a păcii”, cum spune Sfântul loan Gură 
de Aur. „Jertfa aceasta a fost aşezată pentru păstrarea păcii tale cu fratele 
tău iar dacă tu nu mergi pe calea păcii zadarnic mai ei parte la Jertfă... 
Pentru aceasta a coborât din cer Fiul lui Dumnezeu ca să împace natura 
noastră cu Domnul... Căci zice: „Fericiţi făcătorii de pace, că aceia fiii lui 
Dumnezeu se vor numi”. în al patrulea rând, prin participarea credincioşilor 
la toate acţiunile organizate în direcţia promovării şi consolidării păcii şi 
dezarmării pe pământ. în sfârşit, în al cincilea rând, prin cultivarea spiritului 
de iubire şi bună înţelegere cu toţi închinătorii Domnului şi evitarea oricărei 
forme de duşmănie. 


7. RĂBDAREA CA TRĂSĂTURĂ MORALĂ 


Cine vrea să-şi formeze caracterul moral şi să-şi dăltuiască 
personalitatea, trebuie să aibă anumite trăsături morale specifice şi 
definitorii caracterului. Trebuie să dobândească curajul, înfrânarea, 
încrederea în sine, în activitatea pe care o desfăşoară şi în roadele 
acesteia; iar în relaţiile cu semenii trebuie să cultive iubirea, bunătatea 
generozitatea, modestia, dreptatea iertarea, pacea etc. în legătură 
organică cu acestea se află şi răbdarea, ca virtute aparţinătoare sufletului 
omenesc, fără de care viaţa nu se poate desfăşura spre afirmare şi 
împlinire, iar personalitatea omului nu-şi poate desăvârşi calităţile sale. 

Este prea bine cunoscut faptul că viaţa nu-ţi oferă numai bucurii şi 
plăceri, ci şi suferinţe, surprize neplăcute, boli şi tot felul de nenorociri şi 
necazuri. Nu e uşor şi plăcut, desigur, să suporţi durerile fizice, oricât de 
mici şi neînsemnate ar fi ele. De multe ori suferinţele te pun la încercare 
şi te încovoaie, trecând parcă prea greu şi timpul în care eşti apăsat de 
ele, solicitându-ţi puteri mereu sporite pentru a le putea face faţă şi depăşi. 
Nu zadarnic celor ce luptă cu suferinţa fizică prin răbdare li se spune 
“pacienţi” (de la laltinescul: „patientia”, care înseamnă capacitatea de a 
suporta, de a îndura o suferinţă sau puterea de a suferi, adică de a răbda). 
Nu e uşor apoi să suporţi şi să învingi suferinţele morale. Ele pot veni 
atât din slăbiciunile firii, cât şi din afară, din partea semenilor. Nu e uşor 
să lupţi cu toate complexele, cu pornirile oarbe şi cu ispitele de tot felul 
pornite din zonele întunecate ale firii, care te inundă de multe ori cu 
violenţă... Nu e uşor apoi să întâmpini fără mânie şi întristare, ci cu 

îngăduinţă şi iertare situaţiile şi confruntărilor nedorite şi tensiunea 
conflictuală în relaţiile cu semenii. E adevărat că există oameni de bine, 
firi generoase, înclinate spre înţelegere şi pace, dar sunt şi firi dificile, 
interesate, neînţelese, impulsive, sau răuvoitoare... Suportându-le pe 
acestea cu înţelepciune şi cu iubire pentru ca pacea şi buna înţelegere 
să rămână totdeauna biruitoare, îţi solicită desigur o energie morală fermă, 
care este tocmai virtutea răbdării şi care pentru acest motiv reprezintă o 
înaltă trăsătură de caracter. „A învinge mânia şi a injuria este o comoară 
a răbdării”, spune Sfântul Ciprian.' 

Dar pe lângă aspectul energiei sau puterii de a suporta răul în dorinţa 
biruinţei binelui, răbdării ca ţinută morală prezintă şi o formă activă, de 
privire în viitor, de aşteptare în timp. Ea este impusă în acest caz de 
faptul că viaţa însăşi se desfăşoară în timp. Cât timp trebuie, de pildă, să 
aşteptăm ca cineva, după ce se naşte, să ajungă la maturitate şi să-şi 
creeze un rost în viaţă?!... Ne dăm seama, apoi, fără prea mare greutate, 
din experienţa de zi cu zi că orice lucrare temeinică solicită aşteptarea 
realizării ei în timp. Cât timp trebuie să aştepte medicul, de pildă, ca să 
aducă însănătoşirea bolnavilor; dascălul, ca să dăltuiască caractere şi 
orientare profesională; elevul ca să ajungă la împlinirea idealurilor, ţăranul 
ca să recolteze rodul semănatului; muncitorul, ca să execute lucrări de 
calitate; artistul, ca să creeze opere nemuritoare; savantul sau 
cercetătorul, ca să caute şi să descopere noi căi mai utile şi mai eficiente, 
care să slujească progresului omenirii! A apărut astfel chiar şi noţiunea 
de „răbdare profesională” şi s-a spus că „geniul nu-i altceva decât o mare 
dispoziţie pentru răbdare” (G. Buffon) motiv pentru care răbdarea ca virtute 
trebuie mere u întreţinută şi cultivată, ca şi caracterul însuşi. 

De aici rezultă că răbdare ca ţinută morală are două aspecte. 

în primul rând unul pasiv, reprezentând puterea de a suporta sau 
forţa stăpânirii de sine, de a nu te lăsa învins, ci mereu a-ţi căuta şi găsi 
resursele morale pe măsură de-a te ridica mereu la suprafaţă şi a nu te 
lăsa doborât de vicisitudinile vieţii... S-a remarcat astfel că „răbdarea 
este cea mai mare putere, care îţi dă tărie să înduri orice greutăţi în 
viaţă, ca şi cum n-ar fi nimica, şi să nu laşi ca toanele cele rele s iasă la 
iveală”. 2 în felul acesta „răbdarea este leacul tuturor durerilor”. 3 De aceea, 
„sufletele mari rabdă în tăcere” (Schiller, Don Carlos 1,4) şi „răbdarea 


învinge toate” (greutăţile) (Patientia vincit omnia). 

Privită ca ţinută morală sub aspect pasiv, „răbdarea, această îmbinare 
de curaj moral cu sfială fizică” (Tess d’Uben/Hle) se întemeiază tocmai 
pe virtutea bărbăţiei şi este considerată „cea mai eroică dintre virtuţi, 
tocmai pentru că nu are nici o aparenţă de eroism” (G. Leopardi, 
Ziboldone), este „cea mai fericită dintre virtuţi”, care „nu-l de prisos nici o 
dată" (L. M. Schefer) şi care „nu e altceva decât energie” (G. Sânt. 
pensees). „Omul în necazuri se cunoaşte om mare, când toatele trece 
cu o răbdare mare” (lordache Golescu). 

în al doilea rând, răbdarea ca trăsătură morală are şi un aspect activ, 
acela de aşteptare în timp spre împlinirea în viitor. Răbdarea este „arta 
de a spera”, pusă în legătură cu virtutea nădejdii, care aducând putere şi 
încredere în sine, nu te lasă să descurajezi, îţi împrospătează mereu 
energia creatoare de a duce lupta până la capăt, cu optimismul împlinirii 
scopului bun urmărit. Fără nădejde, răbdarea uşor îşi pierde calitatea de 
virtute, mai ales în cazul firilor slabe, care uşor obosesc şi cedează la 
suferinţă, la necaz sau la greutăţi... Să ne închipuim , de pildă, cum este 
suferinţa unui bolnav care are nădejdea vindecării, sau a celui care, 
suferind de o boală incurabilă, şi-a pierdut orice speranţă sau vindecare 
?!... Desigur că nădejdea paralizează puterile sufleteşti, pe când 
nădejdea aduce vieţi optimismul, iar răbdării, puteri sporite şi creatoare. 

Astfel înţeleasă, răbdarea a constituit totdeauna o trăsătură morală 
mult râvnită şi cultivată în viaţa oamenilor, fapt pe care îl vedem din 
multele proverbe şi cugetări pe care înţelepciunea tuturor popoarelor ni 
le-au lăsat. Pentru frumuseţea lor vom cita câteva (indicând numai numele 
poporului care le-a transmis în patrimoniul cultural al omeniri): „Lemnul 
se uscă, piatra crapă, omul însă rabdă”(albanez); ,, Răbdarea toceşte 
munţi” (Lumea Arabă); „Sărac fără răbdare, candelă fără untdelemn” 
(arab); „înţelepciunea la soţ şi răbdarea la soţie e ceea ce asigură liniştea 
într-o căsnicie” (belgian); „Cu timp şi răbdare, frunzele de dud devin 
borangic” (chinezesc); „De nouă ori răbdare şi de nouă ori perseverenţă 
vor face să obţinem bare de aur” (Indochina); „Totul vine la timp pentru 
cine ştie să aştepte” (francez); „Apa la moară vine de departe” (portughez); 
„Cu răbdarea treci şi mare, cu răul nici pârâul” (român); „Răbdarea la 
mânie, cea mai mare doctorie” (român); „Răbdarea este cheia paradisului” 

(turc); „Cu răbdare şi tăcere, se face agurida miere” (român); „Răbdarea 
este unguent bun pentru orice rană” (britanic); „Nici nu te-ai suit în pom 
şi vrei toate fructele” (bengalez); „Cine fuge repede, nu va fugi mult timp” 
(englez); „Când nu ştii ce faci, aşteptă” (englez); „Răbdarea şi trecerea 
timpului fac mai mult decât forţa şi mânia” (francez); „Totul vine la timp 
pentru cel ce ştie să aştepte” (francez); „Cuvânt cu cuvânt se fac marile 
cărţi” (francez); „încetul cu încetul pasărea îşi face cuib” (francez); „Mai 
de grabă bine, decât repede" (german); „Lecţie cu lecţie fac omul învăţat” 
(italian); „Aşteptarea aduce o zi dulce” (japonez); „Cine are destulă 
răbdare îşi vede dorinţele împlinite” (latin); „Cine judecă pripit va regreta” 
(latin); „Cine aduce mereu câte o roabă de pământ cu timpul va ridica un 
munte” (persan); „Nu rupe floarea dacă vrei să vezi rodul ei" (român); 
„încetul cu încetul toarce bătrâna fuiorul” (spaniol); „Cu trecerea timpului 
se coc strugurii” (spaniol); „Drumul cel mai scurt este răbdarea” (turc); 
„Cu răbdare fructele crude devin halva, iar frunzele de dud, mătase” (turc); 
„Rezultatele răbdării este bunăstarea” (turc) etc. 

Arătăm că răbdarea nu este doar o simplă recomandare, ci o virtute 
care împodobea viaţa morală a oamenilor înţelepţi din cele mai vechi 
timpuri. Se spune astfel despre împăratul Octavian Augustus că adesea 
combătând graba în efectuarea unor bătălii, obişnuia să spună: „grăbeşte- 
te încet” („Festina lente”). 4 

Mai mult decât atât, răbdarea era recomandată şi de şcolile filosofice 
în scopul educaţiei caracterului prin îndrumarea vicisitudinilor vieţii cu 
mult curaj şi prin evitarea pasiunilor care aduc boală sufletului. Bunăoară, 
deviza: „Susţine et abstine” (îndură şi te abţine) lansată de şcoala stoică, 
devenise celebră. Se spune, spre ilustrare, despre filosoful-sclav Epictet, 
care de fapt a şi formulat această maximă, ca fiind lovit de stăpânul său 
peste picior, îi atrage la un moment dat atenţia „cu mult sânge rece” şi 
stăpânire de sine”, spunându-i că dacă nu conteneşte cu loviturile, s-ar 
putea rupe piciorul... Şi după ce i s-a rupt într-adevăr piciorul, filosoful 
privind la rana-i sângerândă, constată cu o răbdare indiferentă şi 
nepăsătoare, exclamând: „vezi că ai rupt piciorul dacă ai lovit atât de 
mult!”... Exemplul vrea să demonstreze marea putere a răbdării... Deşi 
admirând-o ca o forţă sufletească, i se reproşează totuşi că răbdarea 
astfel formulată şi aplicată, având un caracter pasiv, de indiferenţă şi 


nepăsare, nu te ajută să poţi învinge şi anula vicisitudinile vieţii... 

Ne întrebăm acum: care este aspectul specific creştin al răbdării ca 
trăsătură morală? 

Am văzut că răbdarea ca ţinută morală reprezintă acea putere a 
sufletului de a suporta şi a nu te lăsa învins de necazurile, suferinţele, 
sau greutăţile de tot felul ale vieţii, care pot să-ţi vină, fie din interiorul 
fiinţei, fie din afară. în limbajul evanghelic aceasta înseamnă „a-ţi lua 
crucea”. Iar a-ţi lua crucea - mai grea sau mai uşoară - după cum fiecăruia 
îi este dată, şi a o duce fără cârtire, cu cinste şi demnitate până la capăt, 
este o înaltă ţinută morală, iar răbdarea o mare virtute. De aceea, 
Mântuitorul, atât la începutul, cât şi la sfârşitul activităţii Sale, le spune 
Sfinţilor Apostoli spre luarea aminte exact aceleaşi cuvinte: „Cine va 
răbda până la sfârşit, acela se va mântui” {Matei 10, 22; 24, 13). Dar din 
acest avertisment ne apare limpede şi importanţa pe care o are virtutea 
răbdării pentru dobândirea mântuirii. De unde şi îndemnul Sfântului lacob: 
„Luaţi, fraţilor, ca pildă de răbdare pe proorocii care au grăit în numele 
Domnului, lată, fericim pe cei care ai răbdat: de răbdarea lui Iov şi de 
sfârşitul lui de la Dumnezeu aţi văzul, căci milostiv este Domnul şi 
îndurător” (lacob 5, 10-11). 

Sfânta Scriptură vorbeşte despre răbdare ca despre un atribut al lui 
Dumnezeu, fiind numit „Dumnezeu al răbdării” (Romani 15, 5). Acest 
atribut derivă din bunătatea şi milostivirea lui Dumnezeu, care suportă 
păcatele oamenilor, nu fiindcă le acceptă, ci pentru că aşteaptă căinţă şi 
revenirea lor. Şi fiindcă Dumnezeu nu se răzbună şi nu pedepseşte, ci 
ca un Părinte bun aşteptă neîntrerupt revenirea fiilor Săi căzuţi în păcat, 
spunem că Dumnezeu mult rabdă sau că este îndelung-răbdător. Tot 
astfel, animată de iubire, trebuie să fie şi răbdarea noastră, deoarece 
fără iubire, răbdarea se pierde, nu rezistă; este ca cea a părinţilor vitregi, 
care neputându-se ataşa de copiii soţului prin iubire, le rabdă cu greu şi 
defectele, oricât de mici ar fi ele. Animată însă de iubire, răbdarea merge 
până la jertfă, devenind „îndelung-răbdătoare”. De aceea Apostolul 
precizează că „dragostea îndelung rabdă, este bună... nu caută ale sale, 
nu se întărâtă, nu gândeşte la rău... toate le îndură, toate le nădăjduieşte, 
toate le rabdă” (/ Corinteni 13,4-7). Şi pentru a ne determina să înţelegem 
mai bine necesitatea dobândirii răbdării ca trăsătură religios morală şi a 


222 


223 



cultivării ei în relaţiile cu semenii, Apostolul ne pune în faţă ca un far 
călăuzitor şi pilduitor răbdarea care a caracterizat fizionomia 
duhovnicească a Mântuitorului: „Privind la lisus, căpetenia şj 
desăvârşitorul credinţei, care, în locul bucuriei ce îi sta în faţă, a răbdat 
crucea, dispreţuind ocara şi a şezut de-a dreapta tronului lui Dumnezeu. 
Luaţi dar seama la cel ce a răbdat de la cei păcătoşi o aşa împotrivire 
faţă de sine, ca să nu vă lăsaţi osteniţi, slăbind în sufletele voastre, 
luptându-vă contra păcatului" (Evrei 12, 2 - 4). 

Sfântul Apostol Pavel adâncind aspectul duhovnicesc al răbdării, arată 
că ea este una din „roadele Duhului Sfânt" în viaţa credincioşilor (Galateni 
5,22), pe măsură să le aducă bucurie, pace şi împlinire, spre desăvârşirea 
iubirii lui Dumnezeu: „Ne lăudăm cu nădejdea măririi lui Dumnezeu - 
spune Apostolul Şi nu numai atât, ci ne lăudăm şi în necazuri, ştiind 
că necazul aduce răbdarea, iar răbdarea încredere, iar încrederea 
nădejde, iar nădejdea nu ruşinează, pentru că dragostea lui Dumnezeu 
s-a arătat în inimile noastre prin Duhul Sfânt cel dat nouă” (Romani 5,1— 
5). De aici vedem că răbdarea ca rod al Duhului nu stagnează, ci 
dinamizează viaţa duhovnicească, dându-i puteri sporite prin încredere, 
nădejde şi desăvârşire în dragostea lui Dumnezeu. în acest sens, 
necesitatea cultivării răbdării ca virtute duhovnicească este dată şi de 
faptul că viaţa noastră duhovnicească are o în tindere nelimitată, ea 
vizează desăvârşirea în iubire, după asemănarea lui Dumnezeu: „Fiţi 
desăvârşiţi, precum şi Dumnezeu este desăvârşit” (Matei 5, 48). Nu numai 
că nu se ajunge dintr-o dată la desăvârşire, dar nici nu e uşor drumul ei: 
e cu ispite, cu căderi şi ridicări, în luptă cu păcatul şi slăbiciunile firii, 
încât roadele duhovniceşti se aduc totdeauna „întru răbdare” (Luca 8, 

15). Dar la slăbiciunile firii ajută harul divin, aducând puteri sporite răbdării: 
„ispită pe voi nu v-a cuprins, decât omenească; dar credincios este Dumnezeu, 
care nu vă lasă ispitiţi peste puterile voastre, ci odată cu ispita va aduce şi 
scăparea din ea, ca să o puteţi răbda” (/ Corinteni 10, 13). 

Un dascăl al Bisericii arată deosebit de sugestiv că întru atât este de 
dinamizată viaţa duhovnicească prin virtutea răbdării, încât transformarea 
şi înnoirea lăuntrică se exteriorizează, materializându-se în chiar chipul 
fizic al credinciosului: „Faţa îi este liniştită şi binevoitoare, fruntea senină, 
necontractată de nici un rid al tristeţii şi al mâniei. Sprâncenele 


n eîncruntate a supărare, cu ochii privind în jos de umilinţă, nu de 
nefericire, gura însemnată cu cinstea vorbirii măsurat, culoarea cum se 
cuvine celor liniştiţi şi nevătămători... îmbrăcămintea curată şi căzând 
cuviincios pe corp, ca una care nici nu se făleşte, nici nu se dezonorează. 
Şade pe tronul acelui spirit prea bând şi prea binevoitor, care nici nu se 
frământă în vârtej, nici nu se întunecă de nor, ci este de o seninătate 
tânără, deschis şi simplu... Unde este Dumnezeu acolo este şi fiica Sa, 
răbdarea. Aşadar, când coboară Duhul lui Dumnezeu, îl însoţeşte în 
chip nedespărţit răbdarea”. 5 

Sfinţii Părinţi aprofundând înţelesul răbdării în luptă cu necazurile 
pricinuite de ispite şi păcat în drumul credinciosului spre desăvârşirea 
vieţii duhovniceşti, au arătat că Dumnezeu îl conduce pe credincios pe 
drumul desăvârşirii, pe două căi. Prima este Pronia sau Providenţa, care 
îl atrage în chip pozitiv, făcându-l pe credincios să înţeleagă tot ceea ce 
a făcut Dumnezeu pentru noi în chip voluntar din iniţiativă proprie să-si 
asume osteneli duhovniceşti, care să-l ducă spre desăvârşire. Calea a 
doua este cea negativă, numită a judecăţii, prin care credinciosul este 
pedepsit din cauza păcatelor şi îndrumat astfel spre îndreptare. în această 
situaţie este împins cu sila cel ce nu şi-a asumat de bună voie osteneli 
duhovniceşti. în ambele aceste căi se vede lucrarea lui Dumnezeu, 
asemenea unui „tată care îşi îndrumă copilul pe calea cea dreaptă, atât 
prin îndemnuri pozitive, cât şi prin pedepse”. 6 „Căci pe cine iubeşte 
Domnul îl ceartă şi îl biciuieşte pe tot fiul pe care îl primeşte. Dacă suferiţi 
certarea, Dumnezeu se poartă cu voi ca faţă de fii; căci, care este fiul pe 
care să nu-l certe tatăl? Iar de rămâneţi fără certare... atunci sunteţi fii 
nelegitimi şi nu fii (adevăraţi)... Orice certare pare, în adevăr, pentru 
timpul de faţă, a fi nu spre bucurie, ci spre mâhnire, dar pe urmă aduce 
celor încercaţi roada paşnică a dreptăţii" (Evrei 12, 6 - 11). Aceasta 
reprezintă o povăţuire divină, ca o metodă pedagogică de a-l determina 
pe cel ce a greşit, ca prin răbdarea unor pedepse, să-şi îndrepte viaţa 
duhovnicească: „Eu pe câţi îi iubesc îi mustru şi îi pedepsesc; sârguieşte- 
te dar şi te pocăieşte” (Apocalipsa 3, 19). Dar „în durerile fără voie - 
remarcă Marcu Ascetul-se ascunde mila lui Dumnezeu, care atrage la 
pocăinţă pe cel ce le rabdă şi izbăveşte de muncile veşnice”. 7 Acelaşi 
Părinte al Bisericii arată însă că nu orice necaz care pune la încercare 

răbdarea spre a o întări vine din păcat, ci poate fi asemenea unui exerciţiu 
pentru călirea şi întărirea firii şi ferirea de greşelile viitoare: „Nu socoti că 
orice păcat vine peste oameni din pricina păcatelor. Pentru că sunt unii 
bine plăcuţi şi totuşi sunt ispitiţi. E drept că s-a scris: „Nelegiuiţii şi 
necuvioşii vor fi prigoniţi”. Dar lot aşa s-a scris: „Cei ce voiesc să trăiască 
cu evlavie în Hristos lisus vor fi prigoniţi”(/ Timotei 3, 12) (o. c., p. 245); 
„Nu zice că cel izbăvit de patimi nu mai poate avea necazuri. Căci chiar 
dacă nu pentru el, e dator să aibă necazuri pentru aproapele’’. 8 De aici 
rezultă că „răbdarea durerii departe de a fi ceva negativ-pasiv şi de a 
slăbi firea, o întăreşte şi întărirea aceasta înseamnă spiritualizare sau 
aşezarea spiritului în rolul de conducător... Iar ce a făcut să covârşească 
spiritul asupra trupului şi-a adus trupul la o stare care nu mai vibrează cu 
atâta sensibilitate la dureri... devenind omul cu firea tare, omul stăpân 
pe sine, omul liber, în care natura din sine şi din jur e dominată de spirit”. 9 

Pe lângă acest caracter dinamic activ şi creator al răbdării se poate vorbi 
şi de limitele ei. Este cunoscut tuturor faptul că odată şi odată, la sfârşitul 
veacurilor, va înceta iubirea, milostivirea, iertarea şi îndelung-răbdarea lui 
Dumnezeu faţă de cei ce au săvârşit fărădelegea şi va intra în acţiune 
dreptatea şi judecata pentru a răsplăti fiecăruia după faptele lui. 

întâlnim şi în viaţa de toate zilele situaţii care obligă la limitarea răbdării, 
pentru combaterea formelor de abuz, sau de pierdere a măsurii din partea 
semenilor. S-a remarcat de pildă, că „răbdarea pusă prea mult la încercare 
devine furie” (Publius Syrus, Sentinţe)-, sau că „nimic nu poate fi mai rău 
decât să stârneşti înverşunarea cuiva, profitând de răbdarea lui”' 0 ; Precum 
că şi atunci „când numai răbdare ţi se cere, prea duci în spate sfaturi şi 
durere” (William Shakespeare, Othelo). Cunoaştem că şi Mântuitorul la 
un moment dat s-a văzut nevoit să ia biciul în mână şi să scoată negustorii 
din templu... 

Limitele răbdării nu înseamnă însă o negare sau o minimalizarea a 
valorii ei morale, ci o canalizare raţională şi activă, o angajarea a răbdării 
ca trăsătură de caracter în contextul şi întrepătrunderea organică şi unitară 
cu toate virtuţile, nu numai cu blândeţea, iubirea, iertarea, milostenia 
nădejdea sau curajul pasiv, ci şi cu curajul activ, cu înţelepciunea, cu 
dreapta socoteală şi cu dreptatea. De fapt, viaţa morală însăşi se 
desfăşoară printr-o acţiune armonică şi unitară armonică tuturor virtuţilor. 


Fără aceasta se poate ajunge la dezechilibru. De pildă, iubirea fără 
dreptate poate deveni la un moment dat slăbiciune, iar dreptatea fără 
iubire, brutalitate... S-a subliniat pe bună dreptate că „răbdarea e virtutea 
omului de voinţă. E răbdător cel care ascultă, observă, chibzuieşte înainte 
de a spune ceva, înainte de a crede, de a lucra...”” 

De aici vedem că răbdarea ca ţinută morală nu înseamnă numai 
puterea sau energia de a privi printr-o totală abţinere la rana sângerândă, 
ci şi a acţiona spre vindecarea ei; nu înseamnă, adică, numai capacitatea 
de a suporta răul, ci şi forţa de a „nu te lăsa biruit de rău, ci a birui răul cu 
binele” (Romani 12, 21); nu înseamnă ,în cele din urmă numai a suporta 
din iubire chinurile şi moarte, ci a birui moartea prin înviere... La fel şi în 
viaţa duhovnicească creştină, spune Apostolul: „Purtând totdeauna în 
trup omorârea Domnului lisus, pentru ca şi viaţa lui lisus să se arate în 
trupul nostru” (II CorinteniA, 10). 

Pe de altă parte, limitele răbdării nu-i anulează nici caracterul ei creator 
în relaţiile cu semenii. Că există profitori şi abuzivi, este adevărat; că 
există firi dificile şi răuvoitoare, este la fel de adevărat. Păcatul a lăsat 
urme adânci în sufletul omului, dar aceasta nu ne împiedică să ne pierdem 
încrederea în sâmburele de adevăr, de dreptate şi de iubire, care a mai 
rămas în sufletul oricărui păcătos şi care oricând poate încolţi şi da roadele 
cele mai curate şi desăvârşit demnităţii. Şi tocmai pentru a descoperi şi 
selecta aurul din grămada de noroi, este necesară virtutea răbdării... 

Acţionând totdeauna cu înţelepciune şi chibzuinţă, cu dreptate şi 
iubire, vom înţelege şi vom preţui mai mult caracterul dinamic, activ şi 
creator al răbdării şi vom cultiva în inima noastră ca o înaltă ţinută morală, 
putând astfel constata că „cine ştie să rabdă mai mult, acel îşi va păstra 
o pace mai îndelungată”. 12 

Note bibliografice 

1 Despre gelozie şi invidie, cap. XVI, trad. rom., Bucureşti, 1981, p. 503. 

2 Fr. W. Forster, Cartea Vieţii, p. 65. 

3 J. J. Rouseau, Cugetări şi maxime, voi. 11, p. 193. 

4 Suetoniu, Viaţa celor 12cezari, cap. 25. 

"Tertulian, Despre răbdare, cap. XV, trad. rom., Bucureşti, 1981, p. 197. 

6 Preot Prof. Dumitru Stăniloae, Teologia morală ortodoxă, voi. III, Bucureşti, 1981, p. 134. 

7 Filocalia, voi. I, trad. Pr. Prof. D. Stăniloae, Sibiu, 1947, p. 265 

8 idem, p. 261 

9 Preot Prof. D. Stăniloae, o. c., p. 139-140 

12 Toma de Kempis, Urmarea lui Hristos, Timişoara, 1982 p. 64.’ 2 

8. ÎNŢELESUL DUHOVNICESC AL CRUCII 


Crucea este simbolul creştinismului, fiindcă pe cruce s-a adus, jertfa 
Fiului lui Dumnezeu, care a dat naştere Bisericii prin revărsarea Duhului 
Sfânt. De aceea, când vedem crucea ne gândim la creştinism, iar când 
vorbim de creştinism, ne gândim totdeauna la cruce. Biserica fără cruce 
nu poate exista, fiindcă Biserica izvorăşte din cruce şi actualizează 
roadele crucii. 

Despre Sfânta Cruce s-a vorbit mult, dezbătându-se diferite aspecte 
ale înţelesului ei. Astfel, sensul crucii, în general, poate fi identic cu cel 
de răscumpărare, de mântuire (loan 3, 13-16). S-a analizat apoi sensul 
Sfintei Cruci privită ca obiect de cult, ori căutându-se o interpretare 
duhovnicească. 

Vom încerca să facem unele precizări , în lumina Sfintei Scripturi, 
referindu-ne într-o privire de sinteză asupra sensului moral creştin al 
crucii. 

De la început observăm că tocmai acest sens duhovnicesc defineşte 
sensul biblic al crucii. De aceea, înainte de-a vorbi despre cruce sub 
aspect moral creştin, trebuie să înţelegem noţiunea în ansamblul doctrinei 
creştine. 

Când vorbim despre cruce, ne gândim în primul rând la patimile 
Domnului. Crucea primeşte sens moral creştin numai legată de opera 
mântuirii, mai precis, de punctul ei culminant: moartea lui lisus Hristos. 
In felul acesta, crucea devine semnul concret care ne vorbeşte de tot 

ceea ce s-a întâmplat pe Golgota: de iubirea, de smerenia, de răbdarea, 
de zbuciumul, de pacea Celui răstignit. Astfel, crucea nu rămâne numai 
un semn ci înţelesul ei se proiectează într-o realitate tainică, devenind - 
după expresia Sf. Apostol Pavel - „puterea lui Dumnezeu" (/ Cor. 1,18). 

Vom înţelege mai bine aceasta, dacă vom dezbate în parte fiecare 
din aspectele moral creştine pe care le putem identifica cu sensul 
duhovnicesc al crucii. 

1. Cel mai întâlnit sens al crucii ni-l arată Mântuitorul prin chemarea 
care ne-o face de-a-L urma: „Oricine voieşte să vină după mine, să se 
lepede de sine, să-şi ia crucea şi să-mi urmeze" (Marcu 8, 34). în luarea 
crucii putem distinge două sensuri: în primul rând un sens pasiv, de 
răbdare a tuturor greutăţilor venite din afara noastră, independente de 
noi. în al doilea rând, un sens activ, manifestat printr-o luptă voită cu tine 
însuţi, căutând mereu să fi mai bun, să araţi în fiinţa ta chipul Aceluia pe 
care îl urmezi. Acest sens activ poate avea două aspecte, unul de 
purificare a oricărui păcat, de eliminare a oricărui rău din fiinţa noastră, 
apoi unul de căutare să cultivi binele. Acest sens activ al luării crucii, ca 
o stăruinţă neîntreruptă de transformare în bine a întregii fiinţe, primeşte 
un înţeles optimist prin faptul că numai această formă de luptă cu tine 
însuţi de-a te afirma în bine, te poate realiza în starea plenară a fiinţei 
tale, asigurându-ţi posibilitatea de conlucrare autentică cu semenii. în al 
doilea rând, fiindcă oricât de greu ar fi urcuşul spre bine, urmându-L pe 
Hristos şi fiind alături de El, te încrezi în ajutorul Lui şi în succesul 
realizărilor în bine. Prin aceasta vedem că, sub aspect moral creştin, 
luarea crucii nu primeşte sensul unei suferinţe dezolante, pe care creştinul 
o suportă în urmarea lui Hristos, ci un sens activ de luptă hotărâtă cu 
tine însuţi pentru a reuşi să te realizezi în bine după chipul lui lisus Hristos. 
Astfel crucea devine păstrătoare a virtuţilor care îl fac pe credincios stăpân 
pe sine însuşi. 

Aşadar, observăm că, din punct de vedere moral creştin, crucea este 
semnul curăţirii de păcat. Deşi n-a avut păcat, Hristos moare pe cruce 
„cel mai mare păcătos", pentru ca prin sângele Său nevinovat care a 
udat acest lemn de ceară şi tortură, să şteargă pentru totdeauna păcatul, 
iar crucea să devină în mod tainic semnul unei iertări şi purificări depline 
{Coloseni 2, 14). Credinciosul privind spre cruce va observa tainic şi pe 

Cel răstignit, cât şi sângele purificator care a curs pe ea. Aceasta pretinde 
o aderenţă la cruce şi la rănile Domnului pentru a lua vindecare de păcat 
şi a căutajaecontenit ca spălat duhovniceşte în sângele crucii actualizat 
prin trupul şi sângele euharistie, credinciosul să păşească spre o viaţă 
nouă, lipsită de păcat (// Cor. 5, 17; Coloseni 3, 9; Efeseni 4, 24). 

2. Sensul cel mai evident al crucii, cu implicaţii moral creştine, este 
legat de opera morţii Mântuitorului pe cruce, ca manifestare a iubirii. 
Crucea pe care s-a răstignit lisus Hristos este semnul unei iubiri universale 
şi jertfelnice. De pe cruce, Mântuitorul rosteşte cuvinte pline de iubire şi 
iertare: „Părinte, iartă-le lor că nu ştiu ce fac" (Luca 23, 34). lisus cere 
iertare oricărei uri, pentru ca iubirea să rămână biruitoare. Credincioşii 
nu pot beneficia de roadele iubirii crucii, dacă nu se străduiesc să şi 
trăiască, prin viaţa lor de fiecare zi, care să fie străbătută de pulsul iubirii, 
în aşa fel încât toate faptele lor să devină fapte de iubire. Pe de altă 
parte, iubirea crucii face din toţi cei ce o trăiesc - fraţi, încât în Hristos 
„nu mai este iudeu, nici elin, nu mai este rob, nici slobod, nu mai este 
parte bărbătească şi femeiască" {Galateni 3, 28). Dar această frăţietate 
trebuie să primească un orizont universal, în sensul că adevăraţii creştini 
trebuie să iubească pe orice om ca pe un frate, să se identifice cu lacrimile 
şi bucuriile oricui şi să tindă necontenit la realizarea binelui. 

3. Crucea de pe Golgota este simbolul smereniei creştine. Sfântul 
Apostol Pavel ne spune că Mântuitorul în chenoza Sa „a luat chip de 
rob, făcându-se asemenea nouă. Şi aflându-se la înfăţişare ca un om s- 
a smerit făcându-se ascultător până la moarte şi încă moarte pe cruce" 

(Filipeni 2, 7-9). lisus Hristos dă un exemplu de adâncă smerenie, 
acceptând să moară ca un rob pe cruce. Dar, rămânând Dumnezeu, El, 
deşi moare ca un rob, învinge moartea prin moarte, sculându-se la viaţă. 
Prin aceasta, crucea ca mijloc prin care chenoza ajunge la apogeu, 
rămâne ca un lucru care să mărturisească despre smerenia celui'răstignit. 
Deşi crucea ca mijloc de manifestare a smereniei lui lisus a istovit până 
la moarte fiinţa Crucificatului, totuşi aceasta nu înseamnă o desfiinţare a 
fiinţei Lui, ci o posibilitate de afirmare a ei, prin transformarea într-o viaţă 
strălucitoare, de biruinţă definitivă a binelui. Tot astfel se întâmplă şi cu 
credincioşii care se smeresc prin crucea lui lisus. Ei nu se smeresc pentru 
ca să-şi desfiinţeze propria lor fiinţă, ci tocmai ca o posibilitate de afirmare 

a ei, printr-o cunoaştere autentică a propriilor defecte, printr-o crucificare 
a omului vechi şi printr-o înălţare victorioasă a unui om nou care 
întruchipează în chip strălucitor binele (Galateni 2, 20-22; Filipeni3, 10- 
13). 

4. Sfântul Apostol Pavel, care a aprofundat taina Sfintei Cruci în felul 
cel mai reuşit, ne prezintă crucea şi ca pe un semn al împăcării. Pe 
crucea de pe Golgota s-a săvârşit împăcarea creaturii cu Dumnezeu- 
Tatăl: „Şi să-i împace pe amândoi cu Dumnezeu într-un trup prin cruce, 
omorând vrajba prin ea“ ( Efeseni 2, 16). Crucea ca semn al împăcării, 
primeşte, în concepţia acestui Sfânt Apostol un sens mai larg referindu- 
se la restaurarea în Hristos a firii căzute în păcat, a împăcării cerului cu 
pământul: „Şi să împace cu sine prin El toate, făcând pace prin sângele 
crucii lui, prin el, fie cu cele de pe pământ, fie cu cele din ceruri" ( Coloseni 
1,20). De aici rezultă că, pacea ca expresie a împărăţiei lui Dumnezeu 
primeşte sensul virtuţii creştine, fiind un bine, aparţinător fiinţei 
credincioşilor ( Luca 1 7 , 21), ce se cere să fie exteriorizat prin elementele 
caracteristice păcii, care rezidă în angajarea într-o acţiune de sinceră şi 
dezinteresată dăruire pentru mai binele semenilor. 

Din cele arătate reiese că sfânta cruce are un înţeles moral creştin, 
specific învăţăturii creştine, care nu este o teorie abstractă, rămânând 
pe planul discuţiilor, ci care se afirmă prin specificul ei practic. 

Din Sfânta Scriptură reiese că sfânta cruce fiind simbolul 
creştinismului, ea primeşte şi un sens moral optimist de curăţire a oricărui 
rău şi de cultivare neîntreruptă a binelui, în notele lui creştine de smerenie, 
iubire, pace, în scopul unei dăruiri dezinteresate pentru mai binele 
semenilor şi-a lumii întregi. 

9. PRIMEJDIA ŞOVĂIELII 


Puţinătatea credinţei Sfântului Apostol Petru când se afla în mijlocul 
mării înfuriate şi ameninţătoare îl lasă pentru câteva clipe în ezitare şi 
nehotărâre, atunci când, chemat de Domnul, porneşte peste valuri spre 
El. Şi nu puţină i-a fost teama morţii când a constatat cât de primejdioasă 
este şovăiala atunci când trebuie să mergi până la capătul drumului pentru 
împlinirea unui,scop superior. 

Departe de a judeca sentenţios îndoielnica credinţă a Apostolului, 
lucru pe care l-a făcut Mântuitorul însuşi, căutăm să descifrăm înţelesul 
şovăielii şi a primejdiei pe care o prezintă. 

La prima vedere, şovăiala apare ca un simţământ general uman, 
manifestându-se sub forma ezitării, îndoielii, nehotărârii, sau schimbarea 
hotărârii determinate de o situaţie nesigură, sau de un scop de care, la 
un moment dat, îţi dai seama că nu-l poţi îndeplini, nu poţi ajunge la el. 
Este în primul rând o neîncredere în tine însuţi, în forţele proprii, dar în 
acelaşi timp este şi o chestiune de prudenţă, de prevedere a unei situaţii 
neplăcute, de a te abate de la un pericol ameninţător, care nu numai că 
îţi stăvileşte drumul spre scopul propus, ci devine dăunător. Şi aceasta, 
pentru că, aşa cum spune un scriitor bisericesc din epoca primară a 
creştinismului ( Minucius Felix), „toate lucrurile omeneşti sunt îndoielnice 
şi nesigure". Dacă este adevărată zicala că „în tot răul este şi un bine", şi 
este adevărat acest lucru, atunci şovăiala cu toate neajunsurile ei poate 
oferi momente de mai adâncă reflecţie atunci când stăpânit fiind de 

impulsurile minore ale firii, eşti îndemnat să iei hotărâri pripite, nechibzuite 
şi dăunătoare, care te duc la păcate, poate dintre cele mai grele. De 
aceea, Sfântul Apostol Pavel ne îndeamnă, de pildă, „să fim zăbavnici la 
mânie...!“. Câte rele din viaţa oamenilor nu ar fi putut fi evitate prin ezitarea 
în luarea unei hotărâri rele, sau dacă a fost luată prin ezitarea de a o 
duce până la capăt. 

Evanghelia nu se referă la nici una din cele trei forme, ci pune în 
lumină primejdia şovăielii în urmarea binelui, în a-ţi „împlini desăvârşit 
slujirea" (// Timotei 4, 5) binelui, de care eşti încredinţat că este bine şi 
nu este rău! Şovăiala a devenit primejdioasă în cazul relatat de pericopa 
evanghelică, tocmai fiindcă Apostolul Petru, de teama valurilor, îşi pierde 
încrederea, îndoindu-se de cuvintele ce i se adresează, chiar dacă 
recunoaşte că sunt ale Domnului. în această situaţie, şovăiala apare ca 
o derută a vieţii, devenind primejdioasă atât în relaţiile cu Dumnezeu, 
cât şi cu semenii. Este primejdioasă în relaţia cu Dumnezeu, fiindcă 
derutează tocmai încrederea în El, în Cuvântul şi iubirea Lui, ceea ce 
duce la pierderea nădejdii în împlinirea făgăduinţelor Lui, a comuniunii şi 
chiar a legăturii cu El. în acest caz, teama poate duce la o primejdioasă 
şovăială, cum a fost cea a Apostolului, fiindcă teama de valurile 
ameninţătoare a fost mai mare decât încrederea în puterea şi iubirea 
Domnului. 

De aceea, primejdia şovăielii trebuie depăşită prin îndrăznirea şi 
încrederea în puterea şi bunătatea Părintelui Ceresc ori de câte ori I ne 
adresăm în rugăciunea noastră, după însăşi îndemnul Său: „cereţi şi vi 
se va da, căutaţi şi veţi afla, bateţi şi vi se va deschide" {Matei 7, 7). 
Pentru a determina pe credincioşi să îndrăznească în adresarea către 
Dumnezeu, Mântuitorul ne oferă pilda celui care nu refuză să-şi servească 
prietenul creându-i pâine la miezul nopţii. „Chiar dacă, sculându-se, nu 
i-ar da pentru că-i este prieten, dar pentru îndrăzneala lui, sculându-se, 
îi va da cât trebuie" {Luca 11, 5, 10). Această îndrăznire îşi are la bază 
credinţa neîndoielnică, neşovăitoare. „Toate câte veţi cere, rugându-vă, 
credeţi că veţi lua şi le veţi avea" {Marcutt, 24) ne asigură Mântuitorul. 
Blestemând smochinul neroditor, care s-a uscat spre mirarea Ucenicilor, 
Domnul îi îndeamnă să rămână neşovăielnici în credinţă: „Amin grăiesc 
vouă, de veţi avea credinţă şi nu vă veţi îndoi, nu numai ce s-a făcut cu 


smochinul veţi face, ci şi muntelui acestuia de veţi zice: ridică-te şi aruncă- 
te în mare, aşa va fi“ {Matei 21,19-21). Sfântul lacob arată că „cel ce se 
îndoieşte este asemenea valului mării, care se aruncă şi se învăluie de 
vânturi. Să nu gândească omul acela că va lua ceva de la Domnul" ( lacob 
1,6-7). îndrăzneala către Tatăl prin cererea întărită de credinţă va primi 
răspuns dacă este făcută în numele Fiului {loan 14,13) prin comuniunea 
cu El şi prin cuvintele Lui {loan 15, 6-7), iar primirea celor cerute se va 
împlini tot mai mult în bucurie, siguranţa şi statornicia credinţei ( loan 16, 
22-24). 

Pe de altă parte, împlinirea voii lui Dumnezeu trebuie să pornească 
din iubire filială şi să fie constantă, fiindcă „voia lui Dumnezeu este sfinţirea 
noastră" (/ Tesaloniceni 4, 3). Iar sfinţenia ca şi curăţie duhovnicească 
se împlineşte prin hotărârea şi rămânerea statornică în această formă, 
asemenea hainei curate care se poate menţine astfel, cu atât mai mult 
timp, cu cât este îngrijită şi ferită de orice murdărie. De aici, îndemnul 
Apostolului: „Toate să le faceţi fără cârtiri şi şovăiri ca să fiţi fără prihană 
şi curaţi, fii ai lui Dumnezeu, nepătaţi" {FilipeniZ, 14-15). Sfântul lacob 
arată că „bărbatul îndoielnic este nestatornic în toate căile sale" {lacob 
21, 8). Această nestatornicie derutează atât drumul vieţii proprii, cât şi 
relaţiile cu semenii, fiindcă cei nestatornici, fiind schimbăcioşi, nu prezintă 
garanţie în ducerea până la capăt a unei acţiuni de bine. Unii ca aceştia, 
lipsiţi de hotărârea fermă a unei acţiuni comune în bine, poartă marca 
unor caractere slabe, flexibile, oameni care nu ştiu niciodată precis ce 
doresc; firi denaturate şi capricioase... Unii dintre ei, fie că se complac 
în lenevie, sau comoditate, fie că urmăresc scopul personal, căutând 
pretexte de izolare. 

Şovăiala devine de-a dreptul periculoasă pe plan duhovnicesc, în 
luptă cu răul moral, care este păcatul. Nu numai prin accepţiune, ci şi 
prin şovăiala de a-l stăvili la timp, el se amplifică, degenerând în patimă, 
sau în orice altă formă din ce în ce mai periculoasă vieţii personale şi a 
semenilor. De pildă, lipsa cumpătării în băutură devine o obişnuinţă şi o 
necesitate, aducând patima alcoolismului. Mânia şi invidia, dacă nu sunt 
oprite cu fermitate încă de la început cresc ca nişte buruieni otrăvitoare 
pentru suflet {Sfântul Grigorie de Nyssa) şi prin amplificare se transformă 
în ură şi ucidere {lacob 1,20; 4, 1-3). La fel, ispita care la început pare 

nevinovată, dacă este tratată cu şovăială, devine uşor acceptată şi mai 
greu de învins. De aceea Mântuitorul arată că păcatul se făptuieşte la 
început în inimă. Aici trebuie concentrate toate forţele duhovniceşti spre 
a-l izgoni: „aţi auzit că s-a zis celor de demult: să nu desfrânezi. Iar Eu 
zis vouă: că oricine caută la femeie spre a o pofti, a şi desfrânat cu ea în 
inima sa" (Matei 5, 27-28). Tot astfel se pune problema şi când este 
vorba de creştere în virtute. Aceasta pentru că pe drumul virtuţii, a 
săvârşirii binelui, nu se admit şovăieli, ezitări, nehotărâri. Un astfel de 
drum nu poate cunoaşte oboseala fiindcă el vizează răsplata chemării 
celei de sus (Filipeni 3, 14), a desăvârşirii în Dumnezeu (Matei5, 48). în 
astfel de situaţii drumul este permanent deschis în săvârşirea neîntreruptă 
a mai binelui. De aceea accentuează Apostolul că: „celui ce i se pare că 
stă să ia aminte să nu cadă' 1 (/ Corinteni 10, 12). Pretinsa staţionare în 
bine corespunde unei lâncezeli sau moleşeli morale, ceea ce înseamnă 
declin. Spre a accentua hotărârea unei acţiuni constante şi ascendente 
în săvârşirea binelui, Apostolul porunceşte: „lucraţi cu frică şi cu cutremur 
la mântuirea voastră" (Filipeni 2, 12). Adică, cu atenţie sporită în a nu 
cădea, de a nu ne da înapoi fiindcă pe măsură ce se stinge lumina 
soarelui, apare întunericul morţii... primejdia şovăielii se manifestă în 
acest caz prin aceea că lipsiţi de bine, cădem în mreaja răului, din ce în 
ce mai întunecoasă. Zăboveala atrage după sine trândăvia duhovniceas¬ 
că, numită şi „moartea de fiecare ceas", fiindcă trândăvia şi lenea 
duhovnicească este o moştenire şi o slăbănogire duhovnicească, ceea 
ce conduce la „răcirea şi stingerea duhului", cum spune Sfântul Apostol 
Pavel. Când termometrul duhovnicesc aflându-se într-o continuă scădere 
şi răcire, atinge limita inferioară, provoacă îngheţul duhovnicesc, adică 
„moartea spirituală". Şovăiala în cultivarea neîntreruptă a binelui în modul 
arătat mai sus, stagnează şi legătura cu Dumnezeu care este Binele 
absolut. Aceasta duce la pierderea încrederii în bunătatea Părintelui 
ceresc, care este un păcat împotriva Duhului Sfânt şi care atrage după 
sine şi păcatul capital al întristării, când sufletul arde în neputinţa ridicării, 
mocnind ca tăciunii de jăratec nestins, iar strigătul după salvare rămâne 
fără ecou. Se recomandă deci, o continuă priveghere în urmarea 
neîntreruptă a binelui, o continuă „atenţie la noi înşine", cum spune Sfântul 
Vasile cel Mare, având totdeauna cârma vieţii îndreptată spre depăşirea 


valului care se opune săvârşirii binelui, fără nici o ezitare sau şovăire, 
fiindcă Domnul ne spune atât de clar că „împărăţia cerurilor se ia cu 
asalt şi numai cei silitori o răpesc“(/Wate/' 11, 12). De aici învăţătura că 
„nimeni care pune mâna pe plug şi caută înapoi nu este potrivit pentru 
împărăţia lui Dumnezeu (Luca 9, 62). 

Văzând primejdia şovăielii, să ne rugăm Părintelui ceresc să ne 
întărească încrederea în bunătatea şi purtarea Lui de grijă, iar noi să ne 
dovedim hotărâţi a sta împotriva păcatului, făcând vie puterea harului 
divin spre săvârşirea mai binelui în viaţa personală şi în relaţiile cu semenii 
noştri. 

10. VIRTUTEA STĂRUINŢEI 


Stăruinţa este definitorie virtuţii ca necontenită strădanie spre 
realizarea binelui. Dar în acelaşi timp, stăruinţa este şi o necesitate impusă 
de viaţa însăşi, în plina ei desfăşurare. Astfel, în strădania pe care fiecare 
o depune zi cu zi, necesită stăruinţă... şi de multe ori multă stăruinţă!... 
La marile performanţe se ajunge numai şi numai prin stăruinţă. De aceea 
şi în cuceririle ştiinţifice, savanţii au remarcat, asemenea artiştilor, poeţilor 
şi tuturor marilor creatori de valori că „10 % este inspiraţie, iar 90 % este 
transpiraţie"... Pentru a compune Dialogurile sale, de exemplu, Platon a 
lucrat 18 ani. Copernic a muncit stăruitor 36 de ani pentru a descoperi 
sistemul heliocentric. Dar necesitatea stăruinţei este evidentă chiar şi în 
activitatea instinctivă a vieţuitoarelor de pe pământ. Albinele, de pildă, 
ca să culeagă miere, colindă şi cercetează opt milioane şi jumătate de 
flori. Ele parcurg circa 120.000 km. Dacă cineva ar dori să înlocuiască 
munca albinelor, ar trebui să muncească 1562 de zile cu 8 ore pe zi. 

Stăruinţa este necesară nu numai în viaţa cotidiană, nici numai în 
activitatea de creaţie, ci şi în strădania duhovnicească pe care fiecare 
creştin este chemat să o depună pentru desăvârşirea vieţii sale. 
Mântuitorul însuşi ne cheamă la desăvârşire, să devenim asemenea lui 
Dumnezeu (Matei 5, 48). La acest ideal şi deziderat se ajunge numai 
prin stăruinţă duhovnicească; prin continuă strădanie ca mereu să ne 
depăşim pe noi înşine. Şi aceasta datorită faptului că purtând în sine 
rănile păcatului, firea omului se află într-o continuă războire cu ea însăşi, 


luptă pe care dascălii Bisericii nu au ezitat să-i spună „război nevăzut". 
Este pe de o parte chemarea lui Dumnezeu spre desăvârşirea vieţii, dar 
este şi ispita păcatului, spre prăbuşirea ei... Din această „contradicţie cu 
sine însuşi" omul nu poate ieşi decât numai atunci când urmează modelul 
sfinţeniei lui Dumnezeu. Şi nu oricum, ci constant şi stăruitor. Nu 
entuziasmul de moment, asemenea seminţei căzute între spini sau în 
pământ pietros, care tresaltă spre viaţă, dar nu aduce roade, fiindcă nu 
are rădăcini în sine, sau este înăbuşită de buruienile patimilor care cresc 

şi ele odată cu ea.Şi iadul este pardosit cu intenţii bune" spunea Dante, 

dar intenţiile sunt numai un imbold, nu o realizare deplină,lar noi suntem 
chemaţi să atingem piscul desăvârşirii vieţii lui Hristos. Spre pisc 
totdeauna se urcă cu mult efort şi cu neîntrerupt antrenament... Nu e 
numai harul care ne cheamă şi ne agită, ci e şi răspunsul voinţei noastre, 
care de foarte multe ori cedează în faţa ispitei, dar niciodată nu trebuie 
să se lase învinsă, niciodată nu trebuie să cedeze... Oprirea sau stagnarea 
înseamnă regres. Stăruinţa înseamnă biruinţă... De altfel, această 
realitate duhovnicească o evidenţiază Mântuitorul în diverse împrejurări 
şi situaţii. De pildă, cererea insistentă a femeii cananience izvorâtă dintr-o 
credinţă puternică, trezind admiraţia Domnului lisus duce în cele din urmă 
la împlinirea dorinţei ei. Pentru noi toţi rămâne însă o pildă vie care ne 
arată care este importanţa stăruinţei în rugăciune, ca şi în toate faptele 
pe care' le săvârşim, având ca scop mântuirea sufletului. 

De fapt, Mântuitorul nu numai că ne-a învăţat cum să ne rugăm, ci 
ne-a îndemnat în acelaşi timp să stăruim necontenit în rugăciune. Şi 
pentru a ne face să înţelegem mai bine aceasta ne-a lăsat cunoscuta 
pildă a „judecătorului nedrept" după cum o aflăm scrisă în Cartea Sfântă: 
„Şi le spunea şi pildă, că trebuie să se roage şi să nu lenevească, zicând: 
într-o cetate era un judecător, care de Dumnezeu nu se temea şi de 
oameni nu se ruşina. Era şi o văduvă în cetatea aceea şi venea la el, 
zicând: scapă-mă de pârâşul meu. Şi n-a vrut un timp, dar după acea a 
zis în sine: deşi de Dumnezeu nu mă tem şi de om nu mă ruşinez, dar 
pentru că îmi face supărare văduva aceasta , o voi izbăvi, ca nu până la 
sfârşit venind să mă necăjească. Şi a zis Domnul: auziţi ce zice judecătorul 
nedreptăţii? Oare Dumnezeu nu va izbăvi pe aleşii Săi care strigă către 
el ziua şi noaptea şi va răbda mult pentru ei?“ (Luca 18, -7). 


238 


239 



Dacă credinţa şi rugăciunea sunt primele forme ale intrării î n 
comuniune cu Dumnezeu, menţinerea comuniunii cu Părintele ceresc în 
scopul dobândirii mântuirii necesită statornicie şi stăruinţă din partea 
noastră în toate faptele pe care le săvârşim, în aşa fel încât aceasta să 
fie după voia Lui. „împărăţia cerurilor - a arătat lisus - se ia cu asalt şi nu 
numai cei silitori o răpesc" (Matei 11,12). Câtă sârguinţă, câtă statornicie 
în bine ne trebuie pentru a învinge ispitele şi păcatele de tot felul, 
menţinându-ne mereu pe aceeaşi linie de plutire, privind totdeauna 
înainte, spre scopul şi idealul urmărit. Şi pentru a întări mai mult 
necesitatea stăruinţei, Domnul lisus vine cu precizarea: „Nimeni, care îşi 
pune mâna pe plug şi caută înapoi, nu este potrivit pentru împărăţia lui 
Dumnezeu" (Luca 9, 62). 

Iar pentru a ne întări convingerea asupra efortului pe care necontenit 
trebuie să-l depunem spre a primi la sfârşit cununa neveştejită „pe care 
Domnul ne-o va da în ziua aceea" (// Timotei 4, 6). Apostolul aseamănă 
viaţa duhovnicească a credincioşilor cu cea a alergătorului din arenă: 
„Nu ştiţi voi că acei care aleargă în stadion, toţi aleargă, dar numai unul 
ia premiul? Alergaţi aşa ca să-l luaţi. Şi oricine se luptă, se înfrânează 
de la toate. Şi aceia, ca să ia o cunună stricăcioasă, iar noi, nestricăcioasă. 
Eu, deci aşa alerg, nu ca la întâmplare. Aşa mă lupt, nu ca lovind în 
văzduh, ci chinuiesc trupul meu şi îl supun robiei, ca nu cumva, altora 
propăvăduind, eu însumi să mă fac nevrednic" (/ CorinteniS, 24-27). 

Stăruinţa, angajând întreaga putere sufletească spre un scop superior, 
ne face să fim statornici în drumul desăvârşirii duhovniceşti. Pe cât de 
dăunătoare este oscilaţia, care creează nesiguranţă, derută şi regres 
duhovnicesc, pe atât stăruinţa rămâne singurul mijloc, singura cale pe 
care mergând putem ajunge la idealul propus. în felul acesta, stăruinţa 
ca virtute necontenit dezvoltă puterile duhovniceşti şi îi imprimă noi energii 
spre o continuă şi neobosită creştere duhovnicească: „Dar una fac - 
uitând cele ce sunt în urma mea şi tinzând către cele dinainte, alerg la 
ţintă, la răsplata chemării de sus, al lui Dumnezeu întru Hristos lisus" 

(Filipeni 3,14). 

Acesta continuă creştere duhovnicească realizată prin stăruinţă este 
dată şi de faptul că viaţa duhovnicească a credincioşilor reprezintă o 
imitare, o urmare continuă a vieţii duhovniceşti a Mântuitorului. Şi cum 


peavând păcat, viaţa duhovnicească a lui lisus este desăvârşită, El 
reprezintă pentru noi un Model desăvârşit, un Pisc pe care, deşi nu-L 
putem atinge, tindem necontenit spre El, necontenit urcăm spre atingerea 
Lui. El ne atrage, ne cheamă să fim asemenea Lui, iar noi stăruim să 
ajungem la starea de bărbat desăvârşit, la măsura vârstei deplinătăţii lui 
Hristos. „Ca să nu mai fim prunci, aruncaţi de valuri şi purtaţi de tot vântul 
învăţăturii, în amăgirea oamenilor, întru vicleşug, spre uneltirea 
înşelăciunii, ci ţinând adevărul în dragoste, să creştem în toate întru el, 
care este capul lui Hristos" (Efeseni 4, 13-15). 

Aşa cum am văzut că există o stăruinţă în necontenita săvârşire a 
binelui, tot astfel poate exista şi o stăruinţă în rău. Numai că situaţia 
devine acum tragică, deoarece statornicia în rău devine o deprindere. 
Este ştiut faptul că păcatul se naşte din ispită, dar statornicia în păcat 
duce la patimă, când păcatul te înrobeşte, te domină, devine asemenea 
unei boli incurabile care îţi macină şi îţi distruge fiinţa şi viaţa 
duhovnicească. 

Dar nu numai atât, ci stăruinţa în rău pune în pericol şi relaţiile cu 
semenii, cu comunitatea din care facem parte şi cu lumea întreagă. în 
fond, stăruinţa în rău este un dezechilibru, o pierdere a modului raţional 
de a da curs vieţii. 

Stăruinţa în rău o putem remarca însă şi în relaţiile foarte apropiate şi 
foarte comune dintre cei ce vieţuiesc în aceiaşi comunitate. Se întâmplă 
adesea să auzim despre cineva spunându-se că este „încăpăţânat" sau 
„cerbicos" şi tratat ca un personaj negativ, fiindcă judecă realităţile confuz 
şi unilateral. Unii ca aceştia trag concluzii înainte de a raţiona şi îşi impun 
punctul de vedere chiar dacă dreptatea şi adevărul nu este de partea lor 
şi chiar dacă finalitatea situaţiei este nefavorabilă, sau primejdioasă chiar 
pentru ei înşişi. Fiindcă creează dezarmonie şi neînţelegere, aceste firi 
dificile sunt tratate în general cu rezervă şi pe cât posibil evitată 
comuniunea cu ei. întrucât nu pot fi convinşi prin cuvânt, sunt lăsaţi să 
fie convinşi de consecinţa negativă a faptelor săvârşite, sau de lecţia pe 
care le-o dă viaţa, aducându-i la ordine... Poetul George Coşbuc arată 
că această stăruinţă în rău, ca neacceptare a unei păreri bune ce vine 
din partea semenilor, aparţine semidocţilor: 

„Uşor convingi pe un netot 
Şi mai uşor pe-un om cuminte; 

Pe-un semidoct, nici tu, părinte, 

Nici zeii cerului nu pot!“. 

Aşadar, vorbind despre stăruinţă, trebuie să precizăm accepţiunea ei 
ca o statornică săvârşire a binelui. Şi cum aceasta este virtutea, putem 
spune că stăruinţa în bine este o virtute care trebuie să caracterizeze 
viaţa noastră duhovnicească în continua ei desăvârşire. 


11. VIRTUTEA PRIVEGHERII 


Când vorbim de curăţia inimii nu trebuie să înţelegem că eliberarea 
ei de răul aparţinător firii căzute în păcat ar însemna un gol sufletesc, ca 
un fel de „pustiire”, de eliminare a ceea ce la un moment dat i-a devenit 
parcă propriu şi „dulceag”, ca un mod de existenţă în care s-a complăcut, 
fiindcă i-a devenit obişnuinţă, chiar dacă aceasta a înrobit-o, stăvilindu-i 
arhitectonica devenirii sale... Curăţia inimii o putem asemăna foarte bine 
cu terenul pe care l-am eliberat de feluritele buruieni care-l făceau 
nefolositor. Asemenea terenului, şi inima este curăţită de tot ceea ce 
este impropriu şi nefolositor naturii sufleteşti a omului. Şi aşa cum la 
apariţia luminii dispare întunericul, tot astfel curăţia inimii are totdeauna 
un aspect pozitiv, afirmativ, în sensul că asemenea terenului agricol, care 
îşi împlineşte menirea prin cultivarea plantelor cu rod bun şi folositor, ca 
şi a florilor înmiresmate şi pline de frumuseţe ... La fel şi curăţia inimii se 
compensează cu virtuţile care înlocuiesc patimile, afirmând astfel 
posibilitatea orientării valorice a funcţiilor sufleteşti spre împlinirea 
integrală a persoanei (trup şi suflet) în tendinţa ei de ascensiune neîntre¬ 
ruptă spre Dumnezeu. 

Numai astfel putem înţelege cum inima bună bănuieşte inima rea, 
cum inima curată, pătrunsă de viaţa lui Hristos în Duhul Sfânt devine 
sediul împărăţiei lui Dumnezeu. Fiindcă ce altceva este virtutea în esenţa 
ei? După cum arată Sfântul Maxim Mărturisitorul, „esenţa tuturor 
virtuţilor este însuşi Domnul nostru lisus Hristos“.' 

Iar pentru ca inima curată pătrunsă de duhul vieţii lui Hristos să se 

menţină în luptă cu păcatul, se impune a cultiva virtutea privegherii, 
cunoscută sub numele de NEPSIS. 

Ea indică ideea de a fi treaz, conştientizat de nesimţitoarea apăsare 
a păcatului, şi de deruta ispitei înşelătoare, venită din „inima rea”, din 
„lume”, sau de la diavol... Este virtutea care menţine paza inimii mereu 
la datorie, fie pe timp de furtună, fie în arşiţa dogoritoare a soarelui, fie în 
asprimea gerului, asemenea paznicului, sau santinelei neadormite... Şi 
pentru că nepsis are menirea de a menţine şi dezvolta valorile fiinţei 
umane, spre a oferi înălţarea persoanei umane, a demnităţii ei spre 
împlinire axiologică, spunem că nepsis es\e_ethike arete. 

Ea are rolul de a conserva sănătatea firii pătrunsă şi restabilită de 
duhul vieţii lui Hristos. Iar pentru a înţelege mai bine aceasta, o 
comparăm cu un medicament folosit în terapia de întreţinere a 
sănătăţii deja dobândită. Medicamentul ajută firea să nu recadă în boală, 
dar în acelaşi timp o conduce la însănătoşirea deplină, când nu va mai fi 
nevoie de medicament... Şi atunci firea spirituală a omului va progresa 
necontenit de la _apatheia spre gnosis şi theosis\ de la bios practikos, 
spre bios theoretikos , cum i-au fixat traiectoria Părinţii, începând cu 
Clement Alexandrinul, Origen, Evagrie, Grigorie de Nyssa, Grigorie de 
Nazianz, Maxim Mărturisitorul, loan Damaschin, precum şi ceilalţi părinţi 
filocalici, ca şi părinţii Apusului creştin. Privegherii i se mai spune şi 
trezvie, denumire devenită arhaică, neconsemnată în dicţionarele mai 
noi. în dicţionarul lui Lazăr Şăineanu, retipărit, 2 putem citi că trezvia este 
starea celui care nu doarme, ci stă în stare de veghe, de deşteptare. 
Este apoi, starea celui cu mintea limpede, care nu este beat: „el ce face 
la beţie, se căieşte la trezire”. Mai mult, trezvia defineşt ejuciditatea, 
clarviziunea. însăşi cuvântul „trezvie” este format de la „a fi treaz” 
(treaz+vie). Cuvântului „priveghere !’, dicţionarul amintit îi reţine şi un 
înţeles religios. De pildă, faptul de a priveghea poate însemna şi a petrece 
noaptea în rugăciune. Tot „priveghere” i se spune şi serviciului religios 
care se face noaptea şi seara. Apoi este privegherea specifică la mort, 
numită şi „priveghi”. 3 

Ne vom lămuri mai bine asupra sensului pe care îl are virtutea 
privegherii, dacă vom încerca mai întâi să determinăm înţelesul cuvântului 
întrebuinţat de către Mântuitorul, de Sfinţii Apostoli şi de Părinţii Bisericii. 

1. âyp'U7WsO) format din dypsco = a fi părăsit, a fugi de, a fi lipsit de 
vltvoc, = somn. La Hesiod, de pildă, hypnos era acel daimon care închide 
pleoapele ostenite ale muritorilor. Deci _agrypnia ar însemna starea de 
nesomn, adică a fi treaz. în greaca modernă, agrypnia este identică cu 
insomnia * adică neputinţa de a-ţi satisface necesarul de odihnă în 
vederea refacerii energiei sufleteşti şi trupeşti. Agrypnia indică apoi şi 
ideea de vigilenţă, de grijă, sau de atenţie în efectuarea unei acţiuni. 

Evanghelistul Marcu foloseşte cuvântul referindu-l la parusia 
Domnului, şi îl asociază rugăciunii ca o poruncă a lui lisus, cu care Domnul 
îşi atenţiona ucenicii şi pe noi toţi: „luaţi aminte, privegheaţi (agrypneite) 
şi vă rugaţi că nu ştiţi când va fi vremea aceea” (Marcu 13, 33). în limba 
latină este redat prin.,, vigilate" (imperativul de la „vigilo - are” = a veghea, 
a nu dormi, a se trezi, a fi atent, cu băgare de seamă, a face ceva cu 
grijă; a avea grijă. De aici „ vigiliâ' = veghere, santinelă, strajă de 
noapte; sau vigil (adj.: care stă de veghe, atent, santinelă de 
noapte, strajă de noapte). 

Sfântul Apostol Pavel îl apropie de rugăciunea neîntreruptă şi de 
îndelunga răbdare (Efeseni 6,18). în alt loc reprezintă o motivaţie pentru 
îndemnul la ascultare faţă de „mai - marii voştri, care priveghează pentru 
sufletele voastre, ca unii care vor da seama de ele”... ( Evrei 13, 17). De 
aici vedem că agrypnia poate ieşi din sferele individuale, îndreptându-se 
favorabil spre viaţa semenilor. 

2. ypr|yopeco înseamnă a fi foarte atent, foarte vigilent. Este folosit în 
similitudine cu agrypnes, având şi în latină acelaşi corespondent: vigilo 
- are. Daca însă agrypnea are mai mult un sens negativ, accentuând 
privegherea ca lipsă de somn, gregorea indică aceeaşi priveghere dar în 
sens pozitiv. Considerăm apoi că şi dypsco care fără „a privativum” indică 
ideea de posesie, de apropiere, de adeziune... Am identifica în partea a 
doua a termenului pe opdco = a vedea. Şi astfel gregores care ar indica 
posesia vederii, evidenţiază privegherea prin „a avea ochiul deschid’, 
ceea ce înseamnă a fi atent, vigilent, prudent... Adică, daca agrypneo 
accentuează pe a nu dormi, gregoreo indică ochiul deschis. Ceea ce ar 
fi cam acelaşi lucru, doar că gregoreo ar indica mai stăruitor şi afirmativ 
vigilenţa, atenţia... Motivăm această ipoteză pe care am formulat-o şi 
prin utilizarea lui gregoreo alături de agrypneo! n textul din Marcu 13,33- 

37. „Luaţi aminte, privegheaţi (âyp-UTTVEiXE = vigilate) şi vă rugaţi, că nu 
ştiţi când va veni vremea aceea. Este ca un om plecat departe, care 
lăsându-şi casa şi dând slugilor puterea şi fiecăreia lucrul său, a poruncit 
paznicului (portarului) ca să vegheze. Privegheaţi dar (ypr|yop£ÎX£ ouv 
= vigilate ergo) căci nu ştiţi când va veni stăpânul casei... ca nu cumva 
venind fără veste, să vă găsească dormind. Iar ceea ce zic vouă, tuturor 
zic: Privegheaţi! (ypriyopEiXE = vigilate). Dacă în v. 33 era folosit, după 
cum am văzut agrypneo alături de rugăciune, în v. 35 va fi preferat 
imperativul lui gregoreo pentru a indica o poruncă, un ordin stăruitor, 
deci o afirmaţie (care are o direcţie exclusiv pozitivă, indicând mai multă 
hotărâre, mai multă decizie în săvârşirea unei acţiuni). De aceea şi în v. 
37, care încheie pericopa, gregoreite apare de sine stătător. 

Nu putem însă neglija faptul că în Evanghelia după Matei gregoreo 
apare, asociat rugăciunii (ypr|yop£Tx£ Kcxi Ttpoa£uxea0£ - Matei 26, 
41). în plus, Evanghelia după Matei motivează stăruinţa în priveghere şi 
rugăciune cu pericolul „de a nu intra în ispită, fiindcă duhul este stăruitor, 
iar trupul neputincios" (26, 41). Adică, nu simplu: a nu dormi, ci şi a fi 
prevăzător, atent la tine însuţi şi la realităţile nu totdeauna favorabile, ci 
de multe ori contrare, care te pot surprinde în mod neplăcut, creându-ţi 
dificultăţi sau greutăţi, cu consecinţe ce pot fi chiar periculoase vieţii. 

3. vrţcpco indică ideea de priveghere, de a fi treaz într-o formă diferită 
de primii doi termeni, accentul căzând pe ideea de sobrietate care se 
orientează spre prudenţa înţeleaptă. Nu va mai fi vorba de atenţia ca 
grijă de a nu cădea în rău, ci prudenţa care conduce la înţelepciune, 
adică la clarviziune, la luciditate in determinarea şi prevenirea chiar a 
situaţiilor dăunătoare vieţii duhovniceşti. Va indica astfel caracterul 
intelectual al privegherii ca discernământ temeluit pe stăpânirea de sine, 
pe conturarea caracterului. Am văzut deja că Lazăr Şăineanu a sesizat 
şi acest aspect al trezviei, şi anume atunci când se referă la priveghere, 
nu aminteşte nimic de el, deşi îndeobşte este recunoscută similitudinea 
dintre trezvie şi priveghere. Probabil că Lazăr Şăineanu a dorit să arate 
că e vorba numai de similitudine, nu şi de identitate. 

Ne vom lămuri mai bine ce înseamnă privegherea ca nepsis, dacă 
vom încerca să-i determinăm cu exactitate sensul. 

Verbul vr| 9 C 0 (vrjEÎv) înseamnă amu bea vin. De aici: V£(pdA.io$, 


înseamnă a fi treaz, lucid, cumpătat. Adică cel cu mintea clară, 
pătrunzătoare, care înţelege şi exprimă bine lucrurile fiindcă se află în 
deplinătatea facultăţilor sufleteşti. Capacitatea de a conştientiza şi a te 
conştientiza cu claritate în înţelegerea realităţii. Este sinonim cu aaxppcov 
(înţeleptul orientat practic). Nepholiostăcea parte şi din vocabularul ritual 
al cultului Muzelor şi Eumenidelor (Plutarh, Banchetul celor şapte înţelepţi, 
1568). Pentru prima dată Filon introduce expresia: |ie0T| VEtpdAico care 
înseamnă „beţie fără vin” sau ” beţie trează' atribuită corybanţilor care 
se excitau prin inspiraţie divină. 4 Această expresie va deveni curentă în 
limbajul misticilor creştini. O altă sintagmă este vr|cpa^ioxr|!; care 
determină ideea de luciditate, cumpătare, înţelepciune practică. Este 
sinonim cu (ppovr|Gi<; sau oo9poa6vr| adică claritatea în gândir» 
bazată pe deplinătatea funcţiilor intelectuale. E starea de conştiinţă 
trează spre deosebire de conştiinţă adormită. în latină este redat prin 
sobrietas care înseamnă: cumpătat la băutură, moderaţie, viaţă ordonată, 
prudentă, înţelepciune. Este contrariul lui ebrietas ca lipsă de cumpătare 
la băutură care duce - aşa cum spune Filon - la „rătăcirea minţiP’. De 
aici şi sobrius (adj.) care pornind de la înţelesul de a nu fi beat, adică a 
fi treaz la minte, prin extensie poate însemna şi atent, prudent, înţelept, 
serios, cu bun simţ. 

în Evanghelia după Luca, nepsis are o semnificaţie şi o importanţă 
eshatologică, pus în legătură cu 7i;po(J£xii> ca o protejare a lui kardia: 
"Luaţi aminte la voi înşivă (7tpooe%£X£) ca să nu se îngreuneze inimile 
(KapSîa) voastre de destrăbălare (Kpautd.A.tj) şi beţie (pe0r| = ebrietate) 
şi de grijile acestei vieţi (ale lumii) şi, pe neaşteptate, să vină peste voi 
ziua aceea” ( Luca 21,34). 

în Epistolele pastorale nepsis este recomandată ca o virtute ce 
trebuie să caracterizeze viaţa creştină. Astfel, Sfântul Apostol Pavel îşi 
îndeamnă poruncitor pe cel mai apropiat ucenic al său: „Tu fii treaz la 
toate” (au 8 vfţ 9 £ ev mow). La fel episcopul ca supraveghetor şi 
îndrumător al vieţii spirituale în Biserică trebuie, în primul rând, el 
„nephalion” (/ Timotei 3, 2-3). Şi tot astfel se cuvine să se comporte toţi 
creştinii, în special cei în vârstă cărora li se cuvine respect din partea 
tinerilor, dar pentru aceasta trebuie să le fie pildă de „nephalion” (T/'f 2,2- 
3). La fel şi femeile vârstnice nu se cuvine să fie dedate la mult vin (T/Y2, 

3). La fel şi Sfântul Apostol Petru accentuează faptul că creştinii trebuie 
să părăsească vieţuirea de altădată, când au „umblat în desfrânări, în 
pofte, în beţii, în îmbuibare de mâncare şi băutură” (/ Petru 4, 3) şi mai 
presus de orice „să fie chibzuiţi şi să privegheze în rugăciune” (/ Petru 4,7). 

Va trebui să remarcăm în continuare faptul că Apostolul nu este lipsit 
de discernământ când recomandă pe nepsis. El este împotriva lui methe 
care tulbură conştiinţa şi viaţa duhovnicească. Dar nu vinul ca substanţă 
era în sine, ci efectul lui poate fi dăunător, ducând la rătăcirea minţii şi la 
destrăbălări (KpaimĂai). Va sintetiza mai târziu Sf. loan Gură de Aur 
concepţia potrivit căreia „băutura este de la Dumnezeu, dar beţia este 
de la diavol...”. De aceea, nepsis nu va înlătura discernământul şi, astfel, 
în acest context, fără a se contrazice întru nimic, Apostolul îl îndeamnă 
pe acelaşi Timotei: „De acum nu bea numai apă, ci foloseşte-te de puţin 
vin pentru stomacul tău şi pentru desele tale suferinţe’ (/ Timotei 5, 23). 
Este binecunoscut faptul că, în antichitate vinul alături de untdelemn 
erau socotite ca adevărate medicamente, după cum rezultă, aşa de 
limpede, din pilda samariteanului milostiv. Totul depinde de modul şi 
de scopul în care era folosit... De pildă, în primele secole apăruse „pe 
firmă creştină” secta encratită care, din prea mult zel pentru înfrânare, 
într-o viziune unilaterală lipsită de discernământ, făceau împărtăşania 
cu lapte în loc de vin. Bineînţeles că Biserica nu a acceptat şi nici nu a 
putut accepta această exagerare, fiindcă s-ar fi abătut de la porunca 
Mântuitorului, care a oferit vinul prefăcut în Sângele Său, şi 1-a 
recomandat cu poruncă expresă: „faceţi aceasta întru pomenirea mea ... 
Şi Biserica a făcut şi nu va înceta să facă acestea, vestind moartea şi 
învierea Domnului până va veni El (/ Corinteni 11,26). 

Pe lângă nepsis, privegherea intrase în spiritualitatea creştină şi sub 
forma lui agrypnia, mai ales ca un deziderat duhovnicesc al monahilor. 

într-un articol interesant şi foarte bine documentat referitor la 
„Foloasele trezviei ? Mitropolitul Nicolae Corneanu evidenţiază înţelesul 
şi modul de aplicare în viaţa duhovnicească a monahilor, şi nu numai a 
agrypniei. 

Interpretând literal îndemnul Mântuitorului de a priveghea şi a se ruga 
(Marcu 13,33), creştinii dornici de viaţă duhovnicească mereu îmbunătăţiţi 
au considerat că somnul prea abundent, lenevia somnului, care depăşeşte 


necesarul fiziologic constituie un obstacol ce trebuie depăşit pentru 
împlinirea dezideratului lor. Şi astfel agrypnia va avea o referinţă specială, 
adică o virtute ce va caracteriza, în special, strădania spre desăvârşire 
duhovnicească a monahilor. 

Cultivarea agrypniei pentru combaterea metehnei somnului îşi are 
originea ei iniţială în imitarea îngerilor, care nu au nevoie de somn. 
Motivaţia acestei poziţii rezidă în însăşi recomandarea Evangheliei, a 
cuvintelor Domnului: „Iar cei ce se învrednicesc a dobândi acel veac şi 
învierea din morţi, nici nu se însoară, nici nu se mărită, căci nici să moară 
nu mai pot, că sunt asemenea cu îngerii, şi fii ai lui Dumnezeu sunt, fiind 
fii ai învierii” ( Luca 20, 34-36). Dacă la acest îndemn al Domnului, 
adăugăm şi influenţa gândirii platonice şi neoplatonice, potrivit cărora 
somnul trebuie pus în legătură cu moartea şi cu demonii, iar prin reducerea 
somnului forţele trupului scad în favorul afirmării conştiinţei şi a funcţiilor 
sufleteşti, nu putem avea explicaţia faptului că Sfinţii Părinţi instruiţi în 
şcolile filozofice, şi educaţi apoi în spiritul Evangheliei au făcut din 
agrypnia o virtute, o deprindere a rugăciunii şi a vegherii continue, căci 
spune Sf. loan Scărarul: „Precum datorită obişnuinţei ne deprindem a 
bea mult, tot astfel se întâmplă şi cu multa dormire. Pentru acest motiv 
se cuvine să luptăm împotriva ei, mai ales la începutul nevoinţei noastre, 
întrucât un obicei vechi cu greu poate fi dezrădăcinat”. 6 în acelaşi timp, 
părinţii duhovniceşti atrag atenţia că prin abundenţa somnului se strecoară 
în suflet nestăpânita ispitire a poftelor păcătoase. De aceea, somnul 
satisfăcând necesarul odihnei va fi pătruns de gânduri curate, potrivit 
cuvintelor Scripturii: „Eu dorm, dar inima mea veghează” ( Cântarea 
Cântărilor 5,2). Cel care permanent cugetă la Legea Domnului, ziua şi 
noaptea ( Psalmul 1,2) va urma cu stăruinţă cuvintele Apostolului: „Fiţi 
treji şi privegheaţi! Potrivnicul vostru, diavolul umblă răcnind ca un leu, 
căutând pe cine să înghită” (/ Petru 5,8). Şi astfel numărul celor ce vor 
cultiva înfrânarea de la somn va creşte neîncetat. Cărţile care vorbesc 
de strădania lor duhovnicească oferă nenumărate exemple ale acelora 
ce noaptea întreagă o petreceau în rugăciune, sau care aşezându-se în 
pat, nici nu se întindeau, ci preferau să stea în scăunele, sau îşi făceau 
paturi cu aşternuturi foarte tari, punându-se parcă la întrecere cu aspra 
educaţie spartană... Prin agrypnia lor îndreptată împotriva somnului, 

monahii ce tindeau spre desăvârşirea vieţii duhovniceşti şi-au făcut din 
înfrânarea lor un mijloc de a recupera vremea (Efeseni 5,16) pierdută 
altă dată în preocupări josnice, urmând ca prin această neîntreruptă 
priveghere să dobândească tot mai mult lumina lui Hristos; conform 
îndemnului apostolic: „deşteaptă-te cel ce dormi şi te scoală din morţi, şi 
te va lumina Hristos. Vedeţi doar asupra felului cum trebuie să vă purtaţi, 
nu ca nişte neînţelepţi, ci ca nişte înţelepţi” (Efeseni 6, 14-15). 

Virtutea privegherii reprezintă o continuă luptă cu ispita (tentatio), 
ea fiind încoronarea unei biruinţe duhovniceşti. în spiritualitatea 
creştină mecanismul ispitei este bine definit şi expus de părinţii filocalici 
în următoarele faze: 

1.7tpO0(3oĂf| reprezintă o simplă sugestie sau idee sugerată în minte, 
venită de la diavol. De aceea poate fi tradus cu „momeala". Părinţii latini 
îi spun sugestio. 

2. a\)v5itxa(J.6<; exprimă ideea de legătură, de însoţire, adică de 
conversaţie cu obiectul sugerat. în latină delectatio, adică plăcerea de 
a menţine pe sugestis. Acum „gândul devine necurat şi duce mintea la 
stricăciune" spune Evagrios. 

3. G'uyKaxd0£<Jiq ideea de consimţire „consensus", aprobarea 
gândului păcătos. Ea constituie deja păcatul inimii: „Cel ce pofteşte... a 
şi păcătuit în inima sa...“ spune Mântuitorul. 

4. Faza ultimă ar fi „actio“, adică transformarea păcatului inimii în 
păcat al faptei, adică în păcat propriu-zis. Părinţii răsăriteni vorbesc însă 
şi de 7tdA,T| adică lupta interioară, decisivă, zbuciumul clocotitor al inimii, 
care pune în mişcare atât gândul, cât şi voinţa. Sentimentul este deja 
captiv, el nu mai este liber, ci a căzut în luptă (raxArţ). Această stare 
„violentă” a inimii este numită: od%|iaA,G)aîcc - captivitate , care îşi are 
ca finalitate 7ta0o(; - înrobirea inimii de păcat, asemenea unei cetăţi... 
Păcatul devine consuetudo, obişnuinţă, înrobire. Omul devine rob 
păcatului, după cuvintele Mântuitorului: „cel ce păcătuieşte devine rob 
păcatului” (loan 8,34). 

în această situaţie virtutea privegherii - nepsis este compromisă. Nu 
se mai poate vorbi de o inimă curată, ci de o inimă întinată dominată de 
patimă, înrobită de patimă. într-o astfel de inimă, libertatea comuniunii 
cu Dumnezeu este pierdută. Dar noi ne referim la nepsis ca o putere a 

sufletului de a nu se lăsa strivit şi doborât, de a se menţine treaz încă de 
la începutul ispitei. Adică, a fi nepsis \n prosbole mai mult decât în_pa/e, 
când păcatul a cucerit deja inima, şi când lupta se dă la nivelul de a 
comite sau nu fapta, sau de a accepta sau a nu accepta în ultimă instanţă 
înrobirea. 

De aici vedem că nepsis reprezintă, ca virtute, un act psihologic 
integral referindu-se atât la gând, cât şi la voinţă, precum şi la sentimente; 
constituind astfel o virtute esenţială, care asigură curăţirea inimii, 
deschizând posibilitatea înaintării duhovniceşti spre vederea lui 
Dumnezeu. 

Note bibliografice 

1 Ambigua, Migne, P. G. 90,1081. 

2 Dicţionar universal al limbii române, Chişinău, 1998, p. 1026. 

3 Idem, p. 709. 

4 De Opificio mundi (introducere, traducere şi note de Roger Arnaldez), Paris, 1961, 
col. 186. 

5 în voi. „Patristica Mirabilia ", Timişoara, 1987, p. 174-177. 

6 Scara, XiX, 2, traducere, introd. şi note de Mitropolit Nicolae Corneanu, Timişoara, 
1994, p. 344, 

12. ÎNŢELESUL Şl ÎNSEMNĂTATEA POSTULUI 


în general vorbind, postul este abţinerea de la mâncare şi băutură pe 
un timp limitat, în scopuri religios morale. 

Este ştiut fiecăruia că îmbuibarea la mâncare şi consumul băuturilor 
alcoolice peste necesarul cerut de organismul fiecărui om, şubrezesc 
sănătatea trupului şi-i deformează arhitectonica, lâncezind şi alterând în 
acelaşi timp şi mintea, simţirea şi voinţa. De aceea, încă din antichitate 
s-a emis principiul “mănâncă ca să trăieşti nu trăi ca să mănânci". A 
existat de asemenea, din cele mai vechi timpuri şi o adevărată practică 
a regimului vegetarian, cu rezultate dintre cele mai bune pentru viaţa 
indivizilor sau a colectivităţii. 

Practica nu este străină nici colectivităţii religioase, ea devenind o 
poruncă de comportament, de conduită pentru o anumită perioadă, vizând 
anumite scopuri. Nu a lipsit nici motivaţia sănătăţii sufletului şi trupului, 
ştiind că de pildă, “vinul veseleşte inima omului", cum spunea psalmistul, 
dar abuzul “duce la desfrânare", cum specifica Apostolul, sau exprimat 
într-un limbaj duhovnicesc de un Părinte al Bisericii: “băutura este de la 
Dumnezeu, beţia de la diavolul". Multe din religii şi religia descoperită de 
Dumnezeu în special a intuit norme sau reguli de întreţinere a sănătăţii 
duhovniceşti a credincioşilor şi în felul acesta a creării posibilităţilor celor 
mai bune de folosire a tuturor bunurilor ce le sunt date. De pildă, încă de 
la crearea omului, Dumnezeu i-a dat posibilitatea de a mânca din toate 
roadele care să-i asigure viaţa; numai din unul, nu... Această interdicţie 


pe lângă faptul că îl menţine pe om în ascultare faţă de Ziditorul său, în 
acelaşi timp îi întăreşte şi voinţa, ca putere a stăpânirii de sine, îi educă 
comportarea şi îi formează caracterul... Intervenţia păcatului în viaţa 
omului creând o descumpănire a raporturilor dintre trup şi suflet şi o 
tulburare a relaţiilor cu divinitatea, ca un remediu, ca un leac se instituie 
practicarea postului trupesc împletit cu căinţa şi smerenia faţă de 
Dumnezeu pentru păcatele săvârşite. Tot în acest scop se practică postul 
şi cu prilejul anumitor evenimente mai importante din viaţa credincioşilor, 
sau comunităţii. Aşa de pildă, Moise a postit înaintea primirii Legii pe 
Muntele Sinai ( Ieşire 34, 20). Având un pronunţat caracter moral, a fost 
practicat de llie (/ împăraţi 19, 8); de profetul Daniel în timpul ispitirii 
(Daniel 10, 2-3), de regele David în semn de pocăinţă ( Ps. 35,3); sau ca 
o înfrânare deopotrivă a trupului şi a sufletului, adică o abţinere nu numai 
de la mâncare şi băutură, ci şi sub forma căinţei (loil 2,12; Daniel 11,12) 
şi înfrânarea inimii (Numeri 30,7), cu consecinţe profund sociale, profeţii 
arătând că adevăratul post plăcut lui Dumnezeu constă în: “dezlegarea 
lanţurilor răutăţilor, a legilor robiei, slobozind pe cei asupriţi şi rupând 
orice fel de jug, împărţind pâinea cu cel flămând şi aducând în casă pe 
cei nenorociţi şi fără adăpost, acoperind pe cel gol...“ (Isaia 58, 6-8). S-a 
instituit şi postul public, fixându-se o zi specială numită a “împăcării”, 
sau a “curăţiei" prin umilirea sufletului şi prin înfrânarea trupului (Levitic 
16,29-34; 23,27-30). Tot cu caracter public se impunea postul şi în situaţii 
speciale: pentru prevenirea unor calamităţi, pentru ploaie la timp, 
încetarea unor robii (Judecători 20,26; / Samuel 7,6; 31,13; Zaharia 7,5; 
Daniel 9,3; loil 1,4), sau la moartea unui conducător. 

Ca unul care “nu a venit să strice legea ci să o împlinesc" (Matei 5, 
17), Mântuitorul însuşi a postit înaintea începerii activităţii sale mesianice, 
40 de zile şi nopţi în pustia Carantaniei. El a făcut însă o recomandare 
specială, spunând “Şi când postiţi, nu fiţi trişti ca făţarnicii... iar tu când 
posteşti, unge-ţi capul tău şi spală-ţi faţa, ca să nu te arăţi oamenilor că 
posteşti, ci Tatălui care vede în ascuns..." (Matei 6, 16-18). Prin aceste 
cuvinte Mântuitorul accentuează sinceritatea căinţei, naturaleţea, discreţia 
şi bucuria sufletească asociată înfrânării trupeşti. Şi face această 
precizare pentru că se simţea nevoia, întrucât lipseau aceste trăsături 
esenţiale adevăratului post. Astfel, pentru a apărea mai mult în faţa 

oamenilor că postesc, fariseii acelor timpuri aveau feţele triste şi 
încruntate, iar când practicau un post mai sever mergeau pe stradă cu 
capetele plecate mergând până acolo încât nu se salutau. La posturile 
recomandate pentru ploaie înceta orice fel de activitate, umblau desculţi, 
nespălându-se şi neungându-şi părul, nici cu ulei, nici cu aromate, 
îmbrăcau veşmânt sub formă de sac, îşi smoleau feţele şi îşi puneau pe 
cap cenuşă. Nu manifestau nici un fel de căinţă interioară, ci se lăudau 
chiar în faţa lui Dumnezeu că postesc de două ori pe săptămână 
(adică lunea şi joia, amintirea urcării şi coborârii lui Moise pe muntele 
Sinai când a primit legea), cum este relatat faptul în pilda vameşului şi 
fariseului... în cursul activităţii sale, Mântuitorul a recomandat postul 
alături de rugăciune, ca pe un mijloc de biruinţă asupra ispitelor şi 
demonilor ( Matei 17,21; Marcu 9,29), iar practicarea nu şi-a pierdut întru 
nimic din însemnătate în viaţa bisericii. Astfel sfinţii apostoli au practicat 
postul după modelul Domnului (// Corinteni 11,27), îndemnându-ne să-l 
ţinem şi noi la fel (/ Corinteni 11,27). Multe din evenimentele cele mai 
însemnate din viaţa lor şi a Bisericii au fost precedate de rugăciune şi de 
post ( Fapte 9,9; 13,2-3; 14,23). Constituţiile Apostolice stabilesc ca zile 
de post miercurea şi vinerea în amintirea Sfintelor Patimi ale Domnului. 

Am văzut că înfrânarea de la mâncare şi băutură, sau cumpătarea 
era în vechime o recomandare a înţelepţilor şi medicilor pentru asigurarea 
sănătăţi trupeşti şi sufleteşti, a stăpânirii de sine, a educaţiei propriu- 
zise, a creşterii vitalităţii şi longevităţii. Sub aspect religios, postul este 
înfrânarea căreia i se adaugă şi căinţa, smerenia, zdrobirea de inimă 
faţă de divinitate, iar în Vechiul Testament se referă şi la acte de binefacere 
către semeni. 

Când Mântuitorul spune fariseilor că nu ce intră în gură spurcă pe 
om, ci cea ce iese din gură, adică din inimă: gândurile rele, ucideri, 
desfrânare (Matei 15, 11; Marcu 7, 21) combate tocmai formalismul, 
nesinceritatea cu care ei practicau postul dar nu postul în sine. Domnul 
accentuează că tocmai postul trupesc trebuie neapărat împreunat cu 
postul sufletesc, aşa cum am văzut de altfel că au recomandat şi profeţii 
şi cum le-au practicat şi Sfinţii Apostoli şi Biserica. 

Pe de altă parte, recomandarea Bisericii de a ne abţine de la mâncare 
şi băutură pe o perioadă limitată, nu înseamnă că mâncarea şi băutura 


sunt socotite ca fiind rele în sine. Dacă s-a făcut cândva în Legea Veche 
deosebirea între mâncări “curate” şi „necurate", aceasta nu mai rămâne 
valabilă şi în Legea Nouă, „unde toate sunt curate pentru cei curaţi" (Tit 
1 ,5). Mâncarea şi băutura sunt create de către Dumnezeu spre existenţa 
biologică „şi toată făptura lui Dumnezeu este bună" (/ Timotei 4,4; Romani 
14,3-6; Coloseni 2,16-23). Părinţii Bisericii au arătat că hrana şi băutura 
folosite până la necesar sunt o cerinţă naturală a firii şi vieţii: „Pentru că 
şi hrana simplă ne produce o plăcere naturală chiar dacă nu voim, întrucât 
ne satisface o trebuinţă; la fel băutura, pentru că ne potoleşte neplăcerile 
setei" (Sfântul Maxim Mărturisitorul). Aceasta pentru că grija faţă de trup 
este o cerinţă naturală şi necesară; fiindcă aşa cum spune Apostolul: 
„nimeni nu şi-a urât vreodată trupul său, ci îl hrăneşte şi îi încălzeşte...” 
(Efeseni 5.29). Problema se pune ca „grija de trup să nu o prefacem în 
pofte" (Romani 13 ,14). Să nu devenim robiţi de poftele trupului, sau de 
răutăţile sufletului. Iar postul trupesc şi sufletesc tocmai de la aceasta 
ne fereşte. Sfântul Apostol Pavel, referindu-se la cei necumpătaţi, arată 
că „Dumnezeul lor este pântecele" (Filipeni 3,19). Pentru unii ca aceştia 
„stomacul devine asemenea mării ce nu se umple", după cum remarcă 
un părinte al Biserici (Sfântul Nil Ascetul). Deci „nu mâncărurile sunt 
rele, ci lăcomia pântecelui" (Sfântul Maxim Mărturisitorul). 

Legătura dintre postul trupesc şi cel duhovnicesc se manifestă prin 
înfrânare de la mâncare şi băutură armonic împletită cu înfrânarea de la 
gândurile rele, mânie, invidie, lăcomie, mândrie, lene, etc., adică prin 
căinţa de păcate şi strădania de a nu le mai săvârşi. 

Pe lângă rugăciune, Părinţii Bisericii pun postul alături de priveghere, 
ca cele mai înalte virtuţi ale trupului. „Păcatul se învinge prin zdrobirea 
inimii, iar la această stare se ajunge prin înfrânare de la somn, hrană şi 
de la lenevirea sufletească"- spune unul dintre ei. 

Pe lângă aceasta postul se adresează şi semenului prin acte ale 
milosteniei trupeşti şi sufleteşti. Comentând cuvintele Mântuitorului 
referitoare la practica postului: „părul tău îl unge şi faţa ta o spală", un 
Sfânt Părinte arată că ungerea cu aromate înseamnă faptele de binefaceri 
către semeni, iar spălarea feţei, căinţa cu lacrimile regretelor pentru 
păcatele săvârşite. Privind îmbinarea armonică între înfrânarea trupului 
şi binefacerea arătată semenilor, s-a remarcat pe bună dreptate că în 

biserica primară când „un creştin postea, el nu se înfrâna de la mâncare 
doar pentru a îndeplini un precept religios şi a se purifica practicând o 
virtute, ci pentru a veni în ajutorul fraţilor aflaţi în lipsă, deoarece 
echivalentul hranei la care renunţa era predat comunităţii şi aceasta la 
rândul ei, îl distribuia după necesităţi “ 

Biserica a stabilit mai multe forme de practicare a postului: 

1. Ajunarea totală, când nu mâncăm şi nu bem nimic toată ziua. 

2. Postul uscat. 

3. Postul obişnuit, cu mâncarea de post, adică oprire de la carne, 
vin, lapte, ouă şi grăsimi animale. 

Sunt cazuri când Biserica acordă dezlegare de la post. în această 
categorie intră copiii sub 7 ani, bătrânii peste 70 de ani, bolnavii, cei ce 
exercită o muncă grea, ca şi cei ce călătoresc drum lung şi obositor. 
Dacă însă din acestea sau din alte pricini, credincioşii nu pot ţine postul 
trupesc, de postul sufletesc nu poate fi scutit nimeni. „Deci aşa să posteşti: 
- spune un Sfânt Părinte - fereşte-te de orice cuvânt rău, de orice faptă 
rea şi curăţeşte-ţi inima de toate deşertăciunile". 


13. POSTUL BISERICESC ÎNTRE ŞTIINŢĂ SI 
MORALĂ 


Postul este abţinerea de la mâncare şi băutură pe un timp limitat în 
scopuri religios-morale. 

După cum vedem din această definiţie a postului, el vizează integral 
fiinţa umană: atât natura trupească cât şi natura sufletească. Scopul 
fiind cel religios-moral, postul reprezintă o înfrânare a pornirilorexcesive 
ale trupului, care duc la dezechilibrul întregii fiinţe umane. Armonizarea 
fiinţei umane, în schimb, determină starea de linişte, de seninătate, lipsa 
de agitaţie, de tulburare, de întinare, de suferinţă fizică şi spirituală. Ea 
este definitorie sănătăţii, ca stare normală a vieţii, pe măsură să ofere 
omului posibilitatea dezvoltării şi desăvârşirii lui ca fiinţă bio-psiho-socio- 
culturală şi religios morală. 

Postul - spun Sfinţii Părinţi - este de origine divină. El a fost instituit 
mai întâi de Dumnezeu în rai, înaintea căderii omului în păcat, şi rezidă 
în porunca: „să nu mâncaţi...” Această ideea de abţinere nu reprezintă 
însă o interdicţie împotriva naturii omului, ci în favoarea ei. Dovadă este 
faptul că, nerespectând-o, primul om şi-a dezechilibrat fiinţa, cu 
repercusiuni prăpăstioase asupra vieţii şi destinului său veşnic...Dar 
voinţa divină raportată la viaţa omului vizează şi natura lui trupească de 
dinaintea căderii în păcat. Astfel, în paradis - spune Sfântul Vasile cel 
Mare - nu se cunoaşte nici tăierea animalelor, nici băutul vinului, hrana 
omului având un aspect vegetarian. Acest fapt este confirmat explicit de 
cuvintele Sfintei Scripturi: „...Şi apoi a zis Dumnezeu: lată, vă dau toată 

iarba ce face sămânţă de pe toată faţa pământului şi tot pomul ce are 
rod cu sămânţa în el. Acestea vor fi hrana voastră” (Facere 1,29). Aceste 
ultime cuvinte sunt ca o pecete asupra nutriţiei şi funcţiei corpului 
omenesc. E vorba de o exprimare categorică, ca o luare aminte, nelăsând 
nici un dubiu şi nici o altă alternativă. E ca şi cum, după ce ai fabricat o 
maşină, vii cu precizarea: „Acesta este combustibilul tău...". Numai cu 
acesta funcţionalitatea va fi optimă. Altfel spus, vei putea folosi, dacă 
vrei, şi alte forme de combustibil, dar vor crea dificultăţi în utilizarea 
maşinii... 

Devenind în urma păcatului o contradicţie cu el însuşi, în fiinţa omului 
apare plăcerea seducătoare şi derutantă a simţurilor, care face ca trupul 
să scape de sub controlul raţiunii şi să devină victima exceselor şi 
abuzurilor înrobitoare, care destrămându-i arhitectonica bunei sale 
funcţionalităţi, îl „tăvăleşte” în patimi, aducându-i boala şi suferinţa. 

Dar revolta poftelor oarbe a simţurilor nu a întunecat întru totul lumina 
raţiunii şi conştiinţei omului. S-au ivit de-a lungul vremii înţelepţii, care 
studiind viaţa raportată la natură, au căutat să înlăture suferinţa prin 
găsirea mijloacelor de stabilizare a sănătăţii; şi ca nişte profeţi naturali, 
cu harul sădit de Dumnezeu în sufletul şi în mintea lor, prin discernământ 
şi dreapta socoteală au reuşit să aducă în actualitate razele de viaţă ale 
paradisului pierdut. Reîntorcându-se la hrana şi băutura cea dintâi 
dătătoare de sănătate şi longevitate vieţii, ei parcă au reinstaurat postul 
din rai, prin ceea ce au numit „dietă”, şi prin care înţelegeau că se cuvine 
să dai totdeauna naturii umane ceea ce-i este propriu, necesar şi folositor 
la un moment dat, evitând prin aceasta excesele şi abuzurile care o 
ruinează, aducându-i suferinţa şi boala; dar în acelaşi timp, evitând şi 
lipsa, care neasigurând necesarul, are tot aceleaşi consecinţe negative. 
Pornind apoi de la observaţiile funcţiei organismului, ei recomandau cu 
precădere hrana vegetariană, obişnuind să spună că nu e bine să te 
scoli niciodată de la masă fiind sătul, ci când încă ai mai mânca. Apoi, 
recomandau aforistic ca masa de dimineaţă să o mănânci singur, cea de 
la amiaz cu prietenii, iar cea de seară să o dai duşmanilor... La fel, cu 
privire la băutură, când era vorba de vin, spuneau că primul pahar să-l 
bei de sete, al doilea de voie bună, iar al treilea şi celelalte pe cât posibil 
să le eviţi, că te duc la nebunie... 

258 


Conducându-I pe om pe drumul mântuirii prin'eliberarea de păcat, 
Biserica, din cele mai vechi timpuri, a instituit postul cu un vechi exerciţiu 
duhovnicesc de înfrânare a pornirilor pătimaşe ale trupului, oferindu-i 
printr-o anume abţinere de la anumite mâncăruri şi băuturi, să 
restabilească în viaţa lui trupească exact hrana din paradis. Şi nu este 
lucru mai potrivit ca întimpinând marile praznice, care să ne aducă în 
actualitate evenimentele fundamentale ale mântuiri noastre, să ne 
pregătim cu întreaga fiinţă, adică atât cu sufletul, cât şi cu trupul restabilind 
modelul paradisiac, pe care sărbătorile însele ni-l oferă, după cuvântul 
Apostolului: „Curăţiţi deci aluatul cel vechi, ca să fiţi frământătură nouă, 
căci Pastele nostru Hristos s-a jertfit pentru noi. De acea, să prăznuim 
nu cu aluatul cel vechi, nici cu aluatul răutăţii şi al vicleşugului, ci cu 
azimile curăţiei şi ale adevărului ”(/ Corinteni 5, 7-8). 

Pătrunzând în tainele şi miracolele vieţii, ştiinţa modernă oferă o 
adevărată pledoarie pentru hrana cea dintâi a omului, hrană recomandată 
de Creatorul însuşi. 

Să vedem însă mai în detaliu demonstraţia şi recomandarea ştiinţei. 
Pornind de la afirmaţia unanim recunoscută că viaţa poate fi considerată 
un anumit mod de chimizare a unuia dintre cele mai răspândite elemente 
din natură - carbonul, plantele verzi le revine această sarcină prin 
miraculosul fenomen al fotosintezei. Aceasta sinteză a luminii solare este 
făcută de plantă prin miraculoşii pigmenţi clorofilieni, ca substanţe 
organice puse de Creator în structura plantei. Aceştia luând din mediul 
înconjurător dioxidul de carbon şi apa, în prezenţa temperaturii pozitive 
şi a luminii solare se produce fotosinteza, ca un adevărat miracol prin 
care carbonul anorganic se transformă în carbon organic. Şi astfel apare 
viaţa. Procesul de chimizare a carbonului mineral organic este strâns 
corelat cu alte circa 60-62 elemente chimice (din cele 110 cunoscute în 
univers). Dintre acestea menţionăm: oxigenul, hidrogenul, azotul, sulful, 
fosforul; precum şi alte elemente aflate într-un procentaj mai mic, dar 
indispensabile organizării şi desfăşurării vieţii pe pământ, cum ar fi: 
magneziul, cuprul, fierul, cobaltul, clorul, potasiul etc. aceste elemente 
sunt luate de plantă din pământ, sau din mediul înconjurător. Ele 
îndeplinesc rolul de biocatalizatori, care ajută la formarea reacţiilor chimice 
ale fotosintezei. Dintre aceştia, magneziul de pildă, este un adevărat 

stimulent al fotosintezei prin captarea energiei solare. După cum arătăm, 
prin totosinteză, pigmenţi clorofilieni transformă carbonul mineral in carbon 
organic, pe care unindu-l cu oxigenul şi hidrogenul formează cea mai 
simplă formă de substanţă organică: glucoza. Deşi încorporează doar 
trei elemente chimice: carbonul organic, oxigen şi hidrogen, printr-un 
proces miraculos, glucoza reuşeşte să preia din lumina şi căldura 
solară o mare cantitate de energie chimică, care rămâne potenţială. 
Dar, odată intrată în organismul uman, în urma arderilor celulare, 
energia potenţială aflată în glucoză, se transformă în energie actuală, 
adică în energie vitală. 

Mai departe, mergând pe urmele. Creatorului, observăm că prin 
fotosinteză se produce încă un element esenţial. Şi anume, plantele 
fotosintetizate, pornind de la glucoza existentă, reuşesc cu forţe proprii 
numai de ele ştiute să diversifice, să transforme substanţele organice 
din ele în cele două grupe de substanţe organice proprii materiei vii şi 
anume în proteine şi lipide, cărora li se asociază şi acizii nucleici. 

De aici vedem că prezenţa glucozei ca produs primar de sinteză organică 
motivează de la bun început de ce alimentele de origine vegetală 
primează într-o alimentaţie raţională, asigurând valoarea nutritivă, a tuturor 
categoriilor de alimente recomandate ca hrană de post. încercăm să 
motivăm aceste afirmaţii cu date privind valoarea nutritivă a acestor 
categorii de substanţe. Astfel, bazele biochimice ale alimentaţiei raţionale 
evidenţiază ca factori nutritivi: proteine, lipide, glucide, vitaminele, sărurile 
minerale şi apa. Pe lângă funcţiile de bază ale acestor principii alimentare, 
considerăm că rolul energetic primează mai ales când aceşti factori în 
perioada de post sunt în exclusivitate de origine vegetală, deoarece 
leguminoasele (fasole, mazăre, linte), sau cele din grâu, orez, germenele 
de porumb, margarina şi toate variantele ei, oferă organismului surse 
energetice ce satisfac cerinţele noastre. Valoarea energetică a principiilor 
alimentare de origine vegetală se motivează mai ales prin faptul că din 
arderile biologice celulare ale produşilor de origine glucidă (zaharuri şi 
derivatele lor conţinute în pâine, legume, fructe) rezultă energia vitală în 
cantitate de 4,1 calorii/g de glucide şi cantităţi neglijabile de apă şi dioxid 
de carbon, faţă de care organismul se comportă normal, fără a face apel 
la eforturile suplimentare pentru neutralizarea lor. în acelaşi timp, 


procentual leguminoasele uscate asigură 20 - 25% din necesarul zilnic 
de proteine, cărora li se adaugă pâinea, cu 10%; pastele făinoase cu 10 
- 15 % şi nucile cu 17%. Acestora li se adaugă apoi uleiurile vegetale, 
germenii de porumb şi margarină. Referitor la glucide, ele sunt asigurate 
de zahăr: 100%, paste făinoase: 60 - 80%; pâinea 50%; produse 
zaharoase: 70 - 75%; leguminoase uscate 50 - 60%; leguminoase 
proaspete şi fructe: 10 - 20%. La aceasta se mai adaugă şi faptul că 
produsele de origine vegetală asigură aproape în exclusivitate necesarul 
de vitamine şi săruri minerale. 

Pe de altă parte, metabolizarea energetică a produşilor alimentari de 
origine animală (carne, brânzeturi, lapte, ouă etc.), pe lângă energia 
furnizată: 9,1 calorii/g de lipide, sau 4,3 calorii/g de proteine, pe lângă 
apă şi dioxid de carbon (similar cu cele din glucide), lor li se adaugă în 
plus produşii secundari, extremi de toxici pentru organism; iar pentru 
neutralizarea lor la nivelul ficatului, rinichilor şi altor organe, sunt depuse 
eforturi suplimentare. Dintre acestea amintim: amoniacul, ureea şi acidul 
uric derivat din proteine; şi corpii cetonici derivaţi din lipide. Aceştia 
acţionează asupra sistemului nervos, endocrin, renal, hepatic, muscular, 
şi nu de puţine ori le dereglează buna lor funcţionalitate, manifestându-se 
prin dureri musculare, ameţeli, greţuri, cefalee, oboseală. Este adevărat 
că organismul uman, prin funcţia antitoxică a ficatului şi a rinichilor, 
reuşeşte de cele mai multe ori, prin mecanisme biochimice complicate, 
să neutralizeze aceste substanţe nocive, dar nu de puţine ori cu eforturi 
suplimentare, mai ales când se abuzează de o nutriţie „carnală". Neputând 
face faţă acestor cerinţe, se instalează bolile renale şi hepatice. Prin 
depunerea acizilor graşi nesaturaţi, proveniţi din grăsimile animale pe 
pereţii vaselor de sânge, se ajunge la ateroscleroză, cu manifestările 
sale clinice multiple, infarctul miocardic, hemoragia cerebrală, arteriopatia 
membrelor inferioare. La fel şi obezitatea poate fi determinată de o 
alimentaţie excesivă. Ea se manifestă prin creşterea exagerată a greutăţii 
corporale datorită acumulării unei cantităţi mari de grăsime în ţesutul 
subcutanat şi în jurul viscerelor. Obezitatea nu numai că îngreunează 
„organismul", dar se asociază diabetului. Se apreciază că peste 80% 
dintre diabetici sunt sau au fost obezi; iar 30-40% dintre obezi au şi un 
diabet mai evident sau mai ascuns. Datorită fenomenului de insulino- 

rezistenţă a obezului, se impune ca orice diabetic obez să slăbească 
pentru a-şi scădea glicemia 1 . 

Defineam de la început postul ca o abţinere de la băutură (alcoolică). 
Pe lângă faptul că rătăceşte mintea, având consecinţe nefaste sub aspect 
profesional, familial, social, economic, etc., nocivitatea alcoolului se 
manifestă mai ales la nivelul organelor vitale, precum: nervi, inimă, 
stomac, rinichi, ficat. Când este vorba de stomac şi rinichi, alcoolul „obligă" 
la eforturi deosebite pentru neutralizarea produşilor secundari rezultaţi 
din metabolizarea lor energetică, şi nu în puţine cazuri, celule hepatice 
şi cele renale cedează, ceea ce constituie punctul de plecare în dereglările 
lor funcţionale, inclusiv „pregătirea" terenului pentru maladiile 
canceroase... 

Referindu-ne acum şi numai în treacăt, la numărul caloriilor necesare 
organismului, apare diferenţa dintre glucide şi lipide. în cazul tinerilor în 
dezvoltare care au nevoie de o cantitate mai mare de calorii, sau a adulţilor 
care depun efort suplimentar în munci grele, nu se poate admite la nici 
un caz carenţa. Efectele carenţiale sunt atât de dăunătoare vieţii biologice 
şi sănătăţii, ca şi elementele nocive despre care am vorbit până acum. 
Numai că diferenţa valorică poate fi echilibrată printr-un supliment 
alimentar cantitativ, ca în cazul dietei medicale, adică, în loc să servim 
trei mese pe zi, vom servi cinci mese (în intervale mai scurte de timp), 
fiindcă şi organismului „îi convine" şi „preferă": „puţin şi des". în felul 
acesta se evită saturaţia care poate provoca indigestii şi care 
„îngreunează" organismul, punându-l la un efort suplimentar. Pe de altă 
parte, mâncare de post bogată în glucoză are avantajul că se diversifică 
în organism, satisfăcând necesarul de proteine şi lipide. (Ne dăm seama 
mai uşor de acest mecanism biologic) dacă ne gândim că perfuziile pe 
care le-am văzut cu toţii în spitale se fac numai eu glucoză. 

Am văzut din cele până aici tratate că postul reprezintă un model de 
viaţă naturală şi raţională. Şi când spunem „raţională", apreciam că postul 
are o acţiune benefică atât asupra trupului, cât şi asupra sufletului, 
asigurând astfel sănătatea întregii fiinţe umane. Faptele că vasele 
sanguine ale creierului sunt lipsite de toxine şi depuneri, fac ca mintea 
să rămână mereu lucidă, iar inteligenţa activă şi spontană; memoria 
proaspătă şi fidelă; imaginaţia orientată creator, este lipsită de 


reprezentările subconştientului instinctiv. Pentru voinţă postul este un 
exerciţiu de educaţie şi fortificare, dat fiind faptul că atât nesaţul, 
îmbuibarea şi alcoolismul sunt defecte, ba chiar maladii ale voinţei. De 
aceea, pentru voinţă postul este o adevărată terapie, fiindcă nu este 
totdeauna şi pentru toţi uşor să postească. Absenţa de la mâncare şi 
băutură, mai ales sub formă integrală, dar şi parţială, produce o pierdere 
de energie, lasă un gol, pe care instinctul de conservare îl resimte şi se 
„revoltă". Dar conştientul se impune prin puterea voinţei, sau prin 
exersarea voinţei. Şi astfel, voinţa se întăreşte, aducând în viaţa 
sufletească a omului stăpânirea de sine. Dacă ar fi să vorbim în termeni 
anatomo-fiziologici, am spune că, prin voinţă, conştiinţa „învinge" hipotala- 
musul, ca sediu al instinctelor primare, şi prin biruinţa spiritului, omul * 
devine din ce în ce „mai-OM“. Devenid adică o fiinţă liberă care poate 
spune NU instinctului orb şi astfel dobândeşte lumina vieţii. Prin voinţă 
omul reuşeşte să domine atât „pofta ochiului şi trufia vieţii" (/ loan 2, 16), 
precum şi mânia, ura, invidia, încât postul trupesc se îmbină armonios 
cu postul sufletesc, devenind virtute religios-morală. 

Prin urmare, voinţa acţionează asupra gustului atât de subiectiv, de 
înşelător şi de multe ori pervertit în pofte nesăbuite şi dăunătoare vieţii; 
pe care îl converteşte, schimbându-i orientarea, şi stabilind prin deprinderi 
o viaţă raţională, cumpătată, înţeleaptă; pe măsură să facă din post un 
act moral, spre a imita sub aspect duhovnicesc viaţa plină de sfinţenie a 
Mântuitorului. 

în al treilea rând, postul ca înfrânare nu lasă sentimentele să decadă 
şi să înrobească fiinţa psiho-fizică a omului în excese şi patimi înrobitoare. 
Postul înnobilează sentimentele, îndreptându-le spre iubirea lui 
Dumnezeu, care la rândul ei dă vieţii afective dinamism creator, făcând 
din post un act de cult, după cuvintele Apostolului: „Aduceţi trupurile 
voastre ca pe o jertfă vie şi sfântă înaintea lui Dumnezeu" (Romani 12, 

1). Iar când prin sentimentul îndreptat spre Dumnezeu unim postul trupesc 
cu rugăciunea, privegherea, pocăinţa, smerenia şi milostenia, postul 
trupesc şi cel sufletesc devin un act de sfinţenie, fiindcă „împărăţia lui 
Dumnezeu nu este mâncare şi băutură, ci pace, dreptate şi bucurie în 
Duhul Sfânt" (Romani 14,17). De aici, îndemnul Apostolului: „Preamăriţi 
dar pe Dumnezeu în trupul vostru şi în duhul vostru care sunt ale lui 

Dumnezeu" (/ CorinteniG, 20). Astfel, ca act de sfinţenie, postul orientează 
simţirea spre comuniunea şi împreunarea cu Hristos. Aşa cum în martiriu 
Hristos suferea în cel ce se jertfea pentru El (vezi Martiriul lui Perpetua 
şi Felicitas), tot astfel şi în jertfa postului oferită lui Dumnezeu, suferă şi 
Hristos, iar o astfel de jertfă nu este spre moarte, ci spre înviere. 

în altă ordine de idei, considerăm că ar exista şi un abuz în modul de 
a posti. E vorba de prea marea satisfacere a plăcerii gustului cu mâncări 
de post, în sensul că mintea iscoditoare şi vicleană a omului a inventat o 
adevărată artă culinară cu mâncări de post, din care nu lipsesc torturile 
şi prăjiturile fine şi gustoase, fructele exotice, băuturile de cea mai bună 
calitate, precum şi alte „dezlegări 1 ' la diferite sortimente de cărnuri de 
peşte şi de vieţuitoare acvatice (fără sânge), care întrec prin gusturile lor 
rafinate multe din mâncărurile numite „de dulce". Poate fi vorba în astfel 
de situaţii chiar de o îmbuibare cu mâncări de post. în acest caz, rolul 
educativ al înfrânării sau abţinerii de la plăcere („abstinentia voluptatum" 
— cum spun Sfinţii Părinţi ), care în fond este legea de bază a ascezei, 
este neglijată, ca să nu spunem compromisă... 

Pe de altă parte, am văzut că perioadele de post instituite de Biserică, 
actualizând hrana paradisiacă ne introduc în atmosfera restabilirii firii 
omeneşti prin opera de mântuire pe care o comemorăm cu prilejul marilor 
praznice. Dar de multe ori această bucurie sfântă se „completează" în 
zilele de sărbătoare şi după aceea cu îmbuibare la mâncare şi băutură, 
încât credincioasele-gospodine se plâng adesea de „oboseala 
sărbătorilor", iar spitalele primesc după sărbători mai mulţi bolnavi... De 
fapt, apreciată sub aspect moral duhovnicesc, alternanţa între post şi 
îmbuibare nu statorniceşte virtutea cumpătării, singura în măsură să 
menţină starea de sănătate fizică şi sufletească prin formarea caracterelor 
religios-morale creştine, care în fond şi mai presus de orice, înseamnă 
statornicie şi stabilitate... 

Dar oricum ar fi, Biserica nici nu poate şi nici nu vrea să impună 
credincioşilor un anume regim alimentar. Confirmarea, însă, a ştiinţei că 
postul ca act de sfinţenie a vieţii duhovniceşti este în acelaşi timp şi o 
sursă de sănătate fizică şi sufletească, constituie un argument şi un 
îndemn de a-l urma înainte de a bate pe la uşile spitalelor ca medicii să 
indice şi să impună dietele alimentare pentru refacerea organelor deja 

polnave, şi menţinerea apoi cu greu şi cu multă cheltuială a stării de 
sănătate, de care cu toţii avem nevoie pentru buna desfăşurare a vieţii. 

Note bibliografice 

i Prof. dr. V. Şerban, Diabetul zaharat, Timişoara, 1993, p. 28. 

14. RUGĂCIUNEA CA FERMENT AL VIRTUŢII 
CREŞTINE 


în funcţie de modul în care o persoană îşi mărturiseşte credinţa într-o 
divinitate, spunem că este credincios. în funcţie apoi de concepţia despre 
divinitate, el aparţine uneia sau alteia dintre religii. A fi credincios 
înseamnă deci a fi religios, iar credinţa religioasă se manifestă prin acte 
ale evlaviei, dintre care locul central îl ocupă rugăciunea, la care ne vom 
referi în cele ce urmează. 

Rugăciunea, ca act de pietate, este întâlnită în diverse forme la toate 
religiile. Referindu-ne, de pildă, la formele exterioare de manifestare ale 
rugăciunii în religiile dinaintea venirii Mântuitorului, vom putea observa 
că ele variază în funcţie nu numai de simţământul interior ci şi de obiceiuri, 
sau de diverse ritualuri devenite tradiţionale, pe care credincioşii uneia 
sau alteia dintre religii le împlineau de multe ori numai mecanic. 
Rugăciunea astfel exprimată apare ca o simplă înşiruire de cuvinte 
stereotipe, rostite după un anume ritual, la care însă sufletul participă 
prea puţin. (Cum e de pildă rugăciunea proorocilor zeului Baal, care nu a 
primit nici un răspuns... III Regi 18, 25-29). Sau, dacă ne vom referi la 
religia poporului ales din timpul Mântuitorului, vom observa că fariseilor, 
de pildă, făcându-le plăcere să fie lăudaţi pentru rugăciunile lor lungi, 
spuse în public, nu ezitau să se laude chiar şi în faţa lui Dumnezeu, 
atunci când se rugau... 

Mântuitorul, învăţându-ne cum să ne rugăm, ne arată că adevărata 
rugăciune trebuie să fie făcută „în duh şi în adevăr" ( loan 4, 24). Această 


r ugăciune era deosebită de cea practicată în timpul Lui, atât de către 
celelalte religii, cât şi de exagerările existente în religia poporului Său: 
Iar tu când te rogi intră în cămara ta şi încuind uşa ta, roagă-te Tatălui 
tău celui în ascuns, şi Tatăl tău cel ce vede în ascuns îţi va răsplăti la 
arătare. Şi rugându-vă, să nu grăiţi multe ca păgânii, că li se pare că în 
multa lor vorbă vor fi auziţi. Deci, nu vă asemănaţi lor, că ştie Tatăl vostru 
de ce aveţi trebuinţă mai înainte de a cere voi de la El“ (Matei 6, 5-8). 

Ne punem întrebarea: care sunt însuşirile şi roadele rugăciunii în duh 
şi adevăr? 

în primul rând, rugăciunea trebuie să fie expresia credinţei sincere. 
Credinţa face ca rugăciunea să pornească din adâncul sufletului şi să fie 
expresia fidelă a simţămintelor îndreptate spre Dumnezeu. Credinţa îi 
dă rugăciunii putere şi siguranţă. De aici şi îndemnul Mântuitorului: „Toate 
câte cereţi, rugându-vă, credeţi că veţi lua şi veţi avea" ( Marcu 11,24). 
în acest sens El admiră rugăciunea femeii cananience, a sutaşului, a 
femeii cu scurgere de sânge, a orbului din lerihon etc., şi îmbărbătându-l 
pe lair, îi spune: „Nu te teme, crede numai..." ( Luca 8, 50), asigurând în 
acelaşi timp chiar şi pe Sfinţii Apostoli că „toate sunt cu putinţă celui ce 
crede", că cine are credinţă şi „ar zice muntelui: ridică-te şi aruncă-te în 
mare şi nu se va îndoi în inima sa, şi va crede că cele ce zice vor fi, va fi 
lui orice va zice" ( Marcu 11,22-23). 

în al doilea rând, rugăciunea pornită din credinţă trebuie să fie 
străbătută de iubire. Dacă credinţa îţi ajută să cunoşti pe tatăl, să ştii cui 
te adresezi, iubirea statorniceşte prin rugăciune comuniunea cu Tatăl; o 
comuniune ca între fiu şi Părintele său: sinceră, deschisă, fără nici un fel 
de rezerve. Şi în celelalte religii credincioşii se rugau. O făceau însă cu 
teamă, cu nesiguranţă, din interes, sau de multe ori din simpla obişnuinţă. 
„Iubirea alungă teama" (/ loan 4,18) şi credinciosul, intrând în comuniune 
de iubire cu Părintele său, face din rugăciune un act de adorare, de 
laudă a măreţiei şi frumuseţii divine, a bunătăţii şi dreptăţii lui Dumnezeu, 
a încrederii că Părintele din cer veghează neîntrerupt asupra vieţii lui. Şi 
astfel rugăciunea se transformă în dăruire şi mulţumire pentru toate: „lată 
roaba Domnului, fie mie după cuvântul Tău (Luca 1,38). 

în rugăciunea străbătută de duhul iubirii lui Dumnezeu nu contează 
vorbele pe care le spui. Un suspin pornit din adâncuri revarsă pacea şi 

bucuria cerească în suflete. Un imn de laudă şi adorare te înalţă, făcârv 
du-te să simţi raza de lumină a lui Dumnezeu, iar cererile vor purta 
amprenta „mulţumirii întru toate" (Filipeni 4, 6), ca primite din partea 
Părintelui care „toate le lucrează spre binele celor ce-L iubesc pe El" 
(Romani 8 , 28), „Facă-se voia Ta", va fi cea mai simplă rugăciune pornită 
dintr-un suflet care cu neîndoielnică iubire se „pleacă sub mâna cea tare 
a lui Dumnezeu, spre a fi înălţat la timpul cuvenit..." (/ Petru 5 , 7-8). Dar 
a lăsa să se împlinească voia lui Dumnezeu înseamnă a prelungi 
rugăciunea în fapte, încât întreaga viaţă duhovnicească să fie o împlinire 
a voii lui Dumnezeu. 

Pe lângă credinţă şi iubire, rugăciunea primeşte putere prin nădejde. 
De altfel, fără nădejde, ca încredere în iertarea şi milostivirea lui 
Dumnezeu, nici nu există rugăciune. De aici şi îndemnul psalmistului: 
„Nădăjduieşte în Domnul şi fă binele... caută fericirea ta la Domnul şi El 
va împlini dorinţele inimii tale. încredinţează Domnului căile tale. 
Nădăjduieşte în El şi El te va călăuzi" ( Psalm 36, 3-5). Nădejdea aduce 
totdeauna putere duhovnicească în ispitele şi necazurile vieţii. Se pot 
vedea adesea credincioşi cărora dacă nu li s-au împlinit cererile, îşi pierd 
nădejdea şi încetează să se mai roage. Pe alţii însă nădejdea îi ajută ca 
prin rugăciune să depăşească ispitele şi necazurile vieţii. De aceea şi 
îndemnul Mântuitorului că „trebuie să ne rugăm şi să nu lenevim în 
rugăciune" ( Luca 18, 1 -7). Şi tot pentru a putea depăşi stările de slăbiciune 
sufletească, Apostolul recomandă, de asemenea, „neîncetata rugăciune" 
(/ Tesatonicenib, 17). Urmând aceste îndemnuri, spiritualitatea ortodoxă 
a formulat textul unei astfel de rugăciuni neîntrerupte, prin rostirea numelui 
lui lisus: „lisuse, Fiul lui Dumnezeu, miluieşte-mă pe mine păcătosul (sau 
neputinciosul) . Această simplă şi repetată grăire în gând este cunoscută 
sub numele de „Rugăciunea inimii" sau „Rugăciunea lui lisus". Prin 
neîntrerupta ei rostire, gândul devine mai curat, voinţa mai tare, iar simţirile 
se îndreaptă cu sporite puteri spre cer. 

Reprezentând modul de exprimare a celor trei virtuţi teologice: 
credinţa, nădejdea şi dragostea, rugăciunea adevărată porneşte din 
smerenie. „Cel ce se roagă — spune Sfântul Ciprian — să nu nesocotească 
modul în care s-au rugat în templu vameşul şi fariseul. Nu cu ochii înălţaţi 
către cer fără ruşine şi nici cu mâinile ridicate fără cuviinţă, ci mărturisin- 


du-şi păcatele aflate în sufletul său, vameşul cerea ajutorul milostivirii 
divine... Astfel că numai pe cel ce s-a rugat, mărturisindu-şi cu umilinţă 
păcatele, l-a auzit Cel ce iartă pe cei umili". 

Pe lângă aceste caracteristici ale rugăciunii în duh şi în adevăr, mai 
distingem şi două forme ale modului în care trebuie ea săvârşită. 

în primul rând, rugăciunea trebuie făcută totdeauna în numele 
Domnului lisus Hristos şi, în al doilea rând, ea este în Duhul Sfânt. 

Domnul însuşi ne-a învăţat că orice rugăciune trebuie să fie o adresare 
către Tatăl, prin Fiul. El este „Mijlocitorul între Dumnezeu şi oameni" (/ 
Timotei2, 5) şi prin El avem îndrăznire şi apropiere cu încredere" ( Efeseni 
3, 12) faţă de Tatăl, fiindcă prin El am dobândit înfierea şi harul iubirii lui 
Dumnezeu ( Efeseni 1,5-6; Galateni 4,7). în numele lui lisus, 
răscumpărătorul nostru şi biruitorul morţii, „tot genunchiul se pleacă; al 
celor cereşti, al celor pământeşti şi al celor dedesubt..." (Filipeni2, 10). 
Rugăciunea adresată Tatălui în numele Fiului se face prin cuvintele Lui: 
„De veţi rămânea în Mine şi cuvintele Mele de vor rămânea în voi, cereţi 
orice veţi vrea si vi se va da“ ( loan 15, 7). Subliniind importanţa acestui 
fapt, Sfântul Ciprian arată că „este bine plăcut lui Dumnezeu să fie rugat 
prin cuvintele Fiului Său când noi ne rugăm. Cel ce locuieşte în inima 
noastră să fie şi în vocea noastră. Şi fiindcă îl avem pe El ca Mijlocitor 
către Tatăl pentru păcatele noastre (/ loan 2,1), când ne rugăm să ne fie 
iertate greşelile, să ne exprimăm cu cuvintele Mijlocitorului nostru. Căci 
când zice: „Orice vom cere de la tatăl în numele Lui ne va da" ( loan 16, 
23), cu atât dobândim ceea ce cerem în numele lui Hristos...". în acelaşi 
timp, prin Mijlocitorul noi avem şi comuniunea sfinţilor, fiindcă Hristos şi 
aleşii Săi sunt una, încât în rugăciunile noastre ne adresăm şi sfinţilor ca 
mijlocitori către Hristos, ca unii care, ducând lupta cea bună a vieţii, s-au 
învrednicit de comuniunea neveştejitei iubiri a lui Dumnezeu. 

în al doilea rând, Sfântul Apostol Pavel ne arată că „nimeni nu poate 
să zică: Domnul lisus, decât în Duhul Sfânt" (/ Corinteni 12, 3). De aici 
rezultă că rugăciunea trebuie făcută şi în Duhul Sfânt. Aceasta este 
întărită şi de faptul că noi nu ştim totdeauna ce să cerem, deoarece nu 
putem prevedea ceea ce este într-adevăr spre binele nostru (vezi: Matei 
20, 22; Luca 9, 55) şi pentru că de multe ori se întâmplă ca duhul nostru 
să fie slab şi stins, iar cuvintele neputincioase, „în ajutorul slăbiciunilor 

noastre - spune Apostolul-v ine Duhul Sfânt, pentru că nu ştim ce anume 
să ne rugăm, şi însuşi Duhul se roagă pentru noi cu suspine negrăite" 
(Romani 8, 26). 

Se cuvine să precizăm că rugăciunea în duh şi adevăr nu are numai 
un caracter particular sau individual, cum greşit spun unii creştini. 
Pogorârea Sfântului Duh la Rusalii a întemeiat comunitatea creştină de 
rugăciune, adică Biserica, Trupul tainic al Domnului, în care fiecare 
credincios este membru (/ Corinteni 12, 28) şi toţi împreună îşi înalţă 
simţirea către Dumnezeu şi îşi aprind reciproc duhul, asemenea cărbunilor 
aflaţi pe o vatră de jăratec... De aceea, cultul public în general şi Sfânta 
Liturghie în special, prin Jertfa nesângeroasă ce se aduce şi prin 
împărtăşirea din ea, constituie modul cel mai înalt de laudă, mulţumire şi 
cerere adus în duh şi adevăr Părintelui ceresc. 

Din cele de mai sus am văzut că pentru ca rugăciunea să devină 
„cheia care deschide cerul" şi „hrană sufletului", trebuie să fie pătrunsă 
de duhul iubirii faţă de Dumnezeu. Iar iubirea faţă de Dumnezeu are în 
mod necesar şi o adresare către semeni şi către întreaga creaţie. 
Cuvintele Apostolului sunt convingătoare în acest sens: „Dacă zice cineva: 
iubesc pe Dumnezeu, iar pe fratele său îl urăşte, este mincinos; pentru 
că cel ce nu iubeşte pe fratele său, pe care-l vede, nu poate să iubească 
pe Dumnezeu, pe care nu-L vede. Şi această poruncă avem de la El; 
cine iubeşte pe Dumnezeu, iubeşte şi pe fratele său" (/ loan 4, 20-21; 
vezi şi / loan 2, 9 şi 3, 15). 

în felul acesta, rugăciunea îndreptată din iubire spre Dumnezeu aduce 
întotdeauna rodul iubirii şi păcii între oameni, manifestat prin iertare: „Şi 
când staţi de vă rugaţi, iertaţi orice aveţi împotriva cuiva, ca şi Tatăl vostru 
cel din ceruri să vă ierte greşelile voastre" ( Luca 11, 24). Aducând 
sufletelor pacea prin iubire faţă de semeni, rugăciunea fereşte de la 
săvârşirea păcatelor, după cum remarcă Fericitul Augustin: „Cel ce se 
aşterne la rugăciune pune capăt păcatului, iar cel ce pune capăt 
rugăciunii, începe a păcătui". Mai mult chiar, păzind curăţia sufletului, 
rugăciunea ne fereşte de căderea în ispite. De aici şi îndemnul Domnului: 
„Rugaţi-vă să nu intraţi în ispită" ( Luca 22, 40 şi 46). Curăţindu-şi apoi 
prin rugăciune simţirea de orice întinăciune, credinciosul se apropie de 
creaţia lui Dumnezeu cu admiraţia care descopere în ea Bunătatea şi 


Frumuseţea divină. 

Fiind expresia iubirii, rugăciunea primeşte un caracter universal. Ne 
rugăm astfel cu mulţumire şi recunoştinţă pentru pacea, liniştea şi armonia 
întregii creaţii, în care vedem binecuvântarea lui Dumnezeu. Ne rugăm 
pentru cei vii şi pentru cei adormiţi în Domnul, fiindcă ne aflăm cu toţii 
într-o comuniune de iubire. Ne rugăm pentru cei din acelaşi neam, pentru 
binefăcători şi prieteni, dar nu uităm nici pe vrăjmaşii noştri. Ne rugăm şi 
îi binecuvântăm şi pe aceştia din urmă, împlinind porunca Domnului (Matei 
5, 44). Nu pentru că am accepta faptele lor rele, ci pentru că vedem şi 
iubim în ei chipul lui Dumnezeu. Nu iubim păcatul, dar iubim pe păcătos 
şi dorim, vrem şi ne rugăm ca Părintele ceresc să-l întoarcă pe drumul 
cel bun. Ne rugăm apoi cu recunoştinţă pentru mai marii noştri, după 
îndemnul Apostolului: „îndemn deci înainte de toate să se facă cereri, 
rugăciuni, mijlociri, mulţumiri pentru toţi oamenii, pentru conducătorii de 
stat şi pentru toţi cei ce sunt în dregătorii, ca să petrecem viaţa paşnică 
şi liniştită, în toată cuvioşia şi buna cuviinţă..." (/ Timotei 2, 1-2). 

Neuitând în rugăciune nici pe cei aflaţi în necazuri, în primejdii sau în 
nenorociri, ne vom strădui ca rugăciunea să sfârşească prin fapte de ajutorare 
arătate semenului, ştiut fiind că, asemenea credinţei, rugăciunea fără fapte 
este moartă (lacob 2,17)... Făcând din rugăciune o faptă, încă dintru început 
rugăciunea a fost legată de muncă, încât formula „roagă-te şi munceşte!" a 
devenit pentru creştini o normă a credinţei lor. în felul acesta, orice activitate 
începe cu binecuvântare şi se sfârşeşte cu mulţumire. Astfel înţeleasă, 
rugăciunea are un efect binefăcător asupra activităţii pe care o depunem, 
urmărind nu numai folosul personal, ci şi pe cel obştesc; imprimându-i în 
acelaşi timp spiritul de corectitudine, creativitate şi dăruire. 

Din cele arătate până aici, vedem că rugăciunea adresată lui 
Dumnezeu poate fi de laudă, de mulţumire şi de cerere; sau după modul 
ei de exprimare poate fi individuală şi publică. Modelul desăvârşit de 
rugăciune este desigur „Rugăciunea Domnească", fiindcă ea cuprinde 
înseşi cuvintele Mântuitorului, care ne-a învăţat cum să ne rugăm. 

Iar dacă ni se întâmplă de multe ori ca duhul să ne fie stins şi să nu 
ştim ce să cerem în rugăciune, Biserica ne ajută totdeauna să găsim şi 
să urmăm drumul ce ne ridică simţirea la cer. 

15. ÎNŢELESUL TAINIC AL SFINTEI CUNUNII 


Pentru a putea înţelege aspectul tainic al Sfintei Cununii, se impune 
cu necesitate analizarea învăţăturilor pe care Sfânta Carte le descoperă 
cu privire la întemeierea de către însuşi Creatorul omului, a acestei sfinte 
taine. 

Astfel, Cartea Facerii relatează că după crearea lumii văzute si ca o 
încoronare a creaţiei, Dumnezeu l-a făcut pe om: „Şi a zis Dumnezeu: 
«Să facem om după chipul şi asemănarea Noastră...». Şi a făcut 
Dumnezeu pe om după chipul Său; după chipul lui Dumnezeu l-a făcut; 
a făcut bărbat şi femeie. Şi i-a binecuvântat, zicând: «Creşteţi şi vă înmulţiţi 
şi umpleţi pământul şi-l supuneţi şi stăpâniţi... tot pământul» 11 (1,26-28). 
Ceea ce vedem că „a zis Dumnezeu", a devenit realitate: „Atunci, luând 
Domnul Dumnezeu ţărână din pământ, a făcut pe om şi a suflat în faţa 
lui suflare de viaţă şi s-a făcut omul fiinţă vie" (Facere 2, 7). „Şi a zis 
Domnul Dumnezeu: «Nu este bine să fie omul singur; să-i ajutor potrivit 
pentru el»... Atunci a adus Domnul Dumnezeu asupra lui Adam somn 
greu; şi, dacă a adormit, a luat una din coastele lui... iar din coasta luată 
din Adam a făcut Domnul Dumnezeu femeie şi a adus-o la Adam. Şi a 
zis Adam: «lată, acesta-i os din oasele mele şi carne din carnea mea»; 
ea se va numi femeie, pentru că este luată din bărbatul său. De aceea 
va lăsa omul pe tatăl său şi pe mama sa şi se va uni cu femeia sa şi vor 
fi amândoi un trup" {Facere 2, 18-24). 

Scris într-o formă atât de simplă pentru a putea fi înţeles de oricine îl 
citeşte, referatul lui Moise insuflat de Dumnezeu despre crearea omului, 


este plin de înţeles adânc în adevărul pe care îl descoperă cu privire la 
taina unităţii „într-un singur trup" dintre bărbat şi femeie. Din el reies 
următoarele: 

1. Omul este făcut după chipul lui Dumnezeu „bărbat si femeie", adică 
bărbatul şi femeia sunt de aceiaşi fiinţă, după acelaşi chip al lui 
Dumnezeu. Nefiind nici o deosebire de fiinţă, înseamnă că ei reprezintă 
două fiinţe egale şi unite în faţa lui Dumnezeu. Creaţi de Dumnezeu, El 
este părintele lor; iar ei ca şi creaţie, sunt fii. Noul Testament avea să 
descopere că trăsătura esenţială a lui Dumnezeu este iubirea (/ loan 4, 
16). Chipul lui Dumnezeu în cele două fiinţe care aveau menirea să devină 
o unitate era tocmai iubirea. Iubirea a devenit deci o realitate înscrisă în 
însăşi fiinţa lor, ca reprezentare a chipului lui Dumnezeu. Şi când mai 
departe, se spune că „Dumnezeu a văzut că nu e bine ca omul să iie 
singur..." acesta întăreşte adevărul că aşa cum Dumnezeu este iubire, 
tot astfel omul prin iubire arată chipul lui Dumnezeu în el. Când a văzut 
Dumnezeu că nu e bine ca omul să fie singur, a constatat că în singurătate 
fiinţa omului se destramă şi că în mod natural şi necesar el are nevoie 
de a comunica şi a stabili comuniune cu altul, pentru formarea unei unităţi 
depline. Singur nu putea forma o unitate deplină, fiindcă îi lipsea 
comunicarea şi comuniunea ca forme de manifestare a iubirii şi deci a 
fiinţei proprii. Iubirea nu putea să rămână închisă în fiinţa omului, fiindcă 
dacă ar fi fost aşa, ar fi căzut pradă propriei însingurări, care în loc să-l 
împlinească, l-ar fi ţinut ca într-o închisoare întunecată, fără posibilităţi 
de a ieşi din ea. Pe bună dreptate, referindu-se la această caracteristică 
esenţială a fiinţei umane, care este iubirea, şi care reprezintă însăşi chipul 
lui Dumnezeu în om, ca esenţă a naturii sale, ca garanţie a împlinirii şi 
desăvârşirii ei, un teolog remarca: „Existenţa pentru iubire nu e un atribut 
lângă altele ale fiinţei omeneşti, ci este existenţa omenească însăşi. Omul 
e întru atâta om, întrucât trăieşte în iubire. Măsura îndepărtării de iubire 
este măsura de cădere din umanitate... Nu măsura genialităţii determină 
gradul umanităţii, al calităţii de om, ci măsura iubirii" (Emil Brunner). 

2. Această unitate în iubirea înscrisă în însăşi fiinţa omului, ca o 
caracteristică a ei, reprezintă şi o binecuvântare divină; după cum s-a 
văzut în textul scripturistic. Unitatea de iubire dintre bărbat şi femeie nu 
constituia o realitate închisă în ea însăşi. Având menirea de a „se înmulţi 


272 


273 



şi a umple pământul" ea trebuie să se continue mai departe, să se 
transmită în copii şi deci să-şi lărgească sfera, să cuprindă şi alte fiinţe 
în această unitate şi comuniune, de deschidere. S-a remarcat pe bună 
dreptate că „înainte de orice, venirea pe lume a unor noi fiinţe, se leagă 
de actul procreării care, potrivit viziunii biblice este sacru. Prin naştere 
se continuă într-un fel, însăşi opera lui Dumnezeu, omul devenind 
colaboratorul direct al Creatorului... Naşterea de prunci devine atunci, 
nu un simplu act mecanic, precum se întâmplă în regnul animal, ci o 
adevărată „taină", iar continua aducere la existenţă de noi şi noi fiinţe, 
poruncă dumnezeiască".' 

Această poruncă divină dată omului în Taina Căsătoriei se referă la 
întreg pământul, având menirea de a-l stăpâni cu aceiaşi iubire cu care 
şi ei erau uniţi. Deci întreaga creaţie, întreaga natură, plantele, animalele, 
erau incluse în unitatea de iubire a primilor oameni. Se poate spune că 
prin această putere de stăpânire, unitatea lor primeşte forma unei 
demnităţi cu totul deosebite pe care Ziditorul a imprimat-o în însăşi fiinţa 
lor, în chiar menirea şi destinul lor. Ei aveau să continue creaţia lui 
Dumnezeu prin naşterea de copii şi în acelaşi timp să desăvârşească 
lumea, natura înconjurătoare pe care Creatorul le-a lăsat-o în a lor 
stăpânire, să o perfecţioneze şi ei să devină, cum spunea Sfântul Apostol 
Pavel „împreună lucrători cu Dumnezeu" (/ Corinteni 3, 9). 

Această unitate a primilor oameni aflaţi sub binecuvântarea divină, 
manifestată ca o continuare a creaţiei lui Dumnezeu prin perpetuarea 
neamului omenesc şi a răspunderii faţă de propria creaţie, ca şi de creaţia 
Ziditorului însuşi, oferă bărbatului şi femeii în unitatea lor de iubire o 
demnitate, o vrednicie cu totul deosebită. Ei se unesc sub binecuvântarea 
Ziditorului pentru a îndeplini în lume o misiune, o demnitate ce le-a fost 
rezervată numai lor, dar amândurora, nu numai unuia dintre ei, ci în 
armonia vieţii lor, care îi unea în iubirea lui Dumnezeu, imprimată în însăşi 
fiinţa lor; creaţi după chipul Celui ce i-a plăsmuit „bărbat şi femeie". Şi 
Dumnezeu la sfârşitul creaţiei a constatat că toate acestea au fost „foarte 
bune" (Facere 1,31). Din această armonie rezultă bucuria vieţii lor şi a 
întregii creaţii şi acesta este un har special al lui Dumnezeu întipărit în 
propria lor fiinţă, în creaţia însăşi, în menirea, în misiunea ce o avem de 
împlinit spre continua lor desăvârşire. S-a spus că acest har era bucuria 


care îi întreţinea în unitate şi armonie. Şi nu este de mirare că însăşi 
cuvântul „har" are aceiaşi rădăcină ca şi cuvântul care în limba originară 
a Noului Testament (elina), redă tocmai simţământul bucuriei. Aceasta 
este bucuria adevărată, adâncă şi plină de taină a lui Dumnezeu, care 
zideşte şi desăvârşeşte armonia creaţiei. Ea este satisfacţia pe care 
Dumnezeu însuşi o vede împlinită la sfârşitul creaţiei Sale ca „foarte 
bună". Este bucuria armoniei şi păcii exprimată printr-o exclamaţie plină 
de fascinaţie de gânditor ca Pascal: „Siguranţă, Siguranţă... Bucurie, 
Pace, Bucurie, Bucurie, Bucurie, plânsete de bucurie...". 2 

De aceea, părinţii Bisericii apreciază că aşa cum Dumnezeu a institu¬ 
it-o, unirea dintre bărbat şi femeie „avea şi un har" (Clement Alexandrinul). 
Această bucurie harică este înscrisă în însăşi fiinţa primilor oameni, 
armonia unităţii lor de iubire îi aparţine ca un dar divin, ca o binecuvântare 
a Creatorului, ea este marea taină a unităţii lor, adâncă şi plină de 
necunoscut, ca taina vieţii însăşi... astfel spus, se ştie cum este, ca să 
poată fi deplină, dar de ce este aşa si nu altfel nu se poate pătrunde... 
Taina este ascunsă în iubirea lui Dumnezeu şi imprimată în fiinţa 
comuniunii bărbatului şi femeii. De aceea, vor fi „amândoi un trup". 
Aceasta este taina vieţii însăşi care îi va perpetua existenţa şi va desăvârşi 
creaţia divină. Şi tocmai pentru a accentua aspectul de taină al căsătoriei, 
în slujba Nunţii are simboluri pline de semnificaţie a căror înţeles este 
adânc redat de actele şi gesturile liturgice când Biserica binecuvântează 
unirea dintre bărbat şi femeie. De pildă, mirilor li se pun cununi pe cap, 
de unde şi numele tainei de „Cununie". Cununi purtau împăraţii, deci 
demnitarii. Tot astfel şi mirii primesc cununi pentru a se scoate în evidenţă 
demnitatea şi preţuirea de care sunt făcuţi vrednici cei ce primesc 
binecuvântarea pentru viaţa lor curată şi ca un îndemn a păstrării curate 
şi pe mai departe a iubirii şi credincioşiei care în mod liber îi determină 
să fie una pe toată viaţa. Chiar şi îmbrăcămintea solemnă a mirelui şi 
haina albă a miresei, exprimă aceiaşi demnitate şi curăţie sufletească 
de sfinţenie, care dintru început au fost imprimate în cele mai tainice şi 
intime relaţii ale sufletului omenesc. 

3. Revenind la textul sfânt înscris în primele rânduri, s-a văzut 
precizarea: „să facem om după chipul şi asemănarea Noastră... şi a 
făcut bărbat şi femeie" (Facere 1,26-17). Acest „Noastră" este la plural 

şi se referă la persoanele Sfintei Treimi: Tatăl, Fiul şi Duhul Sfânt. Prin 
aceasta se accentuează realitatea tainică a cununiei după chipul Sfintei 
Treimi. Aşa cum Tatăl, Fiul şi Duhul Sfânt ca Dumnezeu este Unul în 
fiinţă şi întreit în Persoane şi aceasta este o taină ce nu poate fi pătrunsă 
de mintea omenească, tot astfel şi cei doi: bărbatul şi femeia formează o 
unitate de simţire „într-un singur trup", Şi dacă ne gândim că acest „singur 
trup“ se împlineşte pe sine prin naşterea de copii, ne apare foarte limpede 
imaginea Sfintei Treimi. Şi anume, unitatea de iubire a persoanelor Sfintei 
Treimi se reflectă în iubirea dintre soţi şi copii. De aceea Biserica 
săvârşeşte Taina Cununiei începând cu binecuvântarea în numele Sfintei 
Treimi. Sfântul loan Gură de Aur spune că atunci „când bărbatul şi femeia 
se unesc în căsătorie, ei nu mai sunt ceva pământesc, ci chipul lui 
Dumnezeu însuşi"; iar un alt Sfânt Părinte al Bisericii conchide că 
„Dumnezeu a creat pe Adam şi Eva pentru cea mai mare iubire dintre ei, 
ca să reflecteze taina unităţii dumnezeieşti" ( Teofil de Antiohia). 

4. S-a amintit că textul Sfintei Scripturi arată cum fiinţa omului a fost 
creată deopotrivă bărbat şi femeie, precum şi că „va lăsa omul pe tatăl 
său şi pe mama sa şi se va uni cu femeia şi vor fi amândoi un trup", ceea 
ce înseamnă că fiind aceiaşi fiinţă, formează o unitate pe care nimeni 
şi nimic nu o va putea distruge, nici chiar moartea, întrucât această 
unire a fost sfinţită de Creator înainte de a fi existat păcatul şi deci 
moartea... Tocmai de aceea, accentuând unitatea şi indisolubilitatea 
căsătoriei, Mântuitorul subliniază faptul că: „... Cel care i-a făcut de la 
început, i-a făcut bărbat şi femeie... Pentru aceea va lăsa omul pe tatăl 
său şi pe mama sa şi se va însoţi cu femeia sa şi vor fi amândoi un trup. 
Deci ce a unit Dumnezeu, omul să nu despartă... Moise... v-a dat voie 
să lăsaţi pe femeile voastre dar din început nu a fost aşa" (Matei 19, 5- 
8). Unirea după trup trebuie să pornească din unirea sufletească de iubire, 
bazată pe prietenie, afecţiune reciprocă şi liberă alegere. Este 
adevărat că după căderea în păcat, pervertindu-se firea, iubirea cea 
adevărată şi-a alterat şi ea sensul pe care-l avea când exprima chipul Iui 
Dumnezeu, degenerând în tot felul de plăceri josnice, trupul devenind 
un instrument al acestui declin. Pentru aceasta, Sfântul Apostol Pavel, 
accentuând necesitatea păstrării unităţii cfupă trup în cadrul căsătoriei, 
spune că: „din cauza desfrânării fiecare să-şi aibă femeia sa şi fiecare 


femeie să-şi aibă bărbatul său. Bărbatul să-i dea femeii iubirea datorată, 
asemenea şi femeia bărbatului" (/ Corinteni 7, 2-3). „Două raţiuni sunt 
pentru care a fost instituită Nunta, spune Sfântul loan Gură de Aur: pentru 
a pune în rânduială concupiscenţa noastră şi pentru a ne da copii; dar 
prima e principală". Cu cât respect şi sfinţenie era privită unirea după 
trup în Biserica creştină primară, reiese şi de acolo că, deşi după 
moartea unuia din soţi, celălalt se putea căsători, conform 
rânduielilor apostolice (Romani 7, 2), totuşi prefera să-şi păstreze 
văduvia, urmând aceleaşi îndemnuri apostolice (/ Corinteni 7, 8-9), 
intrând în slujba şi sub protecţia Bisericii. Infidelitatea era pedepsită de 
Biserică, iar căsătoriile din interes material erau condamnate. Faptul că, 
de pildă, Antuza, mama Sfântului loan Gură de Aur, rămânând văduvă la 
vârsta de douăzeci de ani, îşi dedică viaţa creşterii copiilor, nu este 
singular. Fericitul leronim ne istoriseşte cazul unei tinere femei 
creştine, rămasă de tânără văduvă, pe nume Marcela, care este cerută 
în căsătorie de un om vârstnic şi foarte bogat, acesta simţindu-se atras 
de frumuseţea şi calităţile ei. Chiar mama ei o îndeamnă să nu refuze 
căsătoria, gândindu-se că după moartea lui va moşteni o avere imensă. 
Refuzând propunerea mamei sale, Marcela îi spune: „Dacă nu m-aş fi 
hotărât să petrec restul vieţii mele în curăţie şi aş fi voit să mă 
recăsătoresc, atunci mi-aş fi căutat un soţ şi nu o moştenire". Sfântul 
Ignatie Teoforul, pe la începutul secolului II, scria: „îmbrăţişez casele 
fraţilor mei, împreună cu soţiile şi copii şi pe fecioarele cele numite 
văduve". 3 E vorba aici de văduvele care trăiau o viaţă curată ca şi 
fecioarele. 

Este adevărat că Biserica aprobă a doua şi chiar a treia căsătorie. Se 
are în vedere însă slăbiciunea firii omeneşti. De aceea, în rugăciunile 
unor astfel de căsătorii se spune: „curăţeşte fărădelegile robilor Tăi pentru 
că neputând purta zăduful şi greutatea zilei şi aprinderea trupească, vin 
împreună la primirea nunţii a doua, precum ai pus legea prin Pavel 
Apostolul vasul Tău ales...". Din dorinţa de a întări unitatea căsătoriei, 
Apostolul aduce câteva îndemnuri vrednice de reţinut. El spune: „Fiecare, 
fraţilor, în starea în care a fost chemat, în aceea să rămână înaintea lui 
Dumnezeu... Te-ai legat de femeie? Nu căuta dezlegare. Te-ai dezlegat 
de femeie? Nu căuta femeie. Dacă însă te vei însura, n-ai greşit. Şi 

fecioara, de se va mărita, n-a greşit. Numai că unii ca aceştia vor 
avea suferinţă în trupurile lor“ (/ Corinteni 7, 24-28). De aici vedem că 
Taina Cununiei poartă în sine şi aspectul de dăruire şi de jertfă. Am 
văzut, pe de o parte, că în semn al preţuirii şi al demnităţii, mirilor li se 
pun cununiile. Cu acest prilej li se cântă: „Cu mărire şi cu cinste i-ai 
încununat pe dânşii... 1 '. Tot lor însă, pe de altă parte, când, în semn al 
bucuriei, înconjoară masa, li se cântă şi: „Sfinţilor Mucenici, care v-aţi 
ostenit...vrând prin aceasta a li se atrage luare aminte că bucuria lor 
nu va fi lipsită şi de jertfă, sau altfel spus: „soţii sfinţesc iubirea prin jertfă... 
adevărata comuniune între oameni se întemeiază pe lepădare de sine, 
dăruire, jertfă" - numai astfel nunta devine un act creator.' 1 în acest caz 
cununiile simbolizează şi „semnul martirilor" 5 „asemenea celor cu care 
Mântuitorul încununează în ceruri pe sfinţii şi aleşii Săi după moarte". 6 
5. Unitatea şi indisolubilitatea Tainei Cununiei, a cărui frumos simbol a 
rămas inelul purtat de soţi, care, fiind asemenea unui cerc închis, fără 
început şi fără sfârşit, redă tocmai această continuitate veşnică a 
căsătoriei - se păstrează şi menţine, pe lângă naşterea de copii, şi 
prin ajutorarea reciprocă dintre soţi. Constatând că „nu e bine ca omul 
să fie singur", Ziditorul i-a „făcut un ajutor potrivit pentru el“. Pentru a fi şi 
„ajutor" şi „potrivit", acesta trebuie ales de bunăvoie, după afecţiune, 
urmărindu-se nu atât interesele de ordin material, ci numai cele de 
frumuseţe şi plăcere, fiindcă acestea sunt trecătoare şi nesigure, ci să 
caute mai mult potrivirea pe baza virtuţii - spun Sfinţii Părinţi. Această 
„potrivire" se împlineşte după cum spune Sfântul Apostol Pavel, prin 
aceea că „cel care s-a căsătorit se îngrijeşte... cum să placă femeii... iar 
cea care s-a măritat poartă de grijă de cele ale lumii, cum să placă 
bărbatului" (/ Corinteni7, 33-35). Pâinea şi „paharul de obşte" din care li 
se dă mirilor să guste, ca şi legarea mâinilor în cadrul- slujbei Sfintei 
Cununii, reprezintă unitatea dintre ei, prin împărtăşirea unei sorţi comune, 
atât la bine, cât şi la rău. Este şi aici o jertfă şi o dăruire reciprocă a soţilor 
de a căuta mereu să fie unul pe placul celuilalt; nu prin a se domina în 
mod egoist şi îngust unul pe celălalt: bărbatul prin a-şi impune tiranic şi 
despotic un punct de vedere, sau femeia prin viclenie şi falsitate să-şi 
împlinească toate dorinţele. înţelegerea dintre soţi înseamnă a se adapta 
unul la firea celuilalt, nu pentru a-l domina, ci pentru a i se dărui. 


6. Sfântul Apostol Pavel arată că Taina Nunţii „este mare în Hristos şi 
în Biserică" (Efeseni 5, 32). Unirea în Hristos se bazează pe mărturisirea 
ataşamentului şi dorinţei de unire a soţilor în şi prin iubirea lui Hristos; să 
fie pătrunşi, adică, de „duhul lui Hristos" {Romani 8, 1-14), ca de un duh 
al unităţii bazată pe o iubire sfântă. Prin unirea în „Domnul", cum specifică 
în mod deosebit Apostolul (/ Corinteni 7, 39), „femeia se sfinţeşte prin 
bărbat şi bărbatul se sfinţeşte prin femeia sa“ (I CorintenH, 14). A rămâne 
şi a se uni soţii în Hristos, înseamnă, după imaginea Domnului a alcătui 
o unitate, precum mlădiţele sunt legate de aceiaşi viţă, făcând ca aceiaşi 
sevă, acelaşi har, acelaşi duh de viaţă să ie fie esenţa vieţii lor 
duhovniceşti {loan 15, 1-9). în atare situaţie, bărbaţii îşi vor „iubi femeile 
lor ca pe trupurile lor" {Efeseni 5, 28), „ca şi Hristos Biserica" {Efeseni 5, 
25), iar femeile „se vor supune bărbaţilor" nu din teamă, din groază 
ucigătoare, ci „ca Domnului" ( Efeseni 5, 21), în Hristos ei fiind egali: „Nu 
mai este iudeu, nici elin, nu mai este rob, nici slobod, nu mai este parte 
bărbătească şi parte femeiască, „pentru că voi toţi unul sunteţi în Hristos 
lisus" {Galateni 3, 28). Şi fiindcă iubirea în Hristos „alungă orice teamă" 
(/ loan 4, 18), supunerea la care se referă Apostolul este în „omul cel 
tainic al inimii, în nestricăcioasa podoabă a duhului blând şi liniştit, care 
este de mare preţ înaintea lui Dumnezeu. Căci aşa se împodobeau şi 
sfintele femei, care nădăjduiau în Dumnezeu, supunându-se bărbaţilor 
lor, precum Sara asculta de Avraam şi-l numea domnul său - ale cărei 
fiice sunteţi, dacă faceţi bine şi nu vă temeţi de nimic" (/ Petru 3, 4-6). 
Sfântul Apostol Pavel arată că Taina Cununiei este mare „în Biserică". 
Mirii sunt creştini, membrii ai Bisericii; ei s-au împărtăşit de Sfintele Taine: 
Botezul, Mirungerea, Pocăinţa, Euharistia; căci înainte de căsătorie se 
recomandă să se spovedească şi să se cuminice. La început se 
împărtăşeau în cadrul Sfintei Liturghii, după ecfonisul de la „Tatăl nostru", 
când li se spunea: „Primiţi Trupul şi Sângele Domnului nostru lisus Hristos, 
care vi se dă spre iertarea păcatelor". 7 

Ritualul tainei, ca şi rugăciunile pline de conţinut şi vibraţie 
duhovnicească, având în centru formula de sfinţire a căsătoriei, rostită 
de preot în Biserică, ca şi făgăduinţa mirilor cu mâna pe Evanghelie şi 
pe Cruce, ca un jurământ în faţa lui Dumnezeu şi a oamenilor, de a 
„păstra legătura dragostei şi a unirii dintre ei până la mormânt, curată, 

neîntreruptă, dreaptă şi cinstită şi că nu se vor abate de la datoriile lor 
nici unul, nici altul, urmând ce este plăcut lui Dumnezeu şi oamenilor", 
oferă harul de sfinţenie al tainei şi trezeşte în acelaşi timp conştiinţa 
responsabilităţii reciproce dintre soţi. 

Taina redobândeşte aureola de har prin restabilirea firii „în Hristos şj 
în Biserică' 1 . De aceea, înţelesul tainic al Sfintei Cununii trebuie căutat şi 
găsit „în Hristos şi în Biserică" {Efeseni 5, 32). 

Note bibliografice 

1 Nicolae - Mitropolitul Banatului, înmulţiţi-vă şi umpleţi pământul, în revista „Mitropolia 
Banatului \ anul XXIV (1974), nr. 10-12, p. 588. 

2 A se vedea Creştinul in faţa vieţii în revista „Mitropolia Banatului', anul VI (1956), 
nr. 1-3, p. 39. 

3 Epistola către Smirneni, cap. XIII. 

4 Pr. Magistrand Constantin Galeriu, Taina Nunţii, în revista „Studii Teologice", nr. 7- 
8/1960, p.494. 

5 Pr. prof. dr. Ion Bria, Dicţionar de Teologie Ortodoxă, Bucureşti, 1981, p. 96. 

6 Pr. prof. Ene Branişte, Liturgica Specială, Bucureşti,1980, p. 414. 

7 Pr. prof. Ene Branişte, op. cit., p. 412-413. 

1. PATRIOTISMUL CA DATORIE CREŞTINĂ 


Oricine îşi aduce cu plăcere şi cu nostalgie aminte de casa 
părintească, de locurile natale, unde şi-a trăit primii ani ai copilăriei, unde 
în nevinovăţia sufletului a făcut cunoştinţă cu realitatea vieţii. Nostalgia 
locurilor natale se extinde şi asupra întregului teritoriu geografic locuit 
de cei legaţi prin aceeaşi limbă, acelaşi neam, aceleaşi tradiţii, aceleaşi 
obiceiuri, aceeaşi istorie. Mai mult, cuprinde pe toţi cei care deşi nu sunt 
de acelaşi neam, dar locuind pe acelaşi teritoriu, se simt uniţi într-o acţiune 
comună şi sunt angajaţi în aspiraţii comune, alcătuind un singur popor. 
Aşadar, dragostea faţă de locurile natale se extinde asupra întregului 
spaţiu geografic şi cuprinde întregul popor. Aceasta este patria. Cei 
înstrăinaţi simt cu mai multă putere nostalgia patriei şi a locurilor natale: 
„Cu ce-i vrăjeşte oare pe toţi pământul ţării, De nu-l mai poate nimeni 
de-a pururea uita?“, exclama poetul Ovidiu exilat la Pontul Euxin. 

Această dragoste faţă de pământul şi poporul patriei sale existentă 
în sufletul fiecăruia este patriotismul, la care ne vom referi în cele ce 
urmează. 

Cuvântul „patrie" (de la„patres“ = „părinţi") sau „ţară" (de la „terra" = 
pământ) reprezintă pământul părinţilor, strămoşilor. Şi cum noi avem 
datoria, potrivit poruncii a cincea din Decalog, de a ne iubi părinţii şi 
strămoşii, fiindcă viaţa lor pulsează în noi, tot astfel avem datoria de a 
iubi patria, pământul lor, întocmai cum trebuie să ne iubim viaţa, sau pe 
noi înşine. De aceea, pe bună dreptate spun Părinţii Bisericii că „cetatea 
căreia aparţinem este patria noastră, ea este ca şi mama noastră" 


(Fericitul Augustin)\ „cinstirea faţă de patrie este egală cu cinstirea faţă 
de părinţi" ( Sfântul Vasile cel Mare). Patria ne uneşte pe toţi în aceeaşi 
unitate de simţiri: „Mama fiecăruia este deosebită, dar mama comună 
este patria" ( Sfântul Grigorie de Nazians). De aceea, „nimic nu este mai 
plăcut decât patria" ( Sfântul loan Gură de Aur). 

Acest sentiment al iubirii patriei pământeşti este dat omului de 
Dumnezeu încă de la creaţie. Sfânta Scriptură în primele ei pagini arată 
că primul om a fost aşezat într-un anume loc dat lui în stăpânire, cu 
menirea de a-l griji, bucurându-se de el ca de un dar al lui Dumnezeu. Şi 
după căderea în păcat, în vederea pregătirii omului pentru primirea 
Izbăvitorului, Dumnezeu a aşezat pe poporul ales în locul binecuvântat: 
„După aceea a zis Domnul către Avraam: «ieşi din pământul tău, din 
neamul tău şi din casa tatălui tău şi vino în pământul pe care ţi-l voi arăta 
eu. Şi eu voi ridica din tine un popor mare, te voi binecuvânta, voi mări 
numele tău şi vei fi izvor de binecuvântare»" ( Facerea XII, 1 -2). Aceasta 
este ţara, patria lui Avraam, Isaac şi lacov. Spre ea va fi condus apoi 
poporul eliberat din robia egipteană de către Moise. Nostalgia acestui 
pământ va stăpâni apoi sufletul poporului înrobit de babiloneni: „La râul 
Babilonului, acolo am şezut şi am plâns, când ne-am adus aminte de 
Sion... Să se lipească limba mea de grumazul meu, de nu-mi voi aduce 
aminte de tine, de nu voi pune înainte Ierusalimul, ca început al bucuriei 
mele" (Psalmul CXXXVI, 1-6). Cu câtă jertfă şi cu cât eroism va fi apărat 
acest pământ de-a lungul veacurilor şi câtă recunoştinţă nu se îndreaptă 
către Dumnezeu care a păzit pe poporul ales în pământul dăruit de El! 
Lupta fraţilor Macabei, de pildă, este doar un capitol de glorie în lupta 
pentru eliberarea din asuprire, iar acest pământ binecuvântat a rămas 
mai departe, străbătând veacurile, ca un loc spre care se îndreaptă cele 
mai nobile simţăminte ale poporului ales de Dumnezeu ca să primească 
pe Mesia. Astfel vedem că şi Fiul lui Dumnezeu nu s-a născut oriunde, ci 
în acest pământ, devenit pe drept cuvânt patria lui pământească. 
Dragostea Lui se îndreaptă deopotrivă faţă de pământul natal, al patriei 
Sale, cât şi faţă de poporul împreună cu care îşi duce viaţa pământească 
şi a cărui soartă dorea să fie mai bună şi mai fericită. De aceea, 
Mântuitorul arată deschis că „nu este trimis decât către oile pierdute ale 
casei lui Israel" (Matei XV, 24); iar pe Sfinţii Apostoli îi îndeamnă la fel, 

ca „Mai vârtos mergeţi către oile pierdute ale casei lui Israel' 1 (Matei X 
6). în acelaşi timp, înaintea Sfintelor Patimi, Domnul plânge soarta 
Ierusalimului: „lerusalime, lerusalime... De câte ori am vrut să adun p e 
fiii tăi, precum adună cloşca puii sub aripi şi n-aţi vrut! lată se lasă pustie 
casa voastră..(Matei XXIII, 37-39), Cât de ataşat a fost Sfântul Apostol 
Pavel faţă de poporul său, o vedem din însăşi mărturisirea lui: „Spun 
adevărul în Hristos, nu mint, martor fiind şi cugetul meu în Duhul Sfânt, 
că mare îmi este întristarea şi neîncetată durerea inimii; căci aş fi dorit 
să fiu eu însumi anatema de la Hristos pentru fraţii mei, cei de un neam 
cu mine după trup" (Romani IX, 1-2). De aici vedem că sentimentul 
dragostei de patrie cuprinde deopotrivă iubirea faţă de pământul natal şi 
de poporul care îl locuieşte şi de care te leagă aceleaşi înfrăţiri de neam, 
de limbă, de tradiţii şi de aspiraţii. 

Se pune întrebarea: pe ce se bazează sentimentul dragostei faţă de 
patrie, după învăţătura creştină? în primul rând, se bazează pe faptul că 
potrivit mărturisirii Scripturii, „Dumnezeu este iubire" (/ loan IV, 16), iar omul 
a fost creat „după chipul şi asemănarea lui Dumnezeu" (Facerea I, 26). 
Aceasta înseamnă că iubirea este o energie divină pe care Dumnezeu o 
revarsă şi în firea omului încă de la creaţie. Prin iubire sufletul omenesc se 
deschide şi comunică atât cu semenii, cât şi cu întreaga creaţie. Şi cum 
iubirea încă din cea mai fragedă copilărie se îndreptă către părinţi şi cei 
apropiaţi, ea se va cimenta în suflet încă de la prima ei manifestare sub 
forma ataşamentului faţă de cei care vorbesc aceeaşi limbă şi îşi îndreaptă 
acţiunile spre acelaşi scop, spre acelaşi idealuri. Fiind înrădăcinat în firea 
omului, acest sentiment nu dispare niciodată. Aşa se explică faptul că departe 
fiind de locurile natale, de patria sau de poporul său, omul trăieşte dorul şi 
nostalgia faţă de patrie. Iar simpla lor revedere îi aduce în suflet satisfacţia 
supremă. îi face să se regăsească, să-şi afle propria identitate, să se 
reîntâlnească cu sine însuşi atunci când drumul vieţii l-a întortocheat prea 
mult paşii printre străini. Sentimentul patriotic fiind înscris în firea omului, 
pervertirea lui este dovadă că firea însăşi a decăzut din adevărata umanitate. 
De aceea, pe drept cuvânt remarcă Fericitul Augustin că „crima împotriva 
patriei conţine în ea însăşi toate celelalte crime". De aici vedem cât a decăzut 
iubirea lui Dumnezeu din sufletul celui care, pervertindu-şi firea, săvârşeşte 
crime împotriva patriei sale. 


j n al doilea rând, iubirea faţă de pământul patriei se întemeiază pe faptul 
că pământul patriei cu toate bogăţiile lui reprezintă o binecuvântare a lui 
Dumnezeu, un dar divin, de care omul trebuie să se simtă ataşat, pe 
care trebuie să-l cultive cu munca sa, să-l facă să de-a roade spre bucuria 
vieţii lui. 

în al treilea rând, iubirea faţă de patrie se referă şi la valorile spirituale, 
la întregul tezaur cultural şi artistic al înaintaşilor, la limba, la tradiţiile, 
precum şi la aspiraţiile de viitor ale poporului. Deci la legătura cu trecutul 
şi cu viitorul din care facem parte. Sentimentul patriotic al credinciosului 
se întemeiază în acest sens pe învăţătura creştină potrivit căreia omul 
nu poate trăi singur şi nu-şi este suficient sieşi în procurarea celor 
necesare vieţii; şi că adevărata lui viaţă este cea de obşte, care a cunoscut 
o dezvoltare care vine din trecutul istoric şi se continuă cu evoluţia ei în 
viitor. Viaţa de obşte nu-l leagă pe oameni numai de prezent, ci datorită 
ei, solicitarea între generaţiile trecute, prezente şi viitoare. în acelaşi timp, 
prin viaţa de obşte, credinciosul este chemat să cultive sentimentul 
patriotic, cu referire nu numai la cei din acelaşi neam, ci faţă de toate 
neamurile care locuiesc în aceeaşi patrie şi alcătuiesc acelaşi popor, 
unite prin interese şi idealuri comune. Sfântul Vasile cel Mare elogiind 
viaţa de obşte arată că „omul este o fiinţă blândă şi sociabilă, nu singura¬ 
tică şi sălbatică. Nimic nu este aşa de propriu fiinţei noastre, ca a fii în 
comuniune unii cu alţii, a avea nevoie unii de alţii şi a ne iubii unii pe 
alţii...". Iar în alt loc, acelaşi Sfânt Părinte exclamă: „Ce poate egala 
această viaţă? Ce fericire i se aseamănă? Ce este mai plăcut ca legătura 
şi unirea moravurilor şi sufletelor,? Oameni plecaţi din diferite neamuri şi 
ţări s-au contopit într-o aşa de desăvârşită identitate, încât se vede un 
singur suflet în mai multe trupuri... Dumnezeu a voit ca noi să fim aşa, 
de la început şi spre această viaţă de obşte ne-a creat. 

Datorită importanţei pe care Sfânta Scriptură o acordă vieţii veşnice, 
împărăţiei cereşti, numită şi „patrie cerească", ne punem întrebarea dacă 
aceasta nu exclude cumva dragostea faţă de dragostea pământească? 
Biserica învaţă potrivit descoperirii Mântuitorului şi a Sfinţilor Apostoli că 
împărăţia lui Dumnezeu are un caracter spiritual şi veşnic, că ea se 
realizează desăvârşit în viaţa viitoare, când “Dumnezeu va fi totul în toate" 
(/ Corinteni 15, 26). Datorită acestei învăţături, Apostolul arată că „patria 


284 


285 


noastră este în ceruri, de unde şi aşteptăm Mântuitor pe Domnul lisus 
Hristos" (Filipeni 3, 20). Acest caracter spiritual şi veşnic al împărăţiei lui 
Dumnezeu care se desăvârşeşte în veşnicie, nu exclude însă caracterul 
ei temporar şi pământesc, ştiut fiind că „împărăţia lui Dumnezeu este în 
noi“ (Luca 17, 22) şi că o dobândim în viaţa de aici şi de acum. Altfel 
spus, ea nu va deveni veşnică şi desăvârşită, dacă nu va prinde la început 
viaţă în sufletele credincioşilor de acum şi de aici. De aici vedem fără 
prea mare greutate că aşa cum împărăţia lui Dumnezeu se desăvârşeşte 
în patria cerească, tot aşa ea începe să prindă viaţă în sufletele 
credincioşilor aflaţi în patria pământească. Şi aşa cum aşteptăm 
desăvârşirea în patria cerească, tot astfel ne pregătim mai întâi aici, în 
patria pământească. Deci, iubind patria cerească, se cuvine să iubim 
din tot sufletul nostru şi patria pământească. 

Iubirea faţă de pământul strămoşesc şi faţă de popor, care defineşte 
sentimentul patriotic recomandat de învăţătura creştină, exclude egoismul 
manifestat prin două extreme. în primul rând, naţionalismul şovin care 
din egoism susţine existenţa numai a unei singure naţionalităţi pe acelaşi 
pământ al patriei şi în acelaşi timp persecută celelalte naţionalităţi. Legat 
de şovinism este şi rasismul, care consideră rase superioare şi inferioare, 
socotind că primele trebuie să domine, iar cele inferioare să le slujească. 
Da aici s-a ajuns la colonialism, unde un popor era stăpânit de alte 
popoare străine. învăţătura creştină nu poate fi de acord cu naţionalismul 
şovin, fiindcă în faţa lui Dumnezeu toţi oamenii sunt egali şi trebuie să 
trăiască ca şi fraţi, datorită faptului că El este Părintele tuturor, fără nici o 
deosebire, şi datorită faptului că toţi au origine comună, provenind dintr-o 
singură pereche de oameni. De aceea, toţi, fără nici o deosebire sunt 
chemaţi la acelaşi ideal comun al mântuirii sufletului, prin întruparea, 
moartea şi învierea Domnului. Mântuitorul după înviere porunceşte 
Sfinţilor Apostoli: „Mergând, învăţaţi toate neamurile, botezându-le în 
numele Tatălui, al Fiului şi al Sfântului Duh“ (Matei 28,19-20). La fel se 
pronunţă şi Sfântul Apostol Pavel, arătând că în Hristos toţi oamenii sunt 
chemaţi la mântuire, fără nici o deosebire de neam, sex sau stare socială: 
„Nu mai este iudeu, nici elin , nici rob, nici slobod, nu mai este parte 
bărbătească şi femeiască, pentru că voi toţi una sunteţi în Hristos lisus“ 
(Galateni 3,28). 


La polul opus naţionalismului şovin, este cosmopolitismul, care îl 
„scoate" pe om din graniţele patrie sale şi îl socoteşte „om al lumii". 
Rupându-I de ţara sa, cosmopolitismul îl dezlipeşte pe om de limbă, de 
tradiţiile culturale şi istorice ale înaintaşilor, îl pierde în lume... Şi astfel, 
cosmopolitismul este un păcat, pentru că el reprezintă o împotrivire faţă 
de voinţa divină. Mântuitorul porunceşte apoi Sfinţilor Apostoli să 
propovăduiască Evanghelia la toate popoarele, ceea ce înseamnă că El 
recunoaşte pe credincios în cadrul poporului din care face parte. Această 
recunoaştere a popoarelor nu este numai temporară, ci şi veşnică, fiindcă 
după însăşi spusele Domnului, la judecata de apoi se vor prezenta „toate 
neamurile" (Matei 25,32; Apocalipsa 7,9). La aceasta mai putem adăuga 
faptul că la Cincizecime Sfinţii Apostoli au propovăduit Evanghelia în 
limbile popoarelor prezente la evenimentul pogorârii Sfântului Duh pentru 
a se putea face înţeleşi şi pentru a arăta în acelaşi timp respectul faţă de 
limba şi poporul căruia se adresează. 


286 


287 


2. PRIETENIA CA FORŢĂ MORALĂ 


Una din cele mai nobile şi delicate trăsături ale sufletului omenesc 
este prietenia. Scriitorii i-au descris trăsăturile în pagini nemuritoare, 
înţelepţii i-au descoperit tainele. Poeţii i-au închinat imnuri înălţătoare. 
Compozitorii i-au dedicat talentul lor, iar muzicienii au făcut ca la auzul ei 
să vibreze cele mai sensibile coarde ale sufletului. Pictorii i-au imaginat 
chipul, iar sculptorii i-au dăltuit personalitatea. Unele religii chiar au 
zeificat-o, iar oamenii au cultivat-o totdeauna în sufletul lor, fiindcă ea 
aduce putere firilor slabe şi sensibilizează duritatea celor slabi. Dând 
fermitate caracterului, este o armă în lupta vieţii şi un imbold în 
desăvârşirea ei, iar în relaţiile dintre oameni, alungă învrăjbirile şi 
discordiile, statornicind raza plină de lumină şi căldură a armoniei spre 
ajutorare reciprocă şi prosperitate. 

De aceea, pe bună dreptate putea spune unul din înţelepţii care au 
preţuit-o, că „prietenia este un acord plin de bunăvoinţă şi dragoste asupra 
tuturor lucrurilor divine şi umane, iar în afară de înţelepciune nimic mai 
bun nu i-a fost dat omului de către zeii nemuritori“ 1 , încât „nimic nu este 
atât de potrivit naturii (noastre), nimic nu poate să-i placă atât de mult, 
fie în fericire, fie în nefericire (ca prietenia)". 2 

Putem însă merge mai departe cu această constatare şi să spunem 
că prietenia sub forma ataşamentului sau apropierii pentru buna 
c^esfăşurare a vieţii, este înscrisă în natura tuturor lucrurilor. Astfel, întreg 
cosmosul poartă în sine forţa sau energia apropierii corpurilor, ca şi 


interdependenţa fenomenelor, spre crearea armoniei universale. „învăţaţii 
- arată Platon - spune că Cerul şi Pământul, Zeii şi Oamenii trăiesc în 
unire, prietenie, armonie, înţelepciune şi dreptate. De aceea, Universul 
acesta se numeşte «Kosmos» = Prietenie, şi nu haos, nici neînfrânare". 3 
în lumea plantelor se poate vedea acest mod de apropiere şi unire, 
cunoscut sub numele de „symbioză". Ea este o formă de convieţuire a 
două sau trei specii de organisme diferite, care cooperează la satisfacerea 
nevoilor de hrană (De pildă, lichenii reprezintă symbioză unei alge cu o 
ciupercă). Şi animalele au un anume instinct de apropiere între ele, nu 
numai în faza de reproducere, ci în tot cursul vieţii. Cele ce trăiesc la 
casa omului, manifestă un anume ataşament binevoitor şi prietenesc, 
încât despre câine, de pildă, se spune că este „prietenul omului", 
„totdeauna credincios" („semper fidelis"). Grigore Alexandrescu, în poezia 
„Câinele soldatului ‘ ne prezintă foarte duios ataşamentul unui câine faţă 
de un soldat mort, stăpânul şi prietenul său, de care nimeni şi nimic nu-l 
poate despărţi: „Iar în dimineaţa aceea viitoare, / Pe când se deşteaptă 
omul muncitor, / Zăcea lângă groapă, mort de întristare, / Câinele Azorl". 

Spre deosebire însă de această formă generală şi universală de 
apropiere şi convieţuire, dată de natura însăşi a fenomenelor, a lucrurilor 
şi vieţuitoarelor, omul posedă prietenia sub o formă aparte, pornită din 
iubire şi orientată conştient de scopuri creatoare şi superioare... Datorită 
acestui fapt, înţelepţii antici, acordându-i cuvenita importanţă, o 
recomandau spre a fi cultivată în viaţa oamenilor, pentru apropierea de 
ei, până la contopirea sufletelor în aceeaşi unitate de simţire şi acţiune, 
încât prietenul devine un „alt eu" (alter ego). Prietenia - spuneau ei - 
este dată de însăşi natura sau firea omului de a fi „fiinţă sociabilă", de a 
se putea deschide faţă de alţii şi intra în comuniune cu ei. Mai mult, în 
sufletul omului există nevoia sau necesitatea de a se destăinui, de a-şi 
spune bucurii care-l înalţă, spre aureolarea lor şi necazurile care îl apasă, 
spre despovărarea vieţii. Aceasta dovedeşte că prietenia se temeluieşte 
pe forţa iubirii dintre oameni. în limba greacă i se spune: „Philia" (de la 
„phileo" = a iubi, de unde şi cuvântul „philos" = prieten, adică cel iubit). 
La fel şi în limba latină: „amiciţia" (de la „amo“ = a iubi, de unde cuvântul 
„amicus" = prieten, cel iubit). Tot astfel şi cuvântul românesc „prieten" 
(de la slavul „priati" = a primi) indică primirea în sufletul meu a altei 

persoane pentru a forma o unitate intimă de simţire. Desigur, când vorbim 
de iubire ca esenţă a prieteniei, facem deosebirea dintre iubire ca plăcere 
pătimaşă, lascivă, senzuală, numită şi concupiscentă, şi iubirea ca act 
de bunăvoinţă, de dăruire şi ajutorare, de afecţiune sinceră şi 
dezinteresată. Aceasta din urmă este viaţa însăşi a prieteniei. 

De aici, uşor putem vedea că pe cât de frumoasă este prietenia, pe 
atât de odioase sunt trădările prietenilor, înjosirea sau profitul de pe urma 
lor. Faptul că s-a ajuns să se spună: „Fereşte-mă Doamne de prieteni, 
că de duşmani mă feresc eu...“, demonstrează că într-adevăr există şi 
forme de nesinceritate, calcul şi viclenie, care degradând nobleţea 
prieteniei, constituie o deformare a caracterului şi o înjosire a sufletului 
omenesc... 

Revenind însă la frumuseţea prieteniei, remarcăm faptul că ea a fost 
căutată şi cultivată totdeauna de oameni. Nu totdeauna a fost însă 
interpretată la fel. S-a observat de pildă încă din antichitate că prietenia 
poate fi practicată din trei unghiuri diferite: din interes, din plăcere şi 
temeluită pe virtute. Lăudată era prietenia întemeiată pe virtute, fiindcă 
prietenia bazată pe interes putea exista şi între tâlhari... O astfel de 
prietenie nu este însă durabilă şi nici nu poate avea finalitate bună. în 
funcţie de interes, uşor se poate transforma chiar în duşmănie... Nici 
prietenia din plăcere nu e durabilă. De pildă, „tinerii - spunea Aristotel - 
sunt înclinaţi spre prietenie, spre dragoste, dar ea se naşte adesea numai 
ca efect al dorinţei şi pentru a obţine o plăcere, lată de ce se îndrăgostesc 
atât de repede şi încetează tot aşa de repede să se iubească, 
schimbându-şi gusturile de douăzeci de ori pe zi“. Atât prietenia din 
interes, cât şi cea din plăcere, nu cuprind iubirea îndreptată spre calităţile 
unei persoane de care să te poţi lega prin relaţii sincere şi intimitate, ci 
este în funcţie de folosul sau plăcerea urmărită... în astfel de situaţii, 
„prietenul îţi este drag, nu pentru calităţile sale personale, ci pentru folosul 
sau plăcerea pe care le procură legăturile cu el“ (Aristotel). Urmărind 
calităţile persoanei de care te legi prin prietenie, se impune totdeauna 
atenţie în alegerea prietenului, ştiind că „prieteniile rele strică obiceiurile 
bune" (Menandru). „Nu trebuie să iubeşti un om rău, fiindcă te va atrage 
spre aceeaşi înclinare pervertită şi rişti să devii asemenea lui, fără de 
valoare şi vrednic de dispreţ", spunea Aristotel. 


Practic se disting în lumea antică patru forme ale prieteniei. în primul 
r ând, prietenia fizică, naturală, de rudenie, care îi leagă pe cei de acelaşi 
sânge. Este apoi prietenia arătată străinilor, menită să cultive ospitalitatea, 
ga se stabileşte între gazdă şi oaspeţi. Mare importanţă se acorda şi 
prieteniei dintre sexe, ca urmare a dragostei care unea sufletele şi 
trupurile. în sfârşit, prietenia propriu-zisă, ca formă de manifestare a iubirii 
dintre oameni. 

în Vechiul Testament, prietenia primeşte un caracter religios - moral. 

Avraam şi Moise sunt consideraţi prietenii lui Dumnezeu (Ieşire 33, 
11; lacob2, 23). Părintele ceresc iubindu-i ca pe nişte prieteni, le comunică 
în mod deschis voia şi planul Său, dându-le în acelaşi timp şi puterea 
pentru a duce la îndeplinire misiunea care le-a fost încredinţată. Aceasta 
demonstrează că aspiraţiile sufletului se desăvârşesc numai în ambianţa 
de comuniune. Prietenia adânceşte până la contopire această aspiraţie 
a sufletului omenesc, pe când izolarea şi singurătatea, sufocă şi ucide 
viaţa duhovnicească. Confirmând această realitate, psalmistul plânge 
plin de întristare starea de însingurare apăsătoare, văzându-se părăsit 
de Dumnezeu şi depărtat „de prieteni şi vecini" ( Psalmul 87, 19). „Că s-a 
umplut de rele sufletul meu şi viaţa mea în iad s-a apropiat. Am fost 
socotit cu cei ce se coboară în groapă, am ajuns ca un om neajutorat..." 
(Psalmul 87, 3-5). De aceea, pe drept cuvânt s-a putut sublinia că 
societatea şi prietenia aduc totdeauna puterea prin ajutor reciproc: „Mai 
fericiţi sunt doi laolaltă decât unul, fiindcă au răsplată bună pentru munca 
lor: căci dacă unul cade, îl scoate tovarăşul său. Dar vai de cel singur 
care cade şi nu este cel de-al doilea care să-l ridice!" (Ecleziast 4, 9-10). 
Dar, contează foarte mult în viaţă cu cine te asociezi sau ce prieten îţi 
alegi: „Cel ce încredinţează sabia în mâna celui nebun îşi taie picioarele 
şi bea nedreptate” (Pilde 26,6). „Nu ţine sfat cu un nebun, căci el nu va 
putea păstra taina ta" (înţelepciunea lui Isus Sirah 8,17). 

Prietenia este mult lăudată şi recomandată în cărţile de înţelepciune 
ale Vechiului Testament. Dar adevărata prietenie porneşte din iubire şi 
se bazează pe fidelitate: „Iubeşte pe prieten şi fii credincios cu el; iar de 
vei spune altora taina lui, nu vei mai fi prieten cu e\“(înţelepciunea lui 
Isus Sirah 27,17); „Prietenul credincios este acoperământ tare; şi cel ce 
l-a găsit, a aflat o comoară. Cu prietenul credincios nimic nu se poate 

asemăna şi nu este măsură a bunătăţii lui. Prietenul credincios este leacul 
vieţii şi cei ce se tem de Dumnezeu îl vor afla" ( înţelepciunea lui Isus 
Sirah 6, 14-16). Adevărata prietenie este sinceră şi plină de demnitate; 
nu urmăreşte interese şi profituri personale, care degradează relaţiile 
între oameni: „Mulţi sunt cei ce linguşesc pe un om darnic şi toţi sunt 
prieteni celor ce dau daruri" (Pilde 29,5). 

Un exemplu grăitor de prietenie ni-l oferă David şi Ionatan. Prietenia 
lor se temeluieşte pe iubire sinceră şi pe fidelitate: „...Căci (Ionatan) îl 
iubea pe (David) ca pe sufletul său..." (/ Regi 20,17). 

în Noul Testament, Mântuitorul menţine toate aceste caracteristici 
esenţiale ale prieteniei, statornicind cu cei apropiaţi tainice legături 
sufleteşti. Lazăr, de pildă, este numit „prieten" (loan 11, 11). O stare de 
intimitate a împărtăşit divinul învăţător cu Sfinţii Apostoli, cărora le 
încredinţează misiunea sfântă a continuării activităţii Sale mântuitoare: 
„De acum nu vă mai numesc slugi, că sluga nu ştie ce face stăpânul său, 
ci v-am numit prieteni, pentru că toate câte am auzit de la Tatăl Meu, 
v-am arătat. Nu voi M-aţi ale pe Mine, ci Eu v-am ales pe voi şi v-am 
rânduit să mergeţi şi roadă să aduceţi..." ( loan 15, 15-16). 

Pe lângă acest aspect restrâns al prieteniei, Mântuitorul îi descoperă 
şi un sens larg. El se recomandă Prietenul care se jertfeşte pentru toţi 
oamenii: „Mai mare dragoste decât aceasta, ca cineva să-şi pună sufletul 
pentru prietenii săi, nimeni nu are" ( loan 15,13)... Această deschidere 
universală şi jertfelnică a prieteniei adresată nu numai drepţilor, ci şi 
păcătoşilor, pentru salvarea lor, este marea noutate a Evangheliei. Am 
văzut că în antichitate, prietenia unui om vrednic cu unul rău era 
necunoscută sau socotită o „contaminare" de defectele şi nevrednicia 
celui rău, deci un declin moral, lisus este însă prietenul vameşilor şi 
păcătoşilor, „fiindcă cei bolnavi şi nu cei sănătoşi au nevoie de doctor..." 
(Matei 9, 12). Dragoste pe care o oferă El în prietenie, fiind lipsită de 
orice urmă a păcatului şi interesului personal, coboară din Dumnezeu 
spre a atrage în intimitatea ei cele mai de jos, cele mai decăzute fiinţe 
omeneşti, restabilindu-le în comuniunea de iubire a Părintelui ceresc şi 
aducându-le vrednicia chipului lui Dumnezeu în sufletul lor întinat de 
păcat...Iar pentru a-i salva pe toţi, fără nici o deosebire, prietenia lui lisus 
poartă în sine pecetea Jertfei. Aceste două caracteristici: cel jertfelnic şi 


universal vor stăpânii sufletele tuturor ucenicilor Domnului şi martorilor 
învierii Sale, în frăţietatea Bisericii Sale, care va desfiinţa barierele dintre 
oameni, apropiindu-i pe toţi în acţiunea comună de statornicie a împărăţiei 
lui Dumnezeu pe pământ: „nu mai este iudeu, nici elin, nu mai este rob, 
nici slobod, nu mai este parte bărbătească şi femeiască, pentru că voi 
toţi una sunteţi în Hristos lisus" ( Galateni 3, 28; Coloseni 3, 11). Acest 
caracter larg al prieteniei menit să apropie sufletele în unitatea aceleiaşi 
comuniunii de sfinţire în Biserica cea universală (sobornicească), nu 
desfiinţează, ci implică prietenia înţeleasă în sens restrâns, între două 
persoane. Este o lărgire sau o extindere a apropierii şi intimităţii dintre 
unul sau mai multe suflete care sunt unite în prietenie. 

Prin viaţa lor, dascălii Bisericii au exprimat caracterul de intimitate al 
prieteniei temeluită pe virtute şi animată de duhul iubirii lui Hristos şi 
ne-au lăsat pagini dintre cele mai înălţătoare. Fericitul Augustin, bunăoară, 
într-o lucrare închinată prieteniei arată că „toate cele care încep de la 
Hristos, prin Hristos înaintează şi în Hristos se desăvârşesc. Aşadar, 
prietenul care în duhul lui Hristos se alătură (alipeşte) de prieten, devine 
cu el o singură inimă şi un singur suflet; şi astfel, prin cântările iubirii 
urcând treptat spre prietenia lui Hristos, devine cu El un singur duh".' 1 
Acest aspect cu totul nou al prieteniei, necunoscut lumii vechi, animat 
de duhul iubirii lui Hristos, statorniceşte cea mai curată, dezinteresată, 
jertfelnică şi intimă prietenie: „Cel iubit este pentru cel ce iubeşte identic 
cu sine. însuşirea iubirii este de aşa fel, că cel ce iubeşte şi cel iubit nu 
mai pot să formeze două persoane deosebite, ci un singur om“; „Cine 
are un prieten are o altă sine" 5 , spune Sfântul loan Gură de Aur, iar 
Sfântul Maxim Mărturisitorul vine cu precizare practică arătând că atunci 
„când îi merge prietenului bine, îi eşti sfătuiror şi ajutător de suflet, iar în 
vremea pătimirii, îi eşti sprijinitorul cel mai sincer şi ajutătorul cel mai 
duios". 6 Sfântul Grigorie de Nazianz constată cu privire la prietenia sa cu 
Sfântul Vasile Cel Mare: „Se părea că avem amândoi un singur suflet, 
care pune în mişcare două trupuri... Fiecare din noi eram în celălalt şi 
prin celălalt". 7 

Prietenia creştină nu rămâne izolată. Ea îşi măreşte sfera prin forţa iubirii, 
care are un caracter universal. „Prietenii Iui Hristos iubesc din inimă pe 
toţi... păstrează dreptatea neîntreruptă până la sfârşit" 8 , spune Sfântul 

Maxim Mărturisitorul. „După cum corpurile cele strălucitoare răspândesc 
frumuseţea lor şi asupra lucrurilor învecinate, tot astfel şi prietenii îşi 
revarsă binefacerile dragostei lor". 9 „Legătura prieteniei nu o poate stânjeni 
nici lungimea drumurilor, nici aerul, nici pământul, nici moartea, nici nimic 
altceva: e mai tare decât toate. Chiar dacă o naşte un singur suflet, le 
poate îmbrăţişa pe toate". 10 De aici vedem că prietenia contribuie la 
apropierea dintre oameni, atât pe planul vieţii comunitare, în care fiecare 
om se încadrează, fiindcă nu poate trăi izolat, cât şi la statornicirea 
solidarităţii umane. Prietenia întăreşte acţiunea comună a popoarelor pe 
drumul realizării unei colaborări spre progres şi civilizaţie, spre bunăstare, 
pace şi ajutorare reciprocă. 

în primul rând, pe planul vieţii comunitare, prietenia satisface o 
necesitate vitală. „Nimic nu este aşa de propriu fiinţei noastre, ca a fi în 
comuniune unii cu alţii, a avea nevoie unii de alţii şi a ne iubi unii pe 
alţii" 11 , spune Sfântul Vasile cel Mare. „Dacă ai zece prieteni, vezi cu 
încă douăzeci de ochi, lucrezi cu încă douăzeci de mâini, mergi cu încă 
douăzeci de picioare... Un ins poate să fie, datorită prietenilor, în mai 
multe locuri odată" 12 . Prietenia apropiind pe oameni, îi uneşte într-o 
activitate comună, superioară celei individuale: „Cel ce este singur, chiar 
dacă înţelege ceva, - spune Sfântul Grigorie de Nazianz- nu se încrede 
în sine, ci aleargă în toate părţile căutând pe cineva care să-l asigure că 
nu greşeşte. Când însă sunt doi mânaţi de aceeaşi sete de ştiinţă, se 
ajută unul pe altul, ca şi cum ar fi contopiţi în unul singur; unul aflând un 
adevăr, iar celălalt confirmându-l". 13 Astfel, prietenia devine creatoarea 
civilizaţiei. Prietenia „învaţă pe oameni să apropie pietrele şi cărămizile 
cu care să clădească zidurile cetăţilor, ea a elaborat meşteşugurile şi 
artele, ea leagă pe meşteşugari de meşteşugari ca prin unirea creaţiilor 
lor parţiale, să facă posibilă apariţia liniilor mari ale artei".' 4 

Pe lângă aceasta, prietenia stă la baza întemeierii familiei, ca celulă 
a societăţii şi tot ea o menţine şi o desăvârşeşte prin apropierea şi unitatea 
dintre soţi şi copii. 

în al doilea rând, prietenia mărindu-şi tot mai mult sfera de acţiune, 
apropie şi popoarele în unitate comună de acţiune şi într-o atmosferă de 
pace şi colaborare. Deşi popoarele au fost lăsate de Dumnezeu, fiecare 
în teritoriul său, ele nu trăiesc izolate. Dumnezeu le-a legat prin nevoile 


reciproce. „Nu a lăsat ca într-o regiune să se găsească totul, pentru ca 
astfel oamenii de acolo să nu mai aibă trebuinţă de cei din alte regiuni şi 
să rămână indiferenţi faţă de ei" ( Teodoret de Cit). Oamenii despărţiţi 

[ geografic - spune Sfântul Vasile cel Mare - au prin iubire şi prietenie 
posibilitatea să conlucreze spre progres şi bunăstare: „Domnul a despărţit 
insulele de continent prin ape, dar a unit locuitorii insulelor cu locuitorii 
continentului prin legătura iubirii". 15 

Pe lângă aceasta, prietenia aduce colaborarea între popoare, statornicind 
pacea şi armonia între ele. Un teolog şi poet din secolul al Xll-lea, Teodor 
Prodromul, dedicând o poezie prieteniei, o personifică, arătându-i 
binefacerile, în contrast cu duşmănia. Dacă duşmănia este „sânge ucigaş, 
mâini pline de sânge, chip palid, obraji lăsaţi, vorbă aspră, mai degrabă 
barbară, insultă care arată nedemnitate, acreală, strigăt şi atâta tumult..., 
prietenia poate spune despre sine: «Eu am înfăţişare graţioasă şi privire 
blândă. Cea mai mare parte a timpului eu surâd şi respir farmec. Dacă 
trebuie să vorbesc, o fac cu atâta dulceaţă! Dacă trebuie să râd, o fac cu 
atâta discreţie! Mă feresc de două rele: ipocrizia şi uşurătatea»". 16 

Am văzut în cele până aici tratate cât de mare este darul prieteniei, 
cât de mult înnobilează şi înfrumuseţează sufletul omenesc, cât de mult 
apropie pe oameni în nevoile şi aspiraţiile lor, cât de mult contribuie la 
statornicia armoniei şi păcii între popoare!... Aşadar, „fericirea fiecăruia 
să fie a tuturor şi fericirea tuturor să fie a fiecăruia. Aici e adevărata 
prietenie care începe pe pământ şi se continuă în cer". 17 

3. SEMNIFICAŢIA MORALĂ A JURĂMÂNTULUI 


Auzim adeseaspunându-se „jur pe Dumnezeu că...“ sau: „aşa să-mi 
ajute Dumnezeu precum spun adevărul", sau: „jur că voi împlini cutare 
promisiune sau făgăduinţă!". Prin asemenea cuvinte se stabilesc relaţii 
de încredere între oameni, deoarece ele impun respectarea cuvântului 
dat. 

Acesta este jurământul. El înseamnă a lua pe Dumnezeu ca martor 
pentru adevărul mărturisit sau făgăduinţa făcută având credinţă în puterea 
lui Dumnezeu de a pedepsi minciuna 

Jurământul este o practică religioasă datând din cele mai vechi timpuri, 
cu adânci temeiuri în învăţătura descoperită de Dumnezeu. 

Cartea Sfântă aminteşte de jurământ numai după căderea omului în 
păcat, prin minciuna şi viclenia diavolului „părintele minciunii" (loan 8, 
44), şi „cel viclean", care îl ispiteşte permanent pe om şi nu odată acesta 
cade pradă ispitelor lui. Minciuna şi viclenia duce însă la înşelăciune şi 
la nedreptăţi, provocând dezordine şi neîncredere în viaţa oamenilor, 
ceea ce duce mai departe la învrăjbire şi tulburare, alungând armonia şi 
pacea, care se impun a fi statornice pentru ca viaţa să-şi poată avea 
mersul ei normal. 

Pentru a evita această situaţie ce tulbură buna desfăşurare a vieţii, în 
lupta omului cu ispita şi păcatul, Dumnezeu a introdus jurământul, 
legându-i astfel pe oameni de adevăr, de fidelitate faţă de cuvântul dat şi 
tinereţea unei făgăduinţe. De aceea, Dumnezeu însuşi, atunci când a 

stabilit un legământ veşnic cu Avraam şi cu Moise, prin care le-a comunicat 
voia şi poruncile, a depus toate făgăduinţele cu jurământ. Este, fireşte, un 
mod omenesc de a vorbi, dar care avea să-i asigure pe oameni că Dumnezeu 
ţine totdeauna făgăduinţele Sale, că este statornic în a răsplăti cu bunătate 
pe cei ce împlinesc voia şi poruncile Sale, sau pedepseşte pe cei ce le 
încalcă. Şi tot aşa trebuie să se comporte şi oamenii în relaţiile dintre ei: să 
spună numai adevărul şi să-şi ţină cuvântul dat. 

în prima sa carte, Biblia arată că pentru ca regele Sodomei să fie 
convins şi să nu se îndoiască de spusele lui Avraam, acesta îi declară 
cu jurământ (ce se făcea prin ridicarea mâinii drepte în sus spre 
Dumnezeu) (Facere 21,23-24). 

Pentru a nu lăsa nici un fel de îndoială asupra făgăduinţelor date lui 
Avraam, Dumnezeu îl asigură sub forma jurământului (Facere 21, 16- 
18). La rândul său, Avraam pentru a avea certitudinea că i se va împlini 
dorinţa, cere slugii sale făgăduinţe tot sub formă de jurământ (Facere 
24, 3). 

Dacă jurământul adevărat oferă fermitate caracterului prin ţinerea 
cuvântului dat, în schimb jurământul strâmb, sub care se ascunde 
înşelătorie, constituie o „pângărire a numelui celui sfânt al lui Dumnezeu" 

(Levitic 19,11-12). Adevăratul jurământ constituie o mărturisire de credinţă 
şi de cinstire a lui Dumnezeu; de aceea el primeşte autoritatea cuvenită 
numai dacă este făcut în numele lui Dumnezeu: „Să te temi de Domnul 
tău şi numai lui să-i slujeşti, de el să te lipeşti şi pe numele lui să te juri" 
(Deuteronom 6, 13). 

Profeţii Vechiului Testament arătau că jurământul făcut pe numele 
Dumnezeului adevărat, este o binecuvântare, aducând cinstire lui 
Dumnezeu, fiindcă a mărturisi adevărul şi dreptatea în numele lui 
Dumnezeu înseamnă a-i aduce cuvenită preamărire (leremia 4, 2). Cea 
ce condamnă profeţii este jurământul fais, strâmb. Prin el vine nedreptatea 
între oameni şi se necinsteşte numele lui Dumnezeu (Zaharia 8, 17). 

Pe timpul Mântuitorului, cărturarii şi fariseii au falsificat adevăratul 
înţeles al jurământului, spunând că numai cel făcut în numele lui 
Dumnezeu trebuie ţinut. De aceea obişnuiau să jure, fără a ţine 
jurământul, pe cer, pe pământ, pe Ierusalim, sau chiar pe capul lor. lisus 
condamnă sentenţios această practică, deoarece toate sunt legate de 


numele lui Dumnezeu: „aţi auzit că s-a zis celor de demult: să nu juri 
strâmb, ci să ţii înaintea Domnului jurămintele tale. Eu însă vă spun: să 
nu vă juraţi nicidecum, nici pe cer, nici pe pământ, fiindcă este aşternut 
picioarelor Lui, nici pe Ierusalim, că este cetatea marelui împărat, nici pe 
capul tău să nu te juri, fiindcă nu poţi să faci un fir de păr, alb sau negru. 
Ci cuvântul vostru să fie: cea ce este da, da şi cea ce este nu, nu; iar ce 
este mai mult decât aceasta, de la cel rău este" (Matei 5, 33-37). Dacă 
credincioşii tind cu consecvenţă spre sfinţenie şi desăvârşire, dacă 
gândurile, vorbele si faptele sunt totdeauna curate şi sincere, numai este 
nevoie de jurământ. Aceasta ar fi şi starea ideală ce ar trebui să se 
statornicească între ei. De aici şi îndemnul Sfântului lacob: „Iar înainte 
de toate, fraţii mei, să nu vă juraţi nici pe cer, nici pe pământ, nici cu orice 
alt jurământ, ci să fie vouă ce este aşa, aşa, şi ce este nu, nu, ca să nu 
cădeţi sub judecată" (lacob 5,12). 

Dar nu toţi se află pe aceiaşi treaptă de sfinţenie. Biserica nu este 
numai a drepţilor şi a sfinţilor, ci şi a păcătoşilor, căci „cei bolnavi au 
nevoie de doctor...“. „într-o casă mare - spune Apostol - nu sunt numai 
vase de aur sau de argint, ci şi de lemn şi de pământ, şi unele sunt spre 
cinste şi altele spre necinste" (II Timotei2, 20). Aşa stând lucrurile, pentru 
ca toţi să poată convieţui în pace şi armonie, pentru a înlătura minciuna 
şi a statornici deprinderea în ţinerea cuvântului dat, Biserica nu a înlăturat 
jurământul, ci l-a socoti ca un pedagog, care oferă trăire şi demnitate 
caracterului şi creează deprinderea de a spune numai adevărul şi de a 
evita minciuna: „Căci oamenii se jură pe cel mai mare şi jurământul este 
pentru ei spre întărire şi sfârşit al oricăror neînţelegeri" (Evrei 6, 16). 
Apostolul Neamurilor foloseşte des expresia: „Martor îmi este Dumnezeu", 
pentru ca cei cărora le sunt adresate cuvintele lui, să aibe certitudinea 
celor communicate (Romani 1,9;// Corinteni 1,23; Galateni 1,20; Filipeni 
1,8), şi chiar li se adresează cu jurământ spunând: „Vă jurîntru Domnul" 
(/ Tesaloniceni 5, 27) 

Pe de altă parte, Biserica a condamnat totdeauna cu asprime 
jurământul îndreptat împotriva vieţii semenului, cum a fost, de pildă, 
jurământul lui Irod, care a dus la tăierea capului Sfântului loan 
Botezătorul... Cu aceeaşi asprime a fost pedepsit şi jurământul fals, 
mincinos, socotit ca o crimă împotriva vieţii semenilor. Astfel, învăţătura 

celor 12 Apostoli, scrisă în primul secol creştin, spune categoric: „să nu 
juri strâmb, să nu dai mărturie mincinoasă, să nu vorbeşti de rău, să nu 
ţii minte răul. Să nu fi cu două gânduri, nici cu două feluri de vorbă, 
pentru că două feluri de vorbă este cursa morţii". La rândul lor, canoanele 
bisericeşti pedepsesc şi ele jurământul fals. Aşa spre pildă, canonul 25 
Apostolic pedepseşte cu caterisirea pe clericul care a depus jurământ 
strâmb, iar canonul 64 al Sfântului Vasile cel Mare opreşte 10 ani de la 
împărtăşanie pe credincioşi care au depus jurământ mincinos. 

Jurământul strâmb a fost totdeauna incriminat şi de legile civile prin 
diferite pedepse, mergând de la cea capitală, până la condamnarea la 
închisoare. 

Având o utilizare superioară în viaţa oamenilor, jurământul este întâlnit 
în diferite forme în toate religiile şi la toate popoarele. Pe lângă aspectul 
religios în care se invocă martor Dumnezeu, există şi jurământul din 
viaţa civilă, folosit în tribunale pentru stabilirea adevărului, iar jurământul 
militar de fidelitate faţă de patrie reprezintă un angajament solemn, care 
dă expresie simţămintelor patriotice. Mai există şi jurământul de fidelitate 
faţă de instituţie, faţă de Biserică, faţă de practicarea cu simţ de răspunde¬ 
re a unei activităţi, precum şi alte forme particulare de asigurare a 
adevărului mărturisit, sau a ţinerii unei făgăduinţe, prin aşa-numitul „cuvânt 
de onoare"... 

Datorită importanţei sale, jurământul este aplicat în instanţele 
bisericeşti de judecată pentru stabilirea adevărului şi a dreptăţii. 

Jurământul solemn se face în biserică, cu mâna pe Sfânta Evanghelie 
şi pe cruce. Se mai practică şi jurământul solemn între două persoane, 
săvârşit în biserică în faţa preotului, privind mărturisirea unui adevăr, 
ţinerea unei făgăduinţe, sau fidelitatea reciprocă între soţi. 

Pentru situaţii independente de cei care au săvârşit jurământul în 
cazul în care acesta nu poate fi ţinut, Biserica acordă dezlegare de 
jurământ. Dar ţinând seama de importanţa jurământului se cuvine a fi 
făcut cu seriozitate şi chibzuinţă, spre a putea fi ţinut cu sfinţenie. 


300 


4. TRADIŢIA FAMILIEI LA ROMÂNI 


Este binecunoscut faptul că dăinuirea unui popor în timp, prin 
învingerea obstacolelor ce-i apar în cale şi prin construirea unui viitor 
luminos, este în funcţie de vitalitatea familiei. Istoria dovedeşte că atunci 
când familia a decăzut, s-a ruinat şi neamul respectiv şi invers, atunci 
când familia era mai plină de vitalitate prin unitatea ei morală şi prin copii 
numeroşi, neamul dobândea mai multă forţă şi stabilitate. 

Referitor la poporul nostru s-a afirmat pe bună dreptate că „familia 
românească numeroasă, a fost tăria neamului", temeiul dăinuirii sale. 
Dovezi în această privinţă ne oferă între altele vistieria obiceiurilor legate 
de întemeierea familiei. Tradiţiile existente pun în lumină optimismul 
echilibrat şi viguros, bucuria adânc simţită a fiilor poporului nostru 
manifestate cu acest prilej. Este desigur bucuria vieţii ajunsă la maturitate, 
decisă să-şi împlinească menirea, lată, de pildă, cum sună o urare de 
nuntă redată într-o formă plastică şi plină de optimism, de către poetul 
George Coşbuc. Poezia sa intitulată „Nunta Zamfirei ‘ se încheie astfel: 
„... şi vesel Mugur-împărat/Ca cel dintâi s-a ridicat/Şi cu paharul plin în 
mâini, / Precum e felul din bătrâni / La orice chef între români, / El a-nchinat 
/ şi-a zis: - «Cât mac e prin livezi, / atâţia ani la miri urez! / Şi-un prinţ la 
anul! blând şi mic, / Să crească mare şi voinic, - /Iar noi să mai jucăm un 
pic /Şi la botez!»". 

în adâncul de simţire a vieţii, chiar şi evenimentele triste sunt pătrunse 
de viaţa care rămâne biruitoare. în binecunoscuta creaţie populară 

„Mioriţa" vestea morţi este transmisă într-o formă mascată, prin aceea a 
nunţii, a bucuriei, care devine atotcuprinzătoare. Depăşind o anume 
arie geografică, ea cuprinde întregul univers: „...Că la nunta mea / A 
căzut o stea / c-am avut nuntaşi / Brazi şi păltinaşi, / Preoţi, munţii mari, 
/ Paseri, lăutari, / Păsărele mii / Şi stele făclii!...". 

Dar vitalitatea familiei româneşti menită să odrăslească viitorul 
poporului, se face vizibilă şi în creşterea şi educarea copiilor, în 
ataşamentul fierbinte faţă de glia strămoşească, în dorinţa de dăinuire şi 
în capacitatea de jertfă. Şi nu puţine au fost jertfele, nu puţine lacrimile 
mamelor, sau ale soţiilor, sau ale copiilor... Să amintim apoi de bolile şi 
molimele de tot felul care secerau odinioară fără cruţare vieţile nevinovate 
ale copiilor, încât nu puţine au fost familiile care binecuvântate de 
Dumnezeu cu 10-15 copii, rămâneau doar cu 5, sau chiar mai puţin. Dar 
dincolo de toate acestea, dincolo de condiţiile mizere de exploatare la 
care erau supuşi strămoşii, tradiţia familiei la români era pe măsura 
vitalităţii acestui popor, încât familiile cu mai mulţi copii au devenit o 
regulă generală. Câţi copii? Câţi dădea Dumnezeu, fiindcă întreruperile 
de sarcină erau necunoscute şi străine tradiţiei familiei româneşti. Fiecare 
copil care se năştea era o rază de lumină binecuvântată, care aducea 
totdeauna fericire familiei. în ciuda necazurilor şi greutăţilor de multe ori 
apăsătoare, în familie domnea totuşi voia bună. Optimismul care o 
caracteriza, îi insufla energia morală de a putea oricând face „haz de 
necaz", iar prezenţa copiilor oferea necontenită afecţiune şi bucurie. 
Situaţia aceasta o reflectă şi proverbele precum: „mulţimea copiilor, ave¬ 
rea românului". 

Aceste familii, uneori nevoiaşe, dar pline de vitalitate şi afecţiune, 
numeroase şi tenace, au odrăslit pe cei mai buni fii ai neamului, care au 
luptat şi au înfăptuit de-a lungul veacurilor idealurile de dreptate, de 
independenţă şi de unitate. 

Binecuvântând viaţa credincioşilor de la leagăn până la mormânt, 
Biserica le-a binecuvântat desigur şi familia, încă de la întemeierea 
acesteia. învăţând că nunta, cununia sau căsătoria este una din cele 
şapte Sfinte Taine, Biserica arată interes deosebit faţă de unitatea familiei 
promovând iubirea dintre soţi şi odrăslirea de copii. De fapt, întreg ritualul 
Sfintei Taine a Cununiei relevă acest scop major al căsătoriei, lată de 


pildă cum glăsuieşte cea mai reprezentativă rugăciune prin care se 
sfinţeşte actul căsătoriei: „Dumnezeu cel Sfânt care din ţărână ai făcut 
pe om şi din coasta lui ai făcut femeie şi ai însoţit-o lui spre ajutor, pentru 
că aşa a plăcut măririi Tale să nu fie omul singur pe pământ, însuşi şi 
acum Stăpâne, întinde mâna Ta din sfântul Tău locaş şi uneşte pe robul 
tău (N) cu roaba ta (N), pentru că de Tine se însoţeşte bărbatul şi femeia. 
Uneşte-i pe dânşii într-un gând; încununează-i într-un trup; dăruieste-le 
lor roadă pântecelui, dobândire de prunci buni. Că a Ta este stăpânirea, 
şi a Ta este împărăţia şi puterea şi mărirea, a Tatălui şi Fiului şi a Sfântului 
Duh, acum şi pururea şi în vecii vecilor". La fel, când se înconjoară masa, 
în semn de bucurie, ţinându-se mirii de mână, ca semn al unităţii, se 
cântă, făcându-se pomenire că „Fecioara a avut în pântece şi a născut 
pe Emanuel, pe Dumnezeu şi Omul; Răsăritul este numele Lui, pe care 
mărindu-l, pe Fecioara o fericim". Iar la sfârşit sub formă de urare, preotul 
se adresează mirelui şi miresei, spunând: „Mărit să fii mire Avraam 
binecuvântat să fi ca Isaac, să te înmulţeşti ca lacob, umblând în pace şi 
lucrând în dreptate poruncile lui Dumnezeu. Şi tu mireasă, mărită să fi 
ca Sarra, să te veseleşti ca Rebeca, să te înmulţeşti ca Rahela, veselindu-te 
cu bărbatul tău şi păzind rânduielile Legii, că aşa a binevoit Dumnezeu, 
Biserica socoteşte fidelitate conjugală şi naşterea trei patriarhi ai Vechiului 
Testament şi pe soţiile lor, prin care Dumnezeu a binecuvântat întreg neamul 
românesc, spre a se înmulţi şi a stăpâni pământul" (Facere 12,1-3). 

De aici înţelegem că familia, atât sub aspectul unităţii dintre bărbat şi 
femeie cât şi al copiilor reprezintă o binecuvântare şi un dar de la 
Dumnezeu. Urmând poruncile lui Dumnezeu, Biserica socoteşte 
fidelitatea conjugală şi naşterea copiilor ca virtuţi ale sfinţeniei, iar uciderea 
copiilor încă nenăscuţi, păcat de moarte, fiindcă se opune în mod direct 
voinţei lui Dumnezeu care este originea vieţii şi promotorul ei. După cum 
arată un părinte al Biserici, Sfântul loan Scărarul, „sufletul nu-şi ia fiinţa 
mai înainte de trup, nici după el, ci se naşte odată cu crearea acestuia. 
Este ucigaş prin urmare, cel care ucide pruncul în pântece, deoarece din 
clipa zămislirii chiar s-a însufleţit". S-a remarcat pe bună dreptate că: 
„înainte de orice, venirea pe lume a unor noi fiinţe se leagă de actul 
procreării care, potrivit viziunii biblice, este sacru. Prin naştere se continuă 
într-un fel însăşi opera lui Dumnezeu, omul devenind colaboratorul direct 

al Creatorului. Astfel credinciosul adevărat îşi dovedeşte părtăşia la 
lucrarea lui Dumnezeu tocmai prin aceea că dă viaţă altor făpturi 
asemănătoare sieşi... Naşterea de prunci devine atunci nu un simplu 
act mecanic, precum se întâmplă în regnul animal, ci o adevărată poruncă 
Dumnezeiască". 

Pe lângă cele arătate, copii întreţin mereu aprins focul sacru al unităţii 
familiale. Ei sunt aceia care poartă în fiinţa lor, fiinţa însăşi a părinţilor pe 
care o transmit generaţilor viitoare, satisfăcând astfel năzuinţa după 
nemurire a sufletului omenesc. în acelaşi timp însă, copii asigură şi 
suportul moral al iubirii dintre soţi şi al fidelităţii conjugale. Câte 
neînţelegeri, câte neplăceri, câte neajunsuri ori supărări nu se destramă 
la zâmbetul unui copil?!... — De aceea, absenţa copiilor din familie 
constituie un gol pe care nimeni şi nimic nu-l poate înlocui. Sau ce poate 
angaja mai unitar şi plenar pe soţi decât viaţa copiilor... S-a remarcat în 
acest sens, deosebit de sugestiv şi plastic că „familia fără copii este o 
grădină fără flori. Familia fără copii este un clopot fără glas. Familia fără 
copii este ca o pasăre fără cântece. Familia fără copii este ca un pom 
fără rod". 

Condamnând avortul şi considerând copiii un dar şi o binecuvântare 
a lui Dumnezeu, Biserica îndeamnă permanent pe credincioşi ca să-şi 
temeluiască unitatea lor familială pe naşterea a cât mai mulţi copii. Chiar 
dacă se aud glasuri care spun că având numai un copil i se poate acorda 
mai multă atenţie şi îngrijire decât atunci când ar fi mai mulţi copii, trebuie 
să subliniem că aceasta este o părere greşită care nu corespunde tradiţiei 
româneşti, nici învăţăturii Bisericii. Cel care este „singur" la părinţi, căreia 
i se satisfac toate capriciile, va deveni egoist şi rău, incapabil de 
sentimente nobile, de dăruire şi de jertfă pentru mai binele poporului din 
care face parte. Neştiind să înfrunte greutăţile vieţii, se va împotmoli la 
primul obstacol, sau îl va trece pe necinstite şi nedreptate. Nevrând să 
ştie de viaţa semenilor săi, va fi înfumurat şi va pretinde ca toţi să-i stea 
la dispoziţie... 

Desigur familia cu mai mulţi copii poate avea şi mai multe greutăţi, 
dar nu totdeauna. Sunt destule situaţiile când un singur copil poate crea 
mai multe probleme decât zece copii, să zicem. Copiii buni aduc cele 
mai mari bucurii părinţilor. Şi cu cât sunt mai mulţi, cu atât sporesc 


bucuriile. Şi invers, un singur copil poate aduce necazuri şi supărări 
părinţilor, încât să le sufoce întreaga bucurie a vieţii. De aceea s-a spus 
pe bună dreptate că „viaţa de familie este crucea datoriei omeneşti" 
(Nicolae lorga), cruce care, pe măsură ce este dusă cu cinste şi demnitate, 
oferă satisfacţia şi bucuria datoriei împlinite. Iar aceasta este tocmai 
sensul vieţii! 

5. CINSTIREA FEMEII ÎN LUMINA EVANGHELIEI 


Faptul că Domnul se arată după înviere unor femei, ele fiind primii 
martori ai învierii, ca apoi să devină primele propovăduitoare a veştii 
celei bune că lisus Domnul a înviat, că mormântul lui e gol, arată 
importanţa deosebită pe care Fiul lui Dumnezeu cel înviat o acordă femeii, 
care în timpul când El îşi desfăşura activitate în lume era nesocotită, 
dispreţuită, considerată roaba bărbatului ei. 

Pentru a înţelege mai bine acest lucru, să vedem mai îndeaproape 
cum a fost tratată femeia înainte de venirea Mântuitorului în lumea în 
care şi-a desfăşurat El activitatea, adică în lumea în care urma să fie 
propovăduită Evanghelia Sa. 

în Roma antică, femeia era considerată ca o „fiică" a bărbatului, care 
se numea „părintele familiei" („pater familias") care domina cu 
atotputernicia sa nelimitată întreaga familie (soţie, copii, sclavi) atât asupra 
persoanelor, cât şi asupra bunurilor lor, precum era de pildă zestrea 
soţiei... 

Soţul avea dreptul de repudiere asupra soţiei şi dreptul de viaţă şi de 
moarte asupra întregii familii. Pe timpul lui Cato cel Bătrân adulterul unei 
femei era considerat o crimă, soţul putând-o omorî. Bărbatul însă, chiar 
dacă săvârşea aceiaşi faptă nu i se lua în considerare. Femeia nu se 
putea căsători după dorinţă. Sentimentele ei nu se luau în considerare 
de nimeni, nu valorau nimic, ea era măritată aşa cum hotăra tatăl ei, în 
funcţie de interesele lui economice şi politice. 


în lumea greacă femeia îşi trăia viaţa în izolare faţă de soţul ei, petrecând 
timpul alături de sclave în camere separate. Ea nu putea fi considerată o 
tovarăşă de viaţă a soţului ei, ci mai degrabă o servitoare a lui. în Atena, 
de pildă, locul femeilor era alături de al străinilor, sclavilor, copiilor. Femeia 
ateniană era la dispoziţia soţului ei, care pentru ea era un „kyros", adică 
un domn, un stăpân, putând să o vândă sau să o omoare fără să dea 
socoteală de aceasta. Mai mult chiar, tatăl putea să-şi mărite fiica şi prin 
testament, iar moştenitorii testamentului puteau face acelaşi lucru. 

Dacă aceasta era situaţia femeii în lumea greco-romană în care apare 
religia creştină, ea nu era mai fericită nici în lumea religioasă a poporului 
ales de pe timpul Mântuitorului. După cum ştim din Sfânta Scriptură a 
Vechiului Testament, femeia a fost creată de Dumnezeu din coasta lui 
Adam, adică din fiinţa primului om, având menirea să-i fie acestuia 
tovarăşă de viaţă şi împreună cu el să stăpânească pământul, pentru că 
era trup din trupul lui şi suflet din sufletul lui. Eva avea menirea înaltă de 
a perpetua neamul omenesc, ceea ce rezultă din însăşi numele ei („Eva" 
înseamnă „viaţă"). Totul ar fi decurs în cele mai bune condiţii, dacă nu ar 
fi apărut păcatul în lume. Intervenţia păcatului a determinat ca instinctele 
şi poftele oarbe să răbufnească tiranic în fiinţa urmaşilor acelora care au 
fost lăsaţi de Dumnezeu să continue opera Lui de desăvârşire a lumii, a 
creaţiei; a acelora care aveau altădată menirea să se bucure în mod 
egal şi netulburaţi de nimeni într-o iubire plină de bunătatea lui Dumnezeu. 

După căderea în păcat s-a alterat şi raportul de egalitate, de bună 
înţelegere şi de bună unitate dintre bărbat şi femeie, în urmaşii primilor 
oameni. Bărbatul fiind mai tare a devenit stăpânul femeii, iar femeia 
supusă lui. S-a ajuns ca părintele să-şi poată vinde chiar fiicele, iar un 
bărbat putea lua ca femeie chiar două surori, din cadrul aceleiaşi rudenii. 

Pentru a pune ordine în viaţa de familie, Dumnezeu a dat lui Moise 
tablele Legii în care desfrâul era pedepsit cu severitate. Femeia prinsă 
în desfrâu era omorâtă cu pietre. în general Vechiul Testament acordă o 
importanţă deosebită rolului pe care îl are femeia în familie. înţeleptul 
Solomon arată că femeia bună, cinstită este o cunună pe capul soţului 
ei, pe când „frumuseţea într-un trup necinstit e ca un inel de aur în râtul 
unui porc" (Pilde 11,23). Cu toate acestea, în cadrul cultului religios, în 
cadrul cultului divin public de la templu sau de la sinagogi, locul femeii 

nu putea fi nicidecum alături de al bărbatului, ea rămânând undeva în 
spatele locaşului de închinare. Apoi, dacă cineva primea oaspeţi, femeia 
nu stătea cu ei la masă, ci îi slujea, alături de sclavi. 

lisus Hristos aduce o nouă religie şi o nouă morală, în sensul că El a 
venit să restabilească pe om în starea lui dinainte de căderea în păcat, 
să repună femeia în relaţii egale cu bărbatul, fiindcă aşa au fost creaţi de 
Dumnezeu. 

Mântuitorului nu a condamnat niciodată fiinţa păcătoşilor, ci păcatul 
din fiinţa lor. Oricât de păcătos ar fi cineva, el poartă totuşi chipul lui 
Dumnezeu în fiinţa sa; iar chipul lui Dumnezeu reprezintă cea mai mare 
valoare din lume. Când, de pildă, căpeteniile religioase ale timpului aduc 
la lisus o femeie prinsă în desfrânare şi care după lege trebuia să fie 
omorâtă cu pietre, lisus devine Salvatorul ei, văzând alături de răutatea 
lor, păcatul din ei înşişi: „Cine nu a greşit niciodată în viaţa să ia primul 
piatra şi să arunce în ea“, este riposta Mântuitorului, la care cei împovăraţi 
de păcate pleacă ruşinaţi, şi astfel Domnul salvează viaţa unei. femei 
căreia îi spune în final: „Nici eu nu te osândesc, dar de acum să nu mai 
păcătuieşti". Din femeia păcătoasă de la lacob, lisus face un „izvor de 
apă vie“, un mesager al dragostei lui Dumnezeu, o descoperitoare a lui 
Mesia, Mântuitorului ei, iar în fiinţa Măriei Magdalena răbufneşte o trezire 
la o viaţă nouă, clădită pe ruinele unui regret profund, a unei căinţe ce o 
determină să se proştearnă la picioarele lui lisus, să-şi plângă păcatul, 
să regrete viaţa ei de altădată şi cu părul capului să-şi şteargă lacrimile 
ce curgeau pe picioarele lui lisus... Şi astfel numele păcătoaselor de 
altădată a trecut în calendarul sfinţeniei creştine, şi din dispreţuite au 
ajuns să fie cinstite la rang de sfinţi. 

Aşadar, Biserica creştină reconsideră moral egalitatea femeii şi a 
bărbatului pe baza dragostei lui Dumnezeu arătată în lisus Hristos, care 
şi-a vărsat scump Sângele Său pentru toţi păcătoşii din lume, indiferent 
cărui sex, sau cărui neam ar aparţine: „Numai este iudeu, nici elin, nu 
mai este rob, nici slobod, nu mai este parte bărbătească sau femeiască, 
pentru că toţi sunteţi una în Hristos" (Galateni 3, 28). Sfântul Apostol 
Pavel arată că „bărbatul se sfinţeşte prin femeie şi femeia se sfinţeşte 
prin bărbat”. Acelaşi Sfânt Apostol consideră şi ridică legătura dintre 
bărbat şi femeie, adică căsătoria la rangul de Sfântă Taină, spunând că 


„bărbatul trebuie să-şi iubească femeia, precum Hristos îşi iubeşte 
Biserica şi s-a dat pe Sine pentru ea...Aşa sunt datori bărbaţii să-si 
iubească femeile lor, ca şi trupurile lor. Cel ce îşi iubeşte femeia, pe sine 
se iubeşte... Taina aceasta mare este, iar eu zic în Hristos şi în Biserică". 
Astfel de cuvinte nu puteau fi auzite în lumea greco-romană cu două 
milenii în urmă, decât din partea unui Apostol al lui Hristos, în numele 
Evangheliei lui Hristos. 

Dată fiind această nouă poziţie pe care o aduce Evanghelia lui Hristos 
faţă de femeie, în Biserica creştină primară s-au creat adevărate instituţii 
de asistenţă socială, primele în lume. Erau azilurile pentru văduvele 
vârstnice care duceau o viaţă cinstită, aveau întreţinerea asigurată de 
către comunitatea credincioşilor. La fel erau şi casele de adăpost pentru 
fecioarele care îşi dedicau viaţa slujirii Bisericii. în aceste case de adăpost 
pentru fecioare puteau fi primite şi acelea ce se aflau în diferite primejdii, 
orfane sau lipsite de mijloace de trai. 

în Biserica creştină primară participând la cultul divin public poziţia 
femeii devine bine stabilită alături de cea a bărbatului şi nu aruncate în 
spatele locaşului de cult. Acesta datorită faptului că ea este considerată 
soră în Hristos, iar bărbaţii, fraţi în Hristos, egali unul cu altul chemaţi la 
aceeaşi mântuire adusă de Hristos cel înviat. 

în acest context şi moralitatea femeii primeşte amprenta specifică 
noii învăţături creştine, lată sfatul Sfântului Apostol Petru adresat femeilor 
creştine: „Podoaba voastră să nu fie cea din afară, ca: împletirea părului, 
podoabele de aur şi îmbrăcarea hainelor scumpe, ci să fie omul cel tainic 
întru nestricăcioasa podoabă a duhului blând şi liniştit care este de mare 
preţ înaintea lui Dumnezeu... Voi bărbaţilor, de asemenea, trăiţi 
înţelepţeşte cu femeile voastre ca fiind făpturi mai slabe şi faceţi-le parte 
de cinste, ca unora care împreună cu voi sunt moştenitoare ale harului" 
(I Petru 3,3-8 ). De aici vedem că accentul cade pe aspectul interior, 
sufletesc, duhovnicesc, care trebuie totdeauna să domine viaţa 
credincioşilor. 

Văzând cinstirea de care se bucură femeia în lumina Evangheliei, ne 
punem fireasca întrebare: care este menirea ei astăzi? 

Fiind egală cu bărbatul, ea îşi îndeplineşte misiunea cu demnitatea 
şi calitatea de soră, având în cadrul serviciilor religioase (a cultului divin 

' public ) poziţia alături de bărbat şi nu în spatele lui; împărtăşindu-se ca 
şi bărbatul cu harul aceloraşi Sfinte Taine spre desăvârşirea vieţii 
duhovniceşti, şi aducându-şi contribuţia la cântarea în comun şi la 
înfrumuseţarea sfinţitului locaş de cult. 

în societate trebuie să activeze, făcându-şi prezenţa în cadrul acţiunilor 
caritative în spitale, aziluri şi orfelinate. 

Ca soţie trebuie să fie sufletul familiei, alături de soţul ei, atât la bine, 
cât şi la rău. Să evite cu desăvârşire avortul şi să-şi crească copiii cu 
iubire, dreptate şi gingăşie, imprimându-le pietatea creştină, care să nu- 
i părăsească niciodată în drumul vieţii lor. Să nu uităm că dacă în 
calendarul sfinţeniei creştine strălucesc chipurile marilor personalităţi, 
numele lor stă alături de numele mamei lor, care de micije-a imprimat în 
suflet pecetea dragostei faţă de Dumnezeu. 

în sfârşit, atât în ţinută, cât şi în comportare, în viaţa femeii creştine 
trebuie să strălucească învăţătura Evangheliei lui Hristos. Şi astfel va 
reuşi să schimbe chipul lumii şi să o transforme după voi şi planul lui 
Dumnezeu. 

6. CREŞTINISMUL ÎN VIAŢA POPORULUI ROMÂN 


Pe drept cuvânt a putut spune marele şi nemuritorul nostru poet Mihai 
Eminescucă „Biserica Ortodoxă este mama neamului românesc”. Aşa 
cum o mamă se simte legată de fiul său veghind asupra vieţii lui pe baza 
unei identităţi de fiinţă, tot astfel Biserica creştină ca Biserică a neamului 
românesc, s-a identificat de-a lungul veacurilor cu jertfele şi aspiraţiile, 
cu lacrimile şi idealurile acestui popor, fiind încă dintr-un început şi 
rămânând în timp, peste veacuri de aceeaşi simţire şi de aceeaşi lege, 
încât legea creştinească este una şi aceeaşi cu legea românească. 
Această identitate este determinată de faptul că creştinismul a apărut pe 
teritoriul patriei noastre odată cu ocuparea Daciei de către romani, adică 
în chiar perioada Sfinţilor Apostoli şi astfel se poate spune că poporul 
român s-a născut creştin. Istoricul bisericesc Eusebiu din Cezareea 
consemnează tradiţia potrivit căreia Evanghelia a fost predicată în Sciţia 
Mică (Dobrogea de azi) de către Sfântul Apostol Andrei. El a predicat în 
oraşele greceşti de pe ţărmul mării negre venind din ţinuturile Asiei. Apoi, 
învăţătura creştină a fost statornică de unii colonişti, soldaţi sau negustori 
veniţi din diferite părţi ale imperiului roman, mai ales din Asia Mică, odată 
cu ocupare Daciei de către romani. Creştinismul a cunoscut chiar o 
organizare bisericească pe teritoriul ocupat de daci şi romani, dovedită 
de numărul mare al martirilor din secolul al IV-lea, ca şi de episcopia 
existentă la Tomis, care îşi trimite reprezentant (episcop) la primul sinod 
ecumenic (Niceea, 325). 

Putem spune astfel că încă dintru început s-a creat o adevărată 
simbioză între noua învăţătură creştină şi viaţa de zi cu zi pe care o 
ducea noul popor român, care se va forma pe teritoriul patriei noastre. Şi 
„după cum Veronica a întins Mântuitorului Marama ca să-şi şteargă 
sudorile suferinţei şi s-a întipărit pe aceasta chipul lui lisus, tot aşa în 
vremuri de grele încercări pentru poporul român Biserica a oferit marama 
mângâierii şi sprijinul ei poporului”. Creştinismul apărând pe acest teritoriu 
a transmis învăţătura şi viaţa sa noului popor român. în acelaşi timp a 
primit şi el un caracter specific naţional, înscriindu-se în fiinţa, istoria şi 
viaţa acestui popor. El a venit cu o învăţătură nouă despre Dumnezeu, 
ca un Părinte bun şi iubitor, care îi cuprinde pe toţi ca pe nişte fraţi în 
aceeaşi unitate de iubire. Această învăţătură de temelie a noii religii s-a 
resimţit şi s-a statornicit, cimentându-se în viaţa fiilor noului popor ce va 
vieţuii în spiritul religiei creştine. E suficient să ne gândim la bunătatea şi 
ospitalitatea românului la spiritul său de dreptate, de pace, de dăruire, 
de jertfelnicie şi de bună înţelegere cu toţi vecinii şi cu toate popoarele 
lumii de-a lungul veacurilor, ca şi la tradiţiile şi obiceiurile legate de 
sărbătorile şi datoriile creştine, ca să nu mai vorbim de onomastica fiilor 
şi fiicelor noului popor român, care este şi ea creştină şi care va rămâne 
peste veacuri o dovadă grăitoare a faptului că ne-am născut creştini. 
Numele creştine: loan, Maria, Constantin, Elena, Ana, Vasile, Grigorie, 
Petru, Pavel, Gheorghe, Dimitrie, Nicolae, Elisabeta, Paraschiva, etc. 
au devenit în acelaşi timp specific româneşti. 

Biserica s-a identificat cu soarta poporului în primul rând prin slujitorii 
ei. Provenind din popor, ei erau una el. Prea puţin îi deosebea portul 
(purtau barbă şi plete), precum şi mai multa sau mai puţina cunoaştere 
de carte. Pe povara birurilor care apăsa asupra satelor româneşti de-a 
lungul vremii, nu erau scutiţi nici preoţii. Ca şi credincioşii, tot astfel şi 
slujitorii altarelor erau iobagi pe moşiile boierimii. De aceea, ei vor fi 
înrolaţi de alături de păstoriţii în revoltele pentru o viaţă mai bună. „Unde 
era turma, acolo era şi păstorul”! Preoţii trăiau mai mult din ofrandele 
primite din partea credincioşilor, fără a-şi pierde însă prestanţa 
sacerdotală. Ei exercitau, din împuternicirea dată de domnitor, de 
mitropolit sau de episcop, judecata publică, eliberând şi actele de stare 
civilă. Aceasta dovedeşte odată în plus că Biserica era locul unde fiii 


acestui popor în timpul de grea asuprire şi de tendinţa de dezbinare din 
partea străinilor, se regăseau ca fraţi. Biserica era singurul loc care le 
păstra numele lor creştin, în pofida strădaniilor străine de „strâmbare” a 
lor în limba stăpânilor. Poporul şi-a creat chiar nume (precum: Doina, 
Dorul, etc.) tocmai pentru a nu-şi avea corespondenţe într-o altă limbă 
străină... 

Dar Biserica a fost prezentă nu numai în viaţa cotidiană a 
credincioşilor, binecuvântându-le viaţa de la leagăn până la mormânt, ci 
istoria lor bimilenară stă ca o carte deschisă spre mărturie că Biserica se 
afla în prim plan, identificându-şi soarta cu ceea a poporului, activând în 
cele mai însemnate episoade care au determinat viaţa românilor, atât pe 
plan intern, cât şi pe plan extern. 

Pe plan intern este cunoscută lupta poporului român pentru o viaţă 
mai bună şi pentru recunoaşterea egalităţii cu celelalte popoare 
dominante pe pământul românesc. De pildă, libertatea şi independenţa 
poporului român cerută pe Câmpia Libertăţii de la Blaj, 13/15 mai 1848, 
cu participarea celor doi episcopi români din Transilvania, Andrei Şaguna 
de la Sibiu şi loan Lemeni de la Blaj, a fost concretizată printr-un program 
pe care o delegaţie de 30 de membrii, condusă de Andrei Şaguna, trebuia 
să-l prezinte Curţii din Viena. Pe lângă fruntaşii revoluţionari, din delegaţie 
făceau parte şi câţiva preoţi, printre care şi protopopul Braşovului loan 
Popasu (viitorul episcop al Caransebeşu-lui). La fel şi în oastea lui Avram 
lancu au luptat numeroşi preoţi, având roluri de prefecţi, tribuni, centurioni 
şi de curioni (chiar Nicolae Popea, episcopul de mai târziu al 
Caransebeşului, a fost căpitan în oastea „craiului morţilor). Mulţi dintre 
ei au fost ucişi, alţii au suferit bătăi şi chinuri, iar zeci de biserici au fost 
jefuite şi arse. Şi în Banat mulţi preoţi care au participat la Adunarea de 
la Lugoj, 4/16 mai 1848 în cadrul căreia au cerut pe seama naţiunii 
române, au fost aruncaţi în închisori, caterisiţi, obligaţi să se refugieze, 
murind departe de locurile natale. 

La fel şi în Ţara Românească, preotul Radu Şapcă a devenit una din 
cele mai reprezentative figuri ale revoluţiei din 1848. Influenţa lui asupra 
maselor a fost hotărâtoare. Sosit la Izlaz cu încă doi preoţi, săvârşi sfânta 
slujbă sfinţind stindardele şi binecuvântând mişcarea. în lupta cu ce va 
urma, armata deschide foc împotriva populaţiei, iar călugărul Ambrozie 

se aruncă spre tunurile îndreptate împotriva mulţimii, primindu-şi numele 
de „popa Tun”. Când guvernul provizoriu întocmeşte o „comisie a 
proprietăţii”, din ea face parte şi preotul Neagu Benescu. După înăbuşirea 
Revoluţiei mulţi preoţi au fost arestaţi, închişi sau exilaţi. 

Un rol important l-a jucat clerul ortodox şi în realizarea marelui act al 
Unirii Moldovei cu Ţara Românească. Episcopii au adresat pastorale 
clerului şi credincioşilor pe care-i îndemnau să sprijine Unirea. Toţi 
episcopii, clerul de mir şi monahul au fost membrii ai Divanurilor, 
însufleţind şi pe credincioşi pentru Unire, iar mitropoliţii Nifon al 
Ungrovlahiei şi Sofronie Miclescu al Moldovei au fost preşedinţi ai 
divanurilor ad-hoc, ca şi ai Adunării elective, care au ales pe Alexandru 
loan Cuza ca domn al Moldovei şi Ţării Româneşti. 

Identificându-se cu idealurile şi aspiraţiile poporului din care făceau 
parte, preoţii din toate eparhiile ţării au organizat comitete, care se ocupau 
u strângerea de ajutoare pe seama răniţilor, orfanilor şi văduvelor din 
Războiul de Independenţă din 1877/1878. Mulţi preoţi s-au înrolat în 
armată pe câmpul de luptă, iar numeroşi călugări şi călugăriţe au devenit 
voluntari în serviciile sanitare ale armatei, fie pe front, fie în spatele lui. 
Ierarhii au adresat pastorale credincioşilor pentru sprijinirea războiului, 
iar preoţii din transilvania au organizat colecte pentru ajutorarea celor 
aflaţi în nevoi. 

Un alt eveniment în care s-au implicat mulţi preoţi este procesul 
memorandiştilor (Cluj, 1894), iar în urma răscoalei din 1907 nu puţini 
preoţi au fost împuşcaţi fără nici o cercetare, alţii au fost arestaţi, trimişi 
în judecată şi condamnaţi fără milă alături de păstoriţii lor. 

în sfârşit Marea Unire de la 1 Decembrie 1918, reprezintă corolarul 
luptelor de peste veacuri pentru unitate naţională a poporului român. 
Biserica a simţit aceeaşi vibraţie sufletească a idealului împlinit, căruia îi 
dă glas printre alţii şi episcopul Caransebeşului, Miron Cristea, în 
cuvântarea rostită la Alba lulia, cu prilejul Marii Uniri: „ ...Simţesc că 
astăzi, prin glasul nostru unanim, vom deschide larg şi pentru totdeauna 
porţile Carpaţilor, ca să poată pulsa prin arterele lor cea mai caldă viaţă 
românească şi ca prin aceasta să ni se înfăptuiască: „acel vis neîmplinit 
copil al suferinţei / de-a cărui dor au adormit şi moşii şi părinţii”. 

Mai rămânem pe plan intern cu un fapt pe care îl considerăm nu lipsit 


de semnificaţie şi anume, intervenţia pe care a avut-o Biserica în păstrarea 
unităţii de neam şi de credinţă a poporului român, atunci când au apărut 
unele divergenţe şi chiar lupte armate între domnitorii Ţărilor Române. 
Aşa a fost cazul când Bogdan, fiul lui Ştefan, năvăli asupra lui Radu cel 
Mare. Intervenţia mitropolitului Maxim al Ţării Româneşti i-a convins spre 
împăcare, „deoarece sunt creştini şi de acelaşi sânge”. Şi pacea se 
statornici prin depunerea jurământului pe Evanghelie, cu păstrarea 
vechilor hotare şi despăgubiri pentru pagubele pricinuite. 

La fel, după formarea Moldovei şi a Ţării Româneşti, ca state de sine 
stătătoare, Biserica Ortodoxă a avut un rol hotărâtor în consolidarea lor. 

Biserica Ortodoxă şi-a înţeles menirea ori de câte ori ţara se ridică la 
luptă dreaptă pentru independenţă şi libertate. E suficient să ne amintim 
de Popa Stoica, „preot mirean din satul Fărcaş, care luând parte de multe 
ori la război şi arătând talente ostăşeşti, Mihai Viteazul l-a tuns, l-a numit 
agă şi l-a făcut căpitan peste pedestrie", încât figura lui a rămas eternizată 
în tradiţia populară. Episcopii şi mitropoliţii susţineau întotdeauna în Sfatul 
ţării această luptă iar mulţi din preoţi se înrolau chiar în armată, după 
cum spune atât de sugestiv Andrei Mureşanu: „Preoţi, cu crucea-n frunte! 
Căci oastea e creştină / Deviza-i libertate şi scopul ei preasfânt”. Chiar 
dacă nu erau mari oratori preoţii ştiau să aprindă sufletele credincioşilor 
pentru dragostea de ţară şi de pământul străbun, pentru dreptate şi 
libertate. Şi nu puţini au fost preoţii recompensaţi de domnitori pentru 
curajul şi vitejia lor. Mai mult decât atât, domnitorii se sfătuiesc cu cei 
mai înţelepţi dintre ierarhi şi credincioşi înaintea luptelor pentru păstrarea 
independenţei şi a hotarelor ţării. Este cunoscut, spre pildă, faptul că 
Ştefan cel Mare fiind tot mai mult ameninţat de turci, iar boierii căutau tot 
mai mult să-i îngrădească puterea, şi-a găsit sfetnici devotaţi în persoana 
mitropolitului Teoctist şi a lui Daniil Sihastru. Şi atât de mult a preţuit 
marele domn al Moldovei Biserica, încât a înzestrat-o cu averi, ridicând 
biserici şi mănăstiri după fiecare bătălie. 

Dar în această simbioză între Biserică şi popor nu numai Biserica şi- 
a adus jertfele sale prin reprezentanţii săi oficiali ci şi credincioşii au 
apărat cu preţul vieţii credinţa străbună. Oricâte oferte li s-ar fi făcut ei nu 
şi-au trădat crezul, ştiind să înfrunte cu multă demnitate orice compromis. 
Ar fi prea lung şirul jertfelor pentru credinţă, de aceea nu vom referi la un 

singur caz de atitudine plină de demnitate şi jertfelnicie. Astfel, un iobag 
din secolul al XVIII-lea răspunde cu multă demnitate şi curaj chiar 
împărătesei care îi cere să-şi lepede credinţa strămoşească: „acest cojoc 
pe care îl am pe mine e acum al meu. Dar dacă ar vrea crăiasa (Maria 
Tereza) să mi-l ia i-l dau. Cu aceste slabe mâini şi picioare şi cu trupul 
meu am lucrat zi şi noapte ca să plătesc birul. Ele sunt ale crăiesei şi de 
ar vrea să mi le ia n-am ce face. Dar nu am decât un suflet pe care eu îl 
păstrez pentru Dumnezeu din cer şi nici o putere omenească nu-l poate 
îndoi (lua)". De aici vedem că adevărata credinţă în Dumnezeu şi 
dragostea frăţească între români a fost flacăra aprinsă a unităţii lor de 
neam; a fost fermentul care a dospit mereu dorul spre libertate şi 
neatârnare, spre descătuşarea din robie şi croirea unui viitor demn. Pe 
lângă rolul pe care l-a avut Biserica sub raport intern şi extern, se cuvine 
să facem un mic popas spre a înregistra câteva aspecte ale influenţei 
culturale exercitată de Biserică de-a lungul vremii. Viaţa culturală a 
poporului român este iniţiată şi dezvoltată de Biserică prin şcoli, prin 
învăţământ, prin publicaţii bisericeşti şi culturale. Era firesc să fie aşa 
întrucât clericii, ca unii care au avut acces timpuriu la ştiinţa de carte, 
fiind obligaţi la aceasta de îndatorirea de a transmite învăţături pe care 
trebuia să le cunoască ei mai întâi, au avut un rol important şi în 
organizarea primelor forme de şcoli româneşti. Pentru vremea când nu 
existau şcoli ca atare, când învăţătura se preda oral de la om la om şi 
când singurele cărţi erau cele de literatură religioasă, acestea au îndeplinit 
fără nici o îndoială, rolul de manuale de învăţământ. 

Dar Biserica nu a întemeiat numai primele şcoli mănăstireşti ci şi 
şcolile laice, de toate gradele. De pildă, mitropolitul Veniamin Costache 
împreună cu Gheorghe Asachi face demersuri pe lângă domni pentru 
organizarea învăţământului naţional în Moldova, cu două tipuri de şcoli: 
şcoală normală de 2 ani şi un gimnaziu de 4 ani; iar mai târziu s-au 
deschis şase şcoli „ţinutale”, prima şcoală publică pentru „fetele 
orăşenilor”, iar apoi „ Academia Mihăiieană' cuprinzând o facultate de 
filosofie, alta juridică, precum şi „cursuri extraordinare” de inginerie, 
agronomie, arte frumoase şi filologie. La acestea se adaugă şcolile de 
„arte şi meşteşuguri” precum şi şcolile săteşti pe moşiile unor biserici 
sau ale unor mănăstiri. Veniamin Costache încurajează şi susţine apariţia 


primei gazete româneşti din Moldova, „ Albina românească'. 

în Ardeal, mitropolitul Andrei Şaguna pentru ridicarea poporului prin 
cultură a întemeiat 800 de şcoli elementare poporale, aflate sub 
conducerea Bisericii. A întemeiat apoi institutul pedagogic ai cărui 
absolvenţi erau dascălii acestor şcoli. A mai întemeiat un gimnaziu la 
Brad, un liceu la Braşov şi un institut teologic. Toate aceste şcoli au fost 
dotate de Biserică de edificii şi manuale şcolare. Fondează la 3 ianuarie 
1853 foaia „Telegraful Român" (care apare şi acum fără întrerupere) 
precum şi „Asociaţia Transilvană pentru Cultura şi Literatura română' 
(ASTRA). 

Şi exemplele pot fi continuate de-a lungul vremii la nivelul fiecărei 
eparhii... 

La sfârşitul acestor câteva spicuiri despre rolul creştinismului în viaţa 
poporului român, se cuvine să reflectăm cu evlavie asupra datoriei ce ne 
revine de a păstra valorile trecutului şi a le duce mai departe spre un 
viitor luminos. 

7. OMUL Şl FIREA ÎNCONJURĂTOARE 


Aflându-se adesea în mijlocul naturii şi admirând-o, Mântuitorul oferă 
imaginea ei spre a putea înţelege tainele împărăţiei lui Dumnezeu, ca şi 
învăţămintele care vorbesc despre bunătatea şi purtarea de grijă pe care o 
are Dumnezeu faţă de oameni. Aşa şi noi, „luând aminte" la crinii câmpului 
şi păsările cerului, la sămânţa roditoare, ca şi la pământul care o primeşte, 
la iarba verde care apoi se usucă, la frumuseţea lanurilor aurite, la mările 
întinse şi la liniştea muntelui, la grădinile înmiresmate şi umbroase, la pomii 
roditori, sau la cei uscaţi, să vedem care trebuie să fie atitudinea creştinului 
faţă de natură. 

Deschizând Sfânta Scriptură, încă de la început aflăm că omul ca şi 
coroană a creaţiei avea calitatea de a „stăpâni pământul', - Adică, 
întreaga creaţie a fost adusă la existenţă spre folosul lui, spre a-i asigura 
buna desfăşurare a vieţii. Omul era într-o relaţie de armonie cu creaţia, 
fiindcă ea îi era supusă în aceeaşi armonie, pace şi linişte, spre bucuria 
vieţii lui. Pe de altă parte, fiind creat „din pământ", fiinţa lui biologică 
(trupească) reprezintă substanţa comună a întregii creaţii, stabilind în 
felul acesta o unitate şi o interdependenţă cu firea înconjurătoare. Astfel, 
omul nu poate trăi, nu poate exista ca fiinţă biologică în afara naturii. Din 
natură îşi ia hrana, îmbrăcămintea şi locuinţa ea exercitând în acelaşi 
timp şi o mare influenţă asupra vieţii şi sănătăţii omului. E suficient să ne 
gândim la schimbarea temperaturii, a anotimpurilor, a cerului senin, la 
venirea toamnei cu persistente şi melancolice ploi sau a primăverii cu 
optimismul şi asteniile sau chiar şi numai a influenţelor de microclimat... 

La fel şi schimbările astrelor acţionează asupra vieţii omului, precum 
influenţa exploziilor şi radiaţiilor solare, sau fazele de lună plină asupra 
unor stări maladive cum sunt lunaticii şi epilepticii. 

în acelaşi timp, omul se simte înfrăţit şi foloseşte mediul natural în 
favorul lui. El caută şi găseşte mereu noi posibilităţi de a folosi natura 
spre recreere, ca şi spre menţinerea şi refacerea sănătăţii, utilizând 
întinsul mărilor, izvoarele subterane, aerul şi soarele muntelui, alături de 
fructele pomilor, sau de plantele câmpului şi pădurii. Chiar şi locuinţele 
se caută a fi făcute cu faţa spre soare, urmând zicalei că: „unde nu intră 
soarele, intră doctorul"... 

Privind sănătatea omului, s-a constatat că oricât de spectaculoasă ar 
fi industria chimică a medicamentelor, cele mai indicate, ca fiind mai 
potrivite şi corespunzătoare organismului (firii biologice a omului) sunt 
cele provenite din plante. Este şi aceasta o dovadă a unităţii de natură a 
omului cu creaţia... 

Până şi cele mai bune vopsele, atât ca gamă de culoare, cât şi ca 
imprimare pe ţesătura hainei, sau pe pânza tablourilor sunt tot cele 
provenite din plante. 

înfrăţirea omului cu natura se evidenţiază prin aceea că el se regăseşte 
în liniştea şi armonia ei. Desfătându-şi sufletul în mijlocul ei, îşi dezvoltă 
simţământul de admiraţie a creaţiei. Astfel se reuşeşte ca prin 
contemplarea frumuseţii creaţiei, mintea credinciosului să se ridice la 
contemplarea Frumuseţii divine. „Chipul lui Dumnezeu îl văd într-o floare", 
spunea cineva, voind să arate că, creaţia descoperă totdeauna pe 
Creatorul ei. 

S-a remarcat sub aspect pozitiv că omului i s-a „trezit" în contact cu 
natura, cu cosmosul, sentimentul de admiraţie. Frumuseţea naturii i-a 
mişcat sufletul spre cunoaşterea realităţii, i-ar cunoaşterea l-a condus 
la acţiunea de înfăţişare cu natura. Pe de altă parte, sub aspect negativ, 
văzându-se neputincios în faţa fenomenelor ostile ale naturii, omul li s-a 
supus cu teamă, şi neputându-le domina, a început să le adore, făcând 
din ele zeităţi...Dar adevăratul Dumnezeu îşi descoperă în creaţie 
înţelepciunea Lui, creându-i omului capacitatea de a vedea pe Dumnezeu 
în zidirea Sa, şi astfel să poată exclama împreună cu psalimistul: „Cât 
de minunate sunt lucrurile Tale, Doamne, toate întru înţelepciune le-ai 

făcut!" (Psalmul 103, 24); sau: „Cerurile spun mărirea lui Dumnezeu şi 
facerea mâinilor Lui o vesteşte tăria" (Psalmul 18, 1). 

Firea înconjurătoare devine astfel revelaţie naturală în care omul 
văzând lucrul mâinilor lui Dumnezeu, rămâne fascinat de înţelepciu-nea, 
dreptatea, bunătatea, iubirea şi frumuseţea Părintelui ceresc. De fapt 
chiar cuvântul „cosmos" care defineşte universul lumea înconjurătoare, 
în limba originară înseamnă ordine, armonie, frumuseţe, podoabă. 
Accentuând această realitate, Părinţii Bisericii ne spun că întreaga creaţie 
participă la viaţa divină prin însăşi existenţa ei iar un scriitor bisericesc 
din epoca primară a creştinismului (Tertulian) personificând firea 
înconjurătoare, o vede chiar rugându-se: „Se roagă toţi îngerii, se roagă 
toată creatura, se roagă turmele şi fiarele şi îşi pleacă genunchii când 
ies din staule şi peşteri, privesc cu faţa neliniştită spre cer, tremurându- 
le răsuflarea după obiceiul lor. Şi păsările când se trezesc dimineaţa, se 
înalţă spre cer şi în loc de mâini întind aripile în cruce şi spun ceva ce 
pare a rugăciune". 

Ambianţa naturii marcată prin frumuseţe, constituie şi un mijloc de 
elevaţie creatoare pentru sufletul omenesc, încât scriitorii şi poeţii o cântă 
în imagini nepieritoare, cântăreţii cu instrumentul sau melodia vocii, pictorii 
o imortalizează în tablouri... Prin aceasta natura se contopeşte cu sufletul 
oamenilor, intrând în casele lor, pe îmbrăcămintea lor, sub forma obiectelor 
de ornament, sau ca ornament pe vase, sau pe tot felul de ţesături, 
deschizând astfel inima spre valorile perene. 

Mai mult decât atât, îi place şi obişnuieşte să-şi pună nume şi după 
denumirea florilor; sau pune el nume animalelor, după numele lui... 
Interesant că la unele popoare, oamenii poartă nume de animale, sau 
chiar de insecte. Interesant este şi faptul că înfrăţirea omului cu natura 
nu se exercită numai asupra sufletului omenesc ci şi invers. Este şi ştiinţific 
dovedit că stările sufleteşti ale omului influenţează chiar şi viaţa plantelor. 
Ca şi cum şi ele ar avea suflet, reacţionează la stările de mânie sau de 
afecţiune pe care i le arată (oferă) cel ce le îngrijeşte. La animale această 
comuniune şi comunicare cu omul este mult mai evidentă şi se 
materializează mult mai concret. Despre câine, de pildă, se spune că 
este prietenul omului, „totdeauna credincios", gata să sfârşească chiar 
pe mormântul stăpânului său, după cum este imortalizat acest fapt de 


Grigore Alexandrescu în poezia „Câinele soldatului": „Iar în dimineaţa 
cea viitoare / Pe când se deşteaptă omul muncitor / Zăcea lângă groapă 
mort de întristare / Câinele Azor“. Sunt apoi atâtea forme de afecţiune şi 
de recunoştinţă a animalelor faţă de stăpânii lor. Supunerea faţă de 
Dumnezeu o putem învăţa - arată un dascăl al Bisericii - din ascultarea 
pe care „turmele de vite şi chiar animalele sălbatice" o arată omului 
„înţelegând că ele au fost făcute şi lăsate de Domnul pentru trebuinţele 
noastre". 

Relaţia omului cu firea înconjurătoare este atât de adâncă, încât pentru 
omul înţelept natura este o carte deschisă din care el poate învăţa tainele 
propriei lui vieţi. în acest sens, Sfântul Vasile cel Mare arată că trandafirul 
acoperit cu mărăcini dă oamenilor următoarea învăţătură: „tot ce este 
mai plăcut în această lume a muritorilor, este amestecat cu durere; binele 
cu răul; plăcerea cu căinţa; căsnicia cu văduvia; înălţarea cu frica de 
cădere; sănătatea cu boala." 

Acelaşi Sfânt Părinte recomandând tinerilor creştini să cerceteze spre 
folos duhovnicesc orice învăţătură, oferă asemănarea albinelor, care merg 
din floare în floare, culegând din fiecare numai ceea ce este folositor... 
Sfântul loan Gură de Aur ne îndeamnă, ca şi înţeleptul Solomon să 
învăţăm de la furnică hărnicia în muncă, iar de la albine că roadele muncii 
noastre nu trebuie folosite numai pentru sine. Şi păianjenul - spune el - 
munceşte, urzind pânza sa care întrece în măiestrie orice ţesătoare, dar 
el este socotit de toţi o lighioană, pentru că adună numai pentru sine... 
lată cât de frumos ne îndeamnă un poet ca de la întreaga creaţie să 
învăţăm ceea ce are mai caracteristic: „...învaţă de la flăcări ce-avem de 
ars în noi / învaţă de la ape să nu dai înapoi / învaţă de la umbră să fii 
smerit ca ea / învaţă de la stâncă să-nduri furtuna grea / învaţă, de la 
soare cum trebuie s-apui / învaţă de la piatră cât trebuie să spui / învaţă 
de la greier când singur eşti, să cânţi / învaţă de la lună să nu te 
înspăimânţi / învaţă de la vulturi când umerii ţi-s grei / Şi du-te la furnică să 
vezi povara ei / învaţă de la floare să fii gingaş ca ea / învaţă de la miel să ai 
blândeţea sa / învaţă de la păsări să fii mereu în zbor / învaţă de la toate că 
totu-i trecător! / învaţă de la toate că toate-ţi sunt surori / Cum treci frumos 
prin viaţă, cum poţi frumos să mori. / la seama fiu al jertfei, prin lumea care 
treci / Să-nveţi din tot ce piere / Cum să trăieşti în veci!" (Traian Dorz). 


320 


321 


înfrăţirea omului cu firea înconjurătoare se manifestă atât prin protejarea 
ei, cât mai mult prin înnobilarea şi crearea noilor varietăţi şi specii mai 
frumoase şi folositoare. Aceasta evidenţiază capacitatea „demiurgică”, care 
îl consacră pe om ca „împreună lucrător cu Dumnezeu" (I Corinteni 3,9) la 
perfecţiunea creaţiei, conferindu-i şi adevărata calitate de „stăpân" al ei, 
fiindcă a folosi creaţia epuizând-o despotic, nu înseamnă a o stăpânii, ci a 
abuza de ea în defavoarea ta şi a ei. 

Aşa cum păcatul a creat suferinţa întregii făpturi, tot astfel întrega 
fire, spune Apostolul „se va izbăvi din robia stricăciunii, ca să fie părtaşă 
la libertatea măririi fiilor lui Dumnezeu" ( Romani 8, 19-22). 

Şi dacă păcatul a fost săvârşit de primul om în mijlocul naturii, în 
grădina Edenului, tot în mijlocul naturii, pe Dealul însângerat al Golgotei 
şi din mormântul gol săpat în stâncă, ne-a venit şi mântuirea. Iar 
revărsarea Sfântului Duh în ziua Rusaliilor va pecetlui sfinţirea creaţiei. 
Astfel, apa sfinţită prin pogorârea Sfântului Duh devine materia Tainei 
Sfântului Botez, prin care primim harul iertării păcatului strămoşesc, 
renăscând la o viaţă spirituală; Sfântul Mir alcătuit din 38 de plante 
aromate ne oferă harul creşterii duhovniceşti; Pâinea şi Vinul sfinţite se 
prefac în Trupul şi Sângele Domnului, iar untdelemnul sfinţit devine 
tămăduitor al bolilor trupeşti şi sufleteşti. Tot în acest context putem spune 
că Duhul Sfânt se arată oamenilor spre a fi văzut de ei, la asemănarea 
firii înconjurătoare. Aşadar la Botezul Domnului se arată în chip de 
porumbel, iar la Cincizecime ia înfăţişarea limbilor de foc. 

Rugăciunea Bisericii se îndreaptă deopotrivă asupra omului şi firii 
înconjurătoare, referindu-se la „îmbelşugarea roadelor pământului", la 
„vremuri paşnice", la ferirea naturii de duşmanii ei vătămători, la oferirea 
condiţiilor de rodire: ploi la vreme potrivită, ferirea de secetă, de cutremure, 
de vânt distrugător. Am putea adăuga apoi rugăciunile de sfinţire a 
locuinţei, a fântânii, sau roadelor câmpului, iar cu prilejul Jertfei Euharistice 
- spune un Sfânt Părinte ( Chirii al Ierusalimului ), facem amintire de cer, 
de pământ, de mare, de soare, de lună, de toată creaţia. în acest cadru 
subliniem faptul că una din caracteristicile vieţii înduhovnicite este şi 
aceea de a te simţii înfrăţit cu întreaga creaţie, cu lumea materială, a 
plantelor, a animalelor, a corpurilor cereşti şi chiar a fenomenelor naturii. 
Unii ca aceştia, precum Sfântul Francisc de Assisi aducea necontenit 


laudă lui Dumnezeu pentru această înfrăţire universală: „Lăudat fii, 
Domnul meu, cu toate ale Tale făpturi, / şi mai presus de toate pentru 
fratele soare, / Cel ce face ziua si ne luminează... / Lăudat fie, Domnul 
meu, pentru sora lună şi pentru stele; / făuritu-le-ai în cer luminoase / şi 
sclipitoare şi frumoase. / Lăudat fii .Domnul meu, pentru fratele vânt / 
pentru aer şi nor, senin şi orice vreme, / prin care tu porţi de grijă făpturilor 
Tale. / Lăudat fii, Domnul meu, pentru sora apă, / ce-i prea de trebuinţă 
şi umilă / şi nepreţuită şi fără prihană. / Lăudat fii, Domnul meu, pentru 
fratele foc, / prin care tu noaptea luminezi; / şi care-i frumos şi voios şi 
puternic şi tare. / lăudat fii, Domnul meu, pentru sora noastră ţărână 
mamă, / care ne hrăneşte şi ne poartă de grijă / şi ne dă tot felul de roade 
şi flori colorate şi iarbă"... Şi nu puţini au fost cazurile de îmblânzire a 
celor mai fioroase animale sălbatice. 

La fel, unul din marii umanişti creştini ai zilelor noastre, Albert 
Schweitzer , ca medic misionar participa la eliminarea oricărei suferinţe, 
atât din viaţa oamenilor, cât şi a reptilelor, păsărilor, animalelor şi chiar a 
vegetaţiei... El obişnuia să înveţe că „dacă omul s-a pătruns de etica 
respectului vieţii, va răni sau va distruge vieţi numai în imperiul necesităţi 
de la care nu se poate sustrage, dar niciodată prin lipsă de reflexie...". 
„Am omorât, scrie el unui prieten, un ţânţar care zbura în jurul meu la 
lumina lămpii. în Europa nu l-aş fi omorât, chiar dacă m-ar fi deranjat. 
Dar acest ţânţar provoacă forma cea mai periculoasă a paludismului, îmi 
arog dreptul de al omorî, chiar dacă nu-mi face plăcere. Cel mai important 
este să începem cu toţi să reflectăm asupra problemei de a şti cât este 
permis să vatămi sau să omori... Va fi trecut un mare pas când oamenii 
vor începe să reflecteze şi vor ajunge la concluzia că au dreptul să vatăme 
sau să omoare când necesitatea o impune". Pentru modul în care pune 
problema culpabilităţii în îndeplinirea unui asemenea act ivorât din 
necesitate, vom reda încă o frază: „ţăranul care a cosit mii şi mii de flori 
pentru a le da ca hrană vitelor sale, trebuie să se ferească să decapiteze 
la întoarcerea acasă chiar şi una singură dintr-un capriciu stupid, pentru 
că făcând astfel comite o crimă contra vieţii, fără a acţiona sub imperiul 
necesităţii" \ 

Toate acestea ne arată că, creaţia lui Dumnezeu este bună şi spre folos 
omului, iar el ca şi coroana creaţiei, purtând chipul Creatorului îşi 

îndeplineşte menirea în măsura în care, îşi aduce aportul la continua ei 
perfecţionare, devenind astfel un „împreună lucrător cu Dumnezeu". în 
acelaşi timp „în lisus Hristos caracterul creator al omului este restaurat 
şi îşi recapătă demnitatea de colaborator al operei divine... învierea 
Mântuitorului desfiinţează lumea ca mormânt şi o descoperă ca 
Euharistie, ca jertfă , ca dăruire şi mulţumire" 2 . 

Stareţul Zosima din „FraţiiKaramazoV ‘ de F. M. Dostoevski socoteşte 
că întreaga creaţie este curată, datorită faptului că nu făptuieşte păcatul, 
motiv pentru care „Hristos este mai degrabă cu ele, decât cu noi", 
deoarece „Cuvântul este pentru toţi, pentru toată făptura". De aici rezultă 
şi datoria promovării unei iubiri pancosmice din partea celui cuprins de 
iubirea lui Hristos. „Iubeşte creatura lui Dumnezeu - zice părintele Zosima 
- iubeşte întreg universul ca şi fiecare firicel denisip. Iubeşte orice frunză, 
orice rază a lui Dumnezeu. Iubeşte animalele, iubeşte plantele, iubeşte 
orice lucru... Dacă vei iubi orice lucru ţi se va descoperi în fiecare taina 
lui Dumnezeu". în felul acesta, paradisul îl putem găsi aici şi acum, în 
această viaţă. „Cerul e clar, aerul curat - spune Zosima. Ce gingaşă e 
iarba! Ce frumoasă şi pură e natura! Numai noi... nu înţelegem că această 
viaţă e un paradis. Dacă am vrea să înţelegem (acest lucru), pământul 
în toată frumuseţea lui ar deveni un paradis, şi ne-am îmbrăţişa unul cu 
altul şi am plânge de bucurie" 3 . 

Note bibliografice 

' Crişan I. Mircioiu, Albert Schweitzer, Cluj, 1983, p. 116-117 

2 Olivier Clement, Questions sur 1‘homme, Paris, 1972, p. 163. 

3 Nicolae, Mitropolitul Ardealului, F. M. Dostoievski despre confesiunile creştine, în 
Studii de Teologie Morală, Sibiu, 1969, p. 266-267. 

Prefaţă. 

Calea vieţii şi calea morţii 

1. Unitatea virtuţii în Hristos, prin Duhul Sfânt. 

2. Dinamismul virtuţii creştine. 

3. Păcatul - cale a morţii. 

4. Patimile şi cauzele care le stârnesc. 

5. Evlavia ca şi concept etic şi religios. 

6. Inimă curată, temeiul evlaviei ortodoxe. 

„Iar cea mai mare este dragostea" 

1. Credinţa şi faptele bune - condiţii ale mântuirii 

2. Statornicia în credinţă. 

3. Biruinţa faptei bune. 

4. Nădejdea - ancoră în tărâmul veşniciei. 

5. „Iar cea mai mare este dragostea"... 

6. Iubirea vrăjmaşului. 

7. Iertarea, virtute a împăcării. 

Virtuţile cardinale 

1. Virtutea înţelepciunii - cale spre cer. 

2. Dreptatea ca sfinţenie a vieţii şi virtute socială 

3. Bărbăţia ca ţinută morală. 

4. Cumpătarea - virtute a comportării decente ... 

IV. Razele de lumină ale virtuţii creştine 

1. Smerenia - virtute a înălţării duhovniceşti.164 

2. Pocăinţa ca simţământ al vinovăţiei 

şi virtute a regenerării duhovniceşti.169 

3. Blândeţea - virtute a seninătăţii sufleteşti.180 

4. Binefacerea ca virtute creştină.185 

5. Recunoştinţa ca datorie creştină.203 

6. Virtutea păcii ca eliberare din păcat.213 

7. Răbdarea ca trăsătură morală.219 

8. înţelesul duhovnicesc al crucii. 229 

9. Primejdia şovăielii.233 

10. Virtutea stăruinţei.238 

11. Virtutea privegherii.243 

12. înţelesul şi însemnătatea postului.252 

13. Postul bisericesc între ştiinţă şi morală.257 

14. Rugăciunea ca ferment al virtuţii creştine.266 

15. înţelesul tainic al Sfintei Cununii.272 

V. Aspecte sociale ale virtuţii creştine 

1. Patriotismul ca datorie creştină.282 

2. Prietenia ca forţă morală.288 

3. Semnificaţia morală a jurământului. 297 

4. Tradiţia familiei la români.301 

5. Cinstirea femeii în lumina Evangheliei .306 

6. Creştinismul în istoria poporului român.311 

7. Omul şi firea înconjurătoare.318 

îirtutea creştină re¬ 
prezintă săvârşirea 
constantă, dinamică şi 
creatoare a binelui după 
modelul vieţii lui Iisus 
Hristos... Ca împărtăşire 
şi comuniune cu Hristos, 
virtutea este una, dar 
razele ei de lumină, ca roade ale harului Duhului 
Sfânt, sunt o multitudine infinită... 

Virtutea creştină reprezintă demnitatea divină 
menită să aducă în această lume dominată de fas¬ 
cinaţia neopăgânismului vitalist, duhul de viaţă nouă 
în Hristos, oferind omului posibilitatea de a se regăsi 
pe sine însuşi ca fiu al lui Dumnezeu, chemat la viaţa 
de sfinţenie şi desăvârşire a Părintelui său... 

